
৪ গ্রকাখকের নিবেদন ০ 


আধুনিক কালে যার! বাংলাভাষার, বিজ্ঞান লিখতে আরম্ভ 
করেন তাদের মধ্যে শ্রীরমেন মজুমদারের -নাম অগ্রগণ্য । বিজ্ঞানের 
বিভিন্ন বিচিত্র বিষয় নিয়ে এ পর্যন্ত তিনি অজস্র লেখা লিখেছেন 
দৈনিক কাগজে ও নানা পত্র-পত্রিকায় । সাধারণ বাঙালীকে মহাকাশ 
চিনিয়েছেন তিনিই। মহাকাশযাত্রার প্রস্তুতিপর্ব থেকে শুরু করে 
চাদে মানুষের পদার্পণ এবং তার পরেও সুদূরের যাত্র| নিয়ে তার 
লেখা দিনের পর দিন যুগান্তরের পৃষ্ঠার স্থান পেয়েছে। যুগান্তরে যখন 
পৃথক্‌ বিজ্ঞান-বিভাগ ছিল তখন তার ভারপ্রাপ্ত সম্পাদক ছিলেন 
তিনি। তখন স্বনামে-বেনামে বিজ্ঞানের নানা বিষয় নিয়ে তার 
রচনা যুগান্তরে প্রকাশিত হয়েছে । কলকাতা বেতারে ও দুরদর্শনে 
তার বিজ্ঞান-আলোচনা অসংখ্য মানুষের শ্রুতি আকর্ষণ করেছে । 
তার রচিত ও অনুদিত বিজ্ঞানের গ্রন্থরাজি বাঙালী পাঠকের কাছে 
সুপরিচিত। বাঙালী পাঠকের মনে বিজ্ঞানচেতন। জাগাবার পটভূমি 
রচনার তার ভূমিকা! স্বীকৃত ৷ 

ভ্রীমজুমদার মূলত বিজ্ঞানের অধ্যেত1 | পদার্থবিদ্যা৷ তার অধীত 
বিষয়। পরে মানবিকী বিদ্যার বিভিন্ন শাখায় তার বিচরণ। 
বিশ্ববিদ্যালয়ের কৃতী ছাত্র তিনি। কলকাতা বিশ্ববিদ্যালয় তাকে 
স্ব্পদকে ভূষিত করেছে। যাদবপুর বিশ্ববিদ্যালয় থেকে তিনি 
পি-এইচ. ডি. লাভ করেছেন। সাংবাদিকতার প্রতি তার আকৈশোর 
আকর্ষণ। কর্মজীবনের স্চনাপর্বে ছিলেন আকাশবাণী কলকাতা 
কেন্দ্রে এখন আছেন যুগান্তরের বার্তা-সম্পাদকীর বিভাগে । 

বিজ্ঞানের ছাত্র হয়ে মানবিকী বিদ্যার বিভিন্ন বিষয় 
অধ্যয়নের ফলে তীর বিজ্ঞানকৌতৃহ্লের সঙ্গে সাহিত্যিক মানসের 


[7117 

সম্মিলন ঘটেছে। তার বিজ্ঞান-রচন। হয়ে উঠেছে সুললিত। 
বিজ্ঞানের দূরহ বিষয়কে সহজ সরল করে সাধারণ মানুষের দরবারে 
পৌছে দেবার এক অনায়াস দক্ষতা তিনি অর্জন করেছেন । 

ভারতের প্রথম এবং পৃথিবীর দ্বিতীয় টেস্টটিউব শিশুর জন্ম- 
সংবাদ বহির্জগতে তিনিই প্রথম পান। তিনিই প্রথম বিশ্ববাসীর 
কাছে এই সংবাদ প্রচার করেন”_প্রথমে কলকাতা দূরদর্শন 
মারফত, পরে যুগান্তর পত্রিকা মারফত | ১৯৭৮ সালের ৫ অক্টোবর 
রাত্রে কলকাতা দূরদর্শনে এবং ১৯৭৮ সালের ৬ অক্টোবর সকালে - 
যুগান্তর পত্রিকায় । 

এই গ্রন্থে সেই সংবাদ-সংগ্রহ ও প্রচার কাহিনী তিনি সবিস্তারে 
বিবৃত করেছেন মনোরম ভঙ্গিতে, ওুপন্তাসিক প্রকৌশলে। তারপর 
পৃথিবীর প্রথম ও দ্বিতীয় টেস্টটিউব শিশুর জন্মবৃত্তাস্ত বর্ণনা প্রসঙ্গে 
জন্ম বিজ্ঞানের রহস্ত-সহ প্রাসঙ্গিক যাবতীয় বিষয় আলোচনা করেছেন 
গল্পচ্ছলে, চিন্তাকফী ভাষার, ইতিহাসের সুত্র ধরে। সুতরাং এই 
গ্রন্থ সাধারণ পাঠকের কৌতুহল চরিতার্থ করতে পারবে বলেই 
বিশ্বাস ৷ 


২০ সেপ্টেম্বর, ১৯৭৯ অরুণ পুরকায়স্থ 


৬ 


৬ গ্রাকৃকথন ৩ 


এই গ্রন্থ রচন! প্রসঙ্গে দুজনের নাম সর্বাগ্রে স্মরণীয় । প্রথম, 
রবীন্্রভারতী বিশ্ববিদ্যালয়ের অধ্যাপক ডঃ অরুণ বন্ধু ; এবং দ্বিতীয়, 
স্রীভূমি পাবলিশিং কোম্পানির স্বত্বাধিকারী শ্রীযুক্ত অরুণ পুরকায়স্থ 
দুজনই আমার বয়োজ্যেষ্ঠ বন্ধু। ১৯৭৮ সালের অকটোবর মাসে 
টেস্টটিউব শিশু নিয়ে যখন চারদিকে প্রচণ্ড জিজ্ঞাসা আর কৌতুহল 


তখন প্রথম অরুণবাবু আমাকে এ বিষয়ে একটি বই লেখার পরামর্শ 


দিলেন, সেই পরামর্শ রূপারণে দ্রুত এগিয়ে এলেন দ্বিতীয় অরুণবাবু। 
দ্বিতীয় অরুণবাবুর বিজ্ঞানকৌতুহল বিস্ময়কর, বাঙালী প্রকাশকদের 
মধ্যে এমন বিজ্ঞানান্েষ দুর্লভ । প্রথম অরুণবাবুর প্রেরণায় ও দ্বিতীয় 
অরুণবাবুর তাড়নায় গ্রন্থরচন। শুরু হ'ল। কিন্তু প্রকাশনার পথে বাধা 
হয়ে দাড়াল প্রেস-ধর্মঘট ও বিছ্যুৎ-সঙ্কট । ছুই সঙ্কট অতিক্রম করে, 
বিলম্বে হলেও, নলজাতকের উপাখ্যান আজ মুক্তির আলোয় ৷ 

এই উপাখ্যান রচনায় আমার অপর এক বন্ধু কলকাতা 
নূরদর্শনের বিজ্ঞানবিভাগের প্রযোজক অলোক সেন যেভাবে আমাকে 
সাহায্য করেছে তা তুলনারহিত। এই গ্রন্থের বহু উপকরণ তার 
সংগৃহীত। ইতস্তত বিক্ষিপ্ত তার কিছু রচন! থেকেও আমি উপাদান 
আহরণ করেছি। 

এই গ্রন্থ রচনাকালে সবসময়েই আমার দৃষ্টি ছিল সাধারণ 
মানুষের প্রতি, ধারা বিজ্ঞান জানেন না অথবা অল্প জানেন। এই 
গ্রন্থের কোনে! কোনো স্থলে কিছু কিছু পুনরুক্তি আছে, আছে বিজ্ঞান 
না-জানা অথবা অব্প-জান। সেইসব সাধারণ পাঠকের সুবিধার্থে । 


কলকাতা রমেন মজুমদার 


মহালয়া, ১৩৮৬ 


# 


এক ৪ অন্তরানের কাহিনী 


৪ অক্টোবর, ১৯৭৮। 

সন্ধ্যা ৬ট| কি সাড়ে ৬টা | ঠিক বলতে পারব না । ঘড়ি দেখি নি। 

যুগান্তর বার্তা-বিভাগে আমার হাতের কাছের টেলিফোনটা বেজে 
উঠল। প্রায়ই এমন বাজে । সকাল থেকে মধ্যরাত্রি পর্যন্ত বাজে । কেউ 
বড়ো একটা গা করে না। রিসিভারট। তুলতে হয়, তোলে ; কথা বলতে 
হয়, বলে। কিন্তু কখনও কখনও এমন ঘটে যে, একটা! টেলিফোনের খবরে 
সারা যুগান্তরে শোরগোল পড়ে যায়, ছুটোছুটি শুরু হয়, কর্মব্যস্ততার শেষ 
থাকে না। 

কিন্ত সেদিন সন্ধ্যার সেই টেলিফোনের খবরে কোনো শোরগোল 
পড়েনি, ছুটোছুটি শুরু হয়নি, কর্মব্যস্ততা দেখা দেয়নি। কারণ, খবরটা 
আমি একজনকে ছাড়া আর কাউকে বলিনি । তা-ও বলেছি সংক্ষেপে, ছুটি 
কি তিনটি কথায়। তিনি ঘুণাক্ষরেও খবরট। কারও কাছে প্রকাশ করেননি । 
আমার সৌভাগ্য। 

আমার টেবিলের উপর দেশবিদেশের নানা খবর । খবরগুলি দেখছি 
আর ভাবছি, কোন্টা ছাপা হবে আর কোন্টা হবে না ;.কোন্‌ খবরটা 
কাকে লিখতে দেব এবং কীভাবে লিখতে বলব। 

এমন সময় টেলিফোনটা বেজে উঠল। নিতান্ত নিরাসক্তভাবেই 
রিসিভারটা তুললাম-__ 

“মিস্টার রমেন মজুমদার আছেন?” 

“কথা বলছি।” 

“আমি ক্যালকাটা নাগিং হোম থেকে বলছি। ডক্টর এস কে ভট্টাচার্য 
আপনার সঙ্গে একবার কথা বলতে চান ৷” 


২ নলজাতকের উপাখ্যান 


রিসিভারটা ধরে আছি । এক মিনিট কি দেড় মিনিট__খেয়াল নেই। 
অস্পষ্ট, কাটা কাটা, ছেঁড়া ছেঁড়া কথা শুনতে পাচ্ছি। বুঝতে পারছি, ওধারে 
টেলিফোনের কাছে অনেক লোক । হয়তো লাউঞ্জের টেলিফোন কিংবা 
রিসেপশনের । আবার ডক্টর্গ রমেরও হতে পারে । যা-ই হোক, আমার 
কিছু আসে-যায় না। আমি ডঃ ভট্টাচার্যের অপেক্ষায় আছি। 
ডঃ ভট্টাচার্য আমার পুরনো বন্ধু। অনেকদিনের । মাঝে মাঝে 
দেখাসাক্ষাৎ হয়। তার চেয়ে বেশি টেলিফোনে কথা হয়। কখনও 
তিনি টেলিফোন করেন, কখনও আমি । কখনও কথা থাকে, কখনও' 
থাকে না__শুধুই খোঁজখবর | সুতরাং তার জন্য সাগ্রহে অপেক্ষা করছি, 
বলব না। তবু অপেক্ষা করছি আর টেবিলের খবরগুলি উল্টেপাল্টে 
দেখছি__ 
“রমেনবাবু !” 
“হ্যা, বলুন । কী খবর?” 
“খবর একটা আছে। কাল দেবার জন্য টেলিফোন করেছিলাম। 
শুনলাম, বেরিয়ে গেছেন। আজ কখন বেরুচ্ছেন ?” 
“এই, সাড়ে নটা কি পোনে দশটা 1” 
“একটু আগে বেরুতে পারেন না ?” 
“কেন? দরকার আছে?” 
“হ্যা । একটু আগে বেরুবার চেষ্টা করুন ৷” 
“নটার আগে তো পারব না, হাতে অনেক কাজ । আপনার ওখানে 
যেতে যেতে সাড়ে নটা হরে যাবে” 
“একটু আগে হলে ভালো হ'ত ৷” 
“দরকারটা কী, বলুন না৷” 
“টেলিফোনে বলা যাবে না।” 
“তাহলে এক কাজ করুন, পরশু আমার অফ পরশু সন্ধ্যায় আপনার 
চেম্বারে যাব |” 
“অনেক দেরি হয়ে বাবে । অত দেরি কর ঠিক হবে না। আজই 

আসা চাই। বত তাড়াতাড়ি পারেন । আমি আমার চেম্বারে আপনার 
জন্য অপেক্ষা করব ৷” 

“এবার কিন্তু আপনার উপর আমি চটে বাচ্ছি। এত জরুরী দরকার 
যখন, বলছেন ন| কেন দরকারট। কী ?” 

“কী করে বলব! এখানে অনেক লোক, কথ শুনতে পাচ্ছেন না ?” 

“পাচ্ছি। তবু সংক্ষেপে বলুন। আভাসে।” 

ডঃ ভট্টাচার্য গলাটা খাটো করে, চাপা স্বরে বললেন, “এন্বায়ো 
ট্রান্সফার ৷” 

মাত্র দুটি শব্দ । তাতেই সব বল৷ হয়ে গেল। আমি বুঝে গেলাম । 
কিন্তু যতখানি চমকে ওঠা উচিত ছিল ততখানি চমকালাম না, কারণ এমন 
একটা ব্যাপার যে এখানে ঘটতে যাচ্ছে তা জানতাম । জান্তাম আমি ও 
আমার বন্ধু কলকাত। দূরদর্শনের সায়েন্স প্রোডিউসার অলোক সেন। তবু 
ভিতরে ভিতরে উত্তেজিত হয়ে উঠলাম । উত্তেজিত স্বরেই বললাম, 
“সাকসেসফুল ?” 

“সাকসেসফুল ৷” 

বেদ 

“কাল।” 

“কোথায়? ক্যালকাটা নাসিং হোমে ?” 

“না । অন্য এক নাসিং হোমে । কখন আসছেন?” 

এএক্ষুনি। কিন্তু একট! কথা,_এ খবর যেন পৃথিবীর আর কেউ 
জানতে না পারে । প্রমিস ৷” 

রিসিভারটা নামিয়ে রেখেই গেলাম বার্তা-সম্পাদক অমিতাভ চৌধুরীর 
ঘরে। ঝড়ের বেগেই গেলাম। দরজার চৌকাঠে একটা ঘা খেলাম । 
কিন্তু গ্রাহ করলাম ন|। 

ঘরে তখন আর কেউ ছিল না। তবু চারপাশটা একবার ভালো! করে 
দেখে নিয়ে চাপ! গলায় বললাম, “অমিতদী ! There is a big scoop 
০৮: world-stirring item of news.” 

অমিতদ! কৌতুহলী হয়ে জিজ্ঞাসা করলেন, “কী ?” 

আমি চাপা গলা আরও চেপে, যেন দেওয়ালও শুনতে না পায় এমনি 
করে বললাম, “A test-tube baby is born.” 

কবে, কখন, কোথায়, কার কার চেষ্টার়_কিছুই বললাম না। অমিতদ। 
খানিকক্ষণ আমার দিকে চেয়ে রইলেন। কথাটা যেন বিশ্বাস করতে 
পারছেন না। অথবা বিশ্বাস করতে কষ্ট হচ্ছে। 

তাকে একটা ঝাঁকুনি দেবার মতো করেই বললাম, “আমি এখুনি যাচ্ছি।” 

অমিতদা উইল্স্‌ ফিলটারের প্যাকেটটা টেনে নিলেন। একটা সিগারেট 
বার করে ধরালেন। তারপর এক-মুখ ধোয়! ছেড়ে ছোট্ট একটি শব্দ 
উচ্চারণ করলেন, “যাও ৷” 

আমি ফিরে এলাম আমার টেবিলে । তড়িৎ-বেগে। তড়িৎ-বেগেই জরুরী 
কাজগুলি সেরে, টেবিলটা গুছিয়ে, টেবিলের ভার অন্য একজনকে দিয়ে 
ছুটলাম ৩৯ নম্বর চৌরঙ্গী রোড । আধুনিক নাম জওহরলাল নেহরু রোড । 

প্রবেশ-মুখেই শ্বেত পাথরের ফলকে, কালো কালো! হরফে, বড়ো বড়ো 
করে ডঃ সরোজকান্তি ভট্টাচার্যের নাম লেখা । 

আবছা আলোয় বেশ দেখা যাচ্ছিল। কিন্তু আমি দেখেও দেখলাম 
না। দেখার দরকার ছিল না। আমার দরকার, যত তাড়াতাড়ি পারি, 
সরোজবাবুর মুখোমুখি হওয়। | 

সরোজবাবুর চেম্বার খালি। একটি লোকও নেই। নার্সটি পর্যন্ত না। 
সরোজবাবুর খাস কামরার দরজা খোল! | বুঝলাম, আমার জন্যই খুলে 
রেখেছেন। 

আমাকে দেখতে পেয়েই হাতের বইট। নামিয়ে রেখে সরোজবাবু প্রশান্ত 
মধুর হাদি হেসে বললেন, “আত্মুন। আপনার জন্যই অপেক্ষা করছি।” 

“চেম্বার ফাকা, রুগীটুগী আসেনি ?” 

“এসেছিল | বিদায় করে দিয়েছি। আপনি কখন এসে পড়েন, 
আগে থেকে তৈরি থাকা ভালো।” 

চেয়ারটা টেনে নিয়ে বসতে বসতে বললাম, “বলুন ৷” 

“বলছি, আগে বসুন ভালো করে । কী খাবেন, বলুন ৷” 

একিছু না। আগে ব্যাপারটা সব শুনতে চাই ৷” 

সরোজবাবু আমার দিকে তাকিরে একট৷ অর্থপূর্ণ হাসি হেসে বললেন, 
“এখন বুঝতে পারছেন তো, কেন টেলিফোনে বলতে পারছিলাম না । - 
টেলিফোনের চারপাশে অনেক লোক ছিল। কয়েকজন নার্স একেবারে 
কাছেই। একজন নার্স বুঝতে পেরেছিল, আমি কোনে! গোপন কথা 
বলতে চাই । বলল, আমরা চলে যাব, স্তার। পাছে তার সন্দেহ হয়, 
সেজন্য সঙ্গে সঙ্গে বললাম, __না। যাবার দরকার নেই, তেমন কিছু গোপনীয় 
কথা নয় ।” 

«কিন্ত গোপন আছে তে! ?” 

“আছে” 

“কী করে বুঝলেন? তাদের সামনেই তে| বললেন!” 

“সেই জন্যই তে| টেস্ট-টিউব বেবি বলি নি। বললে বুঝতে পারত। 
হৈ-হৈ পড়ে যেত ৷” 

“এন্ব1য়ে। ট্রান্সফার বুঝবে ন। ?” 

এন|। কথাটা হয়তো শোনেই নি কখনও !” 

“যাক, বলুন এবার ৷” রর 

“বলছি, কিন্ত পেশেন্টের নামধাম প্রকাশ করতে পারবেন না। খুব 
অর্থোডক্স ফ্যামিলি । ওঁর! চান না, ব্যাপারটা কেউ জানুক ।” ৰ 

“কে কে জানে এখন পর্যন্ত ?” 

“বাইরে আপনিই প্রথম ৷” 

“পরিবারের লোকের! ?” 

“না। শিশুর বাব! ছাড়। আর কেউ না।” 

মা? 

শমা-ও না1” 

“কী বলছেন? 

“ঠিকই বলছি ।” 


~ 

“মন কী জানেন ?” 

“জানেন, স্বাভাবিকভাবেই বাচ্চা হয়েছে ।” 

“কিন্তু আপনারা বে এতদিন ধরে__” 

“সে, ভেবেছেন চিকিৎসা হচ্ছে। এদেশে এই একটা সুবিধা, মস্ত 
স্ুবিধা--কী করছি না-করছি পেশেন্টকে জানাবার বাধ্যবাধকতা! নেই। 
ইংল্যাগ্ু-আ্যামেরিকায় প্রতিটি স্টেপ জানাতে হয়, অনুমতি নিতে হয় ।” 

“জানি, সেখানে পরীক্ষার জন্য রোগীর শরীর থেকে পাঁচ সি-সি রক্ত 
নিতে হলেও অনেক ঝামেলা” 

“তাছাড়। এখানে আমাদের আর-একটা সুবিধা ছিল; একটা সন্তানের 
জন্য এরা সবকিছু করতে প্রস্তুত ছিলেন। যা বলব তা-ই । কোনো 
জিজ্ঞাসাবাদ না|” 

“কী ধরনের পরিবার এঁরা ?” 

“গোড়া মারোয়াড়ী পরিবার । এখন অবশ্য বাঙালী হয়ে গেছেন। কিন্তু 
সংস্কার আছে। ভয় আছে, সমাজের লোকের। ব্যাপারটাকে ভালোভাবে 
নেবে না। সমাজের লোকদের তাই জানাতে চান না। বাবা কিছুটা 
আধুনিক । আমরা খন দেখলাম, সাধারণ চিকিৎসায় ফল হবে না, তাকে 
জানালাম সেকথা । ভদ্রলোক মুষড়ে পড়লেন। অনেক আশা ছিল, এত 
চিকিৎসা যখন হচ্ছে, ফল একটা হবেই | কিন্তু উপায় নেই, ফ্যালোপিয়ান 
টিউব বন্ধ ৷” 

“দুটোই রঃ 

“দুটোই I” 

“খোলার উপায় ছিল না?” 

“হয়তো ছিল। কিন্তু সাফল্যের সম্ভাবনা ছিল কম। তাই সে চেষ্টা 
আমর। করিনি। অনর্থক সময় নষ্ট হ'ত। মা'র বয়ন বেড়ে যাচ্ছে। 
তাছাড়া আমর! যখন জানি, সার্জারি করে টিউব খোলার চেষ্টা এক রকম 
বৃথা তখন শুধু শুধু সময় নষ্ট করব কেন? মাকে কষ্ট দেব কেন? তাছাড়। 
এস্ক য়ে! ট্রান্সফারের জন্য এই রকম একটা কেস অনেকদিন ধরেই আমর! 

খুঁজছিলাম। স্থুযোগ যখন পেয়ে ‘গেলাম তখন হাতছাড়া করি কেন? 
ভদ্রলোক একটা সন্তান চান। যেভাবে হোক। বত টাকা লাগুক। 
ভদ্রমহিলাও তাই। কিন্তু ভদ্রমহিলীকে কিছু না বলে তার স্বামীকে 
বললাম, এন্কাায়ে| ট্রান্সকারে রাজী থাকলে আমরা চেষ্টা করে দেখতে 
পারি। ভদ্রলোক রাজী হয়ে গেলেন। স্ত্রীকে কিছু বললেন না, পাছে 
তার সংস্কারে বাধে, তিনি আপত্তি করেন !” 

“কিন্ত একটা কথা” 

“বলুন ।” 

“এন্থায়ে। ট্রান্সফার যে সাকসেসফুল হবেই, এমন তো কোনো গ্যারাটি 
ছিল না।” 

“নিশ্চয়ই না। পনের আনা না।” 

“তাহলে সন্তানপাগল এই দম্পতির জন্য এ এক আনারই-বা৷ আশ্রয় 
নিলেন না কেন? কেন একটি বারের জন্য চেষ্ট৷ করে দেখলেন না, বন্ধ 
টিউব সার্জারি করে খোলা যায় কিনা ?” 

“খোল! যেত না, এমন কথ! আমি বলব না। হয়তো যেত। কিন্ত 
আবার জুড়ে যাবার আশঙ্কাও থাকত। তখন আবার অপারেশন করতে 
হ'ত। আবারও হয়তো জুড়ে যেত। কতবার আপনি অপারেশন 
করবেন? তাছাড়া ভুলে যাবেন না, এই টিউব একটা প্লাস্টিকের টিউব 
নয়, লোহার পাইপও না। এর মধ্যে প্রাণ আছে, প্রাণশক্তি আছে। 
জৈবিক ক্রিয়া আছে। রোগগ্রস্ত টিউবে সে জৈবিক ক্রিয়ার সম্ভাবনা 
কতথানি,কী করে তা ওভামের চলনে সাহায্য করবে, আদৌ করবে কিনা__ 
আমরা জানি না। ওদিকে মা'র বয়স বেড়ে যাচ্ছে, পরে নানী রকম 
অন্থৃবিধা দেখা দেবে, সুতরাং ঝুঁকি নিই কেন ?” 

“ঠক আছে, তারপর বলুন, কী করে কী করলেন।” 

সরোজবাবু টেবিলের ড্রয়ারটা টেনে ছোট্ট একটা ডায়েরি বার 
করলেন। তাতে কিছু নোট লেখা । নোট ঠিক নয়, সংক্ষিপ্ত ইতিবৃত্ত ৷ 
আমাকে পড়ে শোনাতে লাগলেন। সঙ্গে সঙ্গে আমি লিখে নিতে 


৮ নলজাতকের উপাখ্যান 


লাগলাম । মাঝে মাঝে আমার ঠেকে যাচ্ছে, ঠিক বুঝতে পারছি না। 
আমি তো আর ডাক্তার নই। এক সময় বিজ্ঞানের ছাত্র ছিলাম, সে এ 
বিজ্ঞান নয়। তবু সে বিজ্ঞান আমার অনেক কাজে লাগল। নতুন করে 
বুঝতে পারলাম, বিজ্ঞান মানুষের দৃষ্টি অনেক স্বচ্ছ করে দেয়, বুদ্ধি অনেক 
মাজিত করে, চিন্তার জট-পাকানে স্বুতোটাকে ছাড়িয়ে খুলে দেয়। 
যেখানেই ঠেকে যাচ্ছে এবং বুঝতে পারছি না, জিজ্ঞাসা করছি, ব্যাখ্যা 
চাইছি, ডাক্তারী খটমট ব্যাপারগুলিকে সরল করে নিচ্ছি-_আমার ভাষায়, 
অর্থাৎ সাধারণ মানুষের বোধগম্য কথায়। 
এক সময় সরোজবাবুর হাত থেকে ভায়েরিটা নিয়ে নিলাম। যেমন 
দরকার, যেটুকু দরকার-_চটপট লিখে নিলাম। ডায়েরিতে প্রস্থতি আর 
তার স্বামীর নাম ঠিকানাও ছিল। প্রস্তুতির নাম বেল! আগরওয়াল, 
স্বামীর নাম প্রভাত আগরওয়াল; ঠিকানা মধ্য কলকাতার লর্ড সিংহ রোডের 
একটা নম্বর । কিন্ত লিখলাম না । কারণ, কথ! দিয়েছি, তাদের নামধাম 
প্রকাশ করব না। প্রকাশ করেছি অনেক পরে, সম্মতি নিয়ে। যুগান্তরে 
এই নলজাতক নিয়ে পর পর অনেকগুলি লেখা বেরিয়েছে আমার, সেইসব 
লেখায়। 
সরোজবাবুকে বললাম, “এত সংক্ষিপ্ত ইতিহাসে হবে না, আরও 
বিস্তারিত বিবরণ চাই। তা থেকে আমার যেটুকু দরকার, বেছে নেব” 
সরোজবাবু বললেন, “আমার অংশটুকু আমি বিস্তারিতভাবেই বলতে 
পারি। কিন্ত অন্যের অংশ” 
“আপনার অংশটাই আগে বলুন ৷” 
সরোজবাবু বলতে লাগলেন, আমি লিখে নিতে লাগলাম । খবরের 
কাগজে লেখার জন্য খুব বেশি বিস্তৃত বিবরণ দরকার ছিল না, কিন্ত আমার 
নিজের জানার জন্য ছিল। তাই আপাত প্রয়োজনের চেয়ে একটু বেশিই 
লিখে নিলাম | 
তারপর বললাম, “এ তে! গাইনিকলজিক্যাল অংশ-_এবং পরের অংশ ৷ 
এর আগের ফিজিওলজিক্যাল অংশ ?” 


অন্তরালের কাহিনী ৯ 


সরোজবাবু বললেন, “ওট! সুভাষ ভালো! বলতে পারবে। সে-ই 
আমাদের নেতা । সমস্ত পরিকল্পনাটা তার ।” 

সুভাষ, মানে ডঃ সুভাষ মুখোপাধ্যায় । বাঁকুড়া সম্মিলনী মেডিক্যাল 
কলেজের ফিজিওলজি, অর্থাৎ শারীরবিদ্যা বিভাগের অধ্যাপক | আগে 
কলকাতার নীলরতন সরকার মেডিক্যাল কলেজে ছিলেন। তখনই তার 
সঙ্গে আমার পরিচয়। পরিচয় খুব নিবিড় না হলেও পরস্পরকে আমরা 
ভালো করেই চিনি। নীলরতনে তিনি অনেক কাজ করেছিলেন। 
চিকিৎসাবিভ্ঞানে গবেষণার জন্য গোটা একটা বিভাগ গড়ে তুলেছিলেন। 
কিন্তু তৎকালীন প্রধানমন্ত্রী ইন্দির! গান্ধীর জরুরী অবস্থার বলি হয়ে তাকে 
সব ছেড়েছুড়ে দিয়ে বাকুড়া চলে যেতে হয়। পশ্চিমবঙ্গের তদানীন্তন 
স্বাস্থ্যমন্ত্রী অজিত পাঁজ৷ তাকে এক রকম পাঁজাকোলা করে বাঁকুড়া পাঠিয়ে 
দেন। কিন্তু ঢেঁকি স্বর্গে গিয়েও ধান ভানে। স্ুভাষবাবু বাকুড়ায় গিয়ে 
নতুন করে কাজ শুরু করলেন। সেখানে অখণ্ড অবসর। কলকাতার 
মতে রোগী নেই, উৎ্সব-অন্ুষ্ঠান নেই, সভা-সমাবেশ বা আড্ডাও না। 
কাঞ্ করার মস্ত স্ুযোগ__এবং সুবিধাও । সুভাষবাবু নবোছ্ধমে কাজ শুরু 
করে দিলেন। 

সেই সময় সরোজবাবুও জরুরী অবস্থার বলি হলেন। অজিত পাঁজ৷ 
তাকেও নীলরতন থেকে বাঁকুড়া সম্মিলনীতে পাঠালেন। বাঁকুড়ায় 
মণিকাঞ্চম যোগ ঘটল-সুভাষবাবু আর সরোজবাবুর সম্মিলন হ'ল। 
শনি-রবিবারে আর ছুটিছাটায় তারা কলকাতায় চলে আসেন। বাকি 
সময় থাকেন বীকুড়ায়। কিছু কাজ বীকুড়ায়, কিছু কাজ কলকাতায়_-এই 
রকম করেই চলতে লাগল। তারপর একসমর সরোজবাবু কলকাতার 
. ফিরে এলেন, মেডিক্যাল কলেজে । স্থুভাষবাবু বাঁকুড়ায় রয়ে গেলেন। 
বাকুড়া আর কলকাতা যাতায়াত করতে লাগলেন । এমনি করেই কাজ 
এগুতে লাগল, এবং সে কাজের ফসল ফলল ৩ অক্টোবর, ১৯৭৮| 

সরোজবাবু বললেন, “দাড়ান, সুভাষকে একটা! টেলিফোন করি। 


ও বোধ হয় বাড়িতেই আছে৷” 


১০ = নলজাতকের উপাখ্যান 


টেলিফোন কোম্পানিকে ধন্যবাদ, একবারেই লাইন পাওয়া. গেল । 
সরোজবাবু বললেন, “সুভাষ, রমেনবাবু এসেছেন। আমার পোর্শনটা 
ওঁকে বলেছি, তোমারটা বলো ।” 

সরোজবাবু রিসিভারট। আমার হাতে দিলেন। আমি হ্যালো? 
বলতেই সুভাষবাবু তার স্বভাবসিদ্ধ ভঙ্গিতে মধুর কোমল কণ্ঠে আপ্যায়ন 
করলেন, “কী খবর মশাই !” হঠাৎ দেখা হলে কিংবা টেলিফোনে কথা 
হলে সুভাষবাবু এইভাবেই সকলকে আপ্যায়ন করেন, হাস্তোজ্জল মুখে । 
কখনও এর অন্যথা হয় না । আমি অন্তত দেখি নি। 

আমি বললাম, “খবর তো৷ আপনার কাছে। বলুন ৷” 

সুভাষবাবু বললেন, “সরোজদার কাছে শুনেছেন তো সব।” 

“সব নয়, সবের এক অংশ। বাকি অংশ আপনি বলুন। তার আগে 
বলুন, সরোজবাবু আর আপনি ছাড়া আর কে ছিলেন আপনাদের দলে ?” 

“আর ছিলেন স্ুনীতবাবু ৷” 

“সুনীতবাবু ? মানে, সুনীত মুখোপাধ্যায় ? বাদবপুরের ?” 

হ্যা 1” 

আমি প্রায় লাফিয়ে উঠলাম। ভারি ভালো! লাগল। কারণ, 
স্ুনীতবাবুও আমার অন্তরঙ্গ বন্ধু। অনেককালের। সুনীতবাবু অনেক 
কাল যাদবপুর বিশ্ববিদ্যালয়ে ফুড টেকনোলজি আ্যাণ্ড বায়োকেমিক্যাল 
এপ্রিনীরারিং বিভাগে আছেন, অধ্যাপক হিসাবে । নিজে খুব একটা! 
খাগ্করদিক নন, কিন্তু খাগ্রসায়ন বিষয়ে তার প্রচুর কাজ আছে। নতুন 
নতুন খাদ্য উদ্ভাবনে ও সংরক্ষণে । ইণ্ডিয়ান ভায়েটেটিক আযাসোসিয়েশনের 
কোনো অনুষ্ঠান থাকলেই আমাকে নেমন্তন্ন করেন। হাতে সময় থাকলে 
আমি যাইও । বলতে সঙ্কোচ নেই,খেতে। ভালে! খাওয়ান ওঁর 
নতুন খাবারও থাকে। সুনীতবাবুরই স্থষ্টি। 

কলকাতায় টেলিভিশন চালু হলে আমার প্রথম প্রোগ্র্যাম ছিল 
আমাদের থাগ্াভ্যাস আর সুনীতবাবুর তৈরি কিছু নতুন খাবার নিয়ে৷ 
সুনীতবাবু তার মোটা ব্যাগে করে একরাশ খাবার নিয়ে গিয়েছিলেন 


অন্তরালের কাহিনী ১১ 


স্টুডিওয়। সেই খাবার খেতে খেতে তার গুণাগুণ ও প্রস্তুত-প্রক্রিয়া 
বর্ণনা" করতে করতে প্রোগ্র্যামটা আমরা করেছিলাম। দর্শকরা খুব 
উপভোগ করেছিল। এমন কি, স্টুডিওর ফ্লোরে যারা ছিল তারাও । 
রেকন্ডিংয়ের পর তারাও এসে খাবারে ভাগ বসিয়েছিল এবং পরে 
অনেকদিন পর্যন্ত যখনই কোনো প্রোগ্র্যাম করতে টেলিভিশনে গেছি 
তখনই তারা৷ সকৌতুকে সহাস্তে জিজ্ঞাসা করেছে “আজও কি খাবার 
নিয়ে প্রোগ্র্যাম ?” 

খাগ্-সংরক্ষণে রেফ্রিজারেশনেরও একটা মস্ত ভূমিকা আছে। সুনীতবাবু 
একজন হিমবিশেষজ্ঞ । এই নলজাতকের স্থষ্টিতে একটা অতি বিশাল, 
অতি প্রয়োজনীয় অংশ ছিল জণের হিমায়ন। সে কাজ করেছিলেন 
সুনীতবাবু। সুভাষবাবু নিজের কাজের অংশ বিবৃত করে স্ুনীতবাবুর 
কাজের কথ। ব্যাখ্যা করলেন। আমি লিখে নিলাম । 

লেখা যখন শেষ হ'ল তখন রাত অনেক । অন্তত সাড়ে নটা। 
সরোজবাবুকে বললাম, “বাচ্চার একট। ছবি চাই। ব্যবস্থা করতে হবে" 

সরোজবাবু বললেন, “চেষ্টা করব। কাল দুপুরে আমি একবার নাগিং 
হোমে যাব। আপনার ফোটোগ্রাফারকে পাঠিয়ে দেবেন ৷” 

আমি সঙ্গে সঙ্গে অফিসে টেলিফোন করলাম। যুগান্তরে আমার 
লেখার ছবি তোলে সাধারণত আমাদের আর্টি্_ শ্যামছুলাল কুঞ্জ! 
পেশায় ফোটোগ্রাকার না হলেও ভালো ছবি তোলে। তাছাড়া আমার 
মুড বোঝে, আমি কী চাই জানে । টেলিফোনটা শ্যামই ধরল। বললাম, 
“রাতারাতি যদি বিশ্ববিখ্যাত হতে চাও তাহলে কাল দুপুরে চলে এস 
বেলে ভ্যু নাসিং হোমে । একটা বাচ্চার ছবি তুলতে হবে I” 

শ্যাম বলল, ক্যামেরা নেই, যেটা ছিল বেচে দিয়েছে। 

হাল না। আমি জিজ্ঞাস করলাম, ফোটোগ্রাফার আর কে আছে! 
সুবিমল এসে ধরল স্ুবিমলকেও ব্যাপারটা ভাঙলাম না। শুধু বললাম, 
বেলে ভ্যু ক্লিনিকে একটা নবজাত শিশুর ছবি তুলতে হবে। তারপর 
সরোজবাবুর সঙ্গে আ্যাপয়েন্টমেন্ট করিয়ে দিলাম ৷ 


১২ নলজাতকের উপাখ্যান 


সুবিমল কথা বলে বেশি। বারবার করে বলল, “হ্যা, হ্যা, নিশ্চয় 
যাব ।” কিন্তু গলার স্বরে মনে হ’ল, খুব একট! গা করল না, গুরুত্বটা 
বুঝল না। এই বদি পুলিসের লাঠি, কীদানে গ্যাস, কিংবা মন্ত্ী-সান্তরী 
হ’ত, এক্ষুনি ছুটে আসত । আমার কেবলই মনে হতে লাগল, আসবে 
তো? যদি না আসে ? ওকে কি ভেঙে বলব ?__সঙ্গে সঙ্গে আমিই মনে 
মনে উত্তর দিলাম, কক্ষনো৷ না। তাহলে আর খবরটা চাপা থাকবে না, 
_ এক্ষুনি রাষ্ট্র হয়ে বাবে। 
সন্দেহের দোলায় দুলতে দুলতে টেলিফোনটা রেখে দিলাম । 
সরোজবাবুকে বললাম, “বাচ্চাটাকে একবার দেখা যায় না ?” 
সরোজবাবু একটু চিন্তা করে বললেন, “আমি এখুনি একবার যাব 
নাদিং হোমে, পেশেন্টকে দেখতে । কিন্ত আপনি যাবেন কী হিসাবে % 
সঙ্গে সঙ্গে জবাব দিলাম, “কেন, ডাক্তার হিসাবে! আপনার 
আযাসিস্ট্যাণ্ট হয়ে !” 
সরোজবাবু মু হেসে বললেন, “সে মন্দ বলেন নি। চলুন, দেখা 
যাক ৷” 
বেলে ভ্যু ক্লিনিক,_নাম শুনেছি অনেক। খুব বড়ো নার্সিং হোম, 
খুব অভিজাত; খুব এক্সপেনসিভ। কিন্তু আসিনি কখনও । আসার 
দূরকারও হয়নি৷ 
সরোজবাবুর গাড়ি যখন “ইন' দিয়ে ইন করল, মনে হ’ল একটা থমথমে 
রাজ্যে এলাম । আবছা আলোয় প্রার-নির্জন প্রায়-নিঃশব্দ এই প্ৰকাণ্ড 
প্রাসাদটাকে কলকাতার একটা অংশ বলে মনেই হ'ল না। ইংরেজী 
সিনেমায় অনেক সময় এই ধরনের অট্রালিক। দেখেছি। বেশ মিল 
আছে। 
সরোজবাবু এক পাশে গাড়ি পার্ক করলেন। আমর! নামলাম। 
প্রবেশদ্বারে একজন ডাক্তারের সঙ্গে সরোজবাবুর দেখা । সরোজবাবু 
তার সঙ্গে কুশল-সংবাদ বিনিময় করলেন, কিছু ডাক্তারী কথাও হ'ল। 
আমি একপাশে গম্ভীর মুখে দীড়িয়ে। সরোজবাবু সেদিকে ভ্রক্ষেপও 

করলেন না। ভদ্রলোক চলে যেতেই বললেন, “ইচ্ছে করেই আপনার 
সঙ্গে পরিচয় করিয়ে দিলাম না, পাছে_” 

“পাছে ধরা পড়ে যাই! বুঝতে পেরেছি। সেইজন্যই তো একপাশে 
গন্ভীর হয়ে দাড়িয়ে ছিলাম । কিন্ত আপনার ভয়ের কারণ ছিল না, আমি 
কিরীটা বা ব্যোমকেশ না হলেও তাদের মতো সাজবদল আর ভাববদল 
করতে পারি যখন-তখন | ভুলে যাবেন না, এককালে অভিনয় করেছি 
অনেক। তাছাড়া খবরের কাগজের লোক 1” ) 

সরোজবাবু তার স্বাভাবিক ভঙ্গিতে চলেছেন, আমি অস্বাভাবিক 
ভঙ্গিতে তার পাশে গম্ভীর মুখে গট গট করে হাটছি। বুকের মধ্যে 
একটুখানি ধকধকানি .যে শুরু হয়নি, এমন কথা বলব না । যতই দৃপ্ত 
ভঙ্গিতে তেজস্বিভাবে এগিয়ে যাই, আসলে এটা আমার সাজ তো! 
নকল সাজ। এবং অনধিকার প্রবেশ । যদি কেউ চ্যালেঞ্জ করে, এত 
রাত্রে এখানে কেন? কী বলব আমি ? সরোজবাবু নিশ্চয় ম্যানেজ করবেন 
এবং আমিও কিছু ইডিয়টের মতো কথা বলব না! সঙ্গে সঙ্গে মনে বল 
এল, ১৯৭১ সালে ভারত-পাকিস্তান যুদ্ধের সময় যেভাবে যুদ্ধক্ষেত্রে আমাদের 
সেনাপতির শিবিরে প্রবেশ করেছিলাম তার চেয়ে এটা কঠিন নয় নিশ্চয় ! 

আমরা লিফটের সামনে এসে দীড়ালাম। লিফট্ম্যান দরজা খুলে 
দিল। আমরা উঠলাম । লিফট্রম্যান আমার দিকে একবার তাকিয়ে 
সরোজবাবুকে জিজ্ঞাসা করল, “আপ ভাক্টর হ্যয় ?” 

সরোজবাবু তো অবাক। আমিও কম অবাক নই। প্রশ্নটা তে! 
আমাকেই করা উচিত ছিল, অর্থাৎ করতে পারত | আমাকে ছেড়ে কিনা 
সরোজবাবুকে ধরল ! 

সরোজবাবু চোখমুখ লাল করে জবাব দিলেন, “হী । তুম হামকো 
চিনতা নেহী ?” 

লিফউত্্যান বলল, “নহী'। হাম নয়া আয়া হায় ।” 

খানিকক্ষণ চুপচাপ । লিফউউপরে উঠছে। লিফউস্যান জিজ্ঞাসা 
করল, “কাহ জাইয়েগা ?” 

সরোজবাবু বললেন, “নার্সারি ৷” 

আর কোনো কথা না। একটু পরে লিফট থামল। লিফউ্যান 
দরজা খুলে দিল। আমর! বেরিয়ে এলাম ৷ বেরিয়ে ডানদিকে নাসারি। 
সরোজবাবু একজন নার্ণকে ডেকে বললেন, “সিস্টার, অমুক নম্বর বেবিটাকে 
একবার আনুন তে! ৷” 

সঙ্গে সঙ্গে সিস্টার ছুটলেন। একটু পরে কাপড়ে মোড়া একটা 
হৃষ্টপুষ্ট শিশুকে কোলে করে দোরগোড়ায় এসে দীড়ালেন। সরোজবাবু 
শিশুর স্বাস্থ্য সম্বন্ধে খোজখবর নিলেন, চোখে কী একট। ওষুধ দিতে 
বললেন । আমার মনে হ'ল, এইবার বোধহয় সরোজবাবু ফিরবেন ৷ কিন্ত 
আমার ছুটে। জিনিস জান! বাকি_-ঠিক কষ্টায় শিশুর জন্ম হয়েছে এবং 
জন্মের সময় তার ওজন কত.ছিল। নরোজবাবু এই ছুটি প্রশ্নের উত্তর তার 
চেম্বারে দিতে পারেন নি। বলেছিলেন, নাসিং হোমে গিয়ে রেকর্ড দেখে 
বলবেন । এখন দেখছি, ভুলে গেছেন । 

আমি শিশুটিকে ‘পর্যবেক্ষণ’ করার ভঙ্গিতে দেখতে দেখতে সরোজবাবুর 
দিকে তাকিয়ে গম্ভীর মুখে জিজ্ঞাসা! করলাম, “ওয়েট কত হয়েছে?” 

সরোজবাবুর যেন এতক্ষণে খেয়াল হ'ল। সিস্টারের দিকে তাকিয়ে 
আমাকে দেখিয়ে বললেন, “ডঃ চ্যাটার্জি, চাইল্ড স্পেশালিস্ট, আমার বন্ধু । 
আপনি একবার ওয়েটটা আর এগজ্যাক্ট টাইম অভ বার্থটা দেখে আসুন 
তো।” 


সিস্টার শিশুটিকে নিয়ে চলে গেলেন । মিনিট দুয়েকের মধ্যে ফিরে ' 


এলেন প্রশ্ন ছুটির উত্তর নিয়ে। সরোজবাবু সিস্টারকে ধন্যবাদ জানিয়ে 
আমাকে বললেন? “চলুন” 
কিন্ত আমার ডান হাতের আঙ্লগুলো উসথুস করতে লাগল, আমার 
স্মৃতিশক্তির উপর আমার নিজেরই খুব একট! ভরসা নেই। যদি ভুলে 
বাই? লিখে নেব? কিন্তু কেউ যদি দেখে ফেলে? সন্দেহ করে? : 
আমি মনে মনে অঙ্ক ছুটো আওড়াতে আওড়াতে সরোজবাবুকে অনুসরণ 
করলাম । না, লিফটে নয়, সরোজবাবু, পেশেন্টকে একবার দেখবেন। 

পাশেই পেশেন্টের স্থ্যইট। দরজা খোলা । দরজার 'নব-এ একটি বোর্ড 
ঝোলানে৷ঃ DON'T DISTURB. 

আমি মনে মনে বললাম, আমি আর কী ডিস্টার্ব করব! একবার 
চোখের দেখা দেখব, আর সম্ভব হলে ছুটো-চারটে কথা বলব । সে-ও 
মামুলি। কারণ, তিনি নায়িকা হলেও পার্ট জানেন না। 

সরোজবাবুর যা জিজ্ঞাসাবাদ করার, করলেন। তারপর আমাকে 
বললেন, “চলুন এবার ৷” 

এবার আর লিফটে নয়, সি'ড়ি দিয়ে নামতে লাগলাম । মনে মনে 
তখনও অঙ্ক ছুটো আউড়ে চলেছি । সিঁড়িতে ফাকা জায়গ! দেখে চট করে 
পকেট থেকে কাগজ আর কলম বার করে লিখে নিলাম । কেউ দেখতে 
পেল না। আমি নিশ্চিন্ত হলাম। 

গাড়িতে উঠে সরোজবাবু জিজ্ঞাস! করলেন, “বাড়ি যাবেন তো ?” 

বললাম, “হ্যা ৷” 

সরোজবাবু বললেন, “আপনাকে পার্ক সার্কাসে নামিয়ে দিলে হবে ?” 

পার্ক সার্কাসে নেমে আমি আবার গাড়ি ধরব। সরোজবাবু বললেন, 
“দাড়ান, একটা ঠাণ্ডা কিছু খাওয়া যাক ।” 

একটা পানের দোকানের সামনে গিয়ে দাড়ালাম । কৌকা-কোল। 
উঠে গেছে, ক্যাম্পা-কোলাই সই। দাড়িয়ে দাড়িয়ে দুজনে দুটো বোতল 
শেষ করলাম | সরোজবাবু গাড়িতে উঠলেন। আমি জানলার কাছে 
মুখ এনে বললাম, “কাল বিকেল চারটে থেকে সাড়ে চারটের মধ্যে আপনার 
চেম্বারে যাচ্ছি, একটু আগে আসার চেষ্টা করবেন ৷” 

সরোজবাবু চলে গেলেন! আমি ট্র্যাম ধরলাম | বালিগঞ্জ। 

্র্যাম থেকে যখন নামলাম, রাত প্রায় এগারটা। বাড়ির কাছাকাছি 
‘আসতে এক প্রতিবেশীর সঙ্গে দেখা । আমি একটু অবাক হলাম, এত 
রাত্রে এ পথে আমি ছাড়া বড়ো একটা! কেউ চলে না। আমার বুকটা 
খক করে উঠল। সন্দেহ হ'ল, ভদ্রলোক কি খবরটা জেনে গেছেন ? 
আমার কাছ থেকে সব শোনার জন্য অপেক্ষা করছেন? 

__ না। অমূলক সন্দেহ। ভদ্রলোক আমার জন্য অপেক্ষী করছেন না। 
কোথায় যেন গিয়েছিলেন, ফিরতে রাত হয়েছে । ঘণ্টা বাজিরেছেন, দরজা 
খোলার অপেক্ষায় দাড়িয়ে আছেন । এমন সময় আমার সঙ্গে দেখা । 

আমাকে দেখে আপ্যায়নের হাঁসি হেসে এগিয়ে এলেন। জিজ্ঞাসা 
করলেন, “খবর আছে কিছু ?” 

আসি খবরের কারবারী, পাড়া-প্রতিবেশীর। দেখা হলেই খবর জানতে 
চান। সেই রকম আর কী । অন্য কিছু ন|। 

আসি বললাম, “অফিস থেকে অনেকক্ষণ বেরিয়েছি, জোর খবর কিছু 
আছে কিন! জানি না।” 

ভদ্রলোক জিজ্ঞাস। করলেন, “কোথায় গিয়েছিলেন ?” 
' আমি কেমন চট করে মিথ্যা কথা বলতে পারি না, মুখে বাধে। এডিয়ে 
যাবার চেষ্টা করলাম, “এই-_একটা খবর পেয়ে__” 

“কী খবর ?” 

এই রে! বলে ফেলব নাকি! বলার জন্য আমার জিভ অস্থির হয়ে 
উঠেছে। এত বড়ো একটা খবর কিছুতেই চেপে রাখতে পারছি না। খুব 
অন্বস্তি হচ্ছে। কিন্ত উপায় নেই, কাল শেষ রাত্রি পর্যন্ত খবরটা! চেপে 
রাখতেই হবে, যতক্ষণ পর্যন্ত-ন! যুগান্তরে ছাপা হচ্ছে । অবশ্য খবরট! আমি 
আজই প্রেসে দিতে পারতাম, কাল সকালেই বেরিয়ে যেত। কিন্তু আজ 
দিলে ছবি দেওয়। যেত না, তাতে খবরট! জোর হ'ত না। পরশু সকালে 
ছবিস্ুদ্ধ খবরটা যখন যুগাস্তরে বেরুবে, সার! পৃথিবীতে তোলপাড় শুরু হয়ে 
যাবে। সেই দৃশ্য ভাবতে ভাবতে আমি চুপ করে গেলাম। 

ভদ্রলোক বললেন; “বললেন না, কী খবর ?” 

“পরশু সকালে যুগান্তরে দেখবেন ৷” 

“সে তে৷ দেখবই, তবু আজ বলুন ন ৷” 

“আজ ন৷।” 

“একটু” 

“একটুও না।” 

“বলুন না। আমি কি কাউকে বলতে যাচ্ছি!” 

“আপনি বলবেন না জানি, কিন্ত আমার বলতে বাধা আছে। তবে 
এখন শুধু এইটুকু বলতে পারি, এই খবরে আপনার বুক গর্বে ফুলে উঠবে, 
এদেশে জন্মেছেন বলে আনন্দ হবে ৷” 

“তবু বলবেন না, কী খবর ? রাত্তিরটা নিশ্চিন্তে ঘুমোতে দেবেন না 
দেখছি।” 

রান্তিরটা আমিই নিশ্চিন্তে ঘুমোতে পারলাম না। অনেক রাত পর্যন্ত 
একটা দারুণ অস্বস্তি। অসহিষ্ণুতা । বিছানায় শুয়ে কেবল এপাশ ওপাশ 
করছি। ইচ্ছা হচ্ছে, ছুটে গিয়ে দরজা খুলে বাইরে দাড়িয়ে চিৎকার করে 
খবরটা এখুনি বিশ্ববাসীকে জানিয়ে দিই। পারছি না বলে যন্ত্রণা হচ্ছে। 

যন্ত্রণা বাড়তে লাগল, ঘড়িতে রাত তিনটের ঘণ্টা শুনলাম | আর 
থাকতে না পেরে উঠে গিয়ে আধখানা ট্রাঙ্কুইলাইজার খেলাম । দশ মিনিট 
কি পনের মিনিট, জানি না, আর মনে নেই। 

সকালে ঘুম ভাঙল বেশ একটু দেরিতে । চা-টা খেয়ে ভাবছি, কী 
করব? এখুনি লিখতে বসব ? তাহলে কাজ অনেকটা এগিয়ে থাকে । 

কিন্ত অস্বস্তিতে কাজে বসতে পারলাম না। ভাবতে লাগলাম, 
আমার এখন কী করা উচিত? হঠাৎ মনে হ'ল, স্বভাষবাবু তো কালই 
নৈনিতাল চলে যাবেন, সন্ধ্যার সময়। তার আগে টেলিভিশনে একটা 
প্রোগ্র্যাম রেকর্ড করলে কেমন হয়? দেরি হলে আর তেমন উত্তেজনা 
থাকবে না। টপিক্যালিটি বলে একটা কথা আছে। কিন্ত কাল সকালে 
যুগান্তরে খবরটা দেখার পর টেলিভিশন কি যোগাড়-যন্তর করে 
দুপুরের মধ্যে প্রোগ্র্যামটা রেকর্ড করে নিতে পারবে? অসম্ভব না হলেও 
ছুঃসাধ্য। এ তো আর রেডিও নয় যে, যে কোনো সময় স্ুভাষবাবু, 
মরোজবাবু আর সুনীতবাবুকে কোনোমতে রেডিও স্টেশনে এনে খালি 
দেখে একটা স্টুডিওয় ঢুকিয়ে দিয়ে আলোচনাটা টেপ রেকর্ড করে নিলেই 
হ'ল! অথবা রেডিও স্টেশনের যে কোনো একজন কাধে একটা টেপ 
রেকর্ডার ঝুলিয়ে ছুটল তিনজনের বাড়ি, রেকর্ড করে নিল যার যার বক্তব্য, 

নল-২ 

তারপর স্টুডিওয় এসে এডিট করে জোড়াতালি দিয়ে একটা প্রোগ্র্যাম 
খাড়া করল । এর নাম টেলিভিশন! শোনার সঙ্গে দেখা! একজনের 
কাজ নয়। একগাদা লোকের দরকার-_সে বাড়ি গিয়েই রেকর্ড করা হোক 
কি স্টুডিওয়। প্রোগ্র্যাম কোয়ালিটি ভালো করতে চাইলে স্টুডিওয় 
রেকর্ড করতে হবে। তাতে ঝামেলা আরও বেশি । স্টুডিও তো সবে ধন 
নীলমণি একটা । তা-ও খালি পাওয়া চাই। লোকও চাই বেশ অন্তত 
দুজন ক্যামেরাম্যান, সাউণ্ডম্যান, লাইটম্যান, প্রোডিউদার, প্রোডাকশন 
আ্যাসিস্ট্ান্ট, ফ্লোর ম্যানেজার...... 

তাই আজই যদি ওর! বোগাড়-বন্তরটা সম্পূর্ণ করে রাখে তাহলে কাল 
সকালেই রেকভিংটা করে নিতে পারবে । আমি ঠিক করলাম, একটু 
তাড়াতাড়ি বেরিয়ে টেলিভিশনে যাব, খুব গোপনে খবরটা অলোককে 
দিয়ে কালকের জন্য তৈরি হতে বলব। অলোক, মানে অলোক সেন, 
টেলিভিশনের সায়েন্স প্রোডিউসার, যার কথ গোড়ায় বলেছি। অলোক 
আমার অন্তরঙ্গ বন্ধু। পরিচয় অনেক দিনের হলেও বন্ধুত্ব গাঢ় হয়েছে 
কলকাতায় টেলিভিশন চালু হবার পর। অর্থাৎ, কিঞ্চিদবিক তিন বছর । 
অথচ আমাদের দুজনকে এক জায়গায় দেখলে যে কেউ ভাববে বাল্যবন্ধু ৷ 
অনেকের ধারণাও তা-ই। ওখানকার অনেক অফিপারেরও ৷ 


লিখলাম, বিকেল চারটে থেকে সাড়ে চারটের মধ্যে যেন অতি অবশ্য 


শা পারলে সন্ধ্যার সময় 
যেন আমার অফিসে ফোন করে। নোটটা অলোকের টেবিলে চাপা 
দিয়ে বেরুতেই ভ্যামিস্্ান্ট সেশন ভিরেকটর শিপ রায়ের সঙ্গে দেখা। 


অস্তরালের কাহিনী ১৯ 


শিপ্রাদি আমাকে দেখে বললেন, “কী খবর মিঃ মজুমদার? অলোকের 
কাছে এসেছিলেন ?” 

বললাম, “হ্যা ৷” 

“প্রোগ্র্যাম আছে ?” 

“এখনও নেই, তবে কাল হয়তে| একট! হবে ।” 

শিপ্রাদি অবাক হলেন। কথাটা যেন তার কাছে হেঁয়ালির মতে৷ 
শোনাল। আমার দিকে জিজ্ঞানু দৃষ্টিতে তাকিয়ে বললেন, “ঠিক বুঝতে 
পারলাম না |” 

আমি একটু হেসে ঠাট্টার সুরে বললাম, “কাল আপনারা একটা 
প্রোগ্র্যাম করতে বাধ্য হবেন এবং তাতে আমাকে ডাকতে হবে |? 

শিপ্রাদি আরও অবাক হলেন, তার চোখেমুখে আরও জিজ্ঞাস! ফুটে 
উঠল, “কেন? কাল কী?” 

উৎকণা বাড়িয়ে দিয়ে বললাম, “কাল সকালে যুগান্তরে দেখবেন ৷” 

শিপ্রাদি উৎকণ্ঠায় ফেটে পড়লেন, “মিঃ মজুমদার, একট খুলে বলুন ৷” 

আমি মজ। পেয়েছি, আবারও হাসতে হাসতে বললাম, “বা বলেছি 
তার বেশি আর একটি কথা না । বাকিটা! কাল, যুগান্তরের প্রথম পৃষ্ঠায়, 
ছবিসহ 1” 

শিপ্রাদির আকুল জিজ্ঞাসা, “আজ কিচ্ছু বলবেন ন! ?” 

“কিচ্ছু না।” 

“প্রতিজ্ঞা ?” 

“প্রতিজ্ঞা ৷” 

শিপ্রাদি যেন একটু আহত হলেন। কিন্ত আমি কী করব? কী 
করে তাকে খবরটা! দেব? তাহলে আমার নিজের গালেই যে চড় মারা 
হবে, কাল আর খবরটা যুগান্তরের ‘এক্সক্লুসিভ’ থাকবে না। 

টেলিভিশন সেন্টার থেকে বেরিয়ে বাসস্ট্যাণ্ডে দাড়িয়ে আছি। বেলা 
প্রায় সওয়া বারটা। হঠাৎ দেখি অলোক গম্ভীর মুখে মাথা নিচু করে 
সিগারেট টানতে টানতে উলটো ফুটপাথ দিয়ে আসছে। একভাকে 


/ 

শুনতে পেল না, বারকয়েক চেঁচিয়ে ডাকতে মাথা উচু করল। কাছে 
এসে বলল, “ঘরে চলো |” 
আমি বললাম, “ঘরেই ছিলাম এতক্ষণ। আর ঘরে না। আমার 
তাড়া আছে। একটা খবর দিতে এসেছিলাম |” 
“কী খবর ?” 
“তার আগে কথ! দাও, এ খবর ছু কান করবে না, পৃথিবীর আর কেউ 
জানবে না ৷” 
“বলো না খবরটা কী ?” 
“আগে কথা দিতে হবে ।” 
উপারান্তর ন! দেখে অলোক কথা দিল। আমি চারপাশটা দেখে 
নিয়ে আস্তে করে ঘটনাটা বললাম। 
অলোক স্তম্ভিত হয়ে রইল খানিকক্ষণ । একটা ঝাঁকুনি দেবার মতো 
করে বললাম, “সুভাষবাবু কাল সন্ধ্যার ট্রেনে নৈনিতাল চলে যাচ্ছেন, 
ফিরতে দিন পনের-কুড়ি হবে । সুতরাং কাল সকালেই যাতে প্রোগ্র্যামটা 
রেকর্ড কর! যায় তার ব্যবস্থা করো 1” 
অলোক মনে মনে কী যেন ভেবে নিল, তারপর বলল, “একবার 
ঘরে এস।” j 
আমি বললাম, “সময় নেই । তুমি বরং চারটে থেকে সাড়ে চারটের 
মধ্যে সরোজবাবুর চেম্বারে এস, তখন কথা হবে|” 
আমি আর দাড়ালাম না, বাস আসতেই উঠে পড়লাম । সোজা 
ন্যাশন্যাল লাইব্রেরি ৷ 
স্যাশন্ঠাল লাইব্রেরির রিডিং রুমের উপরে আমার একউ। খাস কামরা! 
মতে৷ আছে। সেখানে বসেই আমি সাধারণত লেখাপড়া করি। সেখানে 
এসে বঘতেই আগের ত্যাপয়েন্টমেন্ট অনুযায়ী সেই মহিলা এলেন । 
কথাবার্তা সেরে যখন গেলেন তখন বেলা ছুটে।। এইবার আমি নিশ্চিন্ত 
মনে লিখতে বদব। সাড়ে তিনটের মধ্যে লেখাটা তৈরি করে ছুটব 
সরোজবাবুর চেম্বারে । সেখান থেকে অফিস। এই আমার প্র্যান। 


অন্তরালের কাহিনী ২১ 


লিখতে বসার আগে চোখেমুখে একটু জল দিয়ে নেবার জন্য নিচে নামছি, 
নিচে সি'ড়ির মুখে একেবারে অপ্রত্যাশিতভাবে অলোকের সঙ্গে দেখা । 
অলোক রুদ্ধশ্বাসে বলল, “বাইরে এস ৷” 

আমি বললাম, “ওপরে চলো ৷” 

“ওপরে তো অনেক লোক!” 

“না। একেবারে ফাকা |” 

উপরে, আমার টেবিলে আমি আর অলোক মুখোমুখি বসতেই অলোক 
কোনে। ভূমিকা না করেই একেবারে এক নিশ্বাসে বলল, “প্রোগ্র্যামটা 
আজই করতে হবে । রেকর্ড নয়, একেবারে টেলিকাস্ট ৷” 

সঙ্গে সঙ্গে আমি বললাম, “অসন্তব । কিছুতেই ন৷ ৷” 

অলোক একটু এগিয়ে বল। বোঝা গেল, ভিতরে ভিতরে খুব 
উত্তেজিত। বলল, “রমেন, পাগলামি কারে। না। প্রোগ্র্যামটা আজই 
করো |” ৯ 

আমি স্পষ্ট করে বললাম, “ন! ৷? 

অলোক আরও একটু এগিয়ে বসল, “কেন তুমি না করছ ?” 

আমি আরও স্পষ্ট করে বললাম, “তুমি বুঝতে পারছ ন! ?” 

“পারছি। কিন্তু তোমার কাগজে বেরুবার আগে টেলিভিশনে 
প্রোগ্র্যামট৷ করলে তোমার ক্ষতি হবে না কিছু ৷” ' 

এহবে। দারুণ ক্ষতি হবে ।” 

“না। কারণ, টেলিভিশনে খবরট। তুমিই প্রথম পুথিবীকে জানাচ্ছ।” 

“আমি কেবল আমার কথাই ভাবছি না, আমার কাগজের কথাও 
ভাবছি ।” ও 

«তোমার কাগজে তে। কাল খবরট৷ বেরুচ্ছে ।” 

“কিন্ত আজ টেলিভিশনে প্রোগ্র্যামটা করলে কাল আর এক্সক্লুসিভ 
হয়ে বেরুবে না। মুহূর্তে খবরট1 পৃথিবীর এক প্রান্ত থেকে আর-এক 
প্রান্তে ছড়িয়ে পড়বে । কাল পৃথিবীর সমস্ত কাগজে খবরটা ছাপা হবে। 
আমার কাগজ £বং আমি তলিয়ে যাব ।” 

“একটা জিনিস তুমি ভুলে যাচ্ছ, টেলিভিশন দেখে কারও সাধ্যি নেই, 
এই রকম একটা সায়েন্স নিউজ বিস্তারিতভাবে রিপোর্ট করে । সে রকম 
সাংবাদিক এখনও এদেশে জন্মায় নি। তুমি তে! ছবি দিয়ে ভিটেলে লিখছ, 
তোমার ধারেকাছে কেউ ঘেষতে পারবে না । তারা বড়ো-জোর আট-দশ 
লাইনের সাদামাট। একটা ছোট্র খবর করবে৷” 

“তাতেই আমাকে মেরে দেবে। আমার এক্সক্লু(সভনেস আর 
থাকবে না।” 

“পুরো না থাকলেও অনেকটা থাকবে ।” / 

“বুকের মধ্যে ছোরাট! পুরো। বসালে, ন! অর্ধেক_ সেটা বড়ো কথ। নয়, 
বড়ে! কথা লোকটা মরল কিনা” 

অলোক আমার চোখে চোখ রেখে স্থিরভাবে তাকিয়ে রইল। 
অনেকক্ষণ | তারপর আস্তে করে বলল, “তুমি রাজী হও রমেন।” 

অলোকের গলায় কী যেন ছিল। শুধু গলায় নয়, চোখেও । আমি 
দ্রবীভূত হতে লাগলাম । খানিক পরে দ্রবীভূত হয়ে গেলাম । একটা 
দীর্ঘনিশ্বা ফেলে বললাম, “ভোমারই জয় হ'ল, অলোক । আমি হেরে 
গেলাম ৷” 

অলোক যেন প্রথমে কথাট! বুঝতে পারল না, একটু পরে বুঝতে 
পেরে লাফিয়ে উঠল, “তুমি রাজী ?” 

আনন্দে পকেট থেকে সিগারেটের প্যাকেটটা বার করে একটা 
সিগারেট ধরাতে যাচ্ছিল, আমি বাধা দিলাম, “এটা লাইব্রেরি, এখানে 
সিগারেট খাওয়া নিষেধ |” 

অলোক প্যাকেটট। পকেটে রেখে দিয়ে বলে উঠল, “চলো, গাড়ি 
অপেক্ষা করছে ।” 

আমি আকাশ থেকে পড়লাম, “কোথায় যাব ?” 

“যেখানে যেখানে যেতে হবে ।” 

“আমি এখন এক পা-ও নড়ব না। একটা মুহূর্ত নষ্ট করব না । এখন 
আমি লিখতে বসব |” 

“পরে লিখো । আগে আমাকে কণ্টাক্টগুলো করিয়ে দাও। তার 
পরে অফিসে গিয়ে লিখতে বসো” 

“অসম্ভব । চারটে থেকে সাড়ে চারটের মধ্যে আমাকে সরোজবাবুর 
চেম্বারে যেতে হবে, সেখান থেকে অফিসে গিয়ে লিখে, লেখা প্রেমে দিয়ে, 
ভর সন্ধোবেলায় কলকাতা শহরের একপ্রাস্ত থেকে আর-এক প্রান্তে গিয়ে 
প্রোগ্রাম করা অসম্ভব । তোমার প্রোগ্র্যাম কণ্টায় ?” 

“আটটা পঞ্চাশে, শিডিউন্ড প্রোগ্র্যাম ক্যান্সেল করে ।” 

“তার মানে অন্তত আটটার মধ্যে আমাকে স্টুডিওয় পৌঁছতে হবে. 
হেলিকপ্টার হলেও অপন্তব। তুমি একাই বেরিয়ে পড়ো ৷” 

“তুমি সঙ্গে গেলে ভালো হ'ত ৷” 

“হাত। কিন্ত হবে না।” 

“আমি কোথায় যাব?” 

“আগে যাও যাদবপুর ইউনিভাপিটি, সুনীতবাবুর কাছে। স্ুনীতবাবুকে 
নিয়ে যাও সাদার্ন আ্যাভিনিউয়ে, সুভাববাবুর কাছে। সেখান থেকে 
চলে এসো সরোজবাবুর চেম্বারে । আমি ওখানে অপেক্ষা করব, সাড়ে 
চারটে পর্যন্ত । ওখানে সকলে মিলে আলোচনা করে নেব, কীভাবে 
প্রোগ্র্যামটা হবে ।” 

অলোক চলে গেল। আমিও নিচে নামলাম, এবার আর চোখেমুখে 
জল না দিলে নয়। 

সব গুছিয়ে-গাছিয়ে যখন লিখতে বদলাম তখন বেলা তিনটে । সাড়ে 
তিনটের সময় আমাকে উঠতে হবে, বড়ো জোর পোনে চারটে । নইলে 
সময়মতো সরোজবাবুর চেম্বারে পৌছুতে পারব না। এই আধঘন্টা কি 
পঁয়তাল্লিশ মিনিটের মধ্যে লেখা শেষ হবে? আমি খবরের কাগজের 
লোক, তাড়াতাড়ি লেখার অভ্যাস আছে। কিন্তু তারও তো একটা সীমা 
আছে! তাছাড়া লিখলেই তো হ'ল না, ভালোমন্দ বলে কথা আছে! 

যাক, ওশৰ ভেবে আর লাভ নেই । ঝড়ের বেগে লেখাটা শেষ করতে 
হবে । সবে কলমটা ধরেছি, এমন সময় আমার আর-এক বন্ধু রবীন্দ্রভারতী 


২৪ নলজাতকের উপাখ্যান 


বিশ্ববিদ্ঞালয়ের অধ্যাপক ডঃ অরুণ কন্ু এলেন। অরুণবাবু আর আমি 
একই জায়গায় বদি। একই টেবিলে । অরুণবাবুর দিকে ন! তাকিয়ে 
সারা চোখেমুখে একটা! কৃত্রিম গাভ্তীব এনে, গলার স্বর বথাসম্ভব মোটা 
করে বললাম, “একটি কথাও বলবেন না,চুপ করে বসে পড়াশোনা করুন ৷” 

অরুণবাবু হাদি চেপে, গন্তীর হবার চেষ্টা করে, আমারই মতো 
অস্বাভাবিক মোটা গলায় বললেন, “আজ এত মেজাজ কিষের ?” 

“কারণ আছে।» 

“কী কারণ ?” 

“কাল সারা পৃথিবীতে ঝড় উঠবে, এমন একটা খবর আমার হাতের 
মুঠোর মধ্যে। সেই খবরটা লিখছি।” 

“কী খবর ?” 

“বলা বাবে না। আর জিজ্ঞাসা করবেন না] চুপ করে বসুন ৷” 

অরুণবাবু সত্যিই চুপ করে বসলেন । আর একটি কথাও বললেন ন|। 
আমার কলম চলতে লাগল ঝড়ের বেগে। সত্যিই ঝড়ের বেগে । কাল 
রাত্রে যেসব কথা নোট করে এনেছিলাম সেগুলে! দেখতে দেখতে, ভাবতে 
ভাবতে, অনর্গলভাবে লিখে চলেছি। একসময় দেখি অরুণবাবু উসখুন 
করছেন। ঘড়ির দিকে তাকিয়ে দেখি, সাড়ে তিনটে । সাড়ে তিনটের সময় 
অরুণবাবু আর আমি ক্যাটিনে চা খেতে বাই। বাধা নিরম। বড়ো 
একটা নড়চড় হয় না। 

অরুণবাবুর উসখুসের কারণটা বুঝলাম। তিনি নিজেও বুঝিয়ে দিলেন? 
আস্তে করে একটা স্লিপ আমার দিকে এগিয়ে দিয়ে । তাতে লেখা 
“চ। খেতে যাবেন ?” 

আমি হেসে ফেললাম | কথা বলতে বারণ করেছি বলে একথাটাও 
বলবেন না! হাসতে হাসতে বললাম, “আপনি বান, আমার সময় নেই | 
মিনিট পনেরর মধ্যে লেখাটা শেষ করে আমাকে উঠতে হবে ।৮ 

অরুণবাবু অনিচ্ছা সত্বেও উঠে গেলেন । কিন্তু মিনিট পনেরর মধ্যে 
আমার লেখা শেষ হ'ল না। তখনও খানিকটা! বাকি। কী করব, আরও 

পাঁচ-সাত মিনিট নিলাম । তবু শেষ হ'ল না। তবে আসল অংশ হরে 
গেছে । ঠিক করলাম, উপসহারটুকু অফিসে গিয়ে লিখে ফেলব। চারটে 
যখন বাজে বাজে তখন আমি উঠলাম । 

সরোজবাবুর চেম্বারে গিয়ে দেখি, সুনীতবাবু চুপ করে বসে আছেন, 
সরোজবাবু ব্যস্তসমস্ত হয়ে কী খুঁজছেন আর অলোক কাকে টেলিফোন 
করছে। স্ুভাষবাবু নেই। অলোক টেলিফোনটা৷ রাখতেই জিজ্ঞাসা 
করলাম, “সুভাষবাবু আসেন নি?” 

অলোক বলল, “স্থভাষবাবুকে পাওয়া যাচ্ছে না। বাড়ি তালাবদ্ধ ৷ 
পাশের ফ্ল্যাটে খোজ করলাম, কেউ কিছু বলতে পারল না। এখানে এসে 
অবধি পাঁচ মিনিট অন্তর অন্তর ফোন করছি, যদি ফিরে থাকেন! এখনও 
ফেরেন নি।” 

আমি চিন্তিত হয়ে বললাম, “তাহলে কী হবে ?” 

অলোকও চিস্তিতভাবে বলল, “বুঝতে পারছি না । স্ুভাষবাবুর 
উপরের ফ্ল্যাটে আমার এক বন্ধু থাকে, তার স্ত্রীকে ফোন করে বলেছি 
মাঝে মাঝে নিচে নেমে খোজ নিতে এবং স্ুভাষবাবু ফেরাশাত্র যাতে 
সরোজবাবুকে টেলিফোন করেন সেকথা বলতে ৷” 

আমি বললাম, “কিন্তু সুভাষবাবু যদি অনেক রাত করে ফেরেন? 
তাহলে? স্ুভাষবাবুকে ছাড়া তো প্রোগ্র্যাম হবে না!” 

অলোক খানিক ভেবে বলল, “খানিকক্ষণ দেখি । শেষ পর্যন্ত যদি 
সুভাষবাবুকে না-ই পাওয়া যায় তাহলে সরোজবাবুঃ সুনীতবাবু আর তুমি 
_ এই তিনজনে মিলে আজ মিনিট দশেকের মতো একটা আলোচনা 
করো, কাল সুভাষবাবুকে নিয়ে পুরো প্রোগ্র্যাম কর! যাবে ।” 

সুনীতবাবু বললেন, “আমাকে বাদ দিন, ডঃ মুখাজি ছাড়া আমার পক্ষে 
কিছু বলা ঠিক হবে না।” 

অলোক বলল, “ডঃ মুখাজ্িকে নিয়ে কাল তো প্রোগ্র্যাম হচ্ছেই। 
আজ শুধু ছুঁয়ে যাওয়া ৷" 

সুনীতবাবুর তবু আপত্তি, আপত্তিটা এবার জোরাল, “আমি বুঝতে 

পারছি না, এভাবে প্রোগ্র্যাম কর! উচিত হবে কিন! । গভর্নমেণ্টকে 
ন! জানিয়ে হঠাৎ টেলিভিশনে গিয়ে” 

অলোক বাধা দিয়ে বলল, “টেলিভিশনও একট! গভর্নমেন্ট মিডিয়ম ৷” 

সুনীতবাবু তবু যেন নিশ্চিন্ত হতে পারলেন না। তার মনে তখনও 
দ্বিধা । বললেন, “তবু এখিকৃসে কি আটকায় ন? আমি ঠিক জানি না । 
সরোজবাবু বলুন_" 

সরোজবাবু এতক্ষণ স্থির ছিলেন, এবার যেন একটু চিন্তিত হলেন । 
বললেন, “আমিও ঠিক বুঝতে পারছি না, এভাবে হঠাৎ টেলিভিশনে 
যাওয়াটা ঠিক হবে কিনা ৷ নুনীতবাবুর কোনো অন্থৃবিধ! নেই, কিন্ত আমি 
আর সুভাষ তে| গভর্নমেন্ট অফিসার । আমাদের যদি বিপদে ফেলে ? 
একবার কি ডিরেকটর অভ, হেল্থ, সান্ভিসেসকে জাতিয়ে নেব ?” 

আমি আতকে উঠলাম, সর্বনাশ । তাতে ছুটো বিপদ । এক, এক্ষুনি 
খবরটা আমার হাতছাড়া হয়ে যাবে। কাগজ তে| গেছেই, টেলিভিশনেও 
খবরটা আমার এক্সক্লুদিভ থাকবে না । হেল্থ, ডিপাটটমেন্ট থেকে খবরটা 
বেরুনোমাত্র রেডিও বলে দেবে। ছুই, ডি-এইচ-এস যদি আপত্তি করেন 
তাহলে প্রোগ্র্যামটাই হবে না। টেলিভিশনও পাবে না, আমার কাগজও 
যাবে; মাঝখান থেকে রেডিওর পোয়াবারে।। না, এ কিছুতেই হতে 
পারে না। কৌশল করতে হবে। 

আমি ঘুগান্তরে যাবার আগে কিছুকাল রেডিওয় ছিলাম । আমি 
জানি, কোনো গভর্নমেন্ট অফিদার সরকারের অনুমতি ছাড় রেডিওয় কিছু 
বলতে পারেন না, সরকারী ব্যাপারের সঙ্গে সম্পর্ক না থাকলেও না! 
রেডিওর মতো টেলিভিশনও পুরোপুরি সরকারী প্রতিঠান। ন্ুৃতরাং 
টেলিভিশনের ব্যাপারে সরকারী নিয়ম কিছু ভিন্ন হতে পারেনা! ছু 
জায়গায় একই নিয়ম হবে। অন্তত হওয়া উচিত। 

কিন্ত এসব কথা আমি ভাঙলাম না। আমি অন্যায় করলাম। কিন্ত 
তাতে দোষের কিছু নেই। কারণ, এমন অন্যায় ডাক্তাররাও করে থাকেন । 
অনেক সমর তারা একট। গুরু রোগের আশু চিকিৎসার জন্য অন্য একটা 

লঘু রোগ স্থষ্টি করে বসেন, পরে বিপদ কেটে গেলে সেই লঘু রোগ 
সারাবার চেষ্টা করেন। 

সরোজবাবু আর স্ুুনীতবাবুকে আমি বিশেষজ্ঞের ভঙ্গিতে বললাম; 
“আমি কিন্তু কোনে! অস্ুবিধ। দেখতে পাচ্ছি না। কারণ, আপনার! 
পলিটিক্যাল কিছু বলছেন না। সরকার্বিরোধীও কিছু না। এর মধ্যে 
পলিনি ম্যাটারও কিছু নেই। আপনারা একটা সায়েটিফিক আ্যাচিভমেন্ট 
সম্বন্ধে বলছেন। সুতরাং আপত্তি থাকতে পারে না।” 

হঠাৎ অত্যন্ত আবেগের সঙ্গে অলোক বলে উঠল, “তাছাড়া আপনারা 
তে! কারও প্রাণ নেন নি, বরং নতুন প্রাণের সুচনা করেছেন ।” 

তৰু যেন সুনীতবাবুর সংশয় গেল না। সরোজবাবুও চিন্তা করতে 
লাগলেন । আমর! চাপা উত্তেজনায় অস্থির হয়ে উঠেছি। 

সুনীতবাবু কী যেন বলতে যাচ্ছিলেন, এমন সময় টেলিফোনটা বেজে 
উঠল। সঙ্গে সঙ্গে আমার বুকটা ধড়ান করে উঠল-__ন্ুভাষবাবু ? 

রিসিভার ধরেই অলোক লাফিয়ে উঠল, “হ্যালো ! ডঃ মুখাজি ?” 

সরোজবাবু ত্রস্ত হাতে রিসিভারট প্রায় কেড়ে নিলেন, “হ্যালো ! কে? 
সুভাষ ?” 

তখন গোটা ঘরের সে যে কী চেহারা, ভাষায় বর্ণনা কর৷ যায় না 
একসঙ্গে সকলের একটা করে দীর্ঘ স্বস্তির নিশ্বাস পড়ল, একসঙ্গে সকলের 
মুখে অপার আনন্দের ছবি ফুটে উঠল, একসঙ্গে সকলের মনে হ’ল যেন 
একট প্রকাণ্ড ধস আমাদের গা ন! ছু'য়ে কেবল একটুখানি বাতাস লাগিয়ে 
নেমে গেল। সেযেকী তৃপ্তি! 

সরোজবাবু কোনে! ভূমিকা না করেই বললেন, “সুভাষ, তুমি 
যেমন আছ তেমনি চলে এস ৷ . এক্ষুনি । জামা পালটাতে হবে না, 
মাথা আচড়াতে হবে না। তোমার জন্য আমরা সকলে অপেক্ষা 
করছি।” 

কেন আমতে হবে, কী জন্য আসতে হবে এবং এই “আমরা” কারা__ 
কিছুই বললেন না । রিসিভারটা রেখে দিলেন। 

হঠাৎ আমার মনে হ’ল, কাল রাত্রে যে আমার ফোটোগ্রাফারকে ছবি 
‘তুলতে আসতে বলেছিলাম, এসেছিল ? 

সরৌজবাবুকে জিজ্ঞাসা করতেই বললেন, “না, কেউ আসে নি । আমি 
একটা! থেকে ছুটো পর্যন্ত নাপিং হোমে অপেক্ষা করেছি ।” 

আমার মাথার আর-একটা আকাশ ভেঙে পড়ল! কালই আমার 
সন্দেহ হয়েছিল, সুবিমল যেভাবে কথ বলেছে তাতে হয়তো আসবে না। 
সন্দেহট! সত্যি হ'ল। 


সরোজবাবুকে বললাম, “এখন যদি কোনে! ফোটোগ্রাফারকে আসতে 


বলি, ব্যবস্থা করতে পারবেন ?” 

সরোজবাবু বললেন, “পারব । আমাকে তো আর-একবার পেশেন্টকে 
দেখতে যেতেই হবে! তখন” 

আমি সঙ্গে সঙ্গে অফিসে ফোন করলাম ৷ স্টাফ ফোটোগ্রাফার কাউকে 
পেলাম না। একজন দ্িঙ্গারকে পেলাম । মনোজিৎ চন্দ । 

মনোজিৎকে সরোজবাবুর চেম্বারের ঠিকান৷ দিয়ে বললাম, “এক্ষুনি 
ক্যামেরা নিয়ে চলে আস্মুন। আমি থাকব না, ডঃ ভট্টাচার্য আপনাকে 
এক জায়গায় নিয়ে বাবেন, সেখানে একট! ছবি তুলতে হবে। খুব জরুরী, 
আজই ছাপ! হবে” 

মনোজিৎ জিজ্ঞাসা করল, “কী ছবি ?” 

উঃ! আবার প্রশ্ন! বলতে না চাইলেও বলতে হ’ল, “একট! 
বাচ্চার ছবি” 

“কী রকম বাচ্চা ?” 

“ভালে। বাচ্চা ।” 

“ছোটো, না বড়ে ?” 

অস্বস্তিতে সারা গা আমার ফেটে যাচ্ছে"_কী দরকার এত প্রশ্ন করে 
সময় নষ্ট করার? অথবা প্রশ্ন করার? এখুনি চলে এলেই তে! সৰ 
জানতে পারবে! 

রাগটা জোর “করে দমন করলাম, কারণ অফিসে তখন আর 

কোনো ফোটোগ্রাফার নেই । অনেক সময় হাতিকেও শক্তি চেপে 
রাখতে হয় । 

রাগটা চেপে উত্তর দিলাম, “ছোটো ।” 

তাতেও প্রশ্নের শেষ নেই, “কত ছোটো ?” 

আমি রাগ প্রকাশ করতে পারছি না, কারণ গরজ আমার। বললাম, 
“সদ্যোজাত ৷” 

“কিন্তু বিশেষত্বটা কী ? তিনটে পা, ন। ধড়ের সঙ্গে জোড়া লাগা হাত?” 

না, ঠাট্টা নয়, সিরিয়াস প্রশ্ন । আমার কি ফেটে-পড়া উচিত? ফেটে: 
পড়তে গিয়েও থমকালাম। বারুদ-ভরা গলায় বললাম, “ওসব কিচ্ছু না, 
একটা টেস্টটিউব বেবির ছবি তুলতে হবে |” 

“টেস্টটিউব বেবি মানে, টেস্টটিউব থেকে বেৰি বেরুবে ?” 

আমি অকুল সমুদ্রে হঠাৎ একটা দ্বীপ দেখতে পেলাম । বললাম, "যা, 
হ্যা, টেস্টটিউব থেকে একট! বাচ্চা বেরুবে। দেরি করবেন না, এখুনি 
চলে আম্মন ৷” 

মনোজিৎ এবার উৎসাহিত হ'ল। বলল, “আমি এখুনি রওনা হচ্ছি।” 

ঘাম দিয়ে জর ছাড়ল । ট 

এতক্ষণ ধরে একের পর এক কত যে ধকল গেল সারা শরীরমনের 
উপর দিয়ে! এবার একটু হাফ ছেড়ে বাচলাম। 

এতক্ষণ পরে হঠাৎ মনে হ’ল, খুব ক্ষিধে পেয়েছে । সকালে সেই 
যে একটুখানি খেয়ে বেরিয়েছি, তারপর এক কাপ চা-ও জোটে নি। 
অনেকটা কাকতালীর়ভাবেই যেন অলোক বলে উঠল, “একটু চা হলে 
ভালো হ'ত ৷” 

কথাট। সরোজবাবুর কানে যেতেই বললেন, “এখুনি আনাচ্ছি।” 

দারোয়ানকে ডেকে পয়সা দিলেন সরোজবাবু। কিন্তু আমার তো 
খালি চায়ে হবে না। ভীষণ ক্ষিধে পেয়েছে। অলোকও আমার কানের 
কাছে মুখ এনে ফিস ফিস করে বলল, “শুধু চায়ে হবে না৷ রমেন, কিছু 
খাবার চাই ৷” 


৯৪ নলজাতকের উপাখ্যান 


কিন্ত খাবার পাই কোথায়? সরোজবাবুকে বলতে পারতাম, 
তাতে তিনি লজ্জা পেতেন, কারণ কাছেপিঠে খাবারের দোকান নেই 
কোথাও । 

হঠাৎ মনে পড়ল, আমার এক অন্ুরাগিণী দুপুরে একট! প্যাকেটে 
করে কিছু খাবার দিয়ে গিয়েছিলেন। খাবার সময় পাইনি, ব্যাগেই 
আছে। ছৃভিক্ষের সময় আকাশের হেলিকপ্টার থেকে দুটো শুকনো 
রুটি আর একটুখানি গুড় বাধা একটা মোড়ক পেলে যেমন আনন্দ হয় 
তার চেয়েও বেশি আনন্দ হ'ল আমার । প্যাকেটটা বার করে সকলে 
ভাগ করে খেলাম__ডিম, কলা, কেক, বিস্কুট, চমচম এবং আরও দু-একটা 
কী যেন ছিল। খেতে খেতেই চা এসে গেল। মহোৎসব করে আমাদের 
“টি শেষ হাল। 

তারপর লেখাট! বার করে সরোজবাবু আর স্ুনীতবাৰু দুজনকে উদ্দেশ 
করেই বললাম, “আমি পড়ছি, আপনার! শুনুন। যদি কোথাও কোনে! 
ভুলক্রুটি কিংব! অস্পষ্টতা থাকে তো বলবেন। তার আগে বলে রাখি, 
লেখাটা এখনও শেষ হয়নি, শেষটুকু অফিসে গিয়ে শেষ করব ।” 

আমার পড়া শেষ হলে তার| একবাক্যে রায় দিলেন, লেখা নির্ভুল 
এবং প্রাঞ্জল ৷ 

আর-একট। বোঝা নামগ আমার মাথার উপর দিয়ে | 

এখনও অনেক ঝঞ্ধাট বাকি। অলোককে বললাম, “তুমি সোজ। চলে 
যাও স্টুডিওয় । সব বন্দোবস্ত করে|” সরোজবাবুকে বললাম, “মনোজিৎ 
এলেই ওকে নিয়ে আপনি চলে যান নাসিং হোমে । ছবি তুলে, পেশেন্ট 
দেখে ষত তাড়াতাড়ি সম্ভব চলে আন্মুন এখানে । তারপর সুভাষবাবু 
এলে তিনজনে মিলে চলে যাবেন টেলিভিশনে ।” সুনীতবাবুকে বললাম. 
এসুভাষবাবু না আসা পৰ্যন্ত আপনি এখানেই থাকুন ৷” 

অলোক জিজ্ঞাসা করল? “তুমি কখন আসবে ?” 

বললাম, “এখানে আর আসব না। অফিস থেকে সোজা চলে যাব 
তোমার ওখানে । আটটার মধ্যেই |” 


অন্তরালের কাহিনী ৩১ 


বাসে খানিকক্ষণ বাছুড়-বুলে, খানিকক্ষণ পাটিসাপটা হয়ে হাঁপাতে 
হাঁপাতে যখন অফিসে গিয়ে পৌছুলাম তখন সন্ধ্যা প্রায় ছণ্টা। কারও সঙ্গে 
কোনো! কথা না বলে সোজা টেবিলে গিয়ে বসলাম । মিনিট কুড়ির মধ্যে 
লেখাটা শেষ হল। কিন্তু মন ভরল না । যেমন করে এবং যত বড়ো করে 
গোটা লেখাটা লিখব ভেবেছিলাম, এত তাড়াহুড়ো আর এত ধকলের 
মধ্যে তা পারলাম না। ভেবে লাভ নেই, ঘড়ির কাটা এগিয়ে বাচ্ছে। 
তাড়াতাড়ি করে লেখাটা একবার দেখে নিয়ে ছুটলাম বার্তা সম্পাদক 
অমিতাভ চৌধুরীর ঘরে । ঘরে তখন বেশ কয়েকজন লোক। অমিতদা 
কোনো কথা না বলে আমার দিকে হাত বাড়িয়ে দিলেন । লেখাটা তার 
হাতে দিতেই তিনি আড়াল দিয়ে পড়তে শুরু করলেন । অমিতদা নিঃশব্দে 
লেখাটা পড়ছেন আর মাঝে মাঝে এক বিশেষ ভঙ্গিতে মাথা নাড়ছেন। 
এটা তার অভ্যাস। যখনই কোনো লেখা ভালো লাগে তখনই দেখেছি, 
এমনিভাবে বিনাবাক্যে বিশেষ ভঙ্গিতে মাথা নাড়েন, তারপর পড়া শেষ 
হলে একটা সিগারেট ধরান। 

অমিতদা পড়া শেষ করে, সিগারেট ধরিয়ে ছোট্ট করে বললেন, 
“একসেলেন্ট কপি ৷” 

সিগারেটে জোরে একট! টান দিয়ে জিজ্ঞাসা করলেন, “ছেলে, না 
মেয়ে ?” 

এই রে! এত কথা জিজ্ঞাসা করলাম, এত দেখলাম-_আর এই 
সামান্য ব্যাপারটা খেয়াল হ'ল না! দারুণ লজ্জা পেলাম। বিব্রত বোধ 
করলাম। আসলে এত বড়ে। একট! অপ্রত্যাশিত ব্যাপার এমনভাবে ঘটে 
গেল এবং একের পর এক এতগুলো বাধা এমনভাবে পথ আটকে দীড়াল 
বে, মাথার ঠিক ছিল না। 

অমিতদাকে বললাম, “আমি এখুনি গিয়ে টেলিফোনে জানাচ্ছি” 

অমিতদা মৃদু হেসে বললেন, “ঠিক আছে।” 

অমিতদা লেখাটা টেবিলে চাপ! দিয়ে রেখে দিলেন। হঠাৎ আমার 
মনটা খারাপ হয়ে গেল। অমিতদা লেখাটা চাপ! দিয়ে রাখলেন কেন? 


৩২ নলজাতকের উপাখ্যান 


কখনও তে| এমন করেন না! আমার বেশির ভাগ লেখা আমিই সরাসরি 
প্রেসে পাঠিয়ে দিই, কখনও কখনও পলিসি ম্যাটার কিছু থাকলে নিয়ম 
রক্ষার জন্য অমিতদাকে একবার দেখতে দিই। কখনও তিনি দেখেন, 
কখনও দেখেন না । যা-ই করুন না কেন, লেখা প্রেসে চলে বায় সঙ্গে 
সঙ্গে, আমার সামনে ৷ কিন্ত এবার অন্যথ| হ’ল কেন? কেন তিনি প্রেসে 
পাঠালেন না? অথব। আমাকে পাঠিয়ে দিতে বললেন না? মনের 
মধ্যে ধোঁয়ার মতো একট! সন্দেহের কুণ্ডলী পাকিয়ে উঠতে লাগল । 

কিন্ত ভাবনার সময় নেই, আটটার মধ্যে টেলিভিশনে পৌছুতে হবে। 
অমিতদাকে বললাম, “অমিতদা, আমি চলে যাচ্ছি।” 

অমিতদ! বললেন, “যাও |” 

কিন্ত লেখাটার ব্যাপারে কিছু বললেন না। আমি একট| নাড়া! 
দেবার মতো করে বললাম, “লেখাটা! যেন আজই যায় ।” 

অনসিতদা বললেন, “থার্ড ওয়ার্ল্ড ওয়ার না বাধলে যাবে ।” 

কথাটা খুবই তাৎপৰ্যপূৰ্ণ এবং অর্থবহ, কিন্ত আমার মস্তি তখন 
উত্তেজিত, সন্দেহবাচ্পে আচ্ছন্ন । আমি বুঝতে পারলাম না। অত লোকের 
সামনে স্পষ্ট করে বলতেও পারলাম না কিছু । মনের মধ্যে একট! খোচা 
নিয়ে অফিস থেকে বেরুলাম। 

পথে একটা ট্যাক্সি নেই। মিনিবাস-বাস-মিনিবাস__এই করে যখন 
টেলিভিশনে পৌছুলাম তখন বোধ হয় আটটা পনের ৷ সকলে আমার 
জন্য অপেক্ষা করছেন । সুভাষবাবুও এসে গেছেন। সুভাষবাবুকে দেখে 
আমার ধড়ে প্রাণ এল । 

আমাকে দেখে কে একজন মস্ত স্বস্তির নিশ্বাস ফেলে বলল, “যাক? 
আপনি এসে গেছেন!” 

সারা টেলিভিশনে তখন প্রাণচাঞ্চল্য। গোটা টেলিভিশন তখন 
লোকে লোকারণ্য। ভিতরের লোকই সব। পাঁচটায় যাদের ছুটি হয়ে 
যাবার কথা তারাও যান নি। একটা চাপা উত্তেজনার সমস্ত টেলিভিশন 
যেন ফেটে পড়ছে । কে যেন বলল, সন্ধ্যা থেকে টেলিভিশনে থেকে থেকে 


অন্তরালের কাহিনী - ৩৩ 


ঘোষণা করা হচ্ছে,_একটা জরুরী অনুষ্ঠান প্রচারিত হবে, দর্শকরা যেন 
লক্ষ্য রাখেন । 

বুঝলাম, বাইরের দর্শকরা! তো! লক্ষ্য রেখেছেনই, ভিতরের কর্মীরাও 
উদ্গ্রীব হয়ে আছেন। 

আমি প্রথমেই সরোজবাবুকে লক্ষ্য করে জিজ্ঞাসা করলাম, «ছেলে, 
না মেয়ে ?” 

অলোক হেসে উঠল, “এখনও সেই খবরটাই নাওনি 1” 

সরোজবাবু বললেন, “মেয়ে ৷” 

সঙ্গে সঙ্গে আমি টেলিফোন করে অমিতদাকে বলে দিলাম । 

অলোককে বললাম, “আর তো সময় নেই, এখুনি মেক-আপে 
যেতে হবে, তার আগে আলোচনার আউটলাইনটা একবার ঠিক 
করে নাও |” 

অলোক বলল, “আটট| পঞ্চাশে প্রোগ্র্যামট! হচ্ছে না, ইউজুয়াল 
ট্রান্সমিশন আওয়ারের পরে সাড়ে নষ্টায় হবে ।” 

“তার মানে স্পেশালি স্পেশাল প্রোগ্র্যাম ?” 

হ্যা” 

যাক, আরও কিছু সময় পাওয়া গেল। কিন্তু সময়টা কাজে লাগল 
না। এত লোক আর এত কথা --সময় তরু তর্‌ করে এগিয়ে চলল। তবু 
তারই মধ্যে আলোচনার মোটামুটি একটা কাঠামো তৈরি করে নিলাম । 
রিহার্সাল আর হ'ল না। সময় পাওয়া গেল না। কীভাবে আমি আরম্ভ 
করব, কী কী প্রশ্ন করব আর কীভাবে উর! উত্তর দেবেন__সেইট্কুই যা 
স্থির কর! গেল। তার বেশি কিছু না। এইভাবে বিনা মহলার, বিনা 
ভাবনায় তড়িঘড়ি করে কেমন প্রোগ্র্যাম হবে, কে জানে! 

খোলা হাওয়ায় একটু নিশ্বাস নেবার জন্য ঘর থেকে বেরুতেই দেখি, 
টেলিভিশন সেন্টারের ডিরেক্টর মীর! মজুমদার এবং এপ্রিনীয়ার-ইন-চীফ 
পি টি শ্রীনিবাসন্‌ কথা বলতে বলতে এগিয়ে আসছেন | তার। খবর পেয়ে 
গেছেন, আমি এসে গেছি। তারা জেনে গেছেন, আজ টেলিভিশনে এমন 

একটা! প্রোগ্র্যাম হবে; যাতে সারা পৃথিবীতে সাড়া জাগবে-_এবং তার 
মূলে আমি । তাই তার সানন্দ হাসিতে আমাকে আপ্যায়িত করলেন । 
আমিও হাসলাম। তারপর দুজনকে অলোকের ঘরে নিয়ে গিরে সুভাষ- 
বাবু, সরোজবাবু আর সুনীতবাবুর সঙ্গে পরিচয় করিয়ে দিলাম । মীরাদি 
আমাকে জিজ্ঞাসা করলেন, “প্রোগ্র্যামটা বাংলায় করবেন, না ইংরেজীতে ?” 
আমি বললাম, “বাংলায় ৷” 
মীরাদি বললেন, “তাহলে ট্রান্সমিশনের পরে ইংরেজীতে মিনিট দশ 
মতো আর-একটা! প্রোগ্র্যাম রেকর্ড করে রাখবেন, অন্যান্ত সেন্টার থেকে 
দেখানো যাবে।” 
মীরাদি চলে যেতে অলোককে আলাদা! করে ডেকে নিয়ে গিয়ে 
বললাম, “বাংল! প্রোগ্র্যামটাও ট্রান্সমিশনের সময় রেকর্ড করে রাখো 
এত বড়ো একটা হিস্টরিক্যাল ইভেন্ট, ডক্যুমেন্ট থাক ।” 
এক ফাকে অলোক রেকভিংয়ের ব্যবস্থাটা করে এল । তারপর পোনে 
ন'টা নাগাদ বলল, “চলো, এবার মেক-আপটা! নিয়ে নাও। সওয়া নণ্টার 
আগেই স্টুডিওয় ঢুকতে হবে ।” 
স্বনীতবাবু আগে একটা কি ছুটো টেলিভিশন প্রোগ্র্যাম করেছেন, 
সরোজবাবুও নতুন নন। মেক-আপ সম্বন্ধে দের একট। ধারণা আছে। 
কিন্ত স্থভাষবাবু টেলিভিশনে এই প্রথম। মেক-আপ মানে তিনি হয়ত! 
বুঝলেন, যাত্রা-থিয়েটারের মতে৷ মুখে রং মেখে সং সাজা । কেমন একটা! 
বিব্রত মুখে আমার দিকে তাকালেন । আমি হেসে ফেললাম | বললাম, 
“তেমন কিছু না। মুখটা ভালে৷ করে গন্ধজল দিয়ে পরিষ্কার করে একটু 
লালচে পাউডার মাখা আর মাথাটা আচড়ানে। |” 
স্থভাষবাবু আশ্বস্ত হলেন । 
মেক-আপ নিয়ে স্টুডিওয় ঢুকেই দেখি, সামনে কাচের জানলার ওধারে 
খোপ খোপ ঘরগুলো লোকে লোকারণ্য । কোথাও তিলধারণের জায়গা 
নেই। বড়ো বড়ো কীচের জানল! দিয়ে স্পষ্ট দেখতে পাচ্ছি, সকলে 
চঞ্চল হয়ে উঠেছে, কখন সাড়ে নস্টা বাজবে। বাধা না থাকলে স্টুডিও 

লোকে ভরে যেত। কিন্তু স্টুডিওর ফ্লোরে ট্রান্সমিশন, কি রেকডিংয়ের সময়, 
বিনা কাজে কেউ থাকতে পারেন না । 

সেট প্রস্তুত। লাইটিং ঠিক ছিল না, তাড়াতাড়ি সেটাও হয়ে গেল। 
অলোক এসে বলে দিয়ে গেল, কে কোথায় বসবে । যে যার জায়গায় 
বসলে সুভাষবাবু, সরোজবাবু আর স্তনীতবাবুকে আমি আর-একবার 
ঝালিয়ে দিলাম, কে কখন কী বলবেন। তারপর কতকগুলো ইশারা ঠিক 
করে দিলাগ, কোন্‌ ইশারায় বক্তব্য ছোটে| করতে হবে, কোন্‌ ইশারায় 
বড়ো করতে হবে আর কোন্‌ ইশারায় একেবারে থেমে যেতে হবে-_ 
এবং আরও কতকগুলো টুকিটাকি দরকারী নির্দেশ দিয়ে রাখলাম । 

সওয়া ন'টার মিনিট তিনেক আগে একজন মহিলা এসে আর-একটি 
সেটে বসলেন । নষ্টা কুড়ির ইংরেজী খবর পড়বেন। এক সময় ফ্লোর 
ম্যানেজার ছু হাত উপরে তুলে চারদিকে একপাক ঘুরে গলা চড়িয়ে বলে 
উঠলেন, Quiet on the floor. The studio is going to be 
live. - মুহুর্তে সমস্ত কথাবার্তা আর গুঞ্জন থেমে গেল। মহিলাটিও গা 
ঝাড়া দিয়ে প্রস্তুত হয়ে বসলেন । তারপর ফ্লোর ম্যানেজারের ইশারায় 
খবর পড়তে শুরু করে দিলেন। 

আমর। নির্বাক হয়ে বসে খবর শুনছি । খবর শেষ হ'ল সাড়ে নস্টায় | 
তার আগেই সকলে গলা! খাকারি দিয়ে নড়েচড়ে ঠিক হয়ে বসেছি । আমি 
সম্পূর্ণ তৈরি হয়ে ক্যামেরার দিকে তাকিয়ে আছি। প্যানেল-রুম থেকে 
প্রোডিউসার অলোক দেন কমাণ্ড করতেই ফ্লোর ম্যানেজার আমাকে ইশার; 
করলেন। তখন জ্রীনে আমি একা । আমি দেখতে পাচ্ছি না, কারণ 
ফ্লোরে যে মনিটর টেলিভিশন সেটটি “আছে তার জ্রীনের দিকে আমার 
দৃষ্টি নেই, আমার দৃষ্টি ক্যামেরার দিকে। ফ্লোর ম্যানেজারের ইশার! পেয়েই 
আমি মৃদু হেসে বলতে শুরু করলাম ঃ 

“নির্ধারিত সময়ের পরে এই অনুষ্ঠান । স্থৃতরাং বুঝতেই পারছেন, 

অত্যন্ত গুরুত্বপূর্ণ একটা খবর আছে। সারা পৃথিবীতে খবরটা জানেন 

মাত্র সাতজন-_খবরট! স্থা্টি করেছেন যে তিনজন আর খবরের 

কেন্দ্রবিন্দু যে দুজন, তারা ছাড়া আমি আর এই অনুষ্ঠানের প্রযোজক 

আমার বন্ধু অলোক সেন। খবরটা,_গত মঙ্গলবার সকাল এগারটা! 

চোদ্দ মিনিটে কলকাতার একটি অভিজাত নার্সিং হোমে এক ইতিহাস 

সৃষ্টি হয়েছে,_-একটি টেস্ট-টিউব শিশুর জন্ম হয়েছে।” 

এইটুকু বলার পর ‘আবার বলছি’ বলে শেষের বাক্যটাই শুধু আর- 
একবার আগের মতো কেটে কেটে বলে একটু দম নিয়েছি, অমনি ফ্লোর 
ম্যানেজার কোথা! থেকে ছুটে এসে ক্যামেরার পাশে আত্মগোপন করে 
আমার দিকে তাকিয়ে একটা ইশার| করলেন। এই ইশার| নির্ধারিত 
ইশারা নয়, অর্থাৎ এমন ইশারা টেলিভিশনের খাতায় নেই। কিন্তু সঙ্গে 
সঙ্গে আমি বুঝে নিলাম, কোথাও কোনো টেকনিক্যাল ফণ্ট হয়েছে, 
এতক্ষণ আমি যা বলেছি, দর্শকরা ত! শুনতে পান নি, সুতরাং ফ্লোর 
ম্যানেজার প্যানেল-রুম থেকে প্রোডিউসারের নির্দেশ পেয়ে আমাকে 
আবার গোড়া থেকে সব বলতে বলছেন। আমি গোড়া থেকে আবার 
সব বললাম, তারপর স্থুভাষবাবু, সরোজবাবু আর সুনীতবাবুর সঙ্গে 
দর্শকদের পরিচয় করিয়ে দিয়ে আলোচনা শুরু করে দিলাম | 

এখানে ছুটে কথা বলার দরকার আছে । প্রথম, আগের দিন রাত্রে 
মরোজবাবু আমাকে বলেছিলেন, শিশুর মা জানেন না যে, তার সন্তানের 
ভণটি স্থষ্টি হয়েছিল তার জঠরের বাইরে, কৃত্রিম উপায়ে ; তিনি জানেন, 
স্বাভাবিকভাবেই তিনি গর্ভধারণ করে এই শিশুর জন্ম দিয়েছেন। তাই 
যুগান্তরে যে লেখাটা আমি দিয়ে এসেছি তাতে লিখেছি, খবরটা মাত্র 
ছ'জন জানেন। কিন্তু টেলিভিশনে এসে স্ুভাষবাবুর কাছে শুনলাম, 
শিশুর মা'র অজ্ঞাতসারে কিছু হয় নি, তাকে জানিয়েই সুভাষবাবু সবকিছু 
করেছেন_-এবং এ তথ্য সরোজবাবুর জানা ছিল না। সেই কারণে 
যুগান্তরের রিপোর্টে আর টেলিভিশনের স্টেটমেন্টে একটুখানি গরমিল 
রয়ে গেছে। দ্বিতীয়, টেলিভিশনে আমাদের আলোচনার আগে আমার 
মুখবন্ধটা ছবারই প্রচারিত হয়েছে, টেকনিক্যাল ফণ্ট কিছু হয় নি। 
ফ্লোর ম্যানেজার ভুল কমাণ্ড পেয়েছিলেন এবং সেইমতে। তিনি আমাকে 

‘রিপিট’ করতে ইশার৷ করেছিলেন। আসলে হয়েছিল কি, আগেই 
বলেছি, প্যানেল-রুমে প্রোডিউসারের আশেপাশে অনেক উৎসাহী লোকের 
ভিড় :জমেছিল এবং স্বভাবতই তার। মুখে কুলুপ এঁটে ছিলেন না। 
এ গোলমালের মধ্যে একজন দর্শক-সহকমাঁ হঠাৎ বলে উঠলেন, 
“অলোকদা, রমেনদাকে আবার বলতে বলুন, রমেনদা এতক্ষণ বা বললেন 
তার কিছুই যায় নি।” 

সংশয় সত্বেও অলোক ফ্লোর ম্যানেজারকে কমাণ্ড দিয়ে দিল; ফ্লোর 
ম্যানেজার আমাকে ইশার। করলেন, আমি রিপিট করলাম। এই বে 
আমি মুখবন্ধট দুবার বললাম, কারও কারও ধারণ! এটা আমার ইচ্ছাকৃত ৷ 
কোনো কোনো কাগজে এ নিয়ে ঠাট্টাও কর৷ হয়েছে । “স্টেট্স্ম্যান? 
পত্রিকার টেলিভিশন প্রোগ্র্যামের সমালোচক এটাকে ‘কমিক’ বলেছেন, 
'অনলুকার? পত্রিকা একে অভিহিত করেছেন “কমেডি” বলে ( “কমেডি? 
শব্দের অর্থ না জেনেই সম্ভবত )। কিন্ত তাদের যদি রেডিও-টেলিভিশনের 
লাইভ ট্রান্সমিশনের কার্ষধার। সম্বন্ধে বিন্দুমাত্র জ্ঞান থাকত (সমালোচক 
হতে হলে এ জ্ঞান থাকা অবশ্যই দরকার ) তাহলে তারা এমন মন্তবা 
করতেন না। গোট! অনুষ্ঠানের কোথাও কোনো হাস্তপরিহাসের ব্যাপার 
ছিল না, সবটাই ছিল সিরিয়াস, তবে গোমড়ামুখো নয়। একটু তরল, একটু 
সহজ, একটু সরস--যেমন হওয়া উচিত রেডিও আর টেলিভিশনের 
প্রোগ্রাম, সকলের কাছে আকর্ষক করে তোলার জন্য | 

যাক সেকথা, আবার আগের কথার ফিরে আসি। আলোচনা তো 
শুরু করে দিলাম, আলোচন! চলতেও লাগল তর্তর্‌ করে, শেষে মুশকিল 
হ'ল সুভাষবাবুকে নিয়ে । আলোচনার জন্য,যতখানি সমর নির্দিষ্ট ছিল, 
সুভাষবাবু আমার ইশারা বুঝতে না পারায় তা বেশ একটু ছাড়িয়ে গেল। 
খানিকক্ষণ আগে থেকেই ফ্লোর ম্যানেজার মাঝে মাঝে আঙ্ল দেখিয়ে 
আমাকে সময় বলে যাচ্ছেন, সেইমতো আমি আলোচন! কাটছাঁট বা 
পরিচালনা করছি। আুভাষবাবু কথা বলতে ভালোবাসেন, বিশেষ করে 
মনের মতো কথা হলে তো কথাই নেই । শেষকালে তিনি এমন কথা 

বলতে শুরু করে দিলেন যে, আমি কিছুতেই ইশারায়, এমন কি কথার 
আভাসে-ইঙ্ছিতেও তাকে থামাতে পারি না। ওদিকে ফ্লোর ম্যানেজার 
আমাকে ঘন ঘন তাড়া দিয়ে চলেছেন । আমি করি কি, শেষে বাধ্য হয়ে 
সুভাষবাবুর মুখের কথা কেড়ে নিয়ে উপসংহার টেনে দিলাম। অনুষ্ঠান 
শেষ হ’ল। ফ্লোর ম্যানেজার, ক্যামেরাম্যান এবং আর যার! স্টুডিওয় 
ছিলেন, সকলে ছুটে এসে অভিনন্দন জানালেন- খুব ভালে। প্রোগ্র্যাম 
হয়েছে । গোটা স্টুডিও তখন কলরব মুখর । সে কয়েক মিনিটের জন্য, 
রণ এর পরেই ইংরেজী প্রোগ্র্যামট| রেকর্ড করতে হবে । 
ইংরেজী প্রোগ্র্যামট! রেকর্ড করে স্টুডিওর দরজ। খুলে যে-ই বাইরে 
বেরিয়েছি, অমনি সমবেত ‘জনত!’ আমাকে ছেঁকে ধরল । তাদের উচ্ছ্বসিত 
আনন্দে আর অভিনন্দনে আমি অভিভূত। এই আনন্দ আর অভিনন্দন 
অনেকদিন আমার মনে থাকবে । হয়তো সার! জীবনই থাকবে। যুগান্তরের 
গে টেলিভিশনে খবরটা প্রথম প্রচার করার জন্য মনে এতক্ষণ বে খেদ 
ছিল, মনে হ'ল, মুহূর্তের মধ্যে কোথায় তা উবে গেছে । মনের মধ্যে একটা! 
অনাস্বাদিত, অভাবিত আনন্দধার। বয়ে চলেছে । সেই আনন্দধারায় আমি 
পরিন্নাত, পরিপ্লুত। 

সভাষবাবু, সরোজবাবু আর সুনীতবাবুকে নিয়ে আমি উন্মুক্ত প্রাঙ্গণে 
এসে দাড়ালাম । উৎসাহী দর্শকরাও এলেন সঙ্গে সঙ্গে। রাত তখন 
অনেক। গোটা টেলিভিশন সেন্টার তখন নিঝুম হয়ে যাবার কথা | কিন্ত 
আজ ব্যতিক্রম | 

খানিকক্ষণ পরে একে একে সকলে চলে গেলেন ৷ সুভাষবাবু আর 
স্থনীতবাবু সরোজবাবুর গাড়িতে বাবেন। সরোজবাবু আমাকেও ডাকলেন 
গাড়িতে ওঠার জন্য । অলোক হঠাৎ বলে উঠল, “রমেন থাক, পরে আমরা 
রিকশা করে যাব ।” 

এটা আমাদের একটা রেওয়াজ | সন্ধ্যার দিকে কি রাত্রে আমার 
কোনে রেকডিং অথবা লাইভ প্রোগ্র্যাম থাকলে স্টুডিও থেকে বেরিয়ে 
অলোকের ঘরে এসে বসি, চা-সিগারেট খাই, তারপর হাটতে হাটতে 


- 


এ 

আনোয়ার শা রোডের মোড়ে এসে একটা রিকশা ধরি। অলোক যাবে 
যাদবপুর আর আমি বালিগঞ্জ । দুজনের দুপথ, একেবারে বিপরীত দিকে। 
তবু খানিকক্ষণ আমরা একপথে চলি । আনোয়ার শা রোড ধরে রিকশায় 
যাদবপুর বিশ্ববিগ্ঠালয় পর্যন্ত । সেখানে রিকশা থেকে নেমে আবার একটা 
সিগারেট ধরিয়ে খানিকক্ষণ গল্প করে অলোক হাটতে হাঁটতে বাড়ি চলে 
যায় আর আমি বালিগঞ্জের বাস ধরি। এর অন্যথা হয় না, বিশেষ কাজ 
ন৷ থাকলে। আজও হ’লনা। 

সবাই চলে যেতে গোটা টেলিভিশন সেন্টারট। মনে হ’ল, প্রতিমা! 
বিসর্জনের পর বিজয়! দশমীর পুজামণ্ডপ । অথবা উৎসবশেষে জলসাঘর | 
আনোয়ার শ! রোডের মোড়ে রিকশায় খন উঠলাম, আমার শরীরটা তখন 
আশ্চর্য রকমের ঝরঝরে, হালকা । মনের ভিতরটা শুন্য । আমি বুঝতে 
পারছি না, আমি এখন কী করব, কী আমার করা উচিত। অলোক চুপ 
করে আছে। মুখে একটি কথাও নেই। সমানে সিগারেটে টান দিয়ে 
চলেছে । হঠাৎ এক সময় বলে উঠল, “রমেন, কাল যুগান্তরে খবরট। 
বেরুবে তে? না বেরুলে কিন্ত আমার অবস্থা! খুব খারাপ। আমি দারুণ 
একট রিস্ক নিয়েছি ৷” 

অমিতদা লেখাট| আমার সামনে প্রেসে না পাঠিয়ে টেবিলে চাপা 
দিয়ে রাখায় আমার মনের মধ্যে একট! খচথচানি ছিল, এতক্ষণ তালেগোলে 
সেট! ভুলেই ছিলাম, এখন অলোকের কথায় আবার চাড়। দিয়ে উঠল । 
গোট| ব্যাপারটা অলোকের কাছে বর্ণনা করে বললাম, “কী জানি, ঠিক 
বুঝতে পারছি না। অমিতদা আমাকে একটা সংশয়ের মধ্যে ফেলে 
দিয়েছেন। তবে ভরস| এই, অমিতদা একজন নিউজম্যান, এবং কোনে। 
নিউজম্যানই এই খবর না ছেপে পারে না।? 

ক্রমশ আমরা! দুজনেই সহজ হয়ে আসছি। কথা বলছি। কথা বলতে 
বলতে যাদবপুর বিশ্ববিষ্ঠালয় এসে গেল। আমরা নামলাম । দিগারেট 
ধরালাম। কখন যে শেষ বাসটা চলে গেল, খেয়াল করতে পারলাম না। 
ধারেকাছে একটা ট্যাকসিরও উজ্জল চূড়া দেখা গেল না। এখন কী- 

করে ফিরব? হেঁটে? এতরাত্রে? ঢাকুরির। ত্রিজের উপর দিয়ে? 
একা? 

হঠাৎ দেবদূতের মতো একট! ট্যাকসি এসে দাড়াল । যাক, একটা! 
সমস্তার সমাধান হয়ে গেল । i 

কিন্তু অন্য সমস্যার? কাল লেখাটা যুগাস্তরে বেরুবে কিনা কে বলে 
দেবে? একটা টেলিফোন করব? বড়ো ছেলেমান্ুষি হবে। 

ছেলেমানুষি করেই সারাটা রাত অস্বস্তিতে কাটালাম। ভালো ঘুম 
হ’ল না। ভোরবেলায় ঘুম ভেঙে গেল। জানলা দিয়ে কাগজ পড়ার 
শব্দে ধড়মড়িয়ে উঠে আগে যুগান্তরটা খুললাম । প্রধম পৃষ্ঠায়, একেবারে 
উপরে, ডানদিকে, একটা বেড়ার মধ্যে বাঁদিকে একটা শিশুর ছবি আর 
ডানদিকে একট! লম্বা শিরোনামের তলায় লেখাটা £ 


ভারতের প্রথম নলজাতক 
কলকাতায় ভূমিষ্ঠ 


রমেন মজুমদার £ মঙ্গলবার সকাল এগারট| চোদ্দ মিনিটে কলকাতা 
শহরে এক ইতিহাস স্থ্টি হর়েছে__এই শহরের এক অভিজাত নার্সিং 
হোমে এক নলজাতকের জন্ম হয়েছে। ভারতে নলজাতকের ( টেস্ট- 
টিউব বেবি ) জন্ম এই প্রথম। পৃথিবীতে এই পদ্ধতিতে টেস্ট-টিউব বেবির 
জন্মও বোধহয় এই প্রথম ৷ 

বাকুড়া বি এস মেডিক্যাল কলেজের শারীরবিষ্ঠা বিভাগের অধ্যাপক 
ডঃ সুভাষ মুখোপাধ্যায়, কলকাতা মেডিক্যাল কলেজের ধাত্রীবিষ্ভা ও 
স্ত্রীরোগ বিভাগের সহযোগী অধ্যাপক ডঃ সরোজকান্তি ভট্টাচার্য এবং 
যাদবপুর বিশ্ববিষ্ঠালয়ের খাদ্য-প্রযুক্তিবিদ্ঠা বিভাগের অধ্যাপক সুনীত 
মুখোপাধ্যায়ের সমবেত চেষ্টায় এই দুঃসাধ্য সাধন হয়েছে। সম্পূৰ্ণ ব্যক্তিগত 
চেষ্টায়। কোনে! সরকারী সাহায্য ছিল না, কোনো! হাসপাতালের 
সাহায্যও না । 

বুধবার রাত্রে ডাক্তার সেজে এ নার্সিং হোমে গিয়ে নবজাতক নলজাতক 
শিশুকন্যাটিকে আমি দেখেছি । এক-মাথ| কালো-কালে। চুল, ফোলা-ফোল। 
গাল, নাছুস-নুছুপ চেহারা | চোখ দুটো বুজে মাঝে মাঝে কীদছে। সুস্থ 
সবল নীরোগ-__কোনো৷ রকম বিকৃতি না, বিচ্যুতি না। সম্পূর্ণ স্বাভাবিক ৷ 
স্বাভাবিকভাবেই হাত-পা ছু'ড়ছে, খেলছে, কাদছে, খাচ্ছে। ওজন তিন 
কিলোগ্র্যাম তিন শ পঞ্চাশ গ্র্যাম। 

এই পৃথিবীতে এই টেস্ট-টিউব শিশুর খবর জানে মাত্র ছ'জন__সং্িষ্ট 
ওঁ অধ্যাপক তিনজন, শিশুর পিতা, আমি আর আমার এক বন্ধু অলোক 
সেন। শিশুর .ম| না, আত্মীয়-স্বজন 2, এমন কি নাপিং হোমের কোনো 
ডাক্তার কিংব! নার্সও না। ধারা শিশুটির পরিচর্যা করছেন তারাও না। 
মা জানেন, স্বাভাবিকভাবেই তার এই শিশু জন্মেছে। 

শিশুর পিতামাতার পরিচয় প্রকাশ করতে পারব না,_ প্রতিশ্রুতিবদ্ধ, 
শিশুর পিতার কাছে। তাদের বিবাহ হয়েছে যোল বছর ৷ একটি সন্তানের 
জন্য দীর্ঘ ষোল বছর তারা আকুলি-বিকুলি করেছেন। এ ডাক্তার সে 
ডাক্তারের কাছে ছোটাছুটি করেছেন। তারপর এসেছেন ডঃ সুভাষ 
মুখোপাধ্যায়ের কাছে ১৯৭৪ সালে । পিতার শুক্র পরীক্ষা করে দেখা গেছে, 
তাতে শুক্রাণুর সংখ্যা কম। চিকিৎসা! করে শুক্রাণুর সংখ্য। প্রায় স্বাভাবিক 
করে ফেলা হ'ল। কিন্তু তাতেও সন্তান হ'ল না । তখন মাকে পরীক্ষা করে 
দেখা গেল, তীর ছুটি ফেলোপিয়ান টিউবই অবরুদ্ধ। তাতে শুক্রাণু প্রবেশ 
করতে পারছে না। ফেলোপিয়ান টিউবেই শুক্রাণু ও ডিম্বাণুর মিলন ঘটে, 
ডিম্বাণু নিষিক্ত হয়ে ভ্রুণ ক্থষ্টি করে, তারপর সেই জণ জরায়ুতে গিয়ে 
বৃদ্ধিপ্ৰাপ্ত হয়, শিশুর অবয়ব লাভ করে। সুতরাং ফেলোপিয়ান টিউবে 
শুক্রাণু প্রবেশ করতে না পারলে সন্তানজন্ম অমস্তব। অস্ত্রোপচার করে 
ফেলোপিরান টিউবের অবরোধ কাটানো৷ যায়, কিন্তু সফলতা অনিশ্চিত এবং 
তার হারও খুব কম। তাই ডঃ মুখোপাধ্যায় ও তার সঙ্গে ডঃ ভট্টাচার্য 
একটা চ্যালেঞ্জ হিসাবে মাতৃজঠরের বাইরে টেস্ট-টিউবে শুক্রাণু ও ডিম্বাণুর 
মিলন ঘটিয়ে ভ্রণ স্থষ্টির সংকল্প গ্রহণ করলেন। সে গত বছরের মাঝামাঝি । 

কিন্তু কতকগুলি অসুবিধ| দেখা দিল__ডিস্বাণুসংগ্রহ এবং টেস্ট-টিউবে সেই 
ডিম্বাণু নিষেকের পদ্ধতি নিয়ে। শেষে তার! একটা পদ্ধতি উদ্ভাবন 
করলেন। সম্পূর্ণ নতুন পদ্ধতি। তাদের হাতে আধুনিক, সোফিস্টিকেটেড 
যন্ত্রপাতি ছিল না৷ তারা যোনিপথ দিয়ে ছোট্ট একট! অস্ত্রোপচার করে 
ভিন্বাশর থেকে কতকগুলি ডিম্বাণু সংগ্রহ করলেন। 

ডিম্বাণুসংগ্রহের আগে প্রস্থৃতিকে চার-পাঁচ বার এক বিশেষ ধরনের 
ইনজেকশন দিয়েছিলেন, ডিস্বাণুগুলি যাতে পরিপক হয় তার জন্য ভিন্বাণু- 
গুলি পরিপক্ক হলে নির্দিষ্ট সময়ে অস্ত্রোপচার করে সেগুলিকে তারা বার 
করে আনলেন। তারপর স্বামীর শুক্র প্রসেস করে তার সঙ্গে ভিন্বাণুগুলি 
মিশ্রিত করে ইনকিউবেট করলেন, সোজা বাংলার বল। যার-_মৃছ উষ্ণতায় 
তা" দিলেন। সাড়ে তিনদিন পরে দেখা গেল, ডিম্বাণুগুলি শুক্রাণুর 
সঙ্গে মিলিত হয়ে নিষিক্ত হয়েছে। নিষিক্ত ডিস্বাণুগুলি, অর্থাৎ জ্রণগুলি 
প্রায় তিপ্নান্ন দিন রেফ্রিজারেটরে ঠাণ্ডায় জমিয়ে রাখার পর আবার আস্তে 
আস্তে উষ্ণ করে স্বাভাবিক তাপমাত্রার নিয়ে এলেন। এরপর একটি 
সিরিঞ্জের মাথার একটি প্রাঞ্টিক টিউব লাগিয়ে তার সাহায্যে প্রন্থৃতির 
যোনিপথ দিয়ে জরায়ুর ভিতর জ্রণ প্রবেশ করিয়ে দিলেন। সে গত 
জানুয়ারি মাসে। তারপর প্রন্থৃতির খতু বন্ধ হয়ে গেল। দুবার খতু না 
হওয়ায় একট। প্রেগন্যান্সি টেস্ট করা হল, অর্থাৎ পরীক্ষা করে দেখা হ’ল, 
প্রন্থৃতি অন্তঃলতু। হয়েছেন কিন! | দেখ! গেল, হয়েছেন । 

ডাক্তারদের সব সময় ভয় ছিল, শিশু কোনে। অঙ্গবিকৃতি অথবা 
রোগব্যাধি নিয়ে না জন্মার। সেপ্টেম্বরের মাঝামাঝি তার! মাতৃজঠরে শিশুর 
এক্স-রে করলেন। দেখলেন-_সব ঠিক আছে, তার হাড়-পাজরায় কোনো! 
খুঁত নেই। প্রসব হবার কথা ছিল ১০ অকটোবর এবং স্বাভাবিকভাবে | 
কিন্তু ডাক্তারর। ঝুঁকি নিলেন না । গত মঙ্গলবার ৩ অকটোবর ডঃ ভট্টাচার্য 
সিজারিয়ান অপারেশন করে মাতভৃজঠর থেকে শিশুটিকে বার করে আনলেন । 
শিশু ভালো আছে, প্রন্থুতি ভালো আছেন। আমি যখন নাগ্সিং হোমে 


তাকে দেখতে বাই, তিনি তখন নিশ্চিন্তে আরামে খাটে শুয়ে বিশ্রাম, 

করছেন। একতিরিশ বছরের পূর্ণ যুবতী, সন্তানকামনার় দীর্ঘ যোল বছর 
যিনি বিষপ্ন ছিলেন, তীর মুখে পরিতৃপ্তির, পরাজয় জয়ের অর্ধস্ফুট হাসি। 


সে বে কী স্বস্তি, কী স্বস্তিঁভাষায় প্রকাশ করা যায় না। 

তারপর অমৃতবাজার পত্রিকাট। খুললাম । সেখানেও ছবি দিয়ে বড়ো 
করে এই খবর সঙ্গে সঙ্গে ব্যাপারটা আমার কাছে স্পষ্ট হয়ে গেল”_এত 
বড়ে৷ একটা খবর অমিতদ। নিতান্ত স্বার্থপরের মতো কেবল ধুগান্তরে ছাপতে 
চান নি, সহযোগী পত্রিক। অমৃতবাজারকেও প্রশংসার ভাগ দিতে চেয়েছিলেন; 
সেইজন্যই লেখাটা তখন প্রেসে না পাঠিয়ে রেখে দিয়েছিলেন অমৃতবাজারকে 
দেবার জন্য, যাতে তারা ইংরেজীতে অনুবাদ করে নিতে পারে । 

আমার এখন খুব জানতে ইচ্ছা করছে, যুগান্তর আর অমৃতবাজার দেখে 
অন্যান্য কাগজের রিআযাকশন কী। কোনে। কাগজই তো জানত না; 
যুগান্তর-অমৃতবাজারে ছবি দিয়ে বিস্তারিতভাবে খবরটা বেরুবে। তারা 
টেলিভিশনের প্রোগ্র্যাম দেখে এক চামচে কি ছু চামচে 'ড্রাই নিউজ 
দিয়েছে। তার বাড়তি আর কেউ কিছু দিতে পারে, এটা তারা৷ ভাবতেও 
পারে নি। এখন তারা কী ভাবছে? কী করছে? টেলিভিশনেরই-বা! 
আবহাওয়া এখন কেমন? - 

আমি তাড়াতাড়ি তৈরি হয়ে ছুটলাম টেলিভিশনে । শ্রীনিবাসনের 
সঙ্গে বারান্দায় দেখ! হয়ে গেল। শ্রীনিবাসন্‌ ঘন ঘন মাথা নেড়ে, গর্বস্ুচক 
ভঙ্গি করে, আমার একখানা হাত জড়িয়ে ধরে বললেন, “Oh! [It was 
a nice programme. Oh! We are proud today, It's all 
due to you.” 

আমি বললাম, “1২০, All credit goes to Aloke. Had it 


not been Aloke, I would not have agreed to do the 


Programme.” 
অলোক ঘরেই ছিল। আমাকে দেখে একগাল তৃপ্তির হাসি হেসে 

বলল; “কাল আমরা অনর্থক ভয় পেয়েছিলাম । যুগান্তরে তে। খুব ভালো 
করেই বেরিয়েছে ৷” 

আমি বললাম, “অমৃতবাজারেও বড়ো করে বেরিয়েছে ।” 

“দেখেছি । সে তো তোমারটারই অনুবাদ 1” 

'হ্যা। অমিতদ! সেইজন্যই কপিট| তখন রেখে দিয়েছিলেন ৷” 

“বুঝতে পেরেছি। অন্ুবাদটা কিন্তু খুব ভালো হয় নি। কিছু ভুল 
আছে ।” 

“লক্ষ্য করেছি। বিজ্ঞান-না-জানা লোকের অনুবাদ তো।” 

দেখতে দেখতে অলোকের ঘরে ভিড় জমে গেল। এঘর ওঘর থেকে 
অনেকে ছুটে এল-_কেউ আমার গলা শুনে, কেউ আমি এসেছি খবর 
পেয়ে। টেলিভিশন আজ গোটা পৃথিবীর মধ্যে 'হিরো” এবং তার মূলে 
আমি--এই আনন্দটা তারা রাখতে পারছে না | আমাকে তারা! অভিনন্দন 
অভিনন্দনে ভরিয়ে দিল। 

অলোক একসময় বলল, “জানো, কাল মধ্যরাত্রে মীরাদির কাছে 

আমেরিকা থেকে টেলিফোন--আই আম স্পিকিং ফম দি ইউনাইটেড 
স্টেট্স্‌, এইমাত্র আপনাদের রেডিওর ফরেন নিউজে খবরটা শুনলাম, 
ব্যাপারটা কী বলুন তো৷। মীরাদি তাকে তোমার সঙ্গে যোগাযোগ করতে 
বলেছেন ৷” 

মীরাদি নিজেও বললেন সেকথা । অলোকের ঘর থেকে বেরিয়েই 
দেখি, মীরাদি স্টুডিওর গেটে দাড়িয়ে। আমাকে দেখতে পেয়ে হাত 
নেড়ে ডাকলেন । কাছে যেতেই বললেন, “কাল রাত্রে আপনাকে কেউ 
টেলিফোন করেছিল ?” 

' বললাম, “ন ৷” 

“তাহলে হয়তে। আজ করবে। কাল রাত দেঁড়ট|-ছুটোর সময় একজন 
আমেরিকান জার্নালিস্ট টেলিফোন করেছিল । আমি বলেছি, আমি কিছু 
জানি না, আপনি রমেন মজুমদারের সঙ্গে যোগাযোগ করুন। আপনিও 
মজুমদার, আমিও মজুমদার-_এটা তার কাছে বেশ মজার লাগল । বলল, 

তিনি কি আপনার ভাই ? আমি বললাম, In India all of us look 


on each other as brothers and sisters.” 

আমি হেসে উঠলাম, “খুব সুন্দর বলেছেন ।” 

মীরাদি বললেন, “তবু কি ছাড়ে! আমি যত বলি, আমি কিছু জানি 
না, সে তত বলে, যেটুকু জানেন সেইটুকু বলুন । বলুন তো কী মুশকিল, 
ঘুমে তখন আমার চোখ জড়িয়ে আসছে ।” 

পরের কথাটা আগে বলে নিই, নইলে প্রনঙ্গছাড়া হয়ে যাবে। এই 
ঘটনার কয়েকদিন পর একদিন সন্ধ্যার সমর একজন অআ্যামেরিকান তরুণ 
আমার অফিসে এসে উপস্থিত। বেশ স্মার্ট, সুদর্শন, চোখেমুখে বুদ্ধির ছাপ। 
পরিচয় হতেই জানলাম, এই সেই আ্যামেরিকান জার্নালিস্ট, সেদিন মাঝ 
রাত্রে যে মীরাদির ঘুম ভাঙিয়ে জিজ্ঞাসা করেছিল, আমি তার ভাই কিনা । 
আমাকে সে অকুষ্ প্রশংসাবাদ জানিয়ে বলল, “তুমি একট! কাজের মতে৷ 
কাজ করেছ, সত্যিকারের সাংবাদিকের কাজ । সাংবাদিক হিসাবে এর জন্য 
আমি গবিত। কিন্ত অমৃতবাজারে তোমার নাম দেয়নি কেন ?” 

কী উত্তর দেব আমি? চুপ করে রইলাম। অমৃতবাজারের বার্তা 
সম্পাদক প্ৰদীপ্ত সেন সেখানে উপস্থিত ছিলেন, ছিলেন অমিতদাও ৷ 
অমিতদা প্রদীপ্তবাবুর অস্বস্তিট| বুঝতে পেরে বললেন, “যুগাস্তরে নাম দিয়েই 
বেরিয়েছে ৷” 

এই উত্তরে কিন্তু সে সন্তুষ্ট হ'ল না। প্রদীপ্তবাবুর দিকে তাকিয়ে বলল, 
«“অমৃতবাজারেও নামটা দেওয়া উচিত ছিল। আমাদের দেশে হলে 
এমনট| কখনও হ'ত না। এত বড়ো৷ একটা এক্সক্লুসিভ খবর _স্কুপ নিউজ !” 

প্রদীপ্তবাবু অনেকটা অপরাধীর মতোই বললেন, “আমাদের ভুল হয়ে 
গেছে ।” 

এরপরে আর কথা চলে না। তরুণটি এবার আমার সামনাসামনি 
বসে একের পর এক অনেকগুলি প্রশ্ন জিজ্ঞাসা করল। তারপর বলল, 
“তুমি কি এখন ব্যস্ত আছ? চলো! নাঃ আমার সঙ্গে ডিনার খাবে। 
ডিনার খেতে খেতে আমার জিজ্ঞাস্তগুলো জেনে নেব |” 


ও নলজাতকের উপাখ্যান 


আমি তখন খুবই ব্যস্ত, টেবিলের উপর খবরের পিরামিড । বললাম, 
“এখন তে| বেরুতে পারছি না। আর-এক সমর তুমি এস, তোমার থা! 
জানার, জেনে নিও 1” 

তরুণটির যেন তর সয় না, বলল, “তোমার বদি অন্থুবিধা না হয় তাহলে 
কাল সকালে আমার হোটেলে এম । একসঙ্গে ব্রেকফাস্ট খাব আর কথা 
বলব |” 

আমি একটু ইতস্তত করছি, অমিতদা বলে উঠলেন, “যাও না, এত করে 
বলছে। তাছাড়া এমন তে। বড়ে। একট! হয় না__আমর। খবরের কাগজের 
লোকেরা অন্যের ইন্টারভিউ নিই, আমাদের ইন্টারভিউ তো কেউ নেয় না । 
তুমি যাও ৷” 

পরদিন সকালে গ্র্যা্ড হোটেলের কফি কর্নারে বসে ব্রেকফাস্ট খেতে 
খেতে কথা হ'ল। দেখলাম, ছেলেটি বেশ কৌতূহলী । সাংবাদিকদের 
বেপব গুণ থাকা দরকার তা তার আছে-_কীভাবে কথার কায়দার অন্যের 
কাছ থেকে গোপন খবর বার করে নিতে হয় তা সে জানে । যেসব কথা 
আমি বলব না ভেবে রেখেছিলাম তার অনেক কথাই সে আমার কাছ থেকে 
বার করে নিল। আমি শুধু একটুখানি হাসলাম । 

এর আগে কি পরে, ঠিক মনে করতে পারছি না, একদিন মাঝরাতে 
দুজন জাপানী সাংবাদিক আমার অফিসে এসে হাজির। আমি তখন অফিসে 
ছিলাম না। আমি কখন থাকি জেনে নিয়ে তারা পরদিন সেই সময়ে এল ৷ 


তখন আমি খুবই ব্যস্ত। তবু তাদের কৌতুহল আর আগ্রহ দেখে না” 
করতে পারলাম না। করা উচিতও হ'ত না। আমি হাতের কাজগুলো 


সরিয়ে রেখে তাদের সঙ্গে কথায় বসলাম ৷ দেখলাম, তারা এ আযামেরিকান 
সাংবাদিকের চেয়ে অনেক বেশি চতুর এবং বুদ্ধিমান আযামেরিকান 
সাংবাদিকটির টেকনিক্যাল ব্যাপারের চেয়ে নন-টেকনিক্যাল, অর্থাৎ সাধারণ 
মানুষের কৌতূহল আছে, এমনসব ব্যাপার জানার দিকেই আগ্রহ ছিল বেশি 


_ঘেশন, যে পাত্রে ডিম্বাণু আর শুক্রাণুর মিলন ঘটিয়ে ত্রণ সৃষ্টি করা 
হয়েছিল সেই পাত্রটির নাম কী, দেখতে কেমন ও কত বড়ো দেখতে ; জণ 


অন্তরাঁলের কাহিনী ৪৭ 


সৃষ্টির পর তাকে আ্যাম্পুলে ভরে কিসের মধ্যে রাখা হয়েছিল; যে ফ্লান্কে 
রাখা হয়েছিল তা৷ আমাদের চা-কফির ফ্রাঙ্কের মতো কিনা ও তার দাম 
কত ; ক্লাক্ষটা রাখ! হয়েছিল ডয়িং-রুমে, না বেড-রুমে ; মহিলাটি দেখতে 
মোটা, না রোগা এবং তার বয়স কত আর মেয়েকে তিনি ভবিষ্যতে কী 
হিসাবে গড়ে তুলতে চান__ইত্যাদি। কিন্তু জাপানী সাংবাদিক দুজনের 
এসব ব্যাপারে বড়ো একটা গা দেখলাম না । এসব ব্যাপার তারা একটু 
ছুঁয়ে ছুঁয়ে গিয়ে খুঁটি গাড়ল ফ্রিজিংয়ের ব্যাপারটাতে । অর্থাৎ কীকরে 
কী দিয়ে কত তাপমাত্রায় ভ্রণগুলিকে ঠাণ্ডায় জমিয়ে রাখা হয়েছিল সেই 
ব্যাপারটাতে । বারে বারে সেই প্রশ্ন, নানাভাবে সেই প্রশ্ন। আমি যতই 
অন্যদিকে মোড় ঘোরাতে চাই, ঘুরেফিরে সেই একই জায়গায় আসে । 
কারণ,তার। জানে, এই ব্যাপারটা জেনে ফেলতে পারলে বিজ্ঞানের বহু 
ছুরহ সমস্যার সমাধান হয়ে যেতে পারে এবং জাপানে যদি হয় তাহলে 
জাপান বিশ্বের দরবারে মণিমাণিক্য খচিত শিরোপা পাবে। তাদের 
উদ্দেশ্য বুঝতে পেরে একটু বাজিয়ে দেখার জন্য বললাম, “তোমরা এক 
কাজ করে৷ না, স্ুভাষবাবু তো! এখন কলকাতায় নেই, কিন্ত সরোজবাবু আর 
স্থনীতবাবু আছেন; ফ্রিজিংয়ের ব্যাপারটা স্ুনীতবাবুই করেছেন । তোমরা 
তার কছে যাও, তিনি তোমাদের বিশদভাবে বলতে পারবেন 1”. 

তারা একটু হেসে বলল, “আমরা ছজনের কাছেই গিয়েছিলাম । কিন্তু 
কেউ মুখ খুলছেন না। তাই তোমার কাছে এসেছি।” 

আবার আগের কথায় ফিরে বাই। মীরাদির সঙ্গে কথা শেষ করে 
আমি সোজা চলে এলাম ন্যাশন্যাল লাইব্রেরি । ন্যাশন্যাল লাইব্রেরিতে 
পা দিতেই পরিচিত-অপরিচিত অনেকের সঙ্গে দেখ৷ হয়ে গেল। তারা 
আমাকে স্বতঃস্ফূর্ত অভিনন্দন জানাল | বিখ্যাত এতিহাসিক ডঃ রমেশচন্দ্ 
মজুমদারের এক নাতনী কাজ করে এখানে । নাম উমা । উমা আমাকে 
দেখতে পেয়ে ত্রস্তব্যস্ত হয়ে হাসতে হাসতে এগিয়ে এসে বলল, “রমেনদা, 
আপনি এখানে ?” 

আমি বল্লাম, “তাহলে কোথায় যাব ?” 


৪৮ নলজাতকের উপাখ্যান 


উম! বলল, “আমি তে| ভেবেছিলাম, আপনি পুলিৎজার প্রাইজ আনতে 
আমেরিকা চলে গেছেন ।” 

পাশে উমার এক সহকর্মী ছিল। অপর্ণা । অপর্ণাও উমার কথায় 
সায় দিয়ে বলে উঠল, “হ্যা, আমিও তো তাই মনে করেছিলাম |” 

আমার এক অধ্যাপিকা বান্ধবী, অজিতা আচার্য, পরনে লাল শাড়ি, 
কপালে-সি'থিতে টকটকে লাল সি'দুর,_-দূর থেকে দেখি, তরু তর্‌ করে 
এগিয়ে আসছেন। কাছে এসে জ্বল্‌ জল্‌ চোখে, হাসি হাসি মুখে 
বললেন, «ছিলেন খ্যাত, হয়ে গেলেন বিখ্যাত। আমার যে কী 
আনন্দ হচ্ছে !” 

ন্যাশন্যাল লাইব্রেরির মেন বিন্ডিয়ের দরদালানে একটা প্রকাণ্ড থামের 
ছায়ায় দাড়িয়ে সিগারেট খেতে খেতে যখন আমি আনন্দের রেশ উপভোগ 
করছি সেই সময় হঠাৎ আমার মনে হ’ল, আজ আমার ছুটির দিন হলেও 
একবার অফিসে যাওয়। দরকার ; দরকার সুভাষবাবু, মরোজবাবু' আর 
নুনীতবাবুর সঙ্গে দেখা করে কালকের খবরের কিছু কলো-আপ দেওয়া। 
কিন্ত মাথায় এক দুর্বৃদ্ধি ভর করে বসল ৷ কাল তো অনেক থেটেছি, আজ 
একটু বিশ্রাম নিই আর মজা দেখি-_আজ যুগান্তর আর অমৃতবাজারের খবর 
দেখে অন্যান্য কাগজ নিশ্চয় মাথায় হাত দিয়ে বসেছে।_-কত বড়ো একট! 
খবর ‘মিস’ করেছি। এতক্ষণে নিশ্চয় সমস্ত কাগজের রিপোর্টারবাহিনী ফিল্ডে 
নেমে পড়েছে। সুভাষবাবু! সরোজবাবু আর সুনীতবাবুর বাড়িতে ঘন ঘন 
টেলিফোন বাজছে। তাদের বাড়িতে আর কলেজে ছুটেছে রিপোর্টার আর 
ফোটোগ্রাফারের দল | শুধু এই তিনজনের পিছনেই তার! ধাওয়। করছে 
না, তার! চষে বেড়াচ্ছে সার! কলকীতা- খুঁজে বেড়াচ্ছে সেই দম্পতিকে 
আর নাপিং হোমকে । আমি আমার লেখায় দম্পতির পরিচয় প্রকাশ করি 
নি, নাসিং হোমের নামধামও না| আমি শুধু অভিজাত নাগিং হোম বলেছি। 
আমি আমার মনশ্চক্ষে স্পষ্ট দেখতে পাচ্ছি, রিপোর্টার আর ফোটোগ্রাফারর। 
কলকাতার বড়ে। বড়ো নাগিং হোমের একট! লিস্ট করে ফেলেছে এবং সেই 
লিস্ট অনুসারে প্রত্যেকটা নাপিং হোমে হানা দিয়ে জিজ্ঞাসা করছে, তিন 


অন্তরালের কাহিনী ৪৯ 


তারিখে ডঃ ভট্টাচার্য এখানে কোনো সিজারিয়ান করেছেন কিনা, শিশুটি 
কন্যা কিনা, তার একটা ছবি তোলা! বায় কিনা । 

এই ছবি তোলা নিয়ে একটা মজার ঘটনা ঘটেছিল । কয়েকদিন পরের 
ঘটনা | কিন্ত আগেই বলে নিই, নইলে মজাটা পাওয়া যাবে না। 

আমি আমার মনশ্চক্ষে যেমন যেমন দেখেছিলাম, কর্মক্ষেত্রেও ঠিক 
তেমন তেমন ঘটেছিল। কলকাতার একটি বড়ো কাগজের একজন 
রিপোর্টার আর একজন ফোটোগ্রাফার একটি বড়ে নার্সিং হোমে গিয়ে 
দেখে, ঠিক তিন তারিখে নর, তার একদিন আগে ডঃ ভট্টাচার্য সেখানে 
একট! সিজারিয়ান করেছেন এবং নবজাতকটি কন্যা । আর যায় কোথায় ! 
'ইউরেকা? 'ইউরেকা' বলে তারা৷ প্রস্থৃতির সঙ্গে দেখা করল। প্রস্থৃতি যত 
বলে, ‘আমি সেই মহিলা নই’ তত তারা চেপে ধরে। প্রস্থৃতি বলে, 
“আমারও সিজারিয়ান হয়েছে, মেয়ে হয়েছে__কিন্ত তিন তারিখে নয়, ছু 
তারিখে ।” কিন্তু কে শোনে কার কথা! যুগান্তরের তারিখটা ভুলও তো 
হতে পারে! খবরের কাগজে ছাপার ভুল তো আখছার হর ! 

“কিন্ত আমার তে নম্যাল কনসেপশন, টেস্ট-টিউবের ব্যাপার নয় ।” 

“আপনি তো না-ও জানতে পারেন । ধুগান্তরে লিখেছে, প্রস্তুতি জানেন 
না যে, এটা টেস্ট-টিউব বেবি ।” 

“দেখুন, আমি নিজে ডাক্তার, গাইনিকলজিস্ট। আমি জানব না তা 
তো হয় না।” 

“হয়, হয়, খুব হয়। আপনাকে যখন পেয়ে গেছি তখন আর ছাড়ছি 
না।” 

সত্যিই ছাড়ল না। একেবারে নাছোড়বান্দা হয়ে তারা মহিলাটির 
ইন্টারভিউ নিল, তার আর শিশুটির ছবি তুলল। তারপর সরোজবাবুর 
চেম্বারে গিয়ে বেশ টেক মারার মতো৷ করে বলল, “আপনাকে এত করে 
বললাম, আপনি তো! একটা ছবির ব্যবস্থা করে দিলেন না_-এই দেখুন 
ছবি আমর! পেয়ে গেছি।” 

সরোজবাবু ছবি দেখে আকাশ থেকে পড়লেন, “এ আপনারা করেছেন 

নল-_-৪ 

কী! এ ছবি ছাপলে আপনারা বিপদে পড়বেন । এ সে মহিলা নয়, এ 
আমার এক ছাত্রী। হ্যা, আমিই তার সিজারিয়ান করেছি । কিন্ত” 

কথা শেষ হবার আগেই তার! ধপাস করে বসে পড়ল । 

মরোজবাবুর এই ছাত্রীকে আমি চিনি। আমার সঙ্গে ভালো পরিচয় 
আছে। সরোজবাবুর চেম্বারেই কয়েকদিন পরে দেখা হয়েছিল। হাসতে 
হাসতে গল্পটা বলেছিলেন । গল্পটা অবশ্য আগেই আমি মরোজবাবুর কাছে 
শুনেছিলাম এবং তখুনি যুগান্তরে ছেপে দিয়েছিলাম । 

আবার আগের কথায় ফিরে আসি। হ্যাশন্যাল লাইব্রেরির দরদালানে 
থামের ছায়ায় দাড়িয়ে সিগারেট! শেষ করে আমি উঠে এলাম রিডিং রুমের 
ব্যালকনিতে, আমার খাস কামরায় | ভাবতে ভাবতেই আমার দিনটা গেল, 
অফিসে আর যাওয়! হ’ল না| ভাবতে বেশ মজ। লাগল, সুভাষবাবুঃ 
সরোজবাবু আর সুনীতবাবুকে গোট| রিপোর্টারবাহিনী জাপটে ধরলেও 
আসল কথা একটিও বার করতে পারবে না; প্রস্থতির খোজ বদি-ব। পেয়ে 
যায়, সাক্ষাৎ অসম্ভব ; আর শিশুর ছবি? কদাপি না। ভাবতে আরও 
মজা লাগল, কাল সমস্ত কাগজ আজকের এই ‘মার’ ঢাকবার জন্য ইনিয়ে 
বিনিয়ে, কিছু ঘটনার উপর কিছু রং চড়িয়ে ফলাও করে প্রথম পৃষ্ঠায় খবর 
ছাপবে আর যুগান্তর থাকবে একেবারে চুপটি করে__ছেলেরা খেল! করলে 
বড়োরা যেমন চুপ করে দাড়িয়ে মিটি মিটি হাসে তেমন আর কি! 

যাক সেকথা । পরের দিন অফিসে যেতেই অুমিতদ। প্রথমে জোর 
করে হাসি চেপে একচোট গালাগাল করে নিলেন । ইদুর বাঁদর ছাগল 
ভেড়া গোরু ঘোড়! টিকটিকি গিরগিটি চামচিকে ফড়িং_বাঘ সিংহ ভালুক 
ছাড়া আর যত প্রাণীর নাম একনিশ্বাসে মনে এল, একনিশ্বাসেই বলে 
গেলেন। তারপর সহজভাবে হাসিট। ছেড়ে দিয়ে বললেন, “Many 
many kudos, thousands and lakhs.” 

গালাগাল যে একচোট খেতে হবে সে আমি কালই জানতাম। 
কাল টেলিভিশনে যাবার ব্যাপারটা অমিতদার কাছে একেবারে চেপে 
গিয়েছিলাম । কিন্তু আমি চাপলেই কি আর চাপা থাকে ! টেলিভিশনে 

যখন প্রোগ্র্যামটা হর, অমিতদা তখন অফিসে খবরের পাহাড়ের চুড়ায় 
বসে। কিন্তু প্রোগ্র্যামটা তো হাজার হাজার লোক দেখেছে। স্মুতরাং 
. প্রোগ্র্যামের খবরটা অমিতদার কানে আসবেই, এ তো জানা কথা। 
তাছাড়া অন্যসব কাগজে যে দেড় ইঞ্চি কি পোনে ছু ইঞ্চি করে খবর 
ছাপা হয়েছে তাতে টেলিভিশন প্রোগ্র্যামের কথা ‘কোট’ কর! হয়েছে, 
অমিতদা তা দেখেছেন। সুতরাং ঠেকায় কে? অমিতদা বললেন, “তুমি 
টেলিভিশনে গেলে কেন? কাল যদি আমি ঘুণাক্ষরেও জানতাম তুমি 
টেলিভিশনে যাচ্ছ, তাহলে আটকাতাম। আমি কিন্ত যুগান্তরের জন্য 
কথাট! বলছি নাঁ। Jugantar has scored. Tt has made a 
near sc00P. যুগাস্তরের কাছে অন্যান্য কাগজের খবর কিছুই না। 
কথাটা আমি বলছি, তোমার দিক ভেবে। আজ টেলিভিশন ক্রেডিট 
নিচ্ছে যে, তারাই খবরটা প্রথম প্রচার করেছে। তুমিই যে টেলিভিশনে 
খবরটা দিয়েছ, এটা চাপা পড়ে বাচ্ছে। তুমি যদি টেলিভিশনে না 
যেতে তাহলে তোমার একটা ওয়াল্ড রেকর্ড থাকত। এখনও থাকবে, 
কিন্ত টেলিভিশনের জন্য তাতে একটা দাগ পড়ে গেল ৷” 
আমি সবই জানি । সবই বুঝি । কিন্ত ভিতরের ব্যাপারটা অমিতদাকে 
বোঝাব কেমন করে? কেন যে আমি টেলিভিশনে গেলাম, আমার অবস্থায় 
না পড়লে অমিতদা বুঝবেন কেমন করে? 
অমিতদা! বললেন, “এই খবর সংগ্রহে তুমি যে অদাধারণ কৃতিত্ব দেখিয়েছ 
এবং তোমার জন্য যুগান্তরের মর্ধাদা যে আজ প্রাসাদচুড়ায় উঠেছে তার জন্তা 
তোমাকে মেনি মেনি কুডোজ।” 
এখানে একটু ভাষাতত্ব করে নিই। গ্রীক 75:৭০৪ থেকে ইংরেজী 
Kudos ; অর্থ_-বশ ও খ্যাতি। কোনো বড়ো কাজের ফলে যে খ্যাতি, 
প্রশংসা বা মহিমা তাকে বলে Kudos. 
এই কুডোজ আমি পেয়েছি দেশবিদেশের বহু নারীপুরুষের কাছ থেকে ৷ 
টেলিফোনে, চিঠিতে, সাক্ষাতে । কখনও-বা অন্যের মারফৎ | তারা কেউ- 
বা পরিচিত, কেউ-বা অপরিচিত। এই উপলক্ষে পরিচয়ও হয়েছে বহু 


৫২ নলজাতকের উপাখ্যান 


লোকের সঙ্গে। নিত্য দেখেছি অথচ কখনও পরিচয় হয় নি, এমন অনেকে 
সাগ্রহে এগিয়ে এসে আলাপ করেছেন। আবার, কখনও দেখা হয় নি, 
এমন অনেকে পথেঘাটে আমাকে দেখে বিনা কুষ্টায়, বিনা ভূমিকায় আলাপ 
করেছেন। তাদের সঙ্গে কথ! বলে জেনেছি, টেলিভিশনের প্রোগ্র্যামটা 
তারা দেখেছিলেন, তাতেই আমাকে চিনেছেন। ন্যাশন্যাল লাইব্রেরির 
একটা ঘটনা স্পষ্ট মনে আছে। ন্যাশন্তাল লাইব্রেরির সুপ্রশস্ত প্রাঙ্গণে দূর 
থেকে দেখি, এক ভদ্রমহিলা! হাসি হাসি মুখে, জল্‌ জল্‌ চোখে এগিয়ে 
আসছেন, কাছে এসে হাতজোড় করে নমস্কার করে বললেন, “আপনার সঙ্গে 
একটু আলাপ করতে চাই! টেলিভিশনে আপনাকে দেখার পর থেকে 
আলাপ করার খুব ইচ্ছে ছিল। হঠাৎ এমনি করে সে সুযোগ পেয়ে যাব, 
ভাবতে পারি নি।” 

এ তো শুধু অপ্রয়োজনে। কেবল মনের আনন্দ প্রকাশের জন্য দেখা 
করা। প্রয়োজনেও বহু নারীপুরুষ আমাকে চিঠি লিখেছেন, আমার সঙ্গে 
দেখা করেছেন” আমি বদি সুভাষবাবু কিংবা সরোজবাবুর সঙ্গে একটু 
দেখা করিয়ে দিই, এই আশায়। ভরা নিঃসস্তান। তাদের কামনা শুধুই 
একটি সন্তান। তাদের কারও বিবাহ হয়েছে বার বছর, কারও চোদ্দ বছর, 
কারও-বা ষোল বছর। অথবা তারও বেশি । দেশে এত নিঃসন্তান দম্পতি 
আছেন, আগে আমার জানা ছিল না। হয়তো! জানতেও পারতাম না 
কোনোদিন, ঘদি-না এই টেস্ট-টিউব শিশুর জন্ম হ'ত কলকাতায় এবং 
আমারই মারফত সে খবর প্রথম প্রচারিত হ'্ত সার! বিশ্বে। এই 
টেস্ট-টিউব শিশুর জন্ম বহু নিঃসন্তান দম্পতির কাছে এক অসম্ভব আশার 
বাণী বহন করে নিয়ে এসেছে । কলেজের অধ্যাপিকা, স্কুলের শিক্ষিকা, 
অফিসের কমিণী, এমন কি শুধুই গৃহস্থ বধূ-_তাদের চোখেমুখে যে উজ্জল 
আনন্দ দেখেছি, আশার ছটা দেখেছি তা আমার চোখের তারায় আঁকা 
হয়ে আছে। আমার মনে হয়েছে, এদের একজনেরও মনস্কামন| পূর্ণ 
করতে যদি আমি সাহায্য করতে পারি তাহলে আমার এই সাংবাদিক 
এশবর্ষের মূল্য সার্থক । 

সংসারে একটি নতুন শিশুর আবির্ভাব হ'ল। অমনি বেজে উঠল শঙ্খ ৷ 
কন্ধুনিনাদে নন্দিত হ'ল নবজাতক । এই নিখিল বিশ্বে প্রাণের উৎসবে 
স্বাগত হ’ল সে। 

জন্মদানের পর মা যতবার সদ্যোজাত রক্তাভ শিশুটির দিকে দৃষ্টিপাত 
করেন ততবারই তার দু চোখে স্নেহের প্লাবন বয়ে যায়। ক্লান্ত ছুটি ঠোটে 
ফুটে ওঠে এক অনিবচনীয় হাসি। স্থ্টির আনন্দ৷ 

সন্তানের সষ্টা পিতা । মাতা সেই স্থষ্টিকে ধারণ করেন, পালন করেন, 
তাকে পূর্ণতা দেন। তাই প্রতিটি নবজাতকের মধ্যেই প্রচ্ছন্ন থাকে একদিকে 
অষ্টার গর্ব, অন্যদিকে পালয়িত্রী ধারয়িত্রীর কৃক্ভুতা, যন্ত্রণা, তৃপ্তি। 

স্থষ্টির এই খেলা চলেছে নিত্য, সমস্ত পৃথিবী জুড়ে। মৃত্তিকার গে 
উপ্ত হচ্ছে বীজ। বীজ পরিণত হচ্ছে বৃক্ষে । তারপর ভালে ডালে ফুটছে 
ফুল।. ফুল থেকে ধরছে ফল । ফল থেকে ছড়িয়ে পড়ছে বীজ | .অগণিত 
বৃক্ষের সম্ভাবন| তাতে | কি উদ্ভিদ, কি প্রাণী__সমগ্র জীবজগতেই জীবন- 
ধারার এই নিয়ত চক্রাবর্তন ৷ 

স্থষ্টি-প্রক্রিয়ার শ্রেষ্ঠতম দান মানুষ । জীবকুলে মানুষই প্রথম প্রবৃত্তির 
অন্ধ কার। ভেঙে বেরিয়ে এসেছে স্বাধীন চিন্তার সুর্যালোকে । সেই চিন্তার 
প্রসাদেই তার মনে জেগেছে প্রশ্ন, প্রশ্নের পর প্রশ্ন £ কেমন করে স্থ্টি হ’ল 
এই বিশ্বপারাবার? কোথ| লোকে এল প্রাণ? প্রাণ থেকে প্রাণের এই 
যে নিত্য উদ্ভব, কোথায় নিহিত তার রহস্ত ? 

মাতৃগর্ভে শিশু কোথা থেকে আসে, কীভাবে দিনে দিনে চলে তার পুষ্ট 
ও বৃদ্ধি__সভ্যতার উষাকাল থেকেই মানুষ এ নিয়ে প্রশ্ন করেছে। ভেবেছে । 
চেষ্টা করেছে উত্তর খুঁজে পাবার। পৃথিবীর বহুতর প্রাচীন সভ্যতার 

ইতিহাসে আছে এই প্রশ্ন ও অনুসন্ধানের নিদর্শন । আজকের দিনের 
নিরিখে তার অধিকাংশই নিঃসন্দেহে অবৈজ্ঞানিক | অন্ধ ধর্মবিশ্বাস, কুসংস্কার 
আর অতিকল্পনার প্রাবল্যই বেশি। তবু তারই পাশাপাশি স্বচ্ছ চিন্তাধারা, 
তীক্ষ পর্যবেক্ষণ, দীর্ঘ পরীক্ষানিরীক্ষা ও কঠোর অধ্যবসায়ের উদাহরণও বিরল 
নয়। বিংশ শতাব্দীর এই শেষ পাদেও পৃথিবীর কোটি কোটি মানুষ বিশ্বাস 
করে, সন্তান ঈশ্বরের দান। অথচ আজ থেকে প্রায় আড়াই হাজার বছর 
আগে জন্মরহস্তের অনুসন্ধানে গ্রীক দার্শনিকর। যে বৈজ্ঞানিক চিন্তার পরিচয় 
দিয়েছেন ত! বিস্ময়কর । 

প্রখ্যাত গ্রীক দার্শনিক পিথাগোরাসের জন্ম খুষ্টপূর্ব ৫৫০ অব্দের কোনো 
এক সময়ে। পিথাগোরাস মনে করতেন, নরনারীর যৌনমিলনের ফলেই 
সন্তানের জন্ম হয় । যৌনমিলনকালে পুরুষের মস্তি, স্নায়ু ও অন্যান্ত দেহাংশ 
থেকে এক ধরনের আর্দ্র বাষ্প নেমে আসে এবং সেই বাম্পই মাতৃগর্ভে সন্তানে 
রূপায়িত হয় । আর-একজন গ্রীক দার্শনিক এম্‌পিডক্লেসের ধারণা ছিল, 
মাতৃজঠরে ভ্রণস্থষ্টিতে মাত। ও পিতা উভয়েরই কিছু-না-কিছু দান আছে। 

এর প্রায় ছু শ বছর পরে মহাজ্ঞানী আযারিস্টট্লের আবির্ভাব । জন্মের 
রহস্ত সন্ধান করতে গিয়ে হাসের ডিম নিয়ে তিনি দীর্ঘ পরীক্ষা চালিয়েছিলেন। 
একের পর এক ডিমের খোল! ভেঙে ভেঙে পর্যবেক্ষণ করেছিলেন ভ্রণের 
ক্রমিক বৃদ্ধি। তারপর উপনীত হয়েছিলেন এক তত্বে, __ পুরুষদেহের অতি 
বিশুদ্ধ রক্ত থেকে তৈরি হয় শুক্র, আর সেই শুক্রের মধ্যেই নিহিত থাকে 
সম্ভাব্য শিশুর প্রাণশক্তি; অন্যদিকে নারীর রক্তজাত শুক্রে জণের দেহটি 
গড়ে ওঠে । 

আ্যারিস্টলের এই তত্বটি টিকে ছিল পরবর্তী দু হাজার বছর ধরে। 
ইংরেজ শল্যবিৎ উইলিয়ম হার্ভে প্রথম এর বিরুদ্ধে প্রশ্ন তোলেন। তিনি 
হাস ও হরিণের উপর পরীক্ষ। চালান। গর্ভাবস্থার বিভিন্ন সময়ে ছ'টি 
হরিণীর পেট চিরে জণের ক্রমিক বৃদ্ধি পর্যবেক্ষণ করেন। 
পৃথিবীর যে 


তার মতে; 
কোনো জীবের ক্ষেত্রে সন্তান উৎপাদনে মাতাপিতার দান 


সমান ৷ হার্ভের তত্বানুসারে, লোহাকে চুম্বক দিয়ে ঘর্ষণ করলে লোহা যেমন 

চুম্বকত্ব প্রাপ্ত হয়, ঠিক তেমনি যৌনমিলনের কলে নারীর জরায়ু চৌস্বকধ্ম 
লাভ করে এবং তারই ফলে উৎপন্ন হয় জণ। 

এরপর সপ্তদশ শতকে অনুবীক্ষণের কারিগর লিউবেনহুক জীবাণু 
আবিষ্কার করলেন। বিভিন্ন প্রাণীর শুক্রের মধ্যে তিনিই প্রথম শুক্রাণু 
দেখতে পেলেন। ব্যাঙ ও মাছের ক্ষেত্রে শুক্রাণুর সঙ্গে ডিম্বের মিলন- 
প্রক্রিয়াও তিনি লক্ষ্য করলেন । 

শুক্রাণু ও ডিম্বাণু আবিষ্কারের পর জন্ম নিল আর একটি অদ্ভুত তত্ব 
সেই তত্বের নাম “প্রিকরমেশন ধিয়োরি? বা 'পুর্বগঠন তত্ত্ব’ । সেই তত্বানুসারে, 
শুক্রাণু অথবা ডিম্বের মধ্যেই পূর্ণাঙ্গ শিশুর ক্ষুদ্রতম ছাচ প্রচ্ছন্ন থাকে। পরে 
মাতৃগর্ভের ভিতর তা অবিকল রূপে ক্রমশ বৃদ্ধি লাভ করে। এই সময়ের 
কোনো কোনো বিজ্ঞানী শুক্রাণুর মাথায় এবং ডিম্বের মধ্যে পূর্বগঠিত ভ্রাণটি 
দেখতে পেয়েছেন বলেও দাবি করেন । অষ্টাদশ শতকের শেষদিকে জারমান 
গবেষক ক্যাসপার ফেডারিক উল্ফ, ভ্রণের উপর পর্যবেক্ষণ চালিয়ে প্রমাণ 
করেছেন যে, পূর্বগঠন তত্বটি ভুল । ৃ 

এরপর জারমান প্রাণিবিজ্ঞানী কার্ল এর্ন্পট্‌ ফন বের্‌ প্রথম একটি 
নিষিক্ত ডিম্বকোষ থেকে জ্রণবৃদ্ধির প্রক্রিয়াটি লক্ষ্য করলেন। তার এই 
পর্যবেক্ষণের ফলে জান গেল, পুরুষের শুক্রাণু দ্বার! স্ত্রীর ডিম্বাণু নিষিক্ত 
হলে প্রথম যে ভ্রণকোষটি উৎপন্ন হয় সেটি সমজাতীয় একটি কোষ । এরপর 
মাতৃগর্ভে যতই কোষবিভাজন চলতে থাকে ততই নানা শ্রেণীর কোষ তৈরি 
হয় এবং এক এক শ্রেণীর কোষের সমন্বয়ে গড়ে ওঠে গর্ভস্থ শিশুর এক একটি 
দেহাঙ্গ । 

এর্ন্পটের এই তত্বের মধ্য দিয়েই আধুনিক ভ্রণবিগ্তার সুচনা । এরপর 
উনবিংশ শতাব্দীর আরম্ভ থেকে আজ পর্যন্ত জণবিদ্যা তথা জন্মবিজ্ঞানের বহু 
অজ্ঞাত তথ্য আবিষ্কৃত হয়েছে। অবশ্য আরও বনু রহস্ত এখনও আমাদের 
অজান! রয়ে গেছে। 

টেস্ট-টিউব বেবি, অর্থাৎ নলজাতকের বিষয়টি বুঝতে "হলে জন্ম- 
বিজ্ঞানের মূল কথাগুলি প্রথমে জেনে নেওয়া প্রয়োজন। আবার 

জন্মতত্বের মূলে আছে শারীরবিজ্ঞান,_নানান জাতের হরমোন বা উত্তেজক 
রসের অতি জটিল ক্রিয়াপ্রক্রিয়া । 


হরমোন 


হরমোন হ'ল মানবদেহের অভ্যন্তরে স্বতঃপ্রবাহিত এক রূসধারা। 
শরীরের বিশেষ কতকগুলি গ্রন্থি থেকে উৎপন্ন হয়ে এই রসধারা মিশে বার 
রক্তল্োতে, সম্পন্ন করে নানা প্রাণরাসার়নিক ক্রির।। কোনো হরমোন 
রক্তে লবণ ও ক্যালসিয়মের মাত্রা! ঠিক রাখে, কোনো হরমোন দেহে 
শর্করা ও প্রোটিনের বিপাকে সাহায্য করে, আবার কোনে! হরমোন জন্মবীজ 
গঠনে গুরুত্বপূর্ণ ভূমিকা নেয়। বস্তুত, মানুষের জন্ম, বৃদ্ধি, বিকাশ, উত্তেজনা) 
অবচেতনা ইত্যাদি কৌষাভ্যন্তরের নানা জটিল ক্রিয়ার হরমোনের ভূমিকা 


পিটুইটারি গ্রন্থি 


থাইরয়েড গ্রন্থি 


৮ 

মানবদেহে বিভিন্ন ধরনের হরমোন উৎপন্ন হয়। প্রতিটি হরমোনই 
এক একটি প্রাণরাসায়নিক পদার্থ। প্রতিটি হরমোনের কাজও একেবারে 

নির্দিষ্ট। বিশেষ বিশেষ হরমোন কেবল বিশেষ বিশেষ কলা ব৷ গ্রন্থিকেই 
সক্রিয় ব| নিষ্ক্রিয় করে তোলে । কাজের দিক থেকে হরমোনগুলিকে 
মোটামুটি তিনটি শ্রেণীতে ভাগ কর! যায়ঃ (১) দেহের বৃদ্ধি নিয়ন্ত্রক 
হরমোন, (২) যৌন বৈশিষ্ট্য উৎপাদক হরমোন, এবং (৩) দেহের যাবতীয় 
ক্রিয়াকাণ্ডের ভারসাম্য রক্ষক হরমোন | 

যেসব গ্রন্থি থেকে নান! জাতের হরমোন নিঃস্থত হয় তাদের একত্রে 
বল৷ হয় এগ্রোক্রিন গ্রন্থি। এগুলি অনাল অর্থাৎ নালীবিহীন গ্রন্থি। 
তাই নিঃস্থত রসধার। সরাসরি রক্তে নিক্ষিপ্ত হয়। তারপর রক্তপ্রবাহ সেই 
রসধারাকে যথাযথ স্থানে বা অঙ্গে পৌছে দেয়। 

মানবদেহে প্রধান প্রধান এণ্ডোক্রিন গ্রন্থি হলঃ (১) পিটুইটারি, 
(২) থাইরয়েড, (৩) প্যারাথাইরয়েড, (৪) এড্রেনাল, (৫) প্যান্ক্রিয়াসের 
অন্তর্গত গ্রন্থি, এবং (৬) গোনাড বা যৌনগ্রন্থি। 

পিটুইটারি 

সমস্ত ‘এণ্ডোক্রিন গ্রন্থিকে নিয়ন্ত্রণ করে পিটুইটারি। তাই এর 
নাম মাস্টার গ্ল্যাণ্ড।  পিটুইটারি আকারে একটি মার্বেলের গুলির 
মতো । এর অবস্থান মাথার খুলির নিচের দিকে, নাসারন্ধের ঠিক 
উপরে। 

পিটুইটারি গ্রন্থির ছুটি অশ__সন্মুখখণ্ড এবং পশ্চাদ্খণ্ড । 

পিটুইটারির সম্মথখণ্ড থেকে নিঃস্থত হয় ছ রকমের প্রোটিন জাতীর 
হরমোন । তার মধ্যে চারটিকে বল! হয় ট্রপিক হরমোন | এই হরমোন 
চারটি থাইরয়েড, এড্রেনাল প্রভৃতি-অন্যান্য এপ্ডোক্রিন গ্রন্থিকে নিজ নিজ 
হরমোন উৎপাদনে প্রবৃত্ত করে । এই চারটি ট্রপিক হরমোনের সংক্ষিপ্ত 
নাম £ এ-সি-টি-এইচ, টি-এস-এইচ, এফ-এস-এইচ এবং এল-এইচ। 
প্রথমটি এড্রেনাল গ্রন্থিদ্য়কে উত্তেজিত করে। দ্বিতীয়টি উত্তেজিত করে 
থাইরয়েড গ্রন্থিকে। তৃতীয় হরমোন, এফ-এস-এইচের কাজ হ'ল, 
নারীর ডিম্বাশয়ের মধ্যে ফলিক্ল্‌ ব! ভিম্বকুড়ির পরিপক্তাসাধন এবং চতুর্থ 

হরমোন এল-এইচের কাজ, জরায়ুর অভ্যন্তরীণ আবরণকে প্রয়োজনীয় 
হরমোন উৎপাদনে প্রেরণা যোগানে। | 

পিটুইটারির সম্মুখখণ্ড নিঃস্থত বাকি ছুটি হরমোন হ'ল জি-এইচ বা 
গ্রোথ হরমোন এবং প্রোল্যাকটিন। জি-এইচ বা বৃদ্ধি হরমোন দেহবৃদ্ধির 
সহারক। প্রোল্যাকটিন মাতৃস্তনে দুগ্ধ উৎপাদনে সাহায্য করে । 

পিটুইটারির পশ্চাদ্খণ্ড থেকে উৎপন্ন হয় ছুটি হরমোন-_ভ্যাসোপ্রেসিন 
এবং অকদিটোসিন। 

ভ্যাসোপ্রেসিন কিডনি অর্থাৎ বৃক্ধের ভিতরে মৃত্রের ঘনত্ব বৃদ্ধি করে, 
দেহের ভিতর জলের মাত্রা নিয়ন্ত্রণেও সহায়তা করে । 

অকসিটোসিন নারীর স্তনের ভিতরকার ছুগ্ধবাহী নলগুলির কোষকে 
উত্তেজিত করে দুগ্ধ নিঃসরণ সম্ভব করে তোলে। সন্তানের জন্মমুহূর্তে জরায়ুর 
ভিতর সংকোচন স্থষ্টিতেও এই হরমোন বিশেষ ভূমিক। নিয়ে থাকে । 

পিটুইটারি গ্রন্থি ঠিকমতে৷ কাজ না করলে সংশ্লিষ্ট অন্যান্য অনাল 
গ্রন্থিমূহেরও গোলযোগ দেখা দেয়। পিটুইটারির নিক্রিরতার ফলে 
ক্ষুধামান্দ্য এবং রোগসংক্রমণ প্রবণতা বেড়ে যায়। পিটুইটারির চরম 
অস্বাভাবিকতার দরুন দেহের বৃদ্ধি কখনও কখনও রুদ্ধ হয়ে যাওয়ায় বামনত্ব 
আসে, আবার কখনও কখনও অস্বাভাবিক বৃদ্ধির ফলে দেখা দেয় অতিকায়তব। 


থাইরয়েড 

থাইরয়েড গ্রন্থি পিটুইটারির তুলনায় আকারে বেশ বড়ে।। এই গ্রন্থি 

দুই অংশে বিভক্ত । স্বরযন্ত্রের ঠিক নিচে, শ্বাসনালীর দুপাশে 
গ্রন্থির এই দুই অংশের অবস্থান । j 
থাইরয়েড গ্রন্থি নিঃন্থত মূল হরমোনটি হ’ল থাইরকসিন। 


থাইরয়েড 


এ ছাড়৷ 
অন্যান্য কয়েকটি হরমোনও আছে। যেমন, ক্যালনিটোগিন। থাইরকসিন 
হরমোনের মূল উপাদান আইওডিন। প্রধানত জল এবং খাদ্যের মাধ্যমে 


দেহ এই আইওডিন সংগ্রহ করে থাকে। 
থাইরয়েড হরমোনসমূহের প্রধান কাজ দেহের কোষকলাগুলিকে 


জন্মবিজ্ঞানের ইতিহাস , ৫৯ 


অকসিজেন গ্রহণে সক্ষম করে তোলা, যে অকসিজেন ব্যতিরেকে গোটা! 
দেহযন্তই অচল। এ ছাড়! দেহের স্বাভাবিক বৃদ্ধির জন্যও থাইরয়েড 
হরমোনগুলি প্রয়োজনীর। ক্যালসিটোসিন নামক হরমোনটি রক্তে 
ক্যালসিরমের মাত্রা নিয়ন্ত্রণে সাহায্য করে । 

থাইরয়েড হরমোনগুলির নিঃসরণ স্বাভাবিকের তুলনায় কম হলে রক্তের 

চাপ কমে যায়, হৃস্পন্দন মন্দীভূত হয়। রোগীর ঝিমুনিভাব দেখা দেয়। 

এর চিকিৎসা, বাইরে থেকে থাইরয়েড হরমোন প্রয়োগ । 

আবার থাইরয়েড গ্রন্থির মাত্রাতিরিক্ত নিঃদরণে রোগীর উত্তেজন! 
বাড়ে। কাজকর্মে অস্বাভাবিক উদ্দীপন! দেখা দেয়। নেই সঙ্গে অনিদ্রা- 
রোগও। তখন হৃংস্পন্দন অস্বাভাবিক দ্রুত এবং রোগী রীতিমতো নার্ভাস 
বোধ করে। এক্ষেত্রে বাড়তি থাইরয়েড হরমোন দেহ থেকে বার করে 
নিলেই রোগীর অবস্থা স্বাভাবিক হয়ে আসে। 

প্রসঙ্গত উল্লেখ করা যার, গলগণ্ড রোগটি থাইরয়েড গ্রন্থির অস্বাভাবিক 
বৃদ্ধির ফলেই ঘটে থাকে । জল ও খাছ্ের মাধ্যমে দেহ প্রয়োজনমতো 
আয়োডিন না পেলে ঘাটতি পূরণের জন্য থাইরয়েড আরও বেশি পরিমাণে 
আয়োভিন-ঘটিত হরমোন উৎপাদন করতে থাকে, ফলে গ্রন্থিটি ক্রমশ 
আকারে বড়ো হয়ে যায় এবং গলার সামনেট। আবের মত ফুলে ওঠে । 
এরই নাম গলগণ্ড। খাদ্বের সঙ্গে অল্প অল্প আয়োডিন মিশিয়ে দিলে এ 
রোগ সেরে যায়। তবে সেটা প্রাথমিক অবস্থায় । গলগণ্ড পুরনো এবং 
স্থায়ী হয়ে গেলে অস্ত্রোপচার ছাড়া গতি নেই। 


প্যারাথাইরয়েড 
থাইরয়েড গ্রন্থির দুই পাশাপাশি খণ্ডের পিছনে যুক্ত থাকে ছুটি করে 
মটরদানার মতো প্যারাথাইরয়েড গ্রন্থি । অর্থাৎ, প্যারাথাইরয়েডের 
সংখ্য। চার। প্যারাথাইরয়েড গ্রন্থি দুরকমের হরমোন নিঃসরণ করে 
প্যারাথাইরয়েড হরমোন এবং ক্যালসিটোসিন। এদের কাজ শরীরের 
জলীয় অংশে ক্যালসিয়মের মাত্র। নিয়ন্ত্রণ কর। । 

এড়েনাল 
মানবদেহে এডেনাল গ্রন্থি রয়েছে ছুটি। এক একটি কিডনি ব| বৃক্ধের 
মাথায় একটি করে। প্রতিটি এড্রেনাল গ্রন্থির আবার ছুটি অংশ | কেন্দ্রীয় 
অংশটিকে বলা! হয় মেড়ুল! এবং বহিরংশটির নাম কর্টেক্স। 

"প্রতিটি এড্রেনালের মেডুলা৷ থেকে নিঃস্থত হয় ছুটি হরমোন-__. 
এপিনেফ্রিন এবং নরএপিনেফ্রিন। এই ছুটি হরমোনের কাজ মোটামুটি 
একই রকম। যেমন, হৃৎপিণ্ডের সংকোচন বৃদ্ধি, দেহের মেদবিভাজন 
এবং বিপাকক্রিয়ার হার নিয়ন্ত্রণ । হঠাৎ বিপদের মুখে পড়লে আমাদের 
দেহমন যে মুহুর্তে সতর্ক হয়ে ওঠে, কিংবা সহসা ভয় পেলে বা রেগে গেলে 
মানুষ যে চকিতে পালায় ব! প্রত্যাঘাত করে, তার পিছনে রয়েছে প্রধানত 
এপিনেফ্রিন। এরকম ক্ষেত্রে রক্তে এপিনেফ্রিন নিঃন্থত হয়ে ব্যক্তিকে যে- 
কোনো! জরুরী অবস্থার মোকাবিলার জন্য প্রস্তুত করে রাখে। 

এড্েনাল গ্রন্থির কটেক্স অংশ থেকে যে হরমোনগুলি নিঃস্থত হয়, 
সাধারণভাবে তাদের বল৷ হয় স্টেরয়েড হরমোন । এদের মধ্যে আছে 
এড্রেনোকর্টিক্যাল হরমোন, মিনারেলোকর্টিকয়েড এবং যৌন হরমোন 
আ্যানড্রোজেন ও ইসট্রোজেন। যৌন হরমোনকে বাদ দিলে অন্তান্ত 
হরমোনের কাজ হ'ল দেহে লবণের সমতা বজায় রাখা এবং শর্করা ও 
প্রোটিনের বিপাকে সহায়তা কর! । 


প্যানক্রিরাসের অন্তর্গত গ্রন্থি f 

প্যানক্রিয়াস বেশ বড়ো রকমের একটি গ্রন্থি । এর অবস্থান উদরাঞ্চলে 
ক্ষুদাপ্তের কাছে। সমগ্রভাবে এটি একটি সনাল গ্রন্থি । এর কাজ ক্ষুদ্রান্তে 
পাচক রস সরবরাহ কর|। কিন্তু এই প্যানক্রিয়াসের মধ্যে ক্ষুদ্র ক্ষুদ্র কিছু 
অনাল গ্রন্থিগুচ্ছ আছে, যাদের বলা হয় ‘আইল্যাণ্ডস্‌ অভ ল্যাঙ্গারহ্যান্স’। 
এইমৰ গ্ৰন্থি থেকে নিঃস্থত হয় ইনসুলিন নামে গুরুত্বপূর্ণ একটি হুরমোন ৷ 
এভেনাল গ্রন্থির নিঃস্থত এপিনেফ্রিনের সঙ্গে একযোগে ইনস্থুলিন রক্তে 
গ্ুকোজ ঝ৷ শর্করার মাত্রা নিয়ন্ত্রণ করে। ইনন্থলিন এই শর্করার মাত্রা 


$ 

বাড়িয়ে দেয় আর এপিনেফ্রিন তা কমিয়ে আনে. এবং উভয়ের যোগাযোগে 
রক্তে শর্করার পরিমাণে সমতা বজায় থাকে । 

ইনম্থুলিন-নিঃসরণ প্রয়োজনের তুলনায় কম হলে রক্তে শর্করার মাত্রা 
অস্বাভাবিক বেড়ে যায় । বাড়তি শর্করা মূত্র এবং অন্যান্য বর্জ্য পদার্থের সঙ্গে 
দেহের বাইরে বেরিয়ে যেতে থাকে । ফলে শর্করার ঘাটতি পুরণ করতে 
দেহের চধি ক্রমশ কমে আসে । এতে রোগী দিনে দিনে দুর্বল হয়ে পড়ে। 
সামান্য আঘাত বা সংক্রমণ তার পক্ষে মারাত্মক হয়ে দাড়ায় । ইনসুলিনের 
অভাবজনিত এই অস্বাভাবিক অবস্থাটিকেই বলা হয় ডায়াবিটিজ বা. 
মধুমেহ। নিয়মিত ইনসুলিন প্রয়োগে এই রোগ দমিয়ে রাখা যায়৷. 
এখনও পর্যন্ত এর কোনো স্থায়ী নিরাময়ব্যবস্থা আবিষ্কৃত হয় নি। 


যৌন গ্রস্থিসমূহ 

যৌন গ্রন্থি বলতে বোঝায় পুরুষদেহের অণ্ডকোষ এবং নারীদেহের 
ডিম্বাশয় । উভয় গ্রন্থিই থাকে ছুটি করে। এ 

পুরুষের ছুটি অণ্ডকোষ থেকে নিঃস্যত হয় টেসটোটেরন ও অন্তান্ত 
কয়েকটি আযনডোজেন হরমোন । এইসব হরমোনের প্রভাবে দেহে 
পুরুষোচিত লক্ষণগুলি ফুটে ওঠে । যেমন, দাড়ি-গৌফের বৃদ্ধি, স্বরযন্ত্রের 
পরিবর্তনে কণঠস্বরের গাস্তীর্য ইত্যাদি । 

নারীদেহের ছুটি ডিম্বাশয় থেকে প্রধানত তিন রকমের হরমোন নিঃন্থত 
হয়ে থাকে ইস্রাভায়োল, প্রোজেসটেরন এবং রিল্যাকসিন। 

ইসট্রাভায়োল হ’ল ইসট্রোজেন জাতীয় হরমোন । নারী যৌবনে 
উপনীত হবার পর মাসিক রজঃভ্রাব সৃষ্টিতে এই হরমোনটির প্রভাব 
রয়েছে। এ ছাড়া দেহের নারীস্থূলভ লক্ষণ ও কমনীয়তার পিছনেও 
রয়েছে ইসট্রাডায়োলের ভূমিকা । 

প্রোজেসটেরনের প্রভাবে নারীন্তনের শ্রীবৃদ্ধি ঘটে। ওভিউলেশন 
বা ডিস্বাণুনির্গমনের পরে পরেই দেহের তাপমাত্রা যে বেড়ে যায় তার 
কারণ এই হরমোন । 


e 

শিশুর জন্মের সময় মায়ের জরায়ুর বহির্গমন-নলটি স্ফীত হয়ে ওঠে, 
যাতে শিশু সহজে ভূমিষ্ঠ হতে পারে । রিল্যাকসিনের প্রভাবেই এই 
স্বীতি ঘটে । - 


বৌবনাগম 


শৈশব, কৈশোর, যৌবন, বার্ধক্য-_জীবনের এই চারটি পর্যায়ে শ্রেষ্ঠতম 
সমরটির নাম যৌবন। তাই যৌবনকে ধরে রাখার, তাকে দীর্ঘস্থায়ী 
করার কামনা প্রতিটি মানুষের । যৌবন মানুষের জীবনকে একই সঙ্গে দেয় 
বেগ ও আবেগ । চলার পথে তার সঙ্গে কোনে! হিসাবের খাতা থাকে না । 
সে হাতে রাখে না কিছুই । জীবনবর্ছে শুধু ছড়িয়ে বাওয়। ও বিলিয়ে 
দেওয়াই তার ধর্ম । আবার, এই যৌবনই নবজন্মকে সম্ভব করে তোলে । 
জীবজগতে স্ছষ্টির ধারাকে রাখে অব্যাহত । যৌবন তাই বিশ্বজয়ী। 

যৌবন সমাগমে কিশোরকিশোরীর দেহে এক অদৃশ্য, অশ্রস্ত বিপ্ৰ 
ঘটে যায়। কিশোরী হয় তন্বী, সে মাতৃত্বের অধিকার লাভ করে। কিশোর 
পায় তারুণ্য, পৌরুষের প্রসাদে নারীর গর্ভে নবজীবনের বীজ বপনে সে 
সক্ষম হয়ে ওঠে । মানবজীবনে যৌবনের আগমন, সন্তান-উৎপাদন এবং 
সন্তান-ধারণ__প্রতিটি ক্ষেত্রেই রয়েছে একাধিক হরমোনের প্রভাব । 
একদিকে পিটুইটারি গ্রন্থি নিঃস্থত বিভিন্ন গোনাডোট্রফিক হরমোন, 
অন্যদিকে স্ত্রী ও পুরুষের অন্তর্জননাঙ্গে উৎপন্ন কয়েকটি যৌন হরমোন । 

কিশোর কিশোরীর দেহে কীভাবে যৌবনের আগমন ঘটে, তার দৈহিক 
ও মানসিক লক্ষণগুলি কী কী এব প্রতিক্ষেত্রে কোন্‌ কোন্‌ হরমোন 
কীভাবে কাজ করে_-সে আলোচনার পূর্বে স্ত্রী ও পুরুষের যৌনাঙ্গের গঠন 
ও অবস্থান সম্পর্কে কিছু জানা প্রয়োজন । 


পুরুষের জননাঙ্গ 


পুরুষের মুখ্য জননাজ হ'ল টেস্টিস বা অগ্ডকোষ | একটি খলির মতে৷ 
ঝুলন্ত আবরণের মধ্যে ছুটি অণ্ডকোষ পাশাপাশি অবস্থান করে । অণ্তকোষের 

ধারক থলিটিকে বলা হয় ক্কোটাম। উধ্বপদ ব! ছুটি উরুর সংযোগস্থলের 
ঠিক সামনেই এর অবস্থান । অণ্ডকোষের প্রধান কাজ শুক্রাণু উৎপাদন । 
এ ছাড়া আযানডোজেন নামে কয়েকটি পুরুষ যৌন হরমোনও তৈরি হয় এই 
অগুকোষের মধ্যে । 

অণ্ডকোষ বাদে পুরুষ যৌনাঙ্গের 
অন্যান্য অংশ হ'ল এপিডিডাইমিস, 
ইজাক্যুলেটরি ডাক্ট বা বীর্ধ-উৎসারক 
নল এবং পুরুষাঙ্গ। এ ছাড়া ছুটি 
গ্রন্থিত আছে-_প্রস্ট্টে এবং বাল্ব 
ইউরেথাল গ্রন্থি। এইসব অঙ্গ ও 
গ্রন্থির প্রথম কাজ, অগুকোষে উৎপন্ন শুক্রাণু বা শুল্রকোষের জন্মস্থান 
শুক্রাণুর পুষ্টিসাধন ও বীর্যরসের সঙ্গে সেইসব শুক্রাগুকে পুরুষাঙ্গ দিয়ে 
বাইরে নিক্ষেপণ ; দ্বিতীয় কাজ, বীর্ব-উৎপাদক রসম্থট্টি। এই রস 
প্রধানত তৈরি হয় প্রস্টেট সেমিনাল ভেসিক্‌ল, এবং বাল্বো ইউরেথাল 
গ্রন্থিতে । 

যৌনালগুলির মধ্যে অণ্কোষের গুরুত্বই সবচেয়ে বেশি৷ গর্ভস্থ জণের 
বয়স যখন মাত্র সাত মাস সেই সময়েই অণ্ডকোষছ্টি তাদের উৎপত্তিস্থল 
থেকে স্কোটামের মধ্যে নেমে আসে এবং এক রকমের তত্তর সাহায্যে 
স্কোটাম লিকার মধ্যে ঝুলতে থাকে। এক একটি অণ্ডকোষ পুর্ণাঙ্গ 
অবস্থায় চার থেকে পাঁচ সেটিমিটার লম্বা ৷ প্রতিটি অগুকোষের মধ্যে 
আবার কতকগুলি কক্ষ থাকে । কক্ষসখ্যা প্রায় ২৫০। প্রতিটি কক্ষের 
মধ্যে থাকে সরু সরু এক বা একাধিক নল; যার নাম কন্ভলিউটেড 
টিউবিউল। এই নলগুলির মধ্যেই শুক্রাণু বা স্পার্ম উৎপন্ন হয়। শুক্রাণু 
তৈরি হবার পর এপিডিডাইমিস, ডাক্টাস ডেফারেন্স এবং ইজাক্যুলেটরি 
ডাক্টের সমন্বয়ে গড়। শুক্রাণু-নির্গমন নল দিয়ে বেরিয়ে যায়। অবশ্যই যৌন 
উত্তেজনার মুহূর্তে শুক্রাণুর এই নিক্রমণ ঘটে। উল্লেখ্য, বীর্ষ-নিক্ষমণ নল 

দিয়ে একই পথে মূত্রও নির্গত হয়। তবে ভিন্ন সময়ে । অর্থাৎ, মূত্র ও 
বীর্ষের নিক্রমণ একই সঙ্গে ঘটে না! 


স্ত্রী জননাজ 
নারীদেহের প্রধান জননাঙ্গের নাম ওভারি ব| ডিম্বাশয় । ডিম্বাশয়ের 
প্রধান কাজ ডিম্ব উৎপাদন। এ ছাড়া ইসট্রোজেন, প্রোজেসট্রোজেন 


< ফিমব্রিয়া টি 

ত্র 
জরায়ু 
৯ 
ডিম্ববাহী নল 
(ফ্যোলোপিয়ান টিউব) 
জরায়ূম্খ 
| যোনিমূথ, 


একটি স্বাভাবিক শ্ত্রী-জননতন্ত 


প্রভৃতি স্ত্রী যৌন হরমোনও ডিম্বাশয় থেকে নিঃস্থত হয়। নারীদেহে 
ডিম্বাশয় আছে ছুটি। 

ডিম্বাশয় ছাড়া অন্য ছুটি গুরুত্বপূর্ণ অঙ্গ হ’ল, জরায়ু এবং ফ্যালোপিয়ান 
টিউব। জরায়ুর মধ্যেই সন্তানের ধারণ ও বৃদ্ধি ঘটে । মাতৃজঠর বলতে 

১৮25 জরায়ুর পশ্চাতে এক রকমের ভাজ কর! 
ডা অবলম্বন করে নি 
থাকে। আর TE SE পল 
? রায় যুক্ত করে দুটি 

ফ্যালোপিয়ান নল বা ইউটেরাইন নল। বাংলায় ডিম্ববাহী নল বলা 
যেতে পারে। ডিম্বৰাহী নল ছুটি অর্ধবৃত্তাকারে বাঁকানো । একদিকে 
উভয় নলই জরায়ুর সঙ্গে অবিচ্ছিন্নভাবে যুক্ত ৷ অন্যদিকে, অর্থাৎ ডিম্বাশয়ের 
দিকে দুটি নলেরই প্রান্তভাগ খোলা । এই খোলা মুখ ফানেল আকৃতির । 
তাতে আঙুলের মতো ব৷ ফুলের পাপড়ির মতো! কয়েকটি অংশ। প্রত্যেকটি 
প্রান্তে একটি করে আঙ্ল অন্য আঙ্লগুলির থেকে লম্বা । সেটি 
সাধারণত ডিম্বাশরকে স্পর্শ করে খাকে। আর ওঁ আঙ্লটির মাথায় থাকে 
ছোট্ট একটি ছিদ্র। এই ছিদ্রপথেই ডিম্বাশয় থেকে ছাড়া-পাওয়া একটি 
পুষ্ট ডিম্বাণু ফ্যালোপিয়ান নলের মধ্যে প্রবেশ করতে পারে। ফ্যালোপিয়ান 
নলের দৈর্ঘ্য ছুই থেকে পাঁচ ইঞ্চি। নলের ভিতরকার বেধ এক থেকে 
দেড় মিলিমিটার | 

প্রতিটি ডিম্বাশয় আকারে এবং আয়তনে অনেকটা বাদামের মতো । 
দৈর্ঘ্যে এক ইঞ্চি, প্রস্থে আধ ইঞ্চি। বেধ আধ ইঞ্চি থেকে সামান্য কম । 
তবে বয়সের সঙ্গে সঙ্গে ডিম্বাশয়ের আয়তনে পরিবর্তন ঘটতে পারে। 

ডিম্বাশয়ের মধ্যে সারিবদ্ধভাবে সাজানো থাকে অসংখ্য অপুষ্ট উসাইট 
বা ডিম। প্রত্যেকটি উসাইট একই রকমের খোলসে আবদ্ধ। তার 
নাম গ্রাফিয়ান ফলিক্ল্‌। জন্মের সময় এবং তার পরে শৈশবকালেও 
ফলিক্ল্গুলি থাকে অপুষ্ট" বয়ঃসন্ধিক্ষণের সুচনা থেকে প্রতি ঝতুসমাগমে 
একটি করে ফলিকৃল্‌ পুষ্ট হয়, সেই সঙ্গে ভিতরকার ডিম্বটিও পরিপক্ক হয়ে 
ওঠে । 

সন্তানস্থষ্টিতে জরায়ুর গুরুত্বও ডিম্বাশয়ের তুলনায় কিছু কম নয়। 
জরায়ুর আকৃতি অনেকটা উলটানে| কলসীর মতো । ভিতরটা বেলুনের 
মতো ফাপা। ভিতরকার দেয়ালে থাকে একটি গ্রন্থিয় আবরণ, নাম 
এনডোমেট্য়াম । গর্ভধারণের পূর্বে হরমোনের প্রভাবে এই আবরণটি 


নল-__৫ 

নমনীয় ও সম্প্রসারিত হয়। পূর্ণবয়স্ক কুমারীর দেহে স্বাভাবিক জরায়ু দৈর্ঘ্যে 
তিন ইঞ্চি, প্ৰস্থে দুই ইঞ্চি এবং দেরালটি প্রায় এক ইঞ্চি পুরু। তবে 
গর্ভধারণকালে জরায়ুর আয়তন স্বাভাবিকের তুলনায় চার থেকে পাঁচ গুণ 
বৃদ্ধি পায় । 

জরায়ুর নিচের দিকে সরু প্রান্তটিকে বলা হয় সারভিক্‌স্‌ বাঁ জরায়ু ও 
যোনির সংযোগ নল । যোনি হ’ল, নারীর বহির্জননাঙ্গ। জরায়ু ও যোনি 


Nl 


জরায়ুর আকুতি নানা ধরনের হতে পারে 
পরস্পর সরলরেখার যুক্ত থাকে না। যোনির অক্ষের সঙ্গে জরায়ুঅঙ্গ প্রায় 
সমকোণে অবস্থান করে । তবে গর্ভধারণের সময় এই কৌণিক অবস্থানের 
কিছু পরিবর্তন ঘটে। 


যৌবনের লক্ষণ 

কৈশোর আর যৌবনের সীমান্ত সময়টিকে শারীরবিভ্ঞানীরা৷ বলেন 
পিউবার্টি। প্রচলিত অর্থে, বয়ঃসন্ধিক্ষণ। এই ক্ষণটিতেই বালকবালিক। 
যৌবনে পদার্পণ করে। এই সময় তার! যৌবনের সিহদারে প্রবেশাধিকার 
পায়। এই সময় তাদের দেহমনে আকন্মিকভাবে আমূল পরিবর্তনের 
সুচনা হয়। অঙ্গে অঙ্গে দোল! দিয়ে যায় নব-বসন্তের আগমনী । কামনার 
অন্কুট অজস্র কোরক শিহরিত কালযাপনে অধীর হয়ে ওঠে উন্মীলনের 
ব্যাকুলতায় | মেয়েদের ক্ষেত্রে এই বয়সটি বার থেকে চোদ্দ। ছেলেদের 

ক্ষেত্রে তের থেকে পনের । অনেকসময় নানা কারণে এর ব্যতিক্রমও ঘটে 
থাকে। 

বয়ঃসন্ধিক্ষণে ছেলেমেয়ে উভয়েরই অন্তঃস্থ ও বহিঃস্থ যৌনাঙ্গগুলি 
পরিপুষ্ট হয়ে ওঠে এবং তার কিছু কিছু বাহিক প্রকাশও আমরা দেখতে 
পাই। কিশোরীর স্তনগ্রন্থিগুলি স্কুরিত হয় এবং স্তনের উপর বাড়তি 
মেদ জমতে থাকে । কলে স্তন ছুটি আকারে ও আয়তনে বৃদ্ধি পায়। 
এ ছাড়া উদরে, শ্রোণীদেশে, স্বন্ধে এবং ছুই বাহুর উধ্বংশেও অতিরিক্ত 
মেদ সঞ্চিত হয়। এই সঞ্চয় চলতে থাকে যৌবনের পূর্ণতাপ্রাণ্তির কাল 
পর্যন্ত । বিশেষ ধরনের হালকা ও নমনীয় এই মেদকে বল! হয় সাবকিউ- 
টেনাস ফ্যাট। এর দরুনই কিশোরীর তন্থদেহে লাবণ্য ও কমনীরতার ঢল 
নামে। কিশোরী নারী হয়ে ফুটে ওঠে । 

এই সময় কিশোরকিশোরীর কণ্স্বরেও আকন্মিক পরিবর্তন আসে। 
গলার স্বর ভেঙে যার। গল! দিয়ে একটা মিশ্র কর্কশ আওয়াজ বার 
হয়। ছেলেদের বেলায় এই স্বরভঙ্গ ও কর্কশতা মেয়েদের তুলনায় অনেক 
স্পষ্ট। বছর ছুয়েকের মধ্যেই স্বরভঙ্গ কেটে যায় এবং নারীপুরুষের 
কণডস্বরে পার্থক্য প্রত্যক্ষ হয়ে ওঠে | কিশোর বয়সে ছেলে এবং মেয়ের 
কণ্ঠস্বর একই রকম- নারীন্তলভ ও উচ্চকম্পাক্কবিশিষ্ট । বরঃসন্বিক্ষণ 
অতিক্রম করে গেলে একটি সুস্থির স্থিতিশীল স্বরগ্রাম গড়ে ওঠে । নারীর 
ক্ঠস্বরে আসে গাঢ়তা এবং মাধুর্য, পুরুষকণ্ঠে দেখ! দেয় গাজ্তীর্ষ এবং 
গভীরত। | তবে এরও নানাবিধ ব্যতিক্রম এবং বৈচিত্র্য আছে । কোনো 
কোনো ক্ষেত্রে মেয়েদের কণ্ঠস্বর আজীবন ভগ্ন থেকে যায়, আবার কখনও-বা 
পুরুষ-বেঁষা ঈষৎ মোটা স্বর প্রাধান্য লাভ করে। . অন্যদিকে ছেলেদের 
গলার আওয়াজেও খানিকটা মেয়েলি ভাব থেকে যেতে পারে । এইসব 
ব্যতিক্রমের কারণ প্রধানত হরমোন নিঃসরণের অন্বাভাবিকতা । বহু 
ক্ষেত্রে বংশগত কারণেও এরকম ঘটতে পারে | _ 

বয়ঃসন্বিক্ষণের আরও কিছু কিছু বাহিক লক্ষণ আছে। . যেমন; 
ছেলেদের গৌফদীড়ি, বুকের উপর লোম এবং ছেলেমেয়ে উভয়েরই 

যৌনাঙ্গে কেশোদ্‌গম । এই সময় প্রথম দিকে ছেলেমেয়ের! হঠাৎ লম্বায় 
বেড়ে যায়। মেয়েদের দেহে নমনীয় মেদ জমতে থাকলেও ছেলেদের 
কিন্ত গোড়ার দিকে বেশ রোগা দেখায় । ক্রমশ ছেলেদের হাত, পা, কাধ 
এবং বুকের পেশী দৃঢ়বন্ধ হয়ে ওঠে, মেদও জমে | তবে মেয়েদের মতো 
নমনীয় নয়। ধীরে ধীরে মুখে গৌফের রেখ! গাঢ়তর হয়, থুতনিতে 
দু-চারটি করে সিল্কের মতো৷ কোমল দাড়ি উকি মারতে থাকে! এইভাবেই 
কিশোর ক্রমশ যুবক হয়ে ওঠে, যুবক হয় পূর্ণপুরুষ ৷ 

বয়ঃসন্ধিকালে ছেলেমেয়েদের আচরণেও লক্ষণীয় পরিবর্তন আসে 
কিশোরীর দুচোখে নামে লজ্জার গাঢ়ত। | চলায় বলায় হাসিতে উচ্ছবাসে 
সে তখন এক অচেনা জগতের মানুষ । এ সময় ছেলেরা সাধারণত একটু 
খিটখিটে হয়। ব্যবহারে খানিকটা অবাধ্যতা ও একগুয়েমি আসে । ফলে, 
বাড়ির লোকের কাছে ক্রমশই তার। পার ছুর্যবহার। যৌবন-সমাগমের 
এই সংকট মুহুূর্তটিতে সংসারে নিজের জায়গাটি সে খুঁজে পায় না । তাই 
কখনও সে অস্থির, অবাধ্য, বহির্মুখী, আবার কখনও বিষ, নিশ্চুপ, অন্তর্মুখী । 
এ সময় সদ্য জেগে ওঠা যৌন অনুভূতিগুলিও তাকে ক্ষণে ক্ষণে তাড়না 
করে। সে বোঝে না, কী তার চাহিদা, কোথায় তার তৃপ্তি। তাই ক্ষণে 
ক্ষণে তার মানসিক ভারসাম্যে বিদ্ধ ঘটে। \ 

যৌবন-সমাগমের সবচেয়ে বুড়া লক্ষণ অবশ্য দেখা দেয় দেহাভ্যন্তরে | 
বালিকা! ধতুমতী হয়ে ওঠে, বালক হয় বীর্যবান। এই ছুটি ক্রিয়াই 
পিটুইটারি হরমোন-সহ ইসট্রোজেন, প্রোজেসটেরন এবং টেসটোটেরন-_ 
এই তিনটি যৌন হরমোনের উপর নির্ভরশীল | বস্তুত, বয়ঃসন্ধিকালে যত 
রকমের দৈহিক ও মানদিক পরিবর্তন দেখা দেয় তার প্রত্যেকটির পিছনেই 
আছে এক বৰ! একাধিক যৌন হরমোনের বিচিত্র জটিল প্রভাব, যার সব 
কথা আজও শারীরবিজ্ঞানীদের অজানা | 

ছ'টি খতু নিয়ে প্রকৃতির যে খতুচক্র তার পর্যায়কাল একবছর । এক 
বসন্তের শেষে আর-এক বসন্তের জন্য অপেক্ষা করতে হয় পুরো একটি 
বছর। নারীর জীবনেও আছে ঠিক এমনি খতুচক্র। তার দেহে মাতৃত্বের 

সম্ভাবনা নিয়ে গর্ভধারণের খতু কিরে ফিরে আসে । আসে মানে মাসে। 
অর্থাৎ, একমাস অন্তর অন্তর । সঠিক হিসাবে ২৮ দিন পরপর | বয়ঃ- 
সন্ধিক্ষণে এ খতুচক্রের শুরু, প্রৌঢ়ত্বের প্রান্তদেশে শেষ । বয়সের হিসাবে 
১৫ থেকে ৪৫ কিংবা আরও একটু বেশি। নারীদেহে তাই মাসে মাসে 
একটি করে জীবন-সম্ভাবনার কুঁড়ি ফোটে, পুরুষবীর্ষের স্পর্শ ন! পেলে 
সে সম্তাবন। ঝরে যার। এখানে কুঁড়ি নারীর ডিম্বাশয়ে উৎপন্ন একটি পরু 
ডিম্বকোষ, পুরুষবীর্ধের শুক্রাণুর সঙ্গে যুক্ত হলে ঘ। পরিণত হয় আদি জ্রণে। 
শিশুকন্যা! তার ছুটি ডিম্বাশয়ে চার লক্ষেরও বেশি অপুষ্ট ডিম্বকোষ বা 
উদাইট নিয়ে জন্মায় । বয়ঃসন্ধির স্চনার .পিটুইটারি গ্রন্থি নিঃস্থত 
গোনাডোট্রফিন হরমোনের প্রভাবে ডিম্বাশয়ে প্রধানত ছু রকমের স্ত্রী- 
হরমোন উৎপন্ন হয়। প্রথমে ইসট্রোজেন ও পরে প্রোজেসটেরন। 
ইসট্রোজেনের ক্রিয়ার যে কোনে একটি ডিম্বাশয়ের একটিমাত্র ভিম্বকোষ 
পরিপক্ক হয়ে ওঠে । একেই বিজ্ঞানীর! বলেছেন, ওভিউলেশন বা ডিন্বের 
পর্ুতাসাধন| ওভিউলেশনের ঠিক আগে ইসট্রোজেনের মাত্র চরমে 
ওঠে। ডিম্বটি পৰ্কতা প্রাপ্ত হয়ে তার আবাসস্থল কলিকুল-আবরণ থেকে 
বেরিয়ে আসা মাত্র ইসট্রোজেনের নিঃসরণ ক্রমশ কমে আসে । অন্যদিকে 
ডিম্ববজিত কলিক্ল্টি ছোট্ট একটি গ্রন্থিতে পরিণত হয়ে প্রোজেসটেরন 
তপাদন শুরু করে দেয়। এর পিছনেও রয়েছে পিটুইটারি গোনাভোট্রফিক 
হরমোনসমূহের অনুপ্রেরণ।। 
প্রোজেসটেরনের মাত্র! বৃদ্ধির সঙ্গে সঙ্গে তার প্রভাবে নারীর জরায়ু 
গর্ভধারণের জন্য প্রস্তুত হতে থাকে। জরায়ুর ভিতরকার দেওয়ালের 
কোষস্তর প্রসারিত ও নমনীয় হয়ে ওঠে । ক্রমে সেখানে দেখা দেয় সুক্ষ 
সুক্ষ রক্তবাহী কৈশিক নল, ভবিব্যংভ্রণের জন্য য। উপযুক্ত পরিবেশ রচনা 
করে। 
এদিকে ফলিক্ল্‌-বিদীর্ণ ভি্বটি সংশ্লিষ্ট ফ্যালোপিয়ান নলের মুখে ধরা 
পড়ে এবং নলের মধ্য দিয়ে জরায়ুর দিকে অগ্রসর হয়! এ সময় নর- 
নারীর যৌনমিলন ঘটলে পুরুষের শুক্রাণু দ্বারা ভিম্বটি নিষিক্ত হবার 

সুযোগ পার। নিষিক্ত না হলে ভিম্বাণুটি জরায়ু হরে যোনিমুখ দিয়ে 
বেরিয়ে যার। 

অনিষিক্ত ডিন্বটির নিক্ষমণ অবশ্য বিচ্ছিন্নভাবে ঘটে না । গর্ভাধান 
ব্যর্থ হলে জরায়ুর অন্তরাবরণটিও গলে গিয়ে যোনিমুখ দিয়ে নিষ্কান্ত হয়। 
এ সময় জরায়ুর আবরণের রক্তবাহী সুক্ষ্ম তন্ত্রাগুলি ছি'ড়ে যাওয়ায় কিছুটা 
রক্তপাতও ঘটে। এরই নাম ধতুত্রাব। এতে অবশ্য শরীরের বিশেষ 
ক্ষতি হয় না, কেবল উদরপ্রান্তে পাচ-ছ দিন অল্প অল্প যন্ত্রণা হয়। তার 
সঙ্গে চলে রক্তআব। বস্তুত, খতুতরাবের অর্থ, গর্ভধারণের একটি সম্ভাবনার 
মৃত্যু। একটি স্থষ্টি উন্মুখ বীজের নিক্ষল পরিণতি। রজঃআবের এই 
বেদন! যেন ব্যর্থতার আতি। মাতৃজঠরের নিঃশব্দ ক্রন্দন । বিজ্ঞানীরা 
তাই রজঃআবকে বলেছেন 'ক্রাই অভ দি উম’ । 

ধতুআাবের মুহূর্তটি যতই এগিয়ে আসে, প্রোজেসটেরনের মাত্রা ততই 
কমতে থাকে, এবং রজঃআব শুরু হলে প্রোজেসটেরন নিঃসরণ প্রায় বন্ধ 
হয়ে যায়। এরপর পিটুইটারি গ্রন্থি নিঃস্থত বিশেষ বিশেষ 
গোনাডোট্রফিনের প্রভাবে জরায়ু ধীরে ধীরে সঙ্কুচিত হয়ে আসে । তারপর 
আবার একটি চক্রের জন্য প্রতীক্ষা। খতুবন্ধের সঙ্গে সঙ্গেই ডিম্বাশয়ের 
মধ্যে আবার একটি ডিম্বাণু পরিপূর্ণতার জন্য প্রস্তুত হয় এবং পরবর্তী 
মাসিকের মোটামুটি ১৪ দিন আগে ফলিক্‌লের বাসা ছেড়ে ফ্যালোপিয়ান 
নলের মধ্য দিয়ে বার শুরু করে। উদ্দেশ্য, সেই এক- নব প্রাণস্থষ্টি । 

নারীর জীবনে মোটামুটি তিরিশ বছর ধরে এই খতুচক্র চলতে থাকে । 
পঁয়তাল্লিশের পর থেকেই চক্র অনিয়মিত হয়ে পড়ে। তারপর ৪৫ থেকে 
৫৫ বছরের মধ্যে চক্রটি ক্রমশ লম্বা হতে হতে একসময় চিরকালের জন্ত 
থেমে যায়। তখন নারীর ডিম্বাশয়ে আর কোনো ডিম্ব পন্কতা লাভ 
করে না, জরায়ু গর্ভধারণের জন্য আর প্রস্তুত হয়ে ওঠে না। নারী-জীবনে 
সন্তান আগমনের সেইখানেই চিরসমাপ্তি। 


প্রসঙ্গত বলা বায়, মূলত চারটি পিটুইটারি হরমোন জননক্রিয়ার সঙ্গে 
সরাসরি যুক্ত। এই চারটি হরমোন হ'ল, ফলিক্ল্‌ উত্তেজক হরমোন বা 

এফ-এস-এইচ, অণ্ডকোষ উত্তেজক হরমোন বা আই-সি-এস-এইচ, 
প্রোল্যাকটিন এবং অকসিটোসিন। এফ-এস-এইচের প্রভাবে ভিম্বাশরের 
ফলিক্‌ল্‌ থেকে ইসট্রোজেন এবং প্রোজেসটেরন নিঃস্থত হয়। আই-সি- 
এস-এইচ পুরুষের ছটি অণ্ডকোষের মধ্যে বিশেষ কোষস্তরকে উত্তেজিত 
করে, যার ফলে উৎপন্ন হয় পুরুষ-হরমোন টেস্টোটেরন। এই 
টেস্টোটেরনই অগ্ডকোষে শুক্রাণু বা স্পার্ম উৎপাদনে প্রেরণা যোগায় । 
প্রোল্যাকটিন মাতৃত্তনে ছুগ্ধের জোয়ার আনে । আর, অকসিটোসিন 
একদিকে প্রোল্যাকটিন নিঃসরণে সাহায্য করে, অন্যদিকে গর্ভধারণ 
ব্যর্থ হলে পর বা সন্তানজন্মের পর নারীর সম্প্রসারিত জরায়ুর সক্কোচন 
ঘটায়। 

পুরুষদেহের নিজন্ব বৈশিষ্ট্যগুলি ফুটিয়ে তুলতে টেস্টোটেরন ছাড়াও 
আযানভ্রোজেন জাতীয় পুরুষ-হরমোনের বিরাট ভূমিকা আছে। বর 
সন্ধিকালে আ্যানড্রোজেনের. প্রভাবেই ছেলেদের মুখে দাড়িগৌফ গজায়, 
যৌনাঙ্গে কেশোদ্গম ঘটে । 


জ্রণস্থষ্টি ও কোববিভীজন 


জীবজগতে নতুন প্রাণের আবির্ভাব বড়ো বিশ্ময়কর। মানবশিশুর 
আদি বীজটি উপ্ত হয় নারীর গর্ভে। সেখানেই তার পুষ্টি ও বৃদ্ধি। 
সেখান থেকেই সে মুক্তি পার পৃথিবীর আলোয়। তবু জন্মের আদি বীজটি 
একা নারীর স্থষ্টি নয়। এই স্থষ্টিকর্মে নারীপুরুষের ভূমিকা সমান৷ নারী 
দান করে একটি ডিম্ব। পুরুষ প্রেরণ করে তার বীর্ষ। তারপর সেই 
বীর্ষের শুক্রাণু ভিম্বটিকে বিদ্ধ করলেই মানবশিশুর আদি বীজটি পূর্ণতা 
লাভ করে। মানুষদহ সমস্ত স্তন্যপায়ী প্রাণীর ক্ষেত্রেই সন্তানস্থষ্টির 
এই একই প্রক্রিয়া, বার একদিকে আছে পুরুষদেহে ্ষ্ট শুক্রাণু অন্য- 
দিকে নারীর ডিম্বাশয়জাত ডিম্বাণু 

শুক্রাণু এবং ডিম্বাণু স্ষ্টির মূলে আছে কৌষবিভাজন। সমস্ত 
বহু-কোষী প্রাণীর ক্ষেত্রেই এ এক অপরিহার্য প্রক্রিয়া । 

আমাদের দেহ নান! জাতের কোষ এবং কল! দিয়ে তৈরি । তবে 
জীববিজ্ঞানীরা একে প্রধানত দুটি ভাগে ভাগ করেছেন। এক ভাগ, 
জননকোষ, আর বাকি সবই দেহকোষ । 

নারীপুরুষের মুখ্য জননাঙ্গ জননকোষ-সমঘ্থিত টিস্থ্য বা কলা দিয়ে 
তৈরি। অর্থাৎ, নারীর ডিম্বাশয় এবং পুরুষের অণ্ডকোষ জননকোষকলার 
গঠিত। 

কোষবিভাজন প্রক্রিয়াতেও জননকোষ আর দেহকোষের মধ্যে মূলগত 
ভেদ রয়েছে। একটি দেহকোষ বিভাজিত হয়ে বখন ছুটি হয় তখন ছুটি নতুন 
কোষই পিতৃকোষের অনুরূপ । অর্থাৎ, একে অন্যের কার্বন কপি। 
কিন্তু একক জননকোষের বিভাজনে যে ছুটি নতুন কোষ স্থাত্টি হয় সেই 
কোষ ছুটি মাতৃকোষ ব! পিতৃকোষের চেয়ে অনেক আলাদ1। এ পার্থক্য 
অবশ্ঠ মূলত ক্রোমৌজোম-সংখ্যার হিসাবেই । 

ব্যাপারটা একটু পরিষ্কার করা৷ যাক। প্রতিটি প্রাণকোষের কেন্দ্রে 
একটি ঘনতর অংশ আছে, য সমস্ত কোষটিকে নিয়ন্ত্রণ করে। সে অংশটির 
নাম নিউক্লিয়স বা কেন্দ্রক। আমাদের মস্তি যেমন সমগ্র দেহটিকে 
চালনা করে, ঠিক তেমনি এক একটি কোষ পরিচালিত হয় এই কেন্দ্রকের 
অঙ্লি হেলনে। 

কৌষ-কেন্দ্রকের মধ্যে খুব সুক্ষ স্থতোর মতো একরকমের অংশ আছে, 
বিজ্ঞানীরা তার নাম দিয়েছেন ক্রোমোজোম। অত্যন্ত শক্তিশালী 
অণুবীক্ষণে এগুলি দেখা যায়। বিভিন্ন জাতের উদ্ছিদ্‌ ও প্রাণীর কোষ 
পরীক্ষার ফলে জানা গেছে, এক এক প্রজাতির উদ্ভিদ বা প্রাণীর কোষে 
ক্রোমোজোম-সখ্যা এক একরকম। আবার, কোনো একটি নির্দিষ্ট 
প্রজাতির ক্ষেত্রে ক্রোমোজোম-সখ্যাও নির্দিষ্ট মানুষের ক্ষেত্রে এই 
ক্রোমোজোম-সং্যা ৪৬। কখনও কখনও এর ব্যতিক্রমও দেখা যায়। 
তবে সে ব্যতিক্রম অস্বাভাবিকতারই ফল। 

ক্রোমোজোমগুলি কেন্দ্রকের মধ্যে জোড়ায় জোড়ায় থাকে। এক 
একটি জোড়ের ক্রোমোজোম পরস্পরের অনুরূপ এবং 


বিভিন্ন জোড়ের 


জন্মবিজ্ঞানের ইতিহাস ৭৩ 


মধ্যে আকৃতিগত পার্থক্য আছে। এইসব জোড়ের কোনোটি দণ্ডের মতো, 
কোনোটি ইংরেজী চ-আকৃতির, আবার কোনোটি-বা আকশি-সদৃশ ৷ 

মানবদেহের প্রতিটি কোষেই ৪৬টি ক্রোমোজোম;_জোড় বেঁধে 
২৩ জোড়া । ব্যতিক্রম শুধু জননকোষ | পুরুষজননকোষ শুক্রাণু এবং 
জ্রী-জননকোষ ডিম্বাণুতে ক্রোমোজোম-দখ্যা, ৪৬-এর অর্ধেক, অর্থাৎ 
২৩। এর মূলে বিশেষ ধরনের কোষবিভাজন। 

সাধারণ দেহকোষের যে বিভাজন, বিজ্ঞানীরা তার নাম দিয়েছেন 
মাইটোসিস। এই প্রক্রিয়ায় বিভাজনের ঠিক পূর্বমূহূর্তে প্রতিটি কোষে 
৪৬টি ক্রোমোজোমের প্রত্যেকটি প্রথমে ডবল হয়ে যার । ক্রোমৌজোম 
মাত্রেই একটি মূল জৈব রাসায়নিক উপাদানে তৈরি, যার নাম ডি-এন-এ 
বা ডিঅকসিরিবোনিউক্লিক আ্যাসিড। সমগ্র জীবজগতেরই ভিত্তি এই 
ডি-এন-এ। এক ধরনের ভাইরাস ছাড়া হেন উদ্ভিদ্‌ বা প্রাণী নেই, যার 
মধ্যে ডি-এন-এ নেই । 

মাইটোসিস বিভাজনে এক একটি ক্রোমোজোম কোষের ভিতর 
থেকেই উপাদান সংগ্রহ করে তার দোসর গড়ে নের়। এই গড়ার খেলার 
সুত্রটি যোগায় সেই ডি-এন-এ। প্রজননবিদ্রা এই স্ুত্রকে বলেছেন 
“জেনেটিক কোড’। এখন দেখা যাক, মাইটোসিস প্রক্রিয়ায় প্রতিটি 
ক্রোমোজোম ডবল হয়ে যাবার পর কী ঘটে। 

' নতুন দোসর পেয়ে ৪৬ জোড়া ক্রোমোজোম কোষের মাঝামাঝি বিষুব 
অঞ্চলে জমায়েত হয়। তারপর ছুই বিপরীত মেরু থেকে একরকমের টান 
প্রতিটি জোড়ের একটি করে ক্রোমোজোম ছিনিয়ে নিয়ে এক একটি মেরুতে 
বন্দী করে ফেলে । ফলত, কোষের ছুই বিপরীত প্রান্তে ঠিক ৪৬টি করে 
ক্রোমোজোমই জমা পড়ে। তারপর কোষের অন্যান্য অংশগুলিও আলাদা! 
হয়ে বায়। তখন দেখা দেয় দুটি নতুন কোষ, যার প্রত্যেকটিতে 
ক্রোমোজোম-সখ্য। সেই ৪৬। ৃ 

জননগ্রন্থির আদি কোষকলায় যে বিভাজন চলে তাতে ছুটি নতুন কোষে 
ক্রোমোজোম-সংখ্যা মূল কোষ, অর্থাৎ মাতৃকোধের অর্ধেক হয়ে যায়। এই 


৭৪ নলজাতকের উপাখ্যান 


প্রক্রিয়ার নাম মায়োসিস। এক্ষেত্রে কোষের মূল ৪৬টি ভ্রোমোজোম 
দিগুণিত হয়। কোববিভাজনের একটি পর্যায়ে ক্রোমোজোমগুলি যথারীতি 
বিষুব অঞ্চলে সমবেত হয় । তারপর অর্ধেক ক্রোমোজোম, অর্থাৎ ২৩টি, 
চলে যায় কোষের উত্তর মেরুতে, আর বাকি ২৩টি যায় দক্ষিণে। সুতরাং 
বিভাজন সম্পূর্ণ হবার পর ছুই অপত্যকোষে ক্রোমোজোম-সংখ্য। দাড়ায় 
মূলের অর্ধেক, অর্থাৎ তেইশ । 

মাতাপিতার বৈশিষ্ট্য সন্তানের মধ্যে আরোপিত হবার ক্ষেত্রে মায়োসিস 
বিভাজনের গভীর তাৎপর্য রয়েছে। এখন দেখা যাক, স্ত্রী এবং পুরুষের 
জননগ্রন্থিতে যথাক্রমে ডিম্বাণু ও শুক্রাণু কীভাবে তৈরি হয়। শুক্রাণু 
উৎপাদন প্রক্রিয়ার নাম 'স্পার্সাটোজেনেসিস, আর ভিস্বাগুউৎপাদন 
প্রণালীকে বলা! হয় 'ইউজেনেসিস'। 


শুক্রাণু উৎপাদন 


বয়ঃসন্ধিক্ষণে পৌছুলে পরেই পুরুষ শুক্র-উৎপাদনে সক্ষম হয় । শুক্র 
বা বীর্য হ'ল, কোটি কোটি অকিক্ষুদ্র শুক্রকীট বৰ! শুক্রাণুর সমষ্টি । এই 
শুক্রাগুএক রকম তরলে ভাসমান থাকে । তরলের উপাদান হ’ল গ্রকোজ, 
ক্যালসিয়ম, সাইট্রেট, আযাসিভ ফসফেট ও কিছু এনজাইম বা উৎসেচক। 
এই তরল থেকেই শুক্রাণু তার প্রয়োজনীয় পুষ্টি আহরণ করে। পুষ্টিদারী 
এই তরল প্রধানত উৎপন্ন হয় সেমিনাল ভেসিক্‌ল্‌ এবং প্রসটেট্‌ গ্রন্থির 
মধ্যে। যৌন উত্তেজনার সময় পুরুষাঙ্গ দিয়ে যে ঘন সাদা তরল উৎক্ষিপ্ত 
হয় তা আসলে অগণিত শুক্রাণু ও পুষ্টি-উপাদানের মিশ্রণ। 

ছুটি অণ্ডকোষই অনেকগুলি কক্ষে বিভক্ত। প্রতিটি কক্ষের মধ্যে 
সর্পাকৃতির একটি বা ছুটি করে কোষকল৷। তার নাম ‘কনভলুটেড 
টিউবিউল’। যেসব কোষের সমন্বয়ে এগুলি তৈরি তাদেরই মায়োসিস 
বিভাজনে শুক্রাণুর সৃষ্টি । টিউবিউল থেকে শুক্রাণু স্থ্টির কতকগুলি 
পর্যায় আছে। প্রথমে টিউবিউল কোষের মাইটোদিস বিভাজন চলে । 
তার ফলে তৈরি হর প্রাইমারি স্পার্মাটোসাইট্‌স্‌ বা প্রাথমিক শুক্রকোষ । 


জন্মবিজ্ঞানের ইতিহাস ae 
পরবর্তী পর্যারে প্রাথমিক শুক্রকোষ মায়োসিস বিভাজনে পরিণত হয় ছুটি 
গৌণ শুক্রকোষে । গৌণ শুক্রকোষ ব! সেকেপ্ডারি স্পার্মাটোসাইট্‌স্‌ এবার 
মাইটোসিস বিভাজনের স্মত্রে জন্ম দেয় ছুটি শুক্রাণুর | অর্থাৎ, একটি 
প্রাথমিক শুক্রকোষের ছুই স্তর বিভাজনে উৎপন্ন হয় চারটি শুক্রাণু যার 
গ্রতিটিতে ক্রোমোজোম-সংখ্যা প্রাথমিক শুক্রকোষের তুলনায় অর্ধেক, 
অর্থাৎ ২৩। প্রতিটি শুক্রাণু আকারে খুবই ছোটো, এক ইঞ্চির প্রায় ছ 
হাজার ভাগের একভাগ । তাই খালি চোখে দেখা যার না। শুক্রাণু 
অনেকটা ব্যাঙাচির মতো দেখতে । মাথাটা চ্যাপ্টা, তার উপরে টুপির 
মতো আবরণ । এর মধ্যে একধরনের উৎসেচক থাকে; বা ডিম্বাণুকে বিদ্ধ 
করতে সাহায্য করে । শুক্রাণুর একটি লম্বা লেজ আছে। লেজের সঙ্কোচন 
ও প্রসারণের দ্বারাই শুক্রাণু গতিশীল হয়। 


অণুবীক্ষণে দেখা শুভ্রকোষ 


বয়সেন্ধিকাল থেকে শুরু করে সমস্ত জীবন পুরুষের জননগ্রস্থিতে 
শুক্রাণুর উৎপাদন অব্যাহত থাকে । পুরুষ তাই যৌবনে পদার্পণের মুহূর্ত 
থেকে আজীবন নতুন প্রাণের বীজ বহন করে চলে । আজীবন সে স্থষ্টিতে 
সক্ষম। নারীর ক্ষেত্রে কিন্তু এমনটি ঘটে না। নারীর জন্মদানের সামর্থ্য 
নির্দিষ্ট বয়ঃলীম। পর্যন্ত। জীবনের একটা পর্যায়ে এসে তাই পুরুষের 
জলসিঞ্চনেও সে ফলব্তী হয় না৷ 


৭৬ নলজাতকের উপাখ্যান 


ডিব্ব উৎপাদন 
[তৃগর্ভে ভ্রণাবস্থাতেই শি শুকন্তার ডিম্বাশরছুটি গঠিত হয়। জরণ ছ মাস 
বয়সে পৌছুলেই ডিস্বাশয়ের মধ্যে সমস্ত প্রাথমিক ডিম তৈরি হরে যার । 
এই প্রাথমিক ডিমকে বলা হর উসাইট | প্রত্যেকটি উসাইট একরকমের 
আবরণে ঢাকা থাকে । সেই আবরণকে বলে প্রাথমিক কলিক্ল্‌। ভিম্বাশয়ে 
জারমিনাল এপিখেলিরাম কলার মধ্যে একরকমের কোষের মায়োসিস 
বিভাজনের কলেই উসাইটের স্থষ্টি। এক্ষেত্রেও চিন 


ডিন্বাণুর জন্মস্থান 


থেকে পরপর ছুই স্তর বিভাজনে জন্ম নেয় চারটি অপত্যকোষ। মূল জনন- 
কোষের মাইটোদিস বিভাজনে প্রথমে প্রাথমিক উমাইট, তারপর প্রাথমিক 
উসাইটের মায়োসিসের দরুন সাধারণ উসাইট। প্রাথমিক উসাইটে 
ক্রোমোজোম-সংখ্য। ৪৬। কিন্তু সাধারণ উসাইটে ক্রোমোজোম-সখখ্যা 
অর্ধেক হয়ে যায়, অর্থাৎ ২৩। এই রকম অর্ধ-সংখ্যক ক্রোমোজো মধুক্ত 
প্রায় চার লক্ষ উসাইট বা অপুষ্ট ডিম নিয়ে শিশুকন্ঠ। ভূমিষ্ঠ হয়। পৃথিবীর 
আলোর হাওয়ায় মুক্তির আনন্দে সে খন চিৎকার করে কেঁদে ওঠে তখন 
কি আমরা কল্পন। করতে পারি, এ ক্ষুদ্র প্রাণটির মধ্যে রয়েছে আরও চার 
লক্ষ প্রাণের সম্ভাবনা? 

তবে এ চার লক্ষ অপুষ্ট ডিম কখনও পুষ্ট হয় না। আসলে, পুষ্ট হয়ে 
ওঠার সুযোগই পার না। প্রথমত, যৌবনের সুচন। হবার আগেই বহু 


মি. স্পা লে 


জন্মরিজ্ঞানের ইতিহাস ৭" 


উসাইট নষ্ট হয়ে যায়। দ্বিতীয়ত, খতু-উদ্গম থেকে খতু-সমাপ্তি পর্যন্ত প্রতি: 
২৮ দিন বা একমাস অন্তর একটি করে উসাইট পূর্ণতা লাভ করে। যোগ্যতার; 
বিচারে নারীর ক্ষেত্রে এই সময়কাল মোটামুটি ৩৩ বছর। মাসের হিসাবে 


জড়াজড়ি অবস্থায় 
ডিম্বাশয় ও 
ফাালোপিয়ান নল 


4 যোনিদ্বার 


যৌনরসগ্র্থি __৯($ 


খ্বাডাবিক জননাদ্ের নানা ভুমিকা 
৩৯৬, অর্থাৎ প্রায় ৪০০ মাস। স্তুতরাং একটি নারীর জীবনে.৪০০টি ডিম 
পুষ্টতা লাভ করে, ফলে সন্তানধারণের সম্ভাবনাও আসে ৪০০ বার। সমস্ত 
সম্ভাবনাই ফলবতী হয় না, তাই রক্ষা। বস্তুত, অতি অল্পসংখ্যক পূর্ণ ডিম্বই 
পুরুষ-বীর্ষে স্নাত হয়ে শুক্রাণুর সঙ্গে মিলিত হতে পারে । 
বয়ঃসন্ধিকালের সুচনা থেকেই ডিম্বের পূর্ণতাপ্রাপ্তির কাল শুরু হয়। 
তখন থেকে প্রতিবার খতুত্রাবের ১৪ দিন আগে একটি করে ডিম্ব পুষ্ট হতে 


ফ্যালোপিয়ান টিউব এবং শভারি যেন জড়াজড়ি করে থাকে 


থাকে হরমোনের প্রভাবে। পুষ্টতার প্রথম পর্যায়ে পিটুইটারি হরমোনের 
ক্রিয়ায় যে কোনো একটি ফলিক্‌ল্‌ প্রসারিত হতে থাকে, সঙ্গে সঙ্গে ভিতরকার 

ভিন্বটিও পরিপক্কতার পথে এগিয়ে চলে। তারপর একদময় ভিন্বাশরের 
বহিরাবরণের একটি স্থান ফলিকূলের চাপে ফুলে ওঠে এবং সেটি কেটে গিয়ে 
পরিপক্ক ডিস্বটিকে ফ্যালোপিয়ান নলের উপরে নিক্ষেপ করে । এরপর 
কলিক্ল্টি সঙ্কুচিত হরে একটি গ্রন্থিতে পরিণত হয় এবং ইসট্রোজেন হরমোন 
তৈরি করতে থাকে । ইসট্রোজেনের ভূমিকা বহুবিধ। অন্যতম প্রধান ভূমিকা, 
একই সময়ে দ্বিতীর কোনে! ডিম্বকে পুষ্ট হতে না দেওয়া। সেজন্য ইসট্রোজেন 
মস্তিষ্কের হাইপোখ্যালামাসে, বিপরীতমুখী এক সঙ্কেত পাঠায়, যাতে 
পিটুইটারি থেকে ভিম্ব-উত্তেজক আর কোনো হরমোন নিঃস্থত না হতে পারে। 

অপুষ্ট ডিম্বগুলিকে রক্ষা করা৷ এবং একটি করে ডিম্বকে পাকাপোক্ত 
করে কফ্যালোপিয়ান নলের মুখে ছেড়ে দেওয়া__-এই হ’ল ডিস্বাশরের মূল 
কাজ। নবজন্মের বীজ বপনে পরবর্তী পর্যায়টি সঙ্বটিত হয় ফ্যালোপিরান 
নলে। সে পর্যায় গর্ভাধান বা ভিম্বাণুনিষেক নামে অভিহিত। সে পর্যায়ে 
ডিম্বাণুর সঙ্গে শুক্রাণুর মহামিলন | 


মাতৃজঠরে জ্ঞণের ক্রমবৃদ্ধি 


বিশ্বজোড়া এই জীবনের মেলায় স্থষ্টির খেল! চলেছে নিরন্তর । ফুল 
তার গন্ধে ও বর্ণে মোহ বিস্তার করে নিঃশব্দে ডাক দেয় পতঙ্গদের | পতঙ্গর। 
আসে, ফুলের সবটুকু মধু শুষে নিয়ে বাবার বেলায় করে যায় নতুন প্রাণস্থষ্টির 
প্রবর্তনা। মৌমাছি, প্রজাপতি প্রভৃতি পতঙ্গের পায়ে পায়ে, ডানার ডানায় 
পুরুষ-ফুলের রেণু বাহিত হয়ে ঝরে পড়ে স্্রীফুলের গর্ভদ্বারে । সেই রেণু 
বিচিত্র উপায়ে গর্ভদণ্ডের ভিতর দিয়ে নেমে যায় ফুলের গর্ভকোষে | সেখানে 
মিলিত হয় ডিম্বের স্গে। এই হ'ল গর্ভাধান ব! ডিস্বাণুনিষেক। ফুলের 
ক্ষেত্রে এর নাম পরাগমিলন | রেণু সহযোগে নিষিক্ত ভিন্বগুলি পরিণত হ্য় 
বীজে আর সমগ্র গর্ভকোষটি রূপ নেয় ফলের । সেই ফলের বীজ মৃত্তিকায় 
উপ্ত হয়ে নতুন উদ্ভিদের জন্ম দেয়। 

প্রাণীদের ক্ষেত্রে, বিশেষ করে উন্নত শ্রেণীর বহু-কোষী প্রাণিজগতে এই 
পরাগমিলনেরই রূপান্তর যৌনমিলন । ডিম্বাশয়ের এক বা একাধিক ডিন্ব 

পরিপক হলেই মন্ুস্যেতর প্রাণীর যৌন উত্তেজনা! দেখা যায়। অধিকাংশ 
মনুষ্যেতর স্তন্যপায়ী প্রাণীই এই সময় কতকগুলি বহির্লক্ষণ প্রকাশ করে। 
তখন পুরুষ-জাতীয় প্রাণী স্ত্রীর প্রতি আকৃষ্ট হর়। তারপর যৌনমিলন, 
গর্ভাধান এবং কালক্রমে নতুন জীবের জন্ম । 

যৌবন-সমাগমে বালিকা খতুমতী হলে মাসে মাসে একটি করে ডিম 
পরিপক্ক হয়ে ফলিকৃলের আবরণ বিদীর্ণ করে বেরিয়ে আসে। খতু-উদ্গম 
কালে বালিকার দেহেও নান! বহির্লক্ষণ ফুটে ওঠে । তার দেহের বাঁকে 
বাঁকে যৌবনের অপ্রতিরোধ্য ইশারা পুরুষকে কাছে টানে । কিন্তু পরবর্তী 
কালে এই ইশারা মন্দীভূত হয় । তখন যতবারই ডিম্ব-পক্কতার খতু আসে, 
অন্যান স্তন্ভপায়ীদের মতো! ততবারই স্পষ্ট কোনো বহিরলক্ষণ দেখা যায় না। 
কোনো একটি খতুচক্রের ঠিক আগে উদরপ্রান্তে অল্প বেদনা: এবং দৈহিক 
তাপের সামান্য বৃদ্ধি-_বাহিক লক্ষণ বলতে কেবল এইটুকুই। তবে এই 
সময় নারীর মধ্যে যৌন মিলনের ইচ্ছা জাগে, যদিও অন্যান্ত স্তন্থপারীদের 
মতে৷ প্রতিটি ক্ষেত্রেই পুরুষ সেই ইচ্ছায় সাড়া দেবে, এমন কোনো! কথা 
নেই ৷ বস্তুত, মানুষের যৌনমিলনের আকাঙ্ঞ বা ঘটনা ডিন্ব-পকতার কাল 
. অথবা নারীর খতু-আগমনের উপর নির্ভরশীল নয়। কিন্তু পরিপন্ ডিস্বাণুটির 
নিষেকের জন্য শুক্রাণুর সংস্পর্শ অপরিহার্য_ত৷ সেই সংস্পর্শ যৌনমিলনের 
স্বাভাবিক পথেই হোক, কি কোনো! কৃত্রিম উপায়ে । 

মানুষের ক্ষেত্রে গর্ভাধান প্রক্রিয়াটি রীতিমতো। জটিল । আগেই বলেছি, 
একটি খতুচক্রের চোদ্র দিন আগে ফলিক্‌ল্‌-উত্তেজক গোনাডোট্রফিক 
হরমোনের প্রভাবে যে কোনো একটি ডিম্বাশয়ের একটিমাত্র কলিকল্‌ পুষ্ট 
হয়। তারপর সেই ফলিকৃল্টি বিদীর্ণ হয়ে পরিপক্ক ভিন্বটিকে নিক্ষেপ করে 
সংশ্লিষ্ট ফ্যালোপিয়ান নলের মুক্ত প্রান্তে। প্রান্তস্থ দীর্ঘতম কলিক্‌ল্‌- 
অঙ্লির ছিদ্র দিয়ে ভিম্বট চলে যায় ফ্যালোপিয়ান নলের ভিতরে । এই 
সময় ডিম্বের গায়ে একরকমের ব-কোষী আঠালো স্তর লেগে থাকে, যা 
আসলে বিদীর্ণ ফলিকৃলের ছিন্াংশ । এই আঠালো আবরণ ডিম্বটিকে তার 
চলার পথে ফ্যালোপিয়ান নলের ঘর্ষণজনিত আঘাত থেকে রক্ষা করে। 

ডিম্বের আকারের কথা ভাবলে ক্যালোপিরান নল হয়ে জরায়ুতে 
পৌছুনো পর্যন্ত তার যাত্রাপথটি বেশ দীর্ঘ। এই পথের শেষ লক্ষ্যে পৌছুতে 
তার সময় লাগে প্রায় পাচ দিন। 

ডিম্বের অভীষ্ট অবশ্যই শুক্রাণুর সঙ্গে মিলন। এ মিলন সম্ভব ন! হলে 
নিক্ষল ডিস্থটি জরায়ু হয়ে খতুত্রাবের সঙ্গে বেরিয়ে যায়। ফ্যালোপিয়ান 
নলে পৌছুনোর পর ডিম্বের আয়ু মোটামুটি ৩৬ ঘণ্টা। ডিস্ব-শুক্রের মিলন 
এই সময়ের মধ্যেই হওয়া চাই। নচেৎ একটি নতুন প্রাণবীজ সম্পূর্ণ 
বিফলে বাবে । 

ঠিক এই সময়ে স্ত্রী-পুরুষের যৌনমিলন ঘটলে পুরুষাঙ্গ থেকে উৎক্ষিপ্ত 
বীর্ষ স্ত্রীর যোনির মধ্যে প্রবেশ করে। একটি উৎক্ষেপণে তিন থেকে পাঁচ 


ডিম্ব ও শুক্ুকোষের মিলন 
এবং দ্ধণের গর্ভযাত্রা 


সি-সি পর্যন্ত বীর্য নিক্ষিপ্ত হয়। এই পরিমাণ বীর্ষে শুক্রাণু থাকে তিরিশ থেকে 
পঞ্চাশ কোটি। এখানে প্রশ্ন হতে পারে, একটি ডিন্বের নিষিক্তিতে এই 
বিপুল সংখ্যক শুক্রাণুর প্রয়োজন কী? গর্ভাধানের জন্য একটি শুক্রাণুই তো 
যথেষ্ট | _না, প্রাণস্থষ্টির খেলায় প্রকৃতির এক আশ্চর্য অঙ্কের হিদাব 
আছে। শুক্রাণুর! যখন লাখে লাখে, ঝাঁকে ঝাকে এক দেহ থেকে আর-এক 
দেহে যায়, পথের বাঁকে বাঁকে, পদে পদে তখন হাজার বাধা | প্রথম বাধা 

সারভিক্সের মুখে জেলির মতো একরকমের পুরু আবরণ, যার নাম মিউকাস 
প্লাগ। কিছু শুক্রাণু নিজ দেহে উৎপন্ন এক ধরনের এনজাইম বা 
উৎসেচকের সাহায্যে সেই আবরণটা গলিয়ে দেয়, আর সঙ্গে সঙ্গে তাদের 
মৃত্যু ঘটে । সুতরাং মিছিলের পুরোভাগের শুক্রাণুরা ঝণাকে ঝাঁকে মারা 
পড়ে । অবশিষ্ট শুক্রাণুসম্টি জরায়ু অতিক্রম করে প্রবেশ করে ফ্যালোপিয়ান 
নলে। সেখানেও নানা প্রতিকূলতা আর দীর্ঘ পথশ্রান্তির চাপে আরও কয়েক 
কোটি শুক্রাণু প্রাণ হারায় । পথশ্রান্তি খুবই স্বাভাবিক। কেননা, যোনিমুখ 
থেকে ক্যালোপিয়ান নলের মাঝামাঝি অঞ্চলে ডিস্বের কাছে পৌছুতে সময় 
লাগে চল্লিশ থেকে পঞ্চাশ মিনিট । যদিও নিজেদের দৈহিক দৈর্ঘ্যের তুলনায় 
খুব দ্রুতই তারা ছুটতে পারে, তবু এই পথ বড়ো কম নয়। এই 
অভিযাত্রায় তাদের গতিবেগ প্রতি আট মিনিটে এক ইঞ্চি। অর্থাৎ, প্রতি 
মিনিটে নিজ দৈর্ঘ্যের প্রায় ছ শ গুণ পথ তারা অতিক্রম করে। 

সহস্র বাধা ঠেলে বহু কোটি শুক্রাণুর মধ্যে শেষ পর্যন্ত যারা প্রতীক্ষিত 
ডিত্বটির সান্নিধ্যে পৌছর, সংখ্যায় তারা মোটামুটি ছ হাজার । এরপর 
ডিন্বের আঠালো৷ আবরণটি গলিয়ে দেবার প্রশ্ন। এখানেও দেহস্ষ্ট 
উৎসেচকের সাহায্যে শেষ প্রতিবন্ধকটি সরিয়ে দিতে আরও কিছু শুক্রাণুকে 
আত্মদান করতে হয়। 'পরিশেষে অবশিষ্টদের মধ্যে একটিমাত্র বলবান 
শক্তিমান শুক্লাণু তার লেজটি ডিম্বের গায়ে আটকে দিয়ে তারপর ভারী 
মাথাটির ধাক্কায় ডি্নটিকে ভেদ করে ভিতরে প্রবেশ করে, এবং ছুটি কোষের 
নিউক্লিয়স একে অন্যের সঙ্গে মিলে যায় । এই মিলনই গর্ভাধান ৷ 

গর্ভাধানের পর যে কোষটি তৈরি হ'ল তাকে আর এককভাবে ডিম্বাণু 
বা শুক্রাণু বলা চলে না । ছুটি কোষের সমন্বয়ে স্থষ্ট এই বস্তুটি আসলে 
আদিমতম ভ্রণ, জীববিজ্ঞানের ভাষায় যার নাম জাইগোট। গর্ডাধানের 
পরমূহূর্ত থেকেই জাইগোটে কোষবিভাঙ্গন শুরু হয়ে যায়। তবে 
মাইটোদিস বিভাজন। ফলে, ছুটি কোষ থেকে চারটি, তারপর আটটি, 
তারপর যোলটি__এইভাবে ক্রমান্বয়ে সংখ্যাবৃদ্ধি চলতে থাকে, এবং ভ্রণটিও 
ধীরে ধীরে ফ্যালোপিয়ান নল পেরিয়ে জরায়ুতে গিয়ে হাজির হয়। এই 


নল-_৬ 


ss নলজাতকের উপাখ্যান 


সময় ভ্রণটিকে বল! হয় ব্রাস্টোসিস্ট। জরায়ুর গায়ে সেটি সার্থকভাবে 
প্রোথিত হলেই নারী গর্ভবতী । তখন থেকেই তিনি মা। তখন থেকেই 


গভাধান 


নির্গত 
ডিঘকোষ 


জণের জরায়ুযান্রা 


তিনি নিজ দেহের পুষ্টিরসে প্রায় ন'মাস ধরে সম্ভাব্য একটি মানব-জীবনকে 
আপন গর্ভে লালন করে চলেন। 

নারীর গর্ভধারণ ব্যাপারটিও বেশ জটিল। নানা হরমোনের বিচিত্র 
প্রভাব, দৈহিক মানসিক নান পরিবর্তন এর সঙ্গে জড়িত । 


গর্ভধারণ 


গর্ভধারণের একটা পুরবপ্রস্তুতি আছে। যে মুহূর্তে ভিম্বাশয়ে একটি 
ডিম্বাণু পরিপূর্ণতা লাভ করে সেই মুহূর্ত থেকেই এই প্রস্তুতির শুরু। 
ফলিক্‌ল্‌ থেকে ডিম্বটি বেরিয়ে গেলেই কলিক্‌ল্‌ সঙ্কুচিত হয়ে বিশেষ একটি 
গ্রন্থিরপে ইসট্রোজেন নামক স্ত্রীহরমোন তৈরি করতে থাকে। এই 
হরমোনের প্রভাবে জরায়ুর এনডোমেছ্িয়াম আবরণে কোষস্তর নতুনভাবে 
বিন্যস্ত হতে আরন্ত করে, কোষস্তর নমনীয় হয়ে ওঠে এবং সর্বত্র অতি সুক্ষ 

সুক্ষ রক্ত-জালকের উদ্ভব হয় । অন্যদিকে ইসট্রোজেনের বিপরীত সঙ্কেতের 
দরুণ দ্বিতীয় একটি ভিম্বের পরিপরুতার সম্ভাবনা রুদ্ধ হয়ে যায়। সঙ্গে সঙ্গে 
পিটুইটারি নিঃ্থত হরমোন প্রোল্যাকটিন উভয় স্তনের ছুগ্ধউৎপাদনকারী 
গ্রন্থিগুলিকে ছুগ্ধক্ররণে সক্ষম করে তোলে । এক্ষেত্রে ইসট্রোজেন ও 
প্রোজেসটেরনেরও বিশেষ ভূমিকা আছে । 

অসংখা দুগ্ধনিঃসরণ গ্রন্থি এবং কতকগুলি পরিবাহক নলের সমন্বয়ে 
নারীর স্তন গঠিত। স্তনের কাঠামোটি তন্তময় কলা ও মেদ দ্বারা রচিত 
বলে স্তন স্থিতিস্থাপক। ছুগ্ধ-গ্রন্থিগুলি থেকে বৃক্ষশাখার মতো বহু নল ক্রমশ 
সরু থেকে মোটা হয়ে শেষপর্যন্ত স্তনবৃত্তে এসে মুক্ত হয়। গর্ভস্চনার 
অন্যতম প্রধান লক্ষণ, মাতৃত্তনে দুগ্ধস্থষ্টি। গর্ভধারণের স্মত্রপাতে তাই 
ুগ্ধগ্রন্থিগুলি আসন্ন সন্তানটির অপেক্ষায় মধুগর্ভ হয়ে ওঠে । গর্ভধারণের 
আর-একটি লক্ষণ গ্ল্যাসেন্টা বা ফুল। জরায়ুতে ভ্রণ প্রোথিত হবার কয়েক- 
দিন আগেই ভিতরকার কোষস্তরে যে রক্তজালক দেখ! দেয় তা থেকেই 
ক্রমশ স্পঞ্জের মতো একটি অংশ গড়ে ওঠে, তারই নাম প্ল্যাসেন্টা। 
প্র্যাসেণ্টাই গর্ভস্থ জরণকে পুষ্টি ও অকসিজেন যোগায় । আবার জ্রণদেহ 
থেকে বর্জ্য পদার্থ বেরিয়ে যেতে সাহায্য করে । উভয় ক্ষেত্রেই প্র্যাসেন্টা 
মারফৎ মায়ের রক্তের সঙ্গে জণদেহের রক্তের উপাদান বিনিময় ঘটে, যদিও 
সরাসরি উভয়ের রক্ত মিশ্রিত হয় ন|। 

ডাক্তারী পরীক্ষায় গর্ভস্চন। নির্ণয়ের ব্যবস্থ। আছে। এই পরীক্ষা হয়, 
ভাবী মায়ের দেহ থেকে সংগৃহীত মুত্রের উপর ৷ 


মাতৃগর্ভে ভ্রণের বিকাশ 


মাতৃগর্ভে ভণের বিকাশ ও বৃদ্ধি বড়ো বিস্ময়কর । ফ্যালোপিয়ান নলে 
ধে-ই ডিম্বাণু নিষিক্ত হ'ল, অমনি স্থষ্টি হাল আদিমতম ভ্রণ, জীববিজ্ঞানের 
ভাষায় জাইগোট। তখন তার চেহারা ছোট্ট একটি বলের মতো। সম্ভাব্য 
একটি শিশুর আকৃতির সঙ্গে সামান্যতম সাদৃশ্য তার নেই। অথচ, এই 
বলটিই অতি দ্রুত কোষবিভাজনের পথে চলতে চলতে ফ্যালোপিয়ান নল 

ধরে পাঁচথেকে ছ'দিনের মাথায় জরায়ুতে হাজির হয়। তারপর দিনে দিনে 


কীভাবে ক্ষুদ্রতম মানবের রূপ পরিগ্রহ করে, সে গূঢ় রহস্য আজও অজানা। 
ফ্যালোপিরান নলে যা ছিল নেহাৎ সাদামাটা কোষ, মাতৃজঠরের আশ্রয়ে 
তার বহুগুণন ও বিশেষীকরণ চলতে থাকে । এক এক শ্রেণীর কোষের 
আবির্ভাবে গড়ে ওঠে এক এক ধরনের কলা এবং তার থেকেই এক 
একটি অঙ্গ । হাত-পা, নাক-মুখ-চোখ, দেহত্বক্‌-নখ-চুল-_দেহের ভিতরের 
যাবতীয় যন্ত্র ও অঙ্গের সৃষ্টি হয় বিশেষ বিশেষ কলার সাহায্যে। তারপর 
কদিন মা-বাবার মুখে হাসি ফুটিয়ে, সমস্ত পরিবারকে উৎসবের আনন্দে 
ভাসিয়ে অনিন্দানুন্দর এক মানবশিশুর জন্ম হয়। এই ঘটনা অতি 
স্বাভাবিক। কিন্ত একটু ভাবলেই বিস্ময়ের আর সীমা থাকে না । এ বুঝি 
কোনো অলক্ষ্য শিল্পীর অতুলনীয় রচনা । তাই প্রতিটি মানবশিশুই 
একদিক থেকে বিশ্ময়শিশু | 

গর্ভাধানের পরে পরেই ফ্যালোপিয়ান নলে গোলকাকৃতির আদিমতম 
ভ্রণটিকে বলা হয় মরিউলা | কতকগুলি সমজাতীয় কোষগুচ্ছে এটি গঠিত। 
এরপরই গোলকটির মধ্যে খানিকটা শূন্যতার স্থষ্টি হ্য। এ অবস্থায় 
ভণটিকে বলা হয় ব্রাস্টোসিস্ট | কোষবিভাজনের সঙ্গে সঙ্গে রাস্টোসিস্টের 
কোষগুচ্ছে একটা বিন্যাস ঘটে । কিছু কোষ সমন্বিত হয়ে ভিতরে একটি 
স্তর সৃষ্টি করে। বাকি কোষগুলি থেকে তৈরি হর একটি বহিরাচ্ছাদন। 
ভিতরকার ফাপা অংশটি একরকম তরলে পরিপূর্ণ হয়ে ওঠে । অন্যদিকে 
বহিরাচ্ছাদনের উপর দেখা দেয় সরু সরু আঙুলের মতো অসংখ্য শিকড় বা 
1ভলি'। এই সময়ের মধ্যেই ভ্রণটি জরায়ুতে পৌছে যায় এবং জরায়ুর 
অন্তরাবরণে নিজেকে স্থাপিত করে। ইতিমধ্যে জরায়ুর অন্তরাবরণটিও 
প্রোজেদটেরন হরমোনের প্রভাবে নমনীয় কলায় সজ্জিত হয়ে ওঠে, যাতে 
জণের বসবাসের পক্ষে তা উপযোগী হয়। 

্রণটি জরায়ুতে প্রোথিত হবার পর তার ভিতরকার কোষস্তরে দুটি 
থলির মতো অংশ দেখা! দেয়। অপেক্ষাকৃত বড়ো থলিটিকে বলা হয়" 
“আ্যামনিয়ন' এবং ছোটোটিকে ‘ইয়ক স্তাক’ বা কুন্ুম-থলিকা ৷ দুই থলির 

মধ্যবতী প্লেটের অংশে যে কোষগুস্ছ থাকে তাদের একত্রে বলা হয় 
এন্বিওনিক এরিয়া” বা 'ভ্রণ-এলাকা'। এই কোষসমন্বয়েই গড়ে ওঠে 
জ্রণদেহ। 

ক্রমশ আ্রণ-এলাকার কোষসমূহ তিনটি পৃথক্‌ পৃথক্‌ স্তরে বিন্যস্ত হয়। 
বহিঃস্তর বা একটোভার্ম, অন্তঃস্তর বা এনডোডার্ম এবং এ দুইয়ের মাঝখানে 
মধ্যবর্তী স্তর বা মেসোডার্স। কালক্রমে বহিঃস্তর থেকেই গড়ে ওঠে 
দেহত্বন, বিভিন্ন বহিরিন্দরিয়ের আবরণ, চোখের মণি, মুখের ভিতরকার গ্রন্থি 
সমূহ, পিট্ইটারি গ্রন্থি, দাতের এনামেল এবং কেন্দ্রীয় স্বায়ুতন্ত্র। মেসোডার্ম 
থেকে তৈরি হয় শরীরের অস্থি-কাঠামো, পেশী, হৃৎপিও, শিরা, ধমনী, বৃক্ক, 
জননাঙ্গ ও সংশ্লিষ্ট সংযোগনলসমূহ | এনডোডার্স বা অন্তঃস্তরটি থেকে 
রূপায়িত হয় শ্বাসযন্ত্র, যকৃৎ, প্যান্ক্রিয়াস, পাচনতন্ত্রের অন্তরাবরণ প্রভৃতি 
অংশ । 

উপরোক্ত তিনটি স্তর দেখ! দেবার সঙ্গে সঙ্গে আমনিয়টিক থলিকাটি 
ক্রমশই বডে। হতে থাকে এবং একসময় সেটি সমগ্র ভ্রণকে ঘিরে ফেলে । 
তখন ভ্রণটি আযামনিয়নের মধ্যে একরকম তরলে নিমজ্জিত থাকে । এই 
তরল জরণকে যাবতীয় দৈহিক আঘাত থেকে রক্ষা করে চলে ৷ আযামনির়নের 
বৃদ্ধির সাথে সাথে ইয়ক স্তাক ক্রমশ শুকিয়ে ছোটে। হতে হতে একসময় 
সম্পূর্ণ মিলিয়ে যায়। 


প্র্যাসেন্টার উৎপত্তি 


জরায়ুতে ভ্রণটি প্রোথিত হবার পরই বাইরের সরু সরু চুলের মতে৷ 
অংশগুলি দ্রুত বাড়তে থাকে এবং সমগ্র জ্রণকে সম্পূর্ণ আবৃত করে| কিছু 
কিছু স্মক্ম রোম বা ভিলি জরায়ুর ভিতরকার আস্তরণ ভেদ করে তার সঙ্গে 
যুক্ত হয়ে যায় । ফলে ভ্রণটি জরায়গাত্রে স্থায়িভাবে স্থাপিত হয়। জরায়ুর 
যে এলাকাটুকুতে রোমগুলি যুক্ত হয় তারই নাম প্্যাসেন্টা। শেষ পর্যন্ত 
, এইসব ভিলি বাড়তে বাড়তে জরায়ুর অন্তরাবরণের রক্তবাহী স্ুক্ম নালী- 


৮৬ নলজাতকের উপাখ্যান 


গুলির সঙ্গে যুক্ত হয়। এইভাবে জরায়ুর ভিতরে প্রায় এক-তৃতীয়াংশ স্থান 
স্পঞ্জের মতো! প্র্যাসেন্টায় ঢেকে যায় । এদিকে আ্যামনিরন থলিকার মধ্যে 
আবদ্ধ জরণটি একটি নলের মাধ্যমে প্ল্যাসেন্টার সঙ্গে যুক্ত থাকে । এই 
নলটিকে বল! হয় “আমবিলিক্যাল কর্ড" বা “নাড়ীস্ুত্র' । নাভীন্ুত্রের ভিতরে 
আবার ছুটি নল থাকে । একটি আমবিলিক্যাল ধমনী, অপরটি আমবিলি- 
ক্যাল শ্রিরা। ধমনীটির মাধ্যমে মাতৃদেহ থেকে অকসিজেন ও পুষ্টিরস 
জণদেহে পৌছয় এবং আমবিলিক্যাল শির! জ্রণদেহে উৎপন্ন কার্বন ভাই- 
অক্সাইড ও রেচন পদার্থসমূহ মাতৃরক্তে চালান করে দের। তবে কোনো 
ক্ষেত্রেই ভ্রণদেহের রক্তের সঙ্গে মায়ের রক্তের সংমিশ্রণ ঘটে না। ধমনী ও 
শিরা প্রান্তের অতিসমুন্ম জালকের মধ্যে উভয় রক্তের মধ্যে কেবল পুষ্টি 
অথব! বর্জ্য উপাদানের বিনিময় ঘটে । 

প্ন্যাসেণ্টার প্রধান কাজ ভ্রণকে নিয়ত পুষ্টি যোগান দেওয়া, সঙ্গে সঙ্গে 
দূষিত এবং বর্জ্য পদার্থগুলি জণদেহ থেকে সরিয়ে নেওয়া । জীবাণু ও 
অন্যান্য ক্ষতিকারক পদার্থের আক্রমণ থেকে ভ্রণকে রক্ষা করাও প্্যাসেন্টার 
একট! কাজ। প্ল্যাসেন্টা জীবাণুর প্রবেশপথে বাধা স্থষ্টি করে। তবে 
আ্যার্টিবায়োটিক ও চেতনানাশক কিছু কিছু ওষুধ প্র্যাসেন্টার বাধা অতিক্রম 
করে ভ্রণের রক্তে চলে যেতে পারে । 

প্্যাসেন্টা হরমোন নিঃদরণকারী গ্রন্থি হিসাবেও কাজ করে থাকে । এ 
থেকে ইসট্রোজেন জাতীর হরমোন নিঃস্থত হয়। আবার মাতৃদেহের 
হরমোনও প্র্যাসেপ্টার মাধ্যমে ভ্রণদেহের রক্তে প্রবেশ করে থাকে । 
প্র্যাসেণ্টায় অস্বাভাবিকতা দেখা দিলে স্বভাবতই জণের স্বাভাবিক বৃদ্ধি 
ব্যাহত হয়। 

প্রসঙ্গত উল্লেখ কর! যায়, একটিমাত্র মাতৃডিন্বের নিষিক্তির ফলে যমজ 
্রণ স্থষ্টি হলেও সাধারণত একটি প্ল্যাসেন্টাই দেখা যার। কিন্তু একইসঙ্গে 
ছুটি ডিম্বাণু নিষিক্ত হবার দরুণ বিষম যমজ ভ্রূণ গর্ভস্থ হলে সবসময়েই দুটি 
প্র্যাসেন্টার উদ্ভব হয়ে থাকে । 


জন্মবিজ্ঞানের ইতিহাস ৮৭ 
ভ্রুণের ক্রমিক বৃদ্ধি 
মোটামুটি গর্ভস্থচনার অষ্টম সপ্তাহ থেকে গর্ভস্থ জণ খানিকটা 
মানবিক আকৃতি পায়। অন্তত মানুষের ভ্রণ বলে চেনা যায়। 
এ সময় ভ্রণদেহে প্রাথমিক চক্ষু, কর্ণ এবং কুঁড়ির আকারে হাত ও পায়ের 
চিহ্ন ফুটে ওঠে। এই অঙ্গ-কুঁড়ি থেকেই গড়ে ওঠে পুরোদস্তর হাত-পা । 
এ অবস্থায় জ্রণের মাথাটি দেহের তুলনায় প্রকাণ্ড হয়, আর দেহের নিচের 
দিকে থাকে একটি লেজ। ভ্রণটি দৈর্ঘ্যে হয় এক ইঞ্চি, ওজনে ১৫ থেকে 
২০ গ্র্যাম মাত্র । 

সাতৃগর্ডে জাপের জ্মিক রুক্ধি 


অষ্টম সপ্তাহে হাত ও পায়ের গঠন বেশ বোঝা যায়। বাহক 
জননাঙ্গগুলিও তৈরি হতে থাকে । তখনও জ্রণটি পুত্র, না কন্যা__জননাঙ্গের 
গঠনে তার কোনে। হদিশ মেলে না। পুত্রকন্তার তফাৎ বোঝা! যায় 
আরও অন্তত তিন-চার সপ্তাহ পরে। আট-নয় সপ্তাহের মধ্যেই জণের 
লেজটি খসে পড়ে। বলা বাহুল্য, এই লেজ বিবর্তনের পথে মনুয্যেতর 
বানরজাতীয় পূর্বপুরুষেরই অমোঘ স্বাক্ষর । 

দ্বাদশ সপ্তাহের মধ্যেই প্ল্যাসেক্টা পুরোপুরি গঠিত হয়ে যায়। হাত- 
পায়ের আঙ্লগুলি ক্রমশ স্পষ্ট হয়ে ওঠে। এ সময় থেকেই ভ্রণটিকে 
“ফিটাস' বা পূর্ণাঙ্গ ভ্রণ’ বলা হয় । 

গর্ভসূচনার প্রায় ২৪ সপ্তাহ পর ভ্রণের মাথার উপর চুল গজায়, 
হাত-পায়ের আঙুলে দেখা দেয় নখ। এরপর যত দিন যায় ততই 
জণদেহে মেদ জমতে থাকে, দেহত্বক্‌ ক্রমশ মন্থণ ও রক্তাভ হয়ে ওঠে। 
মাসের হিসাবে জণের দৈর্ঘ্য এবং ওজন বৃদ্ধির হার এইরকম (দৈর্ঘ্য 
ইঞ্চিতে, ওজন গ্র্যামে )_ 

ন মাস থেকে সাড়ে ন মাসের মধ্যেই শিশু ভূমিষ্ঠ হয়। সাধারণত 


সদ্যোজাত কন্যাসন্তানের তুলনায় পুত্রসন্তান ওজনে কিঞ্চিৎ ভারী হয়ে 
থাকে। 


বিভিন্ন অঙ্গের উৎপত্তি ও বিকাশ 


হৃৎপিণ্ড ও রক্তবাহক £ হৃৎপিণ্ড গঠিত হয় একজোড়| নল থেকে। 
এই নল ছুটি হ'ল আদি ধমনী। এক সময় আদি ধমনী ছুটি পরস্পর 
পাশাপাশি জুড়ে যায়, তাদের মধ্যবর্তী সীমারেখা ঘুচে গিয়ে একটি- 
মাত্র নলে পরিণত হয়। এই নলটিই আদি হৃৎপিণ্ড । এক-নলবিশিষ্ট 
হৃংপিওটি ক্রমশ দৈর্ধ্যে বড়ো হয়ে ইংরেজী 9ি অক্ষরের মতো! আকৃতি ধারণ 
করে। এরপর এ নলের স্থানে স্থানে সন্কোচন দেখা দেয়, এবং নলটি ক্রমে 
পাঁচটি পৃথক্‌ পৃথক্‌ অংশে বিভক্ত হয়ে যায়। এর ফলে তৈরি হয় হংপিণ্ডের 
চারটি প্রধান কক্ষ__ছুটি অলিন্দ ও ছুটি নিলয়। এছাড়া মহাধমনী ও 
ফুসফুসীয় ধমনী। হৃৎপিণ্ডের কক্ষগুলির দেওয়ালে ফুটে ওঠা কতকগুলি 
মাংসল অংশ থেকে তৈরি হয় বিভিন্ন কপাটিকা। এইসব কপাটিকাই 
হংপিণ্ডের বিভিন্ন কক্ষ এবং স্থংপিণ্ড ও রক্তবাহকনমূহের মধ্যে রক্তচলাচল 


নিয়ন্ত্রণ করে। আদি হংপিওটি দেখা দেয় জণের ভবিষ্যৎ কঠাঞ্চলে। 
পরে পূর্ণাঙ্গত৷ প্রাপ্ত হয়ে সেটি নেমে আসে বক্ষগহ্বরের মধ্যে । 


জন্মবিজ্ঞানের ইতিহাস ৮৯ 


এরপর ধীরে ধীরে উপধমনী, উপশিরা ও কৈশিক নলগুলি গড়ে ওঠে। 

সৃষ্টি হয় রক্তকণিকা ও রক্তরস। গর্ভসুচনার আট সপ্তাহের মধ্যে ভ্রণদেহের 
i হৃৎপিণ্ড ও রক্তবাহক গুলি রক্তসংবহনের কাজ শুরু করে দেয়। 

শ্বীসযন্ত্রঃ কদেশের ভিতরকার দেওয়ালে প্রথমে একটি গর্তের 
আকারে ফুসফুস বা শ্বাসযন্ত্রের উদ্ভব। ক্রমশ গর্তটা নিজের চারপাশেই 
গুটিয়ে গিয়ে একটি নলে পরিণত হয়। এটিই হ’ল প্রাথমিক শ্বাসনল। এই 
নলের উপরকার প্রান্তটি স্বরযন্ত্রে পরিবন্তিত হয়, আর নিয় প্রান্তটি থেকে যে 
কুঁড়িগুলি ফুটে ওঠে তা-ই শেষপর্যন্ত ছুটি ফুসফুস ও ফুসফুসীয় নলের রূপ 
পরিগ্রহ করে। ফুসফুস গড়ে ওঠার সঙ্গে সঙ্গে তার নিজস্ব রক্তবাহক গুলিও 
তৈরি হয়। তবে গর্ভবাসকালে এসবই নিক্রিয় থাকে। শিশু ভূমিষ্ঠ হবার 
পর যখন সে প্রথম বাইরে থেকে অকদিজেন নিতে শুরু করে তখন থেকেই 
ফুসফুস সক্রিয় হয় এবং ফুসফুসীয় রক্তসংবহনও চালু হয়। 

মস্তি ও ন্সায়ুতন্্র ঃ ভ্রণদেহে রক্তদংবহনতন্ত্রের পাশাপাশি স্ায়ুতত্রও 
গড়ে উঠতে থাকে । এর স্থচন| হয় ভ্রণাঞ্চলের একটোডার্ম কোষগুচ্ছের 
উপর উদ্ভূত বড়ির মতো একটি অংশ থেকে । এই অংশটি সামনে পিছনে 
বর্ধিত হয়ে একটি নলে পরিণত হয়। এর নাম নিউরাল টিউব। নিউরাল 
টিউবের বৃহত্তর উধ্বপ্রাস্ত থেকে তৈরি হয় মস্তি্ধ । বাকি অংশটা সুযুয়া- 
কাণ্ডের রূপ নেয়। পরে নিউরাল নলের ছুটি মুক্ত প্রান্ত বন্ধ হয়ে যায়। 
বস্তুত, এই নল থেকেই সমগ্র কেন্দ্রীয় সবাযুতন্টি গড়ে ওঠে । 

পাচনভন্্র £ একেবারে গোড়ার দিকে আযামনিয়ন থলিকাটি যখন ক্রমশ 
প্রসারিত হতে থাকে, সেই সময় ইয়ক স্যাক বা কুমুম-খলিকার একাংশ 
ভ্রণদেহের মধ্যে আবদ্ধ হয়ে যায়। এই আবদ্ধ কুন্থুম-খলিকাটিই হ'ল আদি 
পাচন-নালিকা । এটি ভ্রণের বাইরে কুন্থম-খলিকার বাকি অংশের সঙ্গে 
একটি নলের মাধ্যমে যুক্ত হয়| কালক্রমে পাচন নলের সম্মুখভাগের দ্রুত 
বৃদ্ধি ও বিশেষীকরণের ফলে স্ষ্ হয় ফ্যারিংস, পাকস্থলী, কুদ্রান্ত্রের বৃহত্তর 
অংশ এবং বহু ছোটো ছোটো নিঃসারক গ্রন্থি। পাচন নলের পশ্চাদংশ 
থেকে ্ষদ্রান্ত্ের বাকি অংশ, বৃহদন্ত্র এবং ক্লোয়েকার উৎপত্তি। প্রথমদিকে 


৯০ নলজাতকের উপাখ্যান 
পাচন নালী আদি মুখ এবং মলদ্বারের সঙ্গে সরাসরি যুক্ত থাকে না। উভয়ের 
মধ্যে থাকে একটি করে পর্দার আড়াল । পরে আড়ালটি ছিন্ন হয়ে বায় । 

রেচন ও জননভন্ত্র ঃ প্রধান রেচনযন্ত্র কিডনি ঝ। বৃক্ধ একেবারে প্রাথমিক 
আকারে দেখা দেয় গর্ভস্থ ভ্রণের বয়ন যখন মাত্র পাচ সপ্তাহ । অতঃপর 
এর গঠন-প্রক্রিয়া চলতে থাকে এবং প্রায় ৩৫ সপ্তাহের মাথায় ত সম্পূর্ণ 
হয়ে যায়। বৃক্কের কাজ রক্ত থেকে দুষিত ও বর্জ্য পদার্থসমূহ সংগ্রহ করে 
মূত্ররূপে দেহের বাইরে বার করে দেওয়া। গর্ভবাসকালে শিশুর বর্জ্য 
পদার্থ ইউরেটার নামে ছুটি নলের মাধ্যমে ক্লোরেক। কক্ষে জম! হয়। 
পরে ক্লোরেকার সম্মুখ-অংশটি ব্লাডার বা যুত্রথলিতে পরিণত হলে তার 
মধ্যে মূত্র সঞ্চিত থাকে এবং ক্ষেপে ক্ষেপে মূত্রদ্ধার দিয়ে বেরিয়ে যায়। এট। 
অবশ্য হয় শিশুর জন্মের পর থেকে। 

প্রথম দিকে পুত্রকন্যানিধিশেষে গর্ভস্থ ভ্রণের জননতন্ত্রের গঠন একই 
রকম। জ্রণের উদরগহ্বর থেকে মুলেরিয়ান নালী নামে কতকগুলি 
নলের উদ্ভব হয়। নলগুলি বাড়তে বাড়তে শেষপর্যন্ত ক্লোয়েকার সঙ্গে 
যুক্ত হয়। এরপর থেকে স্ত্রী ও পুরুষ জননাঙ্গের বিশেষীকরণের পাল! । 
শিশুকন্যার ক্ষেত্রে মূলেরিয়ান নলগুলি একজারগায় পরস্পর জুড়ে গিয়ে 
তৈরি করে জরায়ু। জোড়া অংশ আরও প্রসারিত হয়ে তারপর যোনিতে 
রূপান্তরিত হয়। অন্যদিকে যে অংশে নলগুলি জোড়া লাগে না, সেখান 
থেকেই ফ্যালোপিয়ান নলের উৎপন্তি। শিশুপুত্রের বেলায় একই অংশ 
থেকে গঠিত হয় টেস্টিস বা অগুকোব। ছুটি অণ্ডকোষ প্রথমে দেহের 
অভ্যন্তরেই থাকে । পরে দেহের বাইরে ক্রোটাম থলিকার মধ্যে নেমে 
আসে । কখনও কখনও স্কোটামের মধ্যে না এসে অণ্ডকোষ "ছুটি দেহের 
ভিতরেই থেকে যার়। সেউ। অস্বাভাবিকত| | আবার ভ্রণটি যদি কন্যা! 
হয় তবে একই অংশ ওভারি ব৷ ডিম্বাশয়ের চেহারা নেয় । 

সগ্োজাত শিশুর জননাঙ্গ স্পষ্টতই পুরুষ বা স্ত্রী জাতীয়। তবে 
কখনও কখনও জন্মের পরেও জননাঙ্গ অবিশেষ, অর্থাৎ নান্ত্রী না-পুরুষ 
অবস্থায় থেকে যেতে পারে । এ-ও একরকম অস্বাভাবিকতা ৷ 


জন্মবিজ্ঞানের ইতিহাস ৯১ 

হাত ও পাঃ ভ্রণের নিম্ন ক্টদেশে উদ্‌গত একজোড়া মাংসল কুঁড়ি 
থেকে তৈরি হর হাত। ক্রমশ প্রত্যেক কুঁড়ির মাথার পাঁচটি খাঁজ দেখা! 
দেয়। এই খাঁজগুলি থেকেই আঙ্খলের সৃষ্টি প্রত্যেক বাহুর কেন্দ্রীয় অক্ষে 
কার্টিলাজ বা তরুণাস্থি শেষপর্যন্ত অস্থিতে রূপান্তরিত হর। পরে এইসব 
অস্থির চারপাশে গড়ে ওঠে পেশী। দুটি পায়ের উৎপত্তিও অনেকটা 
একইভাবে হয়ে থাকে, দেহকাণ্ডের সর্বনিম্ন প্রান্তের ছুটি অপূর্ণ কুঁড়ি থেকে 
যার সুচনা । 

মাথ। £ মাথা বলতে মস্তি্ক, খুলি, মুখ, নাক, কান, চোখ, জিভ সব- 
কিছুই বোঝায়। মাথার উপরকার খুলিটি তৈরি হয় সংযোগ কলা থেকে । 
পরে তা ক্রমশ তরুণাস্থি এবং শেষপর্যন্ত আটটি অস্থিতে রূপান্তরিত 
হয়ে যায়। ভ্রণের তিন মাস বয়সে খুলিটি আকারে একজন পূর্ণবয়স্ক 
মানুষের আঙুলের ডগার মতো। এমন কি, শিশু ভূমিষ্ঠ হবার পরও 
মস্তিষষটি খুলির হাড় দ্বারা সম্পূর্ণ আবৃত থাকে না। তখনও খুলিটি 
বেশ নরম থাকে । 

প্রাথমিক স্তরে জণের মুখ এবং নাকের এলাকাগুলি মিলে মুখের 
মতো একটি আকৃতি গড়ে তোলে, যার নাম স্টোমাডিযাম। ক্রমে 
স্টোগাডিরামের পাশ বরাবর আলমারির তাকের মতো কয়েকটি অংশের 
্থষ্টি হয়। এই তাকগুলি যুক্ত হয়ে তৈরি করে মুখগহ্বরের ছাদ বা 
টাকরা_ইংরেজীতে যাকে বলে প্যালেট। তাকগুলি মিলিত না হলে 
যে অঙ্গজ অস্বাভাবিকতা! দেখা দেয় তার নাম ‘ক্লেফট্‌ প্যালেট'। এরই 
সঙ্গে আরও একটি অঙ্গজ ক্রি ক্রমশই যুক্ত হয়। ত! হ'ল হেয়ার লিপ,’ 
অর্থাৎ ‘খরগোশ-ঠোট’। এর ফলে উপরের ঠৌটটি হয় খরগোশের মতে৷ 
চেরা ক্লেফট্‌ প্যালেট শিশু তার নিচেকার চোয়াল নাড়াতে পারে না । 

সৃচনায় জণের চোখ: ছুটি মস্তিষ্কের দুপাশে ফুলো ফুলো ছুটি 
মাংসপিণ্ডের আকারে দেখা দেয়। প্রতিটি পিণ্ড ক্রমশ চামচের মতো 
রূপ নেয়, যার থেকে শেষপর্যন্ত গড়ে ওঠে চক্ষুগোলক। -এই গোলকের 
ভিতরকার পর্দাটি থেকে বিশেষ ধরনের কোষের উদ্ভব হয়। সেগুলি 


৯২ নলজাতিকের উপাখ্যান 


আলোক-দংবেদনশীল ‘রড’ ও ‘কোণ’ জাতীয় কোষ । ছুটি স্নায়ুকোষ বা 
নিউরন উৎপন্ন হরে এইসব রড ও কোণ কোবগুচ্ছকে মস্তিক্ষের দর্শনকেন্দ্রে 
সঙ্গে যুক্ত করে দেয় । 

কানের উৎপত্তির ধরনটি একেবারে অন্যরকম | ভ্রণ যখন একেবারে 
প্রাথমিক পর্যায়ে থাকে সেসময় ফুসফুসীর নালীর উপরে একটি গর্ত দেখা 
দেয়। গর্ভটি ক্রমশ গভীর থেকে গভীরতর হতে হতে একসময় বন্ধ হয়ে 
গিয়ে একটি ফাঁপা! বলের স্থষ্টি করে। এর থেকেই তৈরি হয় থিলানওয়াল| 
তিনটি নল, বার ছুটি হ'ল অর্ধবত্তাকার নালী এবং তৃতীয়টি শামুকের আকৃতি- 
বিশিষ্ট একটি অংশ বা ককলিয়া। এই অঙ্গগুলির সমন্বয়ে তৈরি হর 
অন্তঃকর্ণ। পাশাপাশি মধ্য ও বহিঃকর্ণও গঠিত হয় । 

দেহত্বক্‌ই ভ্রণের চারদিকে গড়ে ওঠা আযামনিয়ন থলিকার সঙ্গে 
অবিচ্ছিন্নভাবেই দেহত্বকের স্থষ্টি হয়। জন্মের পরে আযামনিয়ন থলিকাটি 
বজিত হয়, থেকে যার ত্বকৃ। ত্বক্‌ স্থষ্টির প্রথম ধাপে বাইরের দিকে একটি 
কোষস্তর দেখ দেয়, বার নাম এপিডারমিস। এর ঠিক নিচেই আর-একটি 
কোষস্তর গড়ে ওঠে । এটি হ'ল ডারমা স্তর। এই স্তরেই থাকে স্নায়ু, 
রক্তবাহক নালিকাসমূহ এবং ঘর্মগ্রন্থি। : 

চুল এবং নখ দেহত্বকেরই রূপান্তর । মেয়েদের ছুগ্গ্রস্থিরও জন্ম দেহত্বক্‌ 
থেকেই। এ ছাড়া চোখের মণি, চোখের পাতা এবং অন্তঃকর্ণ প্রাথমিক 
স্তরে দেহত্বক্‌ থেকেই জন্মায় । 


শিশুর জন্ম 


মাতৃগর্ভের উষ্ণ কোমল নিরাপদ আশ্রয়ে দিনে দিনে তিলে তিলে যেন 
অজ্ঞাত অদৃশ্য কোনো এক দক্ষ কারিগরের নিপুণ হাতের ছোয়ায় পূর্ণ 
বিকশিত শিশু একদিন বাইরের পৃথিবীর প্রথর আলোয় আর রুক্ষ ধূলিতে 
মুক্তিলাভের জন্য ব্যাকুল হয়ে ওঠে । গর্ভবাসের ন মাস থেকে সাড়ে ন 
মালের মধ্যে আসে সেই মুক্তির ক্ষণ। তার আগে থেকেই মাতৃগর্ভে এই 
মুক্তিদানের জন্য প্রস্তুতি শুরু হয়। জরায়ুর মধ্যে দেখা দের সবল পেশীতন্ত, 


জন্মবিজ্ঞানের ইতিহাস ত 
যাতে তীব্র পেশীসক্কোচনের দ্বারা গর্ভের সন্তানকে ঠেলে বার করে দিতে: 
পারে। জরায়ু এবং যোনির নির্গম-মুখও নমনীয় এবং সম্প্রদারণশীল হয়ে 
ওঠে । 

সম্প্রসারিত মাতৃ-উদর শিশুর বাসোপযোগী স্থান রচনা করে। 
একটির বদলে ছুটি, অতি বিরল ক্ষেত্রে দুইয়েরও অধিক সন্তান গর্ভে নিজস্ব 


স্থানটুকু পেয়ে যায়। জননী-জরায়ু সব ক'টি সন্তানের জন্যই গর্ভবাস সহজ 
করে তোলে । একাধিক সন্তান এক বা একাধিক ফুলে অর্থাৎ আযামনিয়নে 
স্থান পেতে পারে । আ্যামনিয়ন একটি হবে, না একাধিক হবে ত নির্ভর 
করে ভ্রণগুলি কীভাবে স্থষ্ট হয়েছে তার উপর । 

জন্মদানের মুহূর্তটি যতই এগিয়ে আসে ততই মাতৃগর্ভে শুরু হয় আর্ত 
যন্ত্রণা । জরায়ুর সক্কোচনের ফলেই এই যন্ত্রণার উদ্ভব। জন্মের দু-তিন দিন 
আগে থেকে এই গর্ভযন্ত্রণার সুচনা । জন্মদানের মুহুর্তে তা তীব্রতম | 
একেবারে চরম মুহূর্তটিতে জরায়ুর সঙ্গে সঙ্গে উদরের তীব্র সঙ্কোচনে মা 
তার সন্তানটিকে এক প্রবল ধাক্কায় যোনিপথ দিয়ে বাইরে ঠেলে দেন। 

সাধারণত শিশুর মাথাটি আগে বেরিয়ে আসে । সবশেষে পা। কোনো 
কোনো ক্ষেত্রে পা আগে, মাথা পরে । ভূমিষ্ঠ হবার ঠিক আগেই আযামনিয়ন 
থলিকাটি ফেটে যায়। ঘটনাচক্রে সেটি না ফাটলে ধাত্রী বা ডাক্তারকে: 

আযামনিক্নের আবরণটি কেটে শিশুকে মুক্ত করে আনতে হর। জন্মের 
পরেও নাড়ীস্ুত্রের মাধ্যমে সন্তান মাতৃদেহের সঙ্গে যুক্ত থাকে | সুতরাং 


নাড়ীন্ত্রটি মায়ের দিক থেকে ছিন্ন করে তারপর সেটি ভাজ করে শিশুর 
উদরের উপর রেখে তারপর কাপড়ের টুকরে। দিয়ে ঢেকে দেওয়া হয়। 
আস্তে আস্তে সেটি আপনা-আপনিই শুকিয়ে ঝরে বায়। 

কোনো কোনে। ক্ষেত্রে শিশুর জন্ম স্বাভাবিকভাবে ন! হলে মায়ের উদর 
এবং জরায়ুতে অস্ত্রোপচার করে তাকে বার করে আনতে হয়। এর নাম 
সিজারিয়ান অস্ত্রোপচার । মায়ের স্বাস্থ্যের কারণে আজকাল সিজারিয়ান 
অস্ত্রোপচার অনেকই কর। হচ্ছে। আবার, দেহসৌষ্ঠব রক্ষার কারণেও হচ্ছে । 

শিশুর জন্মের পর পিটুইটারি হরমোনের প্রভাবে জরায়ুর সঙ্কোচন শুরু 
হয়। প্র্যাসেন্টা ও অন্তান্ত অবশেষ খতুত্রাবের মতো কয়েকদিন ধরেই 
যোনিমুখ দিয়ে নিঃস্থত হতে থাকে । 

জরায়ু আবার আগেকার স্বাভাবিক অবস্থার ফিরে আসে সন্তানজন্মের 
প্রায় দুমাস পর । 


জন্মবিজ্ঞানের ইতিহাস ৯৫ 


ছেলে, না মেয়ে 

শিশু ভূমিষ্ঠ হবার পরই ছেলে হ’ল, না মেয়ে হ'ল-__এ নিয়ে বাবা-মা 
এবং বাড়ির লোকেদের মনে অদম্য কৌতূহল জেগে ওঠে | উৎকণ্ডাও কিছু 
কম সৃষ্টি হয় না। প্রথম সন্তানটি পুত্র হোক, এ চাওয়া প্রায় সকলেরই 
যদিও সন্তান পুত্র হবে, না কন্তা হবে সেটা ভাবী পিতামাতার ইচ্ছা বা 
চাওয়ার উপর নির্ভর করে ন!। গর্ভবতী হবার পর মা বদি একান্ত মনে পুত্র 
অথবা কন্যা কামনা করেন তবে তার ইচ্ছাটি পুরণ হয়-_এরকম একটি ধারণ! 
জনসমাজে প্রচলিত আছে বটে, কিন্তু ধারণাটি নিছক সংস্কার ছাড়া আর 
কিছুই নয়। কারণ, মায়ের ক্যালোপিয়ান নলে যে মুহূর্তে ভিন্বটি শুক্রকোষ 
দ্বারা নিষিক্ত হয় সেই মুহুর্তেই ভ্রণের যৌন বৈশিষ্ট্যও নির্ধারিত হয়ে যায়৷ 
পরে কিছুতেই আর তার নড়চড় হবার উপায় থাকে না। 

এবার ফ্যালোপিয়ান নলে ডিস্বাণুর সঙ্গে শুক্রাণুর মিলনের মুহূর্তটি 
কল্পনা করুন। তখন ডিম্বকোষ ও শুক্রকোষের ক্রোমোজোম-সংখ্যা কত ? 
প্রত্যেকটি কোষই ২৩টি করে ক্রোমোজোম বহন করছে । তবে এই ২৩টি 
ক্রোমোজোমের সবগুলিই সমজাতীয় নয় । ২২টি ক্রোমোজোম সমজাতীয়, 
তাদের বলা হয় অটোজোম। আর একটি ভিন্ন জাতের । এই 
₹ ক্রোমোজোমটিই জীবের যৌন বৈশিষ্ট্য বহন করে । তাই এর নাম দেওয়া , 

হয়েছে যৌন ক্রোমোজোম। যৌন ক্রোমোজোম আবার ছুরকমের__ 

স্ত্রী-জাতীয় এবং পুরুষ-জাতীয়। স্ত্রী যৌন ক্রোমোজোমকে বলা হয় 
“এক্স (৯) এবং পুরুষ যৌন ক্রোমোজোমের নাম “ওয়াই? (৯)। 

একটি পূর্ণাঙ্গ মানবকোষে মোট ৪৬টি ক্রোমোজোমের মধ্যে ছুটি 
ক্রোমোজোম যৌনতা নির্ধারক 7 বা * জাতীয় । নারীদের ক্ষেত্রে 
কোষের ছুটি যৌন ক্রোমোজোমই X'। আর পুরুষদের বেলায় একটি 5 
অন্যটি ৮1 অর্থাৎ নারী-কোষের ক্রোমোজোম-সংখ্যা ৪৪4+, ¥ এবং 
. পুরুষ কোষের ৪8+, Y। 

স্ত্রী-জননগ্রন্থির পূর্ণাঙ্গ কোষের মায়োসিস বিভাজনে প্রাথমিক স্তরে যে 
ছুটি কোষ উৎপন্ন হয় তার প্রত্যেকটিতে থাকে ২২টি অটোজোম এবং একটি 

X ক্রোমোজোম। পরে মাইটোসিস বিভীজনে ছুটি কোষ থেকে উৎপন্ন 
হয় মোট চারটি ডিম্ব, এবং প্রত্যেকটি ডিম্বের ক্রোমৌজোম-সংখ্যা ২২+%। 

অন্যদিকে পুং-জননগ্রন্থির পূর্ণাঙ্গ কোষের মায়োসিসের ফলে প্রাথমিক 
স্তরে উৎপন্ন ছুটি কোষের একটির ক্রোমোজোম-সংখ্যা ২২+% অর্থাৎ 
ডিম্বকোষের অনুরূপ কিন্তু অন্থটির ক্রোমোজোম-সখ্যা ২২ +%। এই 
ছুটি কোষের মাইটোসিস বিভাজনে মোট চারটি শুক্রকোষ বা শুক্রাণু 
উৎপন্ন হয়। চারটির মধ্যে ছুটি শুক্রাণু হয় স্ত্রীজাতীয়, কেননা তাদের 
ক্রোমোজোম-সংখ্যা ২২+%। আর বাকি ছুটিতে ২২+% ক্রোমৌজোম 
থাকায় তারা পুরুষ-জাতীয় শুক্রাণু । 

ফ্যালোপিয়ান নলে যে লক্ষ লক্ষ শুক্রাণু ভিন্বটিকে ঘিরে ধরে তাদের 


মধ্যে Y ক্রোমোজোম-বিশিষ্ট পুরুষ এবং X ক্রোমৌজোম-বিশিষ্ট স্ত্রী 
শুক্রাণু প্রায় সমসংখ্যায় থাকে । ডিম্বটি যদি Y-ক্রোমোজোমযুক্ত পুরুষ- 


শুক্রাণু দ্বারা নিষিক্ত হয় তবে মিলনোত্তর কোষটির ক্রোমোজোম-সংখ্যা 
হবে 8843, Y। সুতরাং এই নিষিক্ত কোষ বা জণ থেকে মাতৃগর্ভে 
জন্ম নেবে যে সন্তান সে পুত্র। আর স-ক্রোমোজোমহুক্ত স্ত্রীজাতীয় 
শুক্রাণু দ্বারা গর্ভাধান ঘটলে ভ্রণটির ক্রোমোজোম-সংখ্যা হবে ৪৪+, %| 
সুতরাং এক্ষেত্রে সন্তান হবে কন্যা । 

পুত্র অথবা! কন্যা-_কোন্টির সম্ভাবনা বেশি? প্রোব্যাবিলিটির নিয়মে 
ছুটির সন্তাবনাই সমান সমান। তবে বাস্তবে তা হয় না। পরিসংখ্যান 
নিয়ে দেখ! গেছে, ছেলে হবার সন্তাবনাই তুলনায় কিঞ্চিৎ অধিক। তবে 
জীবনযুদ্ধে টিকে থাকার ক্ষমতায় মেয়ের! ছেলেদের উপর থানিকটা টেক! 
দিতে পারে বলে শেষপর্যন্ত সংখ্যার হিনাবে মেয়েরাই গরিষ থাকে । 


তিন $ টেস্টটিউব শিণ্ড 


প্রকৃতি সব সমর বাঁধাধর! পথে চলে না । কখনও কখনও খেরালি হয়ে 
ওঠে, অন্যমনস্ক হয়ে পড়ে কিংবা ভুল করে বসে । ঠিক আমাদেরই মতো । 
এবং তার ফলও হয় মারাত্মক_অধিকাংশ সময়। তখন জন্মবিজ্ঞানের 
ধার! ব্যাহত হয়। নারী সন্তানের জন্ম দিতে না পেরে চিহ্নিত হয় 
বন্ধ্যারপে। 

নারীর বন্ধ্যাত্বের জন্য সর্বক্ষেত্রে অবশ্য প্রকৃতিকে দায়ী করা চলে না। 
প্রকৃতির ভুলে নারীদেহের গঠনতন্ত্রে যেমন খুঁত থাকতে পারে, তেমনি 
রোগব্যাধি বা দুর্ঘটনার কারণেও খুঁত এনে যেতে পারে। প্রথমটা 
জন্মগত, দ্বিতীয়টা অধিগত। প্রথমটাকে বিজ্ঞানের ভাষায় বলে ০০৮- 
genital, দ্বিতীয়টাকে acquired. 

জন্মগত কি অধিগত, সেটা বড়ো কথা নয়; বড়ো কথ, খুঁতটা বা দোষটা 
কেমন? অতিক্রমণীয়, না অনতিক্রমণীয় ? অতিক্রমণীয় যদি হয় তাহলে 
কিছু বাধা, কিছু অসুবিধা সত্বেও নারী সন্তানবতী হতে পারে, সে সম্ভাবনা 
আছে; আর যদি অনতিক্রমণীয় হয় তাহলে বন্ধ্যাত্ব অবশ্যন্তাবী | 

বন্ধ্যাত্বের জন্য সব সময় নারীই যে দোষী তা কিন্তু নয়। পুরুষেরও 
দোষ থাকতে পারে। স্বামীর শুক্রে শুক্রাণুর সখ্য। বদি স্বাভাবিকের 
তুলনায় অনেক কম থাকে তাহলে স্ত্রী সন্তানধারণে অপারগ হতে পাবে । 
ক্কচিৎ কদাচিৎ এমনও দেখা যায় যে, স্বামীর বীর্ধ একেবারেই শুক্রাণুহীন | 
তখন স্ত্রীর বন্ধ্যাত্ব সন্দেহাতীত এবং অনপনেয় । 

অঙ্কের হিসাবে, সন্তানহীনতার দায় স্বামী-স্ত্রীর প্রায় সমান সমান। 
গড়ের হিসাবে, তিনটি নিঃসন্তান দম্পতির মধ্যে একটিতে স্বামী দায়ী, 
আর-একটিতে স্ত্রী দায়ী, এবং অবশিষ্টটিতে কে দায়ী, নিশ্চয় করে বলা 
কঠিন। কেননা, এক্ষেত্রে বন্ধ্যাত্বের কারণ অনেক সময়েই ছুর্জেয়। 


নল-৭ 


৯৮ নলজাতকের উপাখ্যান 


নারীদেহের ক্রটিবিচ্যুতির মধ্যে প্রধান__অবরুদ্ধ ক্যালোপিয়ান টিউব, 
ক্ষতিগ্রস্ত কিংবা অপরিণত জরায়ু, এবং বিকৃত বা অপুষ্ট ডিম্বাশয় । বন্ধ্যাত্বের 
বহুবিধ কারণের মধ্যে এই তিনটি কারণই বিজ্ঞানীদের চিন্তিত করে 
তুলেছে বেশি, কারণ এই তিনটি কারণের উপর তাদের হাত এখনও 
পর্যন্ত প্রায় সম্পূর্ণ ই নিক্কিয়। 

ডিম্বাশয় ডিম্বাণুর আধার, এবং আধার যদি ঠিক না থাকে তাহলে 
আধেয়রও ঠিক না থাকারই কথা, এবং বেঠিক ভিম্বাণুর নিষিক্তি 
অসম্তভব। ফ্যালোপিয়ান টিউব বদি অবরুদ্ধ থাকে তাহলে শুক্রাণুর সঙ্গে 
ডিস্বাণুর মিলন, অর্থাৎ ভ্রণস্থ্টি হতে পারে ন৷ | জরায়ু যদি বিনষ্ট হয় কিংবা 
অপরিণত থেকে যায় তাহলে তার ভিতর ভ্রণের প্রবেশ ঘটলেও জণ 
জরায়ুর আভ্যন্তর প্রাচীরগাত্রে প্রোথিত হতে পারে না এবং ত! থেকে 
প্রয়োজনীয় পুষ্টি আহরণ করতে পারে না। ফলে, ভ্রণের মৃত্যু অবধারিত। 

সুতরাং দেখা যাচ্ছে, তিনটি কারণই বন্ধ্যাত্বের বড়ো কারণ। পরীক্ষায় 
দেখা গেছে, শতকর! পনের থেকে কুড়ি জন নারীর ক্ষেত্রে বন্ধ্যাত্বের কারণ 
শুধু অবরুদ্ধ ফ্যালোপিয়ান টিউব । 

বোম্বাইয়ের ইন্সটিটিউট ফর রিসার্চ ইন রিপ্রোভাকশন'এর একটি 
হিসাবে দেখা যায়, ভারতে বন্ধ্যা নারীদের শতকরা প্রায় পঁচিশজনের 
ফ্যালোপিয়ান টিউব বন্ধ। এদেশে ফ্যালোপিয়ান টিউব বন্ধের একটা 
সাধারণ কারণ, জননস্থানের যন্ষ্মা। এই যন্ম্মার ফলে জরায়ুর ভিতরকার 
আস্তরণ সম্পূর্ণ নষ্ট হয়ে যেতে পারে। অন্যান্য কারণেও ফ্যালৌপিয়ান 
টিউব বন্ধ হয়ে যেতে পারে। নাইজিরিয়ার প্রধানত গনোরিয়ার দরুন 
শতকরা প্রায় চল্লিশজন নারীর ফ্যালোপিয়ান টিউব বন্ধ হয়ে যায় । 

সন্তানজন্মের জন্য প্রয়োজনীয় অন্য সমস্ত অঙ্গ যদি স্বাভাবিক থাকে, 
কেবল ফ্যালোপিয়ান টিউব বন্ধ__তাহলেও গর্ভধারণ অসম্ভব | 
ফ্যালোপিয়ান টিউব সম্পুর্ণও বন্ধ হতে পারে, আবার অংশবিশেষও 
বন্ধ হতে পারে। অংশবিশেষ বন্ধ হলে হতে পারে অগ্রভাগে কি 
মধ্যভাগে অথব। অন্তভাগে অর্থাৎ জরায়ুর সঙ্গে তার সংযোগস্থলে | 


টেস্টটিউব শিশু ৯৯ 


আর, সম্পূর্ণ বন্ধ হলে গোটা টিউবই নিশ্ছিদ্র দড়ির মতো নিরেট হতে 
পারে। ) 
যা-ই হোক ন! কেন, পরিণাম এক । নদীর উপর একটা সেতু আছে 
__সেতুর এদিকটা ভাঙা কি ওদিকটা অথবা গোটাটাই, সেটা বড়ে। কথা 
নয়; নদী পার হওয়া যাবে না, সেটাই 
আসল কথা । এখানেও তাই। 
উপযুক্ত সময়ে ভিম্বাশয় থেকে ডিম্বাণু 
নির্গত হয়ে শুক্রাণুর সঙ্গে মিলনের জন্য 
ফ্যালোপিয়ান টিউবের মধ্যে যাত্রা শুরু 
করল, ওদিক থেকেও কোটি কোটি 
শুক্রাণু ছুটল সেই কফ্যালোপিয়ান 
টিউবের মধ্যে ডিস্বাণুর সঙ্গে মিলনের 
আশায়। কিন্তু পথে ব্যারিকেড ৷ 
একদিকে একটি ডিম্বাণু, অন্যদিকে 
কোটি কোটি শুক্রাণ্ু-মিলন হতে 
পারল না। এ শুধু একবার নয়, 
. বারবার । যতবার ডিম্বাথুনির্গমন, 
ততবার । 
আগেই বলেছি, ফ্যালোপিয়ান টিউবের মধ্যেই শুল্টাণুর সঙ্গে ডিম্বাণুর 
মিলন ঘটে এবং ডিম্বাণু নিষিক্ত হয়ে ভ্রণ স্থষ্টি হয়। ছুটি ফ্যালোপিয়ান 
টিউবের যে কোনো একটিতে এই মিলন ঘটতে পারে । সুতরাং একটি 
টিউব যদি বন্ধ থাকে এবং আর-একটি উন্মুক্ত তাহলেও সন্তানজন্মের সম্ভাবন। 
প্রোব্যাবিলিটির হিসাবে শতকরা পঞ্চাশ ভাগ | কিন্ত বদি ছুটি টিউবই বন্ধ 
থাকে তাহলে সে সন্তাৰন৷ নিশ্চিতরূপেই শুন্য । 
প্রশ্ন হতে পারে, অস্ত্রোপচার করে এই অবরোধ কি দূর করা বায় না? 
অবরোধ যদি আগাগোড়া হয়, অর্থাৎ টিউব যদি নিশ্ছিদ্র নিরেট দড়ির মতে৷ 
হয় তাহলে এক কথায় উত্তর;_না। চিকিৎসকর1 এক্ষেত্রে অসহায় । 


১০০ নলজাতিকের উপাখ্যান 


অস্ত্রোপচার করে অবরোধ দূর করার চেষ্টা হতে পারে কেবল আংশিক 
অবরোধের ক্ষেত্রে । ফ্যালোপিরান টিউবের মধ্যভাগে বদি অবরোধ থাকে 
তাহলে সেই অবরুদ্ধ অংশটুকু কেটে বাদ দিয়ে ছুপাশের সচ্ছিদ্র অংশ টেনে 
এনে পরস্পরের সঙ্গে জুড়ে দেবার চেষ্টা অনেক ক্ষেত্রেই হয়ে খাকে। 
আবার, টিউবের অগ্রভাগে কি অন্তভাগে অবরোধ থাকলে অনুরূপ অস্থরো- 
পচারের সাহায্যেই তা দূর করার চেষ্টা হয়। কিন্তু এইভাবে শেষ পর্যন্ত 
বন্ধ্যাত্বমোচন হয়েছে, নারী সন্তানবতী হতে পেরেছে__এমন ঘটনা বড়ো 
একটা শোনা যায় না। = 

অস্ত্রোপচার করে আংশিক প্রতিবন্ধকতা৷ দূর করার চেষ্টা অবশ্যই করা 
যায়, কিন্ত সফলতার সম্ভাবনা কম । শতকরা ১০ থেকে ১৫ ভাগ | জন্ম- 
নিয়ন্ত্রণের জন্য যেখানে সুস্থ স্বাভাবিক ফ্যালোপিয়ান টিউব বন্ধ করে দেওয়া 
হর, পরে আবার সন্তানজন্মের প্রয়োজনে সেই টিউব খোলার চেষ্টা করে 
দেখা গেছে, সফলতা শতকর। মাত্র ৪০ ভাগ অত্যাধুনিক মাইক্রো 
সার্জারির সাহায্য নিলে ৭০ ভাগ পর্যন্ত ওঠানো যায় বড়োজোর | কিন্ত 
মাইক্রোসার্ভারির সুবিধা খুব সুলভ নয় এ দেশে । সুতরাং রোগাক্রান্ত 
কিংবা অস্বাভাবিকতার কারণে বিকৃত ফ্যালোপিয়ান টিউবের অবরোধ দুর 
করা খুব সহজসাধ্য নয় । 

প্রশ্ন হতে পারে, আধুনিক চিকিৎসায় যেখানে কোনো কোনে! হাটের 
রোগে রোগাক্রান্ত বা বিকৃত ধমনীর বিকল অংশ কেটে বাদ দিয়ে সেই 
জায়গায় প্লাস্টিকের নল বসিয়ে কিংবা! বাই-পাস হিসাবে একটা অতিরিক্ত 
প্লাঞ্টিকের নল জোড়া দিয়ে রোগীকে বাঁচিয়ে রাখা সম্ভব হচ্ছে সেখানে 
অকেজো ফ্যালোপিয়ান টিউবের ক্ষেত্রে অনুরূপ ব্যবস্থা করা বাবে না কেন £ 
যাবে না, তার সবচেয়ে বড়ো! কারণ, হাটের আটারি আর উদরের ফ্যালো- 
পিয়ান টিউব দুই-ই আকৃতিতে নল হলেও প্রকৃতিতে সমগোত্র নয়। হাটের 
আটারি অনেকটা নিক্রিয় জলের পাইপের মতো, কিন্ত ক্যালোপিয়ান টিউব 
একটা সক্রিয় পদার্থ। আটারির মধ্য দিয়ে রক্ত বয়ে যায় হার্টের পাম্পিং 
আ্যাকশনের জন্য, আটারি রক্ত টানে না। কিন্তু ক্যালোপিয়ান টিউবে 


টেস্টটিউব শিশু ১০১ 
ডিন্বাণুআকর্ষণে ফ্যালোপিয়ান টিউবেরও একটা ভূমিকা আছে-__টিউবের 
ক্রমাগত সন্কোচন ও প্রসারণের কলে ডিম্বাণু এগিয়ে চলে'। কিন্ত 
প্লাস্টিকের নল অচেতন পদার্থ, তার সঙ্কুচিত ও প্রসারিত হবার ক্ষমতা 
নেই। 

আরও প্রশ্ন হতে পারে, আজকের এই ট্রান্সপ্রান্টেশনের যুগে ক্যালো-; 
পিয়ান টিউব কি ট্রান্সপ্রাণ্ট কর। যায় ন।? প্রকৃতি মানুষকে এমন অনেক 
অঙ্গই দুটো করে দিয়েছে, যা একটা হলেই হয়তো চলে যেত। কিন্তু দুটো 
করে দিয়েছে, যাতে একটা অকেজো হরে গেলে আর-একটা৷ দিয়ে কাজ 
চালিয়ে নেওয়া যায়।  যেমন-_ছ্টে৷ চোখ, ছুটে। কান, দুটো ফুসফুস, দুটে৷ 
কিডনি। কিডনি ট্রান্সপ্লান্টেশনের কথ প্রায়ই শোন। যায় । কারও ছুটি 
কিভনিই যখন নষ্ট হয়ে যার তখন অন্ত একজনের দেহ থেকে একটি সুস্থ 
কিডনি কেটে এনে বসিয়ে দেওয়। যায় । তাতে দুজনেই ভালোভাবে বেঁচে 
থাকতে পারে । 

নারীদেহে ফ্যালোপিয়ান টিউবও ছুটি । যে নারীর ছুটি ফ্যালোপিয়ান 
টিউবই সুস্থ স্বাভাবিক, সে তো আর-একজন নারীকে জননী করতে 
অনায়াসেই তার একটি দান করতে পারে ! 

পারে। কিন্ত গ্রহণ যদি না থাকে তাহলে দানের প্রয়োজন কী? 
এখনও পর্যন্ত ফ্যালোপিয়ান টিউব ট্রান্সপ্লান্টেশনের কথা শোনা যায় নি। 
শল্যবিদ্রা অবশ্য আশা করেন, একদিন হয়তো কিডনি ট্রান্সপ্লান্টেশনেরই 
মতো ক্যালোপিয়ান টিউব ট্রান্সপ্লান্টেশনও সম্ভব হবে | কিন্ত করে? এ 
প্রশ্নে তার! নিরুত্তর ৷ 

তাই ফ্যালোপিয়ান টিউবের অবরোধ্জনিত বন্ধ্যাত্বমোচনের একমাত্র 
উপায় এখন;_-জঠরের বাইরে কৃত্রিম উপায়ে শুক্রাণু আর ডিম্বাণুর মিলন 
ঘটানে। | অর্থাৎ, নারীর ডিম্বাশয় থেকে ডিম্বাণু বার করে এনে জঠরের 
বাইরে কাচের পাত্রে পুরুষের শুক্রাণুর সঙ্গে তার মিলন ঘটিয়ে জগ হট 
করে সেই ভ্রণ আবার নারীর জয়াযুর ভিতর সংস্থাপন কর! । 

জঠরের বাইরে ডিম্বাণু ও শুক্রাণুর মিলন প্রকৃতির রাজ্যেও দুর্লভ 


১০২ নলজাতকের উপাখ্যান 


নয় । মাছ, ব্যাঙ প্রভৃতি বেশ কিছু প্রাণীর ক্ষেত্রে এই ধরনের মিলন 
অতি সাধারণ ঘটন। | 

স্ত্রী-মাছ জলের মধ্যে একসঙ্গে অসংখ্য ডিম পাড়ে। তারপর পুরুষ- 
মাছ এসে এঁ ডিমগুলির উপর তার শুক্র নিক্ষেপ করে। স্পষ্টই বোবা! 
যায়, সব ডিমের উপর শুক্র পড়ে না। যেগুলির উপর পড়ে, কেবল 
সেগুলিই নিষিক্ত হয়| 

ব্যাঙের ক্ষেত্রে ব্যাপারটা একটু অন্য রকম। স্ত্রীব্যাঙ একসঙ্গে বহু 
শত ডিম পাড়ে। কিন্তু ডিমগুলি তার দেহ থেকে নির্গত হবার আগেই 
পুরুষ-্যাউ এসে তার পিঠে চেপে বসে। স্ত্রীবব্যাঙের দেহ থেকে যে-ই 
ডিম বেরুতে শুরু করে, অমনি পুরুষ-ব্যাঙ তার শুক্রধারা খুলে দের়। 
এখানেও, সহজেই অনুমেয়, সব ডিম শুক্রের স্পর্শ পায় না। যেগুলি 
পায়, শুধু সেগুলিই নিষিক্ত হয়। 

ব্যাঙ আর মাছের ক্ষেত্রে শুক্রাণু আর ডিন্বাণুর মিলন ঘটে দেহের 
বাইরে, কিন্তু জীবজগতের অধিকাংশ প্রাণীর শুক্রাণু আর ডিম্বাণুর মিলন 
দেহের ভিতরে । তার মধ্যে কীটপতঙ্গও আছে, পশুপাখিও আছে 
মান্য তো আছেই | ঠ 

ব্যাঙ, মাছ প্রভৃতি প্রাণীদের দেখেই কিন৷ জানি না, বিজ্ঞানীদের 
মনে কৌতুহল জাগে, দেহের ভিতর শুক্রাণু ও ডিম্বাণুর মিলন ঘটে, এমন 
কিছু প্রাণীর ক্ষেত্রে এই রকম ভাবে জঠরের বাইরে কৃত্রিম উপায়ে শুক্রাণু ও 
ডিম্বাণুর মিলন ঘটিয়ে ভ্রণ স্থষ্টি করা কি সম্ভব? এবং পরে সেই ভ্রণ 
গর্ভে সংস্থাপন কর! ? 

জণসংস্থাপন নিয়ে গবেষণ। প্রথম কবে শুরু হয়, বলা কঠিন । তবে 
কাগজে-পব্রে দেখা যায়, আজ থেকে প্রায় নববই বছর আগে এই ধরনের 
একটি গবেষণা সফল হয়েছিল। ১৮৯০ সালের ২৭ এপ্রিল কেস্িজ 
বিশ্ববিগ্ঠালয়ের বিশিষ্ট বিজ্ঞানী ওয়াস্টার হীপ জানান, একটি প্রাণীর গর্ভে 
আর-একটি প্রাণীর সন্তান ধারণ করানোয় তিনি সফল হয়েছেন ।. হীপ 
প্রথমে আ্যাঙ্গোরা জাতীয় একটি পুরুষ-শশককে দিয়ে আ্যাঙ্োরা জাতীয় 


\ 


টেস্টটিউব শিশু ১০৩ 


একটি স্ত্রীশশকের গর্ভাধান করান এবং তার বত্রিশ ঘণ্টা পর দ্ত্রী-শশকটির 
গর্ভ থেকে ছুটি নিষিক্ত ডিম্বাণু বার করে আনেন। তারপর, হীপেরই কথা 
উদ্ধত করে বলা যার, +--" these two ova were immediately 
transferred into the upper end of the Fallopian tube of 
a Belgian doe hare which had been fertilised three hours 
before by &, buck of the same breed as herself...In due 
course, this Belgian doe hare gave birth to six young— 
four of these resembled herself @nd her mate, while two 
of them were undoubted Angoras” 

এ যে কত বড়ো একটা সাফল্য এবং এই সাফল্য মানুষ ও অন্যান্য 
প্রাণীর প্রজননের ক্ষেত্রে যে কী বিরাট সম্ভাবনা নিয়ে আসছে, তখনকার 
দিনের বিজ্ঞানীর! তা বুঝতে পারেন নি। এক প্রাণীর গর্ভ থেকে ডিম্বাণু 
বার করে এনে আর-এক প্রাণীর গর্ভে পুনঃস্থাপনের যে সুদূরপ্রসারী 
প্রতিশ্রুতি, সেই প্রতিশ্রুতির কথা বুঝতে আরম্ভ করেন এই শতাব্দীর কিছু 
কিছু বিজ্ঞানী ৷ 

এবং তারই প্রত্যক্ষ ফল, ডঃ প্যাট্রিক স্টেপটো এবং ডঃ রবাট 
এডওয়ার্ডসের স্ষ্টি_লুইজি ব্রাউন | 

ডঃ স্টেপটো! এবং ডঃ এডওয়াডর্স ওয়াপ্টার হীপের উপর ঠিক. ছুটি 
মাত্র ধাপ উঠতে পেরেছেন। প্রথম, তার। মাতৃগর্ভে শুক্রাণু দিয়ে ডিম্বাণু 
নিষিক্ত করেন নি, করেছেন মাতৃগর্ভের বাইরে, কাচের পাত্রে__টেস্টটিউবে 
অথবা পিট্রিডিশে, বিজ্ঞানের ভাষার যাকে বলে £ ৮1:০১ দ্বিতীয়, নবজাত 
শিশুর কোনে! রকম অঙ্গবিকৃতি বা আপাতদৃষ্ট অস্বাভাবিকতা ছাড়াই তারা 
এযাবকাল-অসহযো গী প্রজনন-কোষ জরায়ুতে স্থাপন করে সন্তানজন্ম সম্ভব 
করেছেন। সংক্ষেপে, এ-ই হচ্ছে তাদের সাফল্য । এ বড়ো কম সাফল্য নয়। 

কিন্তু এই সাফল্য একদিনে আসে নি। এই শতাবীর প্রথম থেকেই 
জীববিজ্ঞানীরা দেহের বাইরে কৃত্রিম পরিবেশে কৃত্রিম উপায়ে শুক্রাণু ও 


ডিম্বাণুর মিলন ঘটাবার জন্য বারবার চেষ্টা করেছেন। 


১০৪ ০ নলজাতকের উপাখ্যান 


চল্লিশের দশকের মাঝামাঝি খবর শোনা গেল, বস্টন শহরের জ্ীরোগ- 
বিশেষজ্ঞ ডঃ জন রক নারীদেহের বাইরে কৃত্রিম পরিবেশে একটি ডিস্বাণুকে 
শুক্রাণুসহযোগে নিষিক্ত করতে সমর্থ হরেছেন। বিজ্ঞানীরা আশান্িত 
হলেন, কিন্ত সে আশ! অচিরেই মন্দীভূত হ'ল অবিশ্বাসের চাপে । শেষে, 
গোটা ব্যাপারটাই তলিয়ে গেল । 

এর বছর দশেকের মধ্যে আর-একজন মাকিন স্ত্রীরোগবিশেষজ্ঞ ডঃ 
ল্যানডাম শাটুল্‌ ঘোষণা করলেন, জঠরের বাইরে একটি ডিম্বাণুকে তিনি 
কেবল নিষিক্তই করেন নি, নিষিক্তির পরে দীর্ঘ ছ দিন সেটিকে তিনি বাঁচিয়ে 
রেখে স্বাভাবিকভাবে তার কোযবিভাজন ঘটাতেও সমর্থ হয়েছেন । 

এর কয়েক বছর পরে ইতালির এক বিজ্ঞানী দানিয়েল পাক্রচি 
জানালেন, কৃত্রিম পরিবেশে একটি ডিস্বাণুকে নিষিক্ত করে সুদীর্ঘ উনতিরিশ 
দিন সেটিকে তিনি বাঁচিয়ে রেখেছিলেন এবং দন্তরমতে। তার স্বাভাবিক 
কোষরিভাজনও ঘটিয়েছিলেন। কিন্তু শেষপর্যন্ত সেই মানবভ্রণটিকে তিনি 
নষ্ট করে ফেলতে বাধ্য হয়েছিলেন । কারণ, ভ্রণটি যেভাবে অতিদ্রত 
আয়তনে বৃদ্ধি পাচ্ছিল তাতে অনতিকালের মধ্যেই হয়তো! সেটি অঙ্গ- 
প্রত্যন্গহীন একটি বিকট মাংসপিণ্ডের আকার ধারণ করত। ভ্রণটি নষ্ট করে 
ফেলার পরই ভাটিকান থেকে ধ্মাঁয় আদেশ জারি হওয়ায় তাকে এই 
গব্ষণাকর্ম থেকে বিরত হতে হয় 

১৯৬৯ সালে ইংল্যাণ্ডের ওন্ডহ্যাম হাসপাতালের স্ত্রীরোগবিশেষচ্ঞ 
ডঃ প্যাট্রিক স্টেপটে। এবং তার সহযোগী কেম্বিজ বিশ্ববিদ্যালয়ের শারীর- 
বিদ্যাবিশারদ ডঃ রবাট এডওয়ার্ডদ ঘোষণা করলেন, গবেষণাগারে কৃত্রিম 
পরিবেশে একজন নারীর ডিম্বাণু তার৷ শুক্রাণুমহযোগে নিষিক্ত করতে 
পেরেছেন। শুধু তা-ই নয়, গবেষণাগারের এ কৃত্রিম পরিবেশে মাতৃ 
জঠরের মতোই এ নিষিক্ত ডিম্বাণুর প্রাথমিক বৃদ্ধি ও কোষবিভাজন 
ঘটাতেও সমর্থ হয়েছেন। 

এই ঘোষণার সঙ্গে সঙ্গে ধর্মবিশ্বাসী ও সংস্কারাচ্ছন্ন মানুষের মনে তীব্র 
প্রতিক্রিয়া স্থষ্টি হ'ল। আতঙ্কিত ডঃ স্টেপটে| কালবিলম্ব না করে 


টেন্টটিউব শিশু ১০৫ 


সংবাদপত্রে বিবৃতি দিলেন, “আমাদের গবেষণার আমল উদ্দেশ্য একান্ত- 
ভাবেই মানবিক । আমরা নিঃসন্তান নারীর ব্যর্থতার গ্লানি দূর করতে চাই । 
জননতন্ত্রের একটি ছোট্ট বাধা অতিক্রম করে বন্ধ্যা নারীকে দিতে চাই অন্তত 
একটি সন্তান ৷” 

১৯৭২ সালে আ্যামেরিক! যুক্তরাষ্ট্রের ম্যানহাটান হাসপাতালে, 
ডঃ ল্যানডাম শাট্ল্‌ গবেষণাগারে কৃত্রিম পরিবেশে ডরিস ডেলজিও নামে 
এক নিঃসন্তান রমণীর ডিম্বাণুকে তার স্বামীর শুক্রাণু দিয়ে নিষিক্ত করলেন। 
তার উদ্দেশ্য ছিল, নিষিক্ত ডিম্বাণুটি ডরিসের জরায়ুতে সংস্থাপন করবেন। 
কিন্ত বাধ! এল কর্তৃপক্ষের কাছ থেকে_ মানুষের উপর এই ধরনের গবেষণা 
তাদের বিবেকে বাধে । কর্তৃপক্ষের এই মতের বিরোধিত। করলেন ভরিস। 
ব্যাপারটা তিনি আদালতে নিয়ে গেলেন । ফলে, আ্যামেরিক৷ যুক্তরাষ্ট্র 
এম্িও ট্রান্সফার, অর্থাৎ ভ্রণসংস্থাপন সম্পর্কিত সমস্ত গবেষণী নিষিদ্ধ. 
হাল। 

১৯৭৪ সালে বৃটিশ জীববিজ্ঞানী ডঃ ডগলাস বেভিন দাবি করলেন, 
জণসংস্থাপনে তিনি সকল হয়েছেন; গবেষণাগারে কৃত্রিম উপারে ডিম্বাণু 
নিষিক্ত করে তিনি জপ স্থষ্টি করেছেন এবং সেই ভ্রূণ নারীদেহের জরায়ুর 
অভ্যন্তরে প্রবিষ্ট করিয়ে বন্ধ্যা নারীকে মাতৃত্ব দান করেছেন। মাত্র 
একজন নারীকে নয়, তিনজন নারীকে । 

১৯৭৪ সালের জুলাই মাসে বৃটিশ মেডিক্যাল আ্যাসোসিয়েশনের 
বিজ্ঞানসভার অধ্যাপক বেভিস দৃঢ়স্বরে ঘোষণা, করলেন, গবেষণাগারে 
মানব ডিম্বাণু নিষিক্ত করা এবং পরে ত! জরায়ুর ভিতর সংস্থাপন করা 
কার্ষত সম্ভব । এইভাবে ভ্রণসংস্থাপন করে তিনটি শিশুর জন্ম তিনি 
সম্ভব করে তুলেছেন। তারা সকলেই দৃশ্যত স্বাভাবিক । তারা সকলেই 
বেঁচে আছে । আছে বৃটেনে এবং পশ্চিম ইয়োরোপে। 

অধ্যাপক বেভিস নৈতিক দিক থেকেও জণসংস্থাপন সমর্থন করলেন। 


বললেন, নীতিপরায়ণ হবার জন্য মনুত্যজন্ম যৌনমিলনের দ্বারাই হতে হবে, 
এমন যুক্তি তিনি স্বীকার করেন না। 


১০৬ নলজাতকের উপাখ্যান 

অধ্যাপক বেভিসের ভাষণের সারাংশ ১৯৭৪ সালের বৃটিশ মেডিক্যাল 
জার্নালে প্রকাশিত হ'ল। 

অধ্যাপক বেভিসের ভাষণ জনমানসে বিরূপ . প্রতিক্রির! স্থপতি করল, 
তার জণসং-স্থাপনের দাবি প্রমাণাভাবে অস্বীকৃতও হ"ল। গবেষণাগারে 
কৃত্রিম পরিবেশে ডিম্বাণু নিষিক্ত করে মাতৃজঠরে তার সংস্থাপন এবং 
এইভাবে মানবশিশুর জন্মপ্রচেষ্টা। জনচিন্তে যে প্রতিক্রিয়ার ঝড় তুলল 
তার ফলে বিজ্ঞানীরা তাদের গবেষণার বিষয় প্রকাশ করতে কুদ্ঠিত হতে 
শুরু করলেন, সাহসও হারাতে লাগলেন। বিভিন্ন দেশে সরকার ও 
ধর্মীয় সংস্থাগুলির পক্ষ থেকে এই জাতীয় পরীক্ষানিরীক্ষার উপর বিধিনিষেধ 
আরোপিত হ'ল। এমন কি; এই ধরনের গবেষণার জন্য সরকারী ও 
বেসরকারী অর্থসাহাব্যও বন্ধ হয়ে গেল। 

কিন্ত ওন্ডহামের ডঃ প্যাট্রিক স্টেপটোর গবেষণ। চলতে থাকল গোপনে, 
সতর্কভাবে,_তার স্বোপাজিত অর্থের উপর নির্ভর করে। 

জণসংস্থাপনে প্রথম বৈজ্ঞানিক সাফল্য দেখা গেল ১৯৭৫ সালে । ষোল 
আন৷ সাফল্য নয়। কিন্ত এ আংশিক সাফল্যেই বিজ্ঞানীর! পথের নিশান। 
পেয়ে গেলেন, উৎসাহিত হলেন । 

কৃত্রিম উপায়ে ডিম্বাণু ও শুক্রাণুর মিলনে স্ষ্ট ভ্রণটি যথাবিহিতভাবে 
জরায়ুতেই প্রবিষ্ট করানে। হয়েছিল, কিন্তু ভ্রণটি জরায়ুতে প্রোথিত না হয়ে 
এক ধাপ এগিয়ে গিয়ে আশ্রয় নিয়েছিল ক্রটিযুক্ত ফ্যালোপিরান টিউবে 
এবং সেখানেই ধীরে ধীরে বৃদ্ধি লাভ করছিল। ইংরেজীতে, ডাক্তারী 
ভাষায়, একে বলে টিউবাল প্রেগন্ান্সি। টিউবাল প্রেগন্যান্সি কখনও 
সফল হয় না; এক্ষেত্রেও হ'ল ন।। দীর্ঘ দশ সপ্তাহ পরে আকস্মিক গর্ভপাতে 
টি বিনষ্ট হয়ে গেল। কিন্ত বিজ্ঞানীরা সাফল্যের চাবিকাঠির কিছু 
সন্ধান পেলেন। ছুটি বিষয় তাদের কাছে স্পষ্ট হয়ে গেল। 

প্রথম, কৃত্রিম পরিবেশে স্ুষ্ট ভ্রণের সংস্থাপনে যদি কোনো! ক্রটি ন! 
থাকে তাহলে জরায়ু তাকে প্রত্যাখ্যান না করে বরং গ্রহণ করবে 
এবং অবিরাম তার প্রয়োজনীয় পুষ্টি যুগিয়ে যাবে । 


টেন্টটিউব শিশু ১০৭ 


দ্বিতীয়, কৃত্রিম পরিবেশে স্ষ্ট ভ্রণের সংস্থাপনকর্মের আগেই যদি 
নারীদেহ থেকে অসুস্থ বা রোগাক্রান্ত ফ্যালোপিয়ান টিউব ছুটি কেটে বাদ 
দেওয়া হয় তাহলে জরায়ুর ভিতর জ্রণের বাস হবে নিরাপদ | ঠিক এই 
কারণেই ডঃ স্টেপটো৷ লেজলি ব্রাউনের জরায়ুতে ভ্রণসংস্থাপনের পূর্বে 
তার ফ্যালোপিয়ান টিউব দুটি অস্ত্রোপচার করে সম্পূর্ণ বাদ দিয়েছিলেন! 

এইভাবে ভ্রণ সংস্থাপন করে বে শিশুর জন্ম হয়, চলতি কথায় তাকে 
বলে টেস্টটিউব শিশু | কিন্তু টেস্টটিউব শিশু কথাটা বিভ্রান্তিকর । কারণ, 
টেস্টটিউৰ শিশু বললে নিহিতার্থে বোঝায়, মাতৃগর্ভের প্রয়োজনই হয় নি 
কখনও_টেস্টটিউবেই শুক্রাণু আর ভিম্বাণুর মিলনের পর ডিম্বাণু নিষিক্ত 
হয়ে ভ্রুণ স্থ্টি হয়েছে এবং টেস্টটিউবেই সেই ভ্রণ দিনের পর দিন বৃদ্ধি 
লাভ করে শেষে পূর্ণাঙ্গ শিশুতে পরিণত হয়ে ভূমিষ্ঠ হয়েছে। কিন্তু এই 
রকম শিশু অসম্ভব । যদিও বিজ্ঞানের অভিধানে অসন্তব বলে কিছু নেই, 
তবু নিঃসংশয়ে বলা যার, বহুকাল অবধি অসম্ভব থাকবে । তার সবচেয়ে 
বড়ে। কারণ, টেস্টটিউবে প্র্যাসেন্টা বা ফুল স্থষ্টি হয় না। মাতৃগর্ভে এই 
ফুল থেকেই ভ্রূণ তার প্রয়োজনীয় রক্ত আর পুষ্টি আহরণ করে বেঁচে থাকে, 
বড়ে। হয়__এবং শেষে শিশুর পূর্ণ অবয়ব লাভ করে ভূমিষ্ঠ হয়। স্থৃতরাং 
যতদিন পর্যস্ত-না কৃত্রিম ফুল স্থষ্টি করে টেস্টটিউবে কার্যকরভাবে স্থাপন 
করা মন্তব হচ্ছে ততদিন পর্যন্ত টেস্টটিউবে শিশুর জন্ম অসম্ভব । মানুষের 
শিশুর তো বটেই, সামান্য ইহুরের শিশুর জন্মও। 

তাছাড়া জীববিজ্ঞানের পরীক্ষণকার্ধে প্রাকৃতিক বাধাও প্রচুর। প্রকৃতির 
রোষ থেকে কোনো! ভ্রণকে দীর্ঘকাল টেস্টটিউবের মধ্যে বাঁচিয়ে রাখা 
ছুসোধ্য। একবার সাধ্য হলেই খুব সহজেই আবার হরে, এমন ১, 
বলা যায় না। বৃটিশ বিজ্ঞানী ওয়াপ্টার হীপ সর্বপ্রথম ১৮৯০ সালে একটি 
শশকের গর্ভ থেকে ছুটি নিষিক্ত ডিম্বাণু বার করে এনে আর-একটি শশকের 
গর্ভে স্থাপন করে সন্তানোৎপাদনে সফল হয়েছিলেন | প্রথম সককলতার 
পর দ্বিতীয় সফলতা লাভ করতে হীপকে দীর্ঘ সাত বছর নিরলস পরিশ্রম 
করতে হয়েছিল। এবং এই আধুনিককালে উন্নতমানের যন্ত্রপাতি আর 


2৯০৮ নলজাতকের উপাখ্যান 


প্রায়োগিক জ্ঞানের অধিকারী হয়েও ডঃ প্যাট্রিক স্টেপটো এবং তার. 
সহযোগীদের দশ, বছরে কমপক্ষে আশিবার ব্যর্থত৷ স্বীকার করে নিতে 
হয়েছিল । এতগুলি ব্যর্থতার পর ১৯৭৮ সালে লুইজি জয় ব্রাউনের ক্ষেত্রে 
তারা সফল হয়েছেন । 

ডঃ স্টেপটো ও তার সহযোগীর। ডিম্বাশর থেকে ডিম্বাণু সংগ্রহ করে 
ত| নিষিক্ত করার কিছু পরেই জরায়ুতে সংস্থাপন করেছিলেন । সুতরাং 
আণমংরক্ষণের সমস্ত তাদের ছিল ন! কিন্ত সুভাষবাবু ও তার সহযোগীদের 
এই সমস্তা ছিল। ডিম্বাণু নিষিক্ত করার পরেই তারা তা জরায়ুতে 
সংস্থাপন করেন নি, করেছেন তিগ্লান্ন দিন পরে। তাই ভ্রণস্থষ্টির পর 
তাদের ত! সংরক্ষণ করতে হয়েছে। করেছেন হিমারনপদ্ধতিতে, জ্রণের 
জীবন প্রক্রিরা সাময়িকভাবে স্তব্ধ করে দিয়ে । 


চার ৪ হিমায়ম-, 


জীবনকে কি কোথাও থামিয়ে রাখা সম্ভব ? মৃত্যু নর, কেবল 
স্তন্বজীবন ? যে জীবন সত্যি করে জীবনহীন নয়, অথচ তার প্রাণপ্রবাহ 
সাময়িকভাবে অবরুদ্ধ ? ইংরেজীতে যাকে বলে ‘সাসপেণ্ডেড আনিমেশন? ? 

সপ্তদশ শতকের প্রারম্ভে ইয়োরোপের কয়েকটি দেশে এ নিয়ে চিন্তা 
শুরু হয়েছিল। রটিফার, টাডিগ্রাডা, ত্যা্গুইলুলা প্রভৃতি অতি সুক্ষ 
জীবকণিকার অতি বিচিত্র জীবনধারণ তৎকালীন জীববিজ্ঞানীদের মনে 
বিস্ময় সৃষ্টি করেছিল । তারা দেখেছিলেন, আর্দ্র পরিবেশে জীবনচক্র যাদের 
আবতিত হয় সহজে স্বচ্ছন্দে, অতি রুক্ষতাও তারা মেনে নেয় নিবিবাদে। 
অনার কঠিন জায়গায় তারা৷ গুদ্ধ বিবর্ণ এবং আপাতদৃষ্টিতে প্রাণহীন হয়ে 
পড়ে থাকে দীর্ঘকাল, তারপর যখন তাদের দেহে প্রাণবারি সিঞ্চিত হয় 
তখন আবার তারা জেগে ওঠে প্রাণের প্রকাশ নিয়ে। স্তব্ধপ্রাণ তখন 
সজীব প্রাণচঞ্চল হয়ে ওঠে। অষ্টাদশ শতকের বিজ্ঞানী আ্যাবে স্পালানজানি 
জীবনের এই প্রকাশকে “রেজারেকশন" বলে আখ্যাত করেছেন । 

বিজ্ঞানীরা আরও দেখেছিলেন, স্বাভাবিক শীতকালের মতো! পরিবেশে 
প্রচণ্ড ঠাণ্ডায় কোনো! কোনো উদ্ভিদ আর প্রাণী অবলীলাক্রমে বেঁচে 
থাকে। তাদের মনে হয়েছিল, তাহলে তো অন্য প্রাণীদেরও অবশুন্য, 
অর্থাৎ শৃন্ের চেয়ে কম তাপাক্কে বাচিয়ে রাখা সম্ভব হতে পারে । 

তারপর কেটে গেল অনেকগুলি বছর । ১৯৫০ সালের ডিসেম্বর ও 
১৯৫১ সালের জানুয়ারিতে পৃথিবীবিখ্যাত বিজ্ঞানী পল বেকারেল ফরাসী 
'আযকাডেমি অভ সায়েন্সেন-এ এক ভাষণে বললেন, তামাক, কিছু 
উদ্ভিদ্বীজ এবং মোল্ড, রটিফার প্রভৃতি কয়েক জাতের জীবনকণিকাকে 
বিশু করে অতি-হিমায়ন পদ্ধতির সাহায্যে পরম শুন্য, অর্থাৎ _ ২৭৩ 
ডিগ্রি সেটিগ্রেডের কাছাকাছি কোনো তাপমাত্রায় দীর্ঘদিন হিমায়িত 

রেখে তারপর আবার স্বাভাবিক তাপমাত্রার ফিরিয়ে এনে তাদের মধ্যে 
জীবনের পুনবিকাশ ঘটানো সম্ভব হয়েছে। 

প্রসঙ্গত উল্লেখ করা যেতে পারে, প্রসিদ্ধ বিজ্ঞানী ভ্যান্ট হক. রাসায়নিক 
সংযোগের গতি বিশ্লেষণ করে একদ। বলেছিলেন, প্রতি ১০ ডিগ্রি সেটিগ্রেড 
তাপমাত্রা হাসে রাসায়নিক ক্রিয়াকলাপের গতি অর্ধেক হয়ে যার, কলে 
নিম্ন তাপাঙ্কে আয়ু হয়ে বার ছিগুণ। 

অতি-হিমায়ন ও তজ্জনিত রাসায়নিক বিক্রিয়ার গতি বিশ্লেষণ করে 
বেকারেল বললেন, কোনো জীবনকণিকাকে যদি পরম শুন্ তাপমাত্রায় 
হিমায়িত কর! যায় তাহলে তার পরমায়ু হবে অসীমকাল। 

ক্রায়োজেনিক্স, অর্থাৎ অতি-হিমায়ন বিজ্ঞানের জন্ম কিঞ্চিদধিক শতবর্ষ 
পূর্বে। ১৮৭৭ সালের শেষভাগে শূন্যের নিচে ১৮৩ ডিগ্রি সেটিগ্রেড 
তাপমাত্রায় যখন অকসিজেন গ্যাসকে তরলে রূপান্তরিত করা সম্ভব হ'ল 
তখনই অতি-হিমায়ন বিজ্ঞানের জন্মের সুচনা । 

এখানে একট! কথা বল! দরকার, ০ ডিগ্রি সেটিগ্রেডের নিচে যে কোনে। 
তাপমাত্রাই যথেষ্ট পরিমাণে শীতল হলেও অতি-হিমায়নের আরম্ভ ০ ডিগ্রি 
সেটিগ্রেডে নয়, তার অনেক নিচে, - ১৫০ ডিগ্রি সেটিগ্রেডে এবং 
শেষ _ ২৭৩ ডিগ্রি সেটিগ্রেডে, অর্থাৎ পরম শূন্যে, কারণ তার নিচে আর 
তাপমাত্রা নামানো যায় না। 

অতি-হিমারন কেবল অতিরিক্ত শৈত্যেরই প্রকাশ নয়, এতে পদার্থের 
ধর্েরও নানা পরিবর্তন ঘটে। জীবকোষের হিমায়ন আসলে তার বিশুক্ষী- 
করণেরই একটি রূপ । সাধারণভাবে, যে কোনো জীবকোষের ভিতরে 
নানাবিধ জীবরাসারনিক পদার্থ ছাড়াও প্রচুর পরিমাণে জল থাকে” 
শতকরা ৭০ থেকে ৮০ ভাগ । তাপমাত্র। হাসের সঙ্গে সঙ্গে কোষের 
ভিতরকার এই জলের ঘনত্ব বাড়তে থাকে । আবার, তাপমাত্রা ০ ডিগ্রি 
সেটিগ্রেডের কাছাকাছি আসার পর থেকে ঘনত্ব ক্রমশ কমতে থাকে এবং 
আয়তন বাড়তে থাকে । ০ ডিগ্রি সেটিগ্রেডে জল জমে বরফ হয় এবং 
ভর ঠিক থাকলেও জলের আয়তনের চেয়ে বরফের আয়তন বেশি। ফলে, 

কোষের.ভিতর একটা অতিরিক্ত চাপ স্থষ্টি হয় এবং সেই চাপ গিয়ে পড়ে 
কোষপ্রাচীরের গায়ে। চাপ বেশি হলে কোষপ্রাচীর ফেটে যেতে পারে 
এবং কোষের মৃত্যু ঘটতে পারে । কোষের মৃত্যু ঘটলে সবই পণশ্রম। 

তাই কোষের ভিতর যাতে বরফ জমতে না পারে তার ব্যবস্থা করা 
দরকার । সেজন্য হিমায়নের সময় তাপমাত্রা হাসের সঙ্গে সঙ্গে কোষের 
ভিতরকার জল অতি ধীরে ধীরে বাইরে আনতে হয়, আবার তাপারনের 
সময় তাপমাত্রা বৃদ্ধির সঙ্গে সঙ্গে ঠিক একইভাবে ধীরে ধীরে কোষের ভিতর 
জল প্রবেশ করাতে হয়। 

জীবকোষের আবরণ অভেগ্য নয় । সাধারণ অবস্থার যে কোনো জীব- 
কোষে তার আবরণ ভেদ করে নানাবিধ তরল যাতায়াত করতে পারে। 
কিন্তু খেয়ালখুশিমতে। নয়, একট! সুনির্দিষ্ট নিয়ম অনুসারে । কোষের 
ভিতরকার তরলের ঘনত্ব যদি কোষের বাইরের তরলের ঘনত্বের চেয়ে বেশি 
হয় তাহলে বাইরের তরল কোষপ্রাচীর ভেদ করে চলে যায় ভিতরে । 
আবার, কোষের বাইরের তরলের ঘনত্ব কোষের ভিতরকার তরলের ঘনত্বের 
চেয়ে বেশি হলে ভিতরের তরল চলে আসে বাইরে । বিজ্ঞানের ভাষায় 
একে বলে অসমোসিস, বাংলায় আত্রবণ বা অভিজ্রবণ। প্রাণিদেহে রক্ত- 
সঞ্চালন এবং বিপাকস্থষ্ট খাগ্যরস ও শতসহত্র প্রাণরাসায়নিকের স্বতঃসঞ্চালন 
ঘটে এই প্রক্রিয়ায় । 

তাপমাত্রা হাসের প্রক্রিয়ায় ০ ডিগ্রি সেটিগ্রেডের কাছাকাছি তাপ- 
মাত্রায় কোষাভ্যন্তরের প্রধান তরল অর্থাৎ জলের ঘনত্ব কমে যায়। তখন 
কোষের ভিতরকার জল কোষপ্রাচীর ভেদ করে ধীরে ধীরে কোষের বাইরে 
বেরিয়ে আসে । এইভাবে হিমায়নের ধাপে ধাপে কোষ-তরলের পরিমাণ 
ক্ৰমাগত কমে বায়। শেষে, যে তরল অবশিষ্ট থাকে, অতি নিয় তাপ- 
মাত্রায় তা কঠিন বরফে পরিণত হয়ে আয়তনে বাড়লেও কোষের ভিতরকার 
চাপ বৃদ্ধি পায় না। ফলে, কোষপ্রাচীরের উপর আঘাত পড়ে না, কোষ 
থেকে যায় অক্ষত। > 

অতি-হিমায়নে তাই তাপমাত্রা হ্রাসের হারটি অত্যন্ত গুরুত্বপূর্ণ । 

আবার, একই কারণে হিমায়নের পরে তাপায়নপর্বে তাপমাত্র! বৃদ্ধির 
হাঁরটিও সমান গুরুত্বপূর্ণ ৷ 

১৯৪৯ সালে লণ্ডনের মিল হিলে ইউ-কে মেডিক্যাল রিসার্চ কাউন্সিলের 
রসশালার ডঃ ক্রিস্টোফার পোল্জও ডঃ অড়ে স্মিথ এবং ডঃ আযালান পার্কৃ্‌ 
একেবারে আকস্মিকভাবে আবিষ্কার করেন বে, পাখির শুক্রাণুকে যদি 
গ্লিসারল-সহযোগে _-৭৯ ডিগ্রি সেটিগ্রেড তাপমাত্রায় হিমায়িত করে 
তারপর মৃদু তাপার়নে তাকে দ্রবীভূত কর! হয় তাহলে এ শুক্রাণু নষ্ট 
হর না। গ্রিসারল প্রচণ্ড ঠাণ্ডার কবল থেকে শুক্রাণুকে রক্ষা করে। 

এর কয়েক বছর পরে পরীক্ষা করতে করতে দেখা বায়, প্রচণ্ড ঠাণ্ডা 
সহা করতে পারে এমন কিছু প্রাণী, যেমন পরজীবী ভিমরুল, রেশমগুটি 
ও গো-মাছি, শীত-সমাগমের সঙ্গে সঙ্গে নিজেদের দেহে গ্রিসারল তৈরি 
করে। এই আবিষ্ষারে সিল হিলের আবিষ্কারের জোরাল সমর্থন পাওয়। 
যায়, এবং ১৯৫২ সালে ডঃ স্মিথ ১৫ শতাংশ গ্রিসারলের মধ্যে খরগোশের 
এক-কোষী নিষিক্ত ডিম্বাণু হিমায়িত করার চেষ্টা করেন। তার সেই চেষ্টা 
তখন খুব একটা সফল না হলেও ভবিষ্যতের দ্বার উন্মুক্ত করে দিয়ে যায় ॥ 
ডঃ স্মিথ বতগুলি নিষিক্ত ডিম্বাণু হিমায়িত করেছিলেন তার মধ্যে শতকর। 
মাত্র একভাগ ডিম্বাণু পরে কালচারের সময় বিভাজিত হতে থাকে । 
তাতেই বোঝ] যায়, প্রয়োগপদ্ধতির উন্নতি ঘটিয়ে স্তন্যপায়ী প্রাণীর ডিম্বাণু 
নিম্ন তাপাঙ্কে, অর্থাৎ -৭৯ ডিগ্রি থেকে - ১৯৬ ডিগ্রি সেটিগ্রেড তাপ 
মাত্রার মধ্যে সংরক্ষণ কর সম্ভব | ঃ 

কিন্তু পরবর্তা কুড়ি বছরের মধ্যে তা সম্ভব হয় নি। এই কুড়ি বছরে 
স্তন্যপায়ী প্রাণীর ডিম্বাণু ও ভ্রূণ হিমায়িত করার প্রভূত চেষ্ট! হলেও সে চেষ্ট। 
তেমন সফল হয়নি। তবে এই কুড়ি বছরে ভ্রণ নাড়াচাড়া করার ও 
কালচার করার ব্যাপারে এবং কম-তাপাঙ্ষের জীববিজ্ঞানের ক্ষেত্রে কিছু 
মৌলিক স্ুত্রনির্ধারণে অনেক গুরুত্বপূর্ণ অগ্রগতি হয়েছে। 

প্রথম অগ্রগতি, স্ত্রীজাতীয় প্রাণীর দ্বেহে গোনাভোট্রফিক হরমোন 
প্রয়োগ করে ওভিউলেশন অর্থাৎ ডিম্বাশয় থেকে স্বাভাবিকভাবে ডিম্বাণু 

নির্গমনের সময় একটির পরিবর্তে একাধিক ডিম্বাণু বার করা সম্ভব হয়েছে। 
এইভাবে বেশকিছু স্তন্যপায়ী প্রাণীর ডিম্বাণু বার করে জঠরের বাইরে টেস্ট- 
টিউবে বা অন্য কোনে! কাচের পাত্রে শুক্রাণুনহযোগে তা নিষিক্ত করা সম্ভব 
হয়েছে । আবার, ইনুর খরগোশ প্রভৃতি গবেষণাগারে ব্যবহৃত প্রাণী এবং 
গোরু ছাগল ভেড়া ইত্যাদি গৃহপালিত জন্তর জঠর থেকে জ্রণ বার করে 
বিশেষ ধরনের টিস্যু কালচারে বিভিন্ন সময়দৈর্ঘ্যে তার বৃদ্ধি ঘটিয়ে তারপর 
তা৷ অন্যের জরায়ুর মধ্যে স্থাপন করা সম্ভব হয়েছে । এইভাবে একজাতের 
একটি প্রাণিদেহ থেকে ডিম্বাণু অথবা ভ্রূণ সংগ্রহ করে সেই জাতেরই আর 
একটি প্রাণিদেহে সংস্থাপনের কাজ এখন কেবল পরীক্ষার পর্যায়েই সীমাবদ্ধ 
নেই, এখন তা ব্যবহারিক স্তরেও উঠে এসেছে । 

দ্বিতীয় অগ্রগতি, নিম্ন-তাপাক্কের জীববিষ্তা, অর্থাৎ ক্রায়ো-বাইঅলজি, 
বিজ্ঞানের এক স্বতন্ত্র শাখা হিসাবে প্রতিষ্ঠিত হয়েছে এবং জীবচিকিৎসা- 
বিজ্ঞান সম্পর্কিত গবেষণা ও পশুপ্রজননের বহু ক্ষেত্রে তার প্রত্যক্ষ প্রয়োগ 
ঘটেছে। ক্রায়ো-বাইঅলজির অভাবনীয় উন্নতির ফলেই আজ জমানো! 
রক্ত, কিয়া, কার্টিলাজ বা তরুণাস্থি, টিস্যু কালচারের কোষ এবং শুক্র- 
ব্যান্কের এত প্রসার হতে পেরেছে । আজ আমরা জানতে পেরেছি, 
কোনো কোষকে প্রচণ্ড ঠাণ্ডার মধ্যে বাঁচিয়ে রাখার জন্য গ্রিসারল, 
ডাইমিথাইল-সাল্ফঅকসাইড, এখিলিন গ্রাইকল প্রভৃতি ক্রায়ো- 
প্রোটেকটিভ অর্থাৎ হিমপ্রতিরোধক পদার্থের প্রয়োগই যথেষ্ট নয়, আরও 
কতকগুলি জিনিসের উপর কোষের মরণবীচন নির্ভর করে,_যেমন কোষের 
আয়তন ও ছূর্ভেন্ঠতা, হিমায়ন ও তাপারনের হার, সংরক্ষণের চূড়ান্ত 
তাপমাত্রা ইত্যাদি । 

১৯৫২ থেকে ১৯৭২, এই কুড়ি বছরে চমকপ্রদ কোনো ঘটনা না 
ঘটলেও প্রস্তুতি চলল অনেক । ১৯৭২ সালে লগুনের ‘ইউ-কে মেডিক্যাল 
রিসার্চ কাউন্সিল ম্যামালিয়ান ডেভেলপমেন্ট ইউনিট-এর ডঃ ডি জি 
হুইটিংহাম আমন্ত্রিত হলেন আযামেরিকা যুক্তরাষ্ট্রের টেনেসির “ওক রিজ 
ন্যাশন্যাল ল্যাবরেটরিতে । সেখানে তিনি ডঃ স্ট্যানলি লীবো এবং 

ন্ল_-৮ 

ডঃ পিটার মাজুরের সঙ্গে একত্রে গবেষণা করে ইছুরের ভ্রণ হিমায়িত করার 
ও পরে তা তাপারিত করার এক সুষ্ঠু পদ্ধতি উদ্ভাবন করলেন, এবং সেই 
পদ্ধতিতে _ ২৬৯ ডিগ্রি সেটিগ্রেড তাপমাত্রার ইহুরের ভ্রূণ সংরক্ষিত করে 
যথাসময়ে তা ইছুরের জরায়ুতে প্রবিষ্ট করিয়ে জীবন্ত ই্রশিশুর জন্ম 
ঘটালেন। 

ঠিক সেই সময় কেম্বি জে ‘ইউ-কে ত্যাগ্রিকালচারাল রিসার্চ কাউন্দিল'- 
এর “আ্যানিম্যাল ফিজিগওলজি ইউনিট'-এ ডঃ ইয়ান উইলমাট ইছুরের জণ 
নিয়ে স্বতন্ত্রভাবে গবেষণা! করে একই ফললাভ করলেন। কিন্তু, যে 
কারণেই হোক, সংরক্ষিত জ্রণ থেকে জীবন্ত ইদুরশিশু তিনি পান নি। তাতে 
কিছু আসে-যায় না । বিজ্ঞানে শেষফলটা সবসময় বড়ো কথা নয়, বড়ো 
কথা সফলতা লাভের চাবিকাঠি আয়ত্ত করা, অর্থাৎ প্রয়োগপদ্ধতি 
উদ্ভাবন করা । 

এরপর কুড়িটিরও বেশি গবেষণাগারে এই পদ্ধতিতে ইদুর, খরগোশ, 
ভেড়া, ছাগল ও গবাদি পশুর ভ্রণ হিমায়িত করে সংরক্ষণ করা হয়েছে। 

স্তন্যপায়ী প্রাণীর কোষকে হিমায়িত করলে সাধারণত মার! যায়। তার 
অন্যতম প্রধান কারণ, খুব তাড়াতাড়ি ঠাণ্ডা করার সময় কোষের ভিতর 
বরফ জমে । জল জমে যখন বরফে পরিণত হয় তখন আয়তনে বাড়ে। 
তাতে কোষপ্রাচীরে অতিরিক্ত চাপ স্বষ্টি হয়। কোষপ্রাচীর সেই অতিরিক্ত 
চাপ সহা করতে না পেরে অনেক সময় ফেটে যায় । কোষের মৃত্যু ঘটে। 
কিন্ত শীতায়নের হার যদি কম হয় তাহলে কোষের ভিতর জল জমে বরফে 
পরিণত হবার জন্য যে তাপমাত্রা প্রয়োজন সেই তাপমাত্রা আসতে কিছু 
সময় লাগে এবং সেই সময়ের মধ্যে কোষের ভিতরকার জল অনেকটাই 
বেরিয়ে যেতে পারে । কোষের চারপাশে যে ফিজিওলজিক্যাল সলিউশন 
অর্থাৎ জীবনরস থাকে তার ভিতরকার জল যখন জমতে শুরু করে তখন 
সেই রসে লবণের পরিমাণও বাড়তে থাকে এবং সেই ক্রমবর্ধমান লবণের 
কারণে কোষের ভিতরকার জল বেরিয়ে আসে । অতি গাঢ় অজৈব লবণের 
মধ্যে বেশিক্ষণ থাকলে কোষ নষ্ট হয়ে যায়, কিন্ত গ্রিসারল কিংবা ডাই- 

মিথাইল সাল্কংঅকদাইডের মতো কোনো পদার্থ মেশালে লবণের ক্ষতিকর 
প্রভাবটা কাটানো বার, এবং কোষ নিধিবাদে বেঁচে থাকতে পারে । ডঃ 
মাজুর অঙ্ক কষে দেখেছেন, ইছুরের ডিম্বাণুর সমান আয়তনের অর্থাৎ ৭০ 
মাইক্রোমিটার ব্যাসবিশিষ্ট কোষের মধ্যে বরফ জমা বন্ধ করতে হলে 
শীতায়নের হার প্রতি মিনিটে ১ ডিগ্রি সেটিগ্রেডের বেশি হলে চলবে না । 
তার অস্কটা যে ঠিক, সেটা পরে প্রমাণিতও হয়েছে। ক্রায়ো-প্রোটেকট্যান্ট 
হিদাবে গ্রিসারল কিংবা ডাইমিথাইল-সাল্ফঅকদাইড ব্যবহার করে প্রতি 
মিনিটে ০:৩ থেকে ০৮ ডিগ্রি সেটিগ্রেড হারে তাপমাত্রা কমিয়ে ইছুরের 
জণ হিমায়িত করে দেখা গেছে, এতেই তারা বেশি বাঁচে। কিন্ত 
শীতায়নের হার বদি প্রতি মিনিটে ২ ডিগ্রি সেটিগ্রেডের বেশি করা হয় 
তাহলে বাঁচে অনেক কম। 

হিমায়নের পর তাপায়নের হারও সমান গুরুত্পূর্ণ। হিমায়নের মতো 
তাপায়নও হবে ধীরে ধীরে, প্রতি মিনিটে ৪ ডিগ্রি থেকে ২৫ ডিগ্রি 
সেটিগ্রেড হারে। পশুপ্রাণীর কোষ-সংরক্ষণে শীতায়ন ও উষ্চায়নের যেসব 
হার এযাবৎ অবলম্বন করা হয়েছে তার মধ্যে এই হারই সবচেয়ে কম । 

সম্প্রতি ক্রায়ো-মাইক্রোস্কোপের সাহায্যে ডঃ লীবো দেখেছেন, প্রতি 
মিনিটে ১ ডিগ্রি সেটিগ্রেড কি তারও কম হারে বদি ইছুরের ভ্রূণ ঠাণ্ডা করা 
হয় তাহলে - ১৩৫ ডিগ্রি সেটিগ্রেড তাপমাত্রাতেও জণকোষের মধ্যে বরফ 
জমে না। 

এখানে একট! কথ বল! প্রয়োজন, যদিও ধীরে ধীরে ঠাণ্ডা করা ভ্রণের 
মধ্যে বরফ থাকে না, তবু দ্রুত উষ্গয়ন কেন মারাত্মক তার ব্যাখ্যা দেওয়া 
কঠিন। যতদুর মনে হয়, অতি ঠাণ্ডায় জণের অবকৌধিক গঠনে যে পরিবর্তন 
ঘটে তা ঠিক হতে কোষের মধ্যে ধীরে ধীরে জল প্রবেশ করা দরকার । 
কিন্ত এই অনুমান সমর্থন করার মতো কোনো তথ্যপ্রমাণ এখনও পর্যস্ত 
হাতে আসে নি। 

একটি ইছুরের গর্ভ থেকে ভ্রণ বার করে কিছুকাল তা অতি ঠাণ্ডায় 
সংরক্ষণ করার পর আর-একটি ইদুরের গর্ভে ত| প্রবিষ্ট করিয়ে সন্তান 

উৎপাদনের বিভিন্ন ধাপের একটি অনুচিত্র নিচে দেওয়া হাল ৷ স্ত্রীইছুরের 
সঙ্গে পুরুষ-ইছুরের মিলন ঘটিয়ে উপযুক্ত সময়ে স্ত্রীইছুরের প্রজননক্ষেত্র 


থেকে বিভিন্ন পর্যায়ে বৃদ্ধিপ্রাপ্ত কতকগুলি ভ্রণ সংগ্রহ করা হয় । যদিও 

ইহুরের বেলায় সংস্থাপন-পূর্ব যে কোনো পর্যায়ের ভ্রণ অতি ঠাণ্ডায় সংরক্ষণ 
করা যায়, তবু ৮-কোষী ভ্রণ সংরক্ষণ করাই সবচেয়ে সুবিধাজনক | 

সংগ্রহের পর অস্বাভাবিক জণ বা অনিষিক্ত ডিম্বাণু বদি কিছু থাকে 
তাহলে সেগুলি বাদ দেওয়া হয়। সুস্থ স্বাভাবিক জ্রণগুলি বেছে নিয়ে 
সেগুলি ছোটো ছোটো কাচের আ্যাম্পুলে রাখা হর এবং অতি ঠাণ্ডার কবল 
থেকে রক্ষ। করার জন্য আ্যাম্পুলের মধ্যে ০ ডিগ্রি সেটিগ্রেড তাপমাত্রায় 
উপযুক্ত পরিমাণ গ্রিসারল অথবা ডাইমিথাইল-সাল্ফঅকসাইড যোগ কর। 
হর। তারপর আ্যাম্পুলগুলি একটি পাত্রে -৬ ডিগ্রি সেটিগ্রেড তাপমাত্রার 
তরলের মধো ডুবিয়ে রাখা হর এবং সেই তরলের মধ্যে মাঝে মাঝে বরফখণ্ড 
ডুবিয়ে তরলের ভিতর বরফ তৈরি করা হয় । তরলের ভিতর বরফ. স্থষ্টির 
উদ্দেশ্য, তরল যেন.অতিরিক্ত ঠাণ্ডা হয়ে না পড়ে এবং ভ্রণকোষের ভিতর 
থেকে যথেষ্ট পরিমাণে জল বেরিয়ে যাবার আগে যেন কোষের মধ্যে বরফ 
জমতে না পারে। এইভাবে জণগুলিকে - ৪০ থেকে - ৫০ ডিগ্রি সেটিগ্রেড 
তাপমাত্রার হিমায়িত কর! হয়। এরপর আ্যাম্পুলগুলিকে এমন একটি 
তরলপূর্ণ পাত্রে রাখ! হয়, যার শরীতায়নের হার প্রতি মিনিটে ০'৩ ডিগ্রি 
থেকে ০:৮ ডিগ্রি সেটিগ্রেডের মধ্যে নিয়ন্ত্রিত করা বায়। এইভাবে 
তাপমাত্রা _ ৮০ ডিগ্রি সেটিগ্রেডে নামিয়ে আনার সঙ্গে সঙ্গে আ্যাম্পুলগুলিকে 
সংরক্ষণের জন্য তরল নাইন্রোজেনের মধ্যে স্থাপন করা হয়। সাধারণভাবে, 
তরল নাইট্রোজেনের তাপমাত্রা - ১৯৬ ডিগ্রি সেটিগ্রেড, এবং এই তাপ- 
মাত্রাতেই ভ্রণগুলিকে যতদিন প্রয়োজন, সংরক্ষণ করা৷ হয়। তারপর 
জণসংস্থাপনের আগে আ্যাম্পুলগুলিকে প্রতি মিনিটে ৪ থেকে ২৫ ডিগ্রি 
সেটিগ্রেড হারে উষ্ণ করা হয়। এইভাবে তাপমাত্রা যখন ০ ডিগ্রি 
সেটিগ্রেডে উঠে আসে তখন এ যে হিমারনের আগে ক্রায়ো-প্রোটেকট্যান্ট 
হিসাবে গ্রিসারল বা ডাইমিথাইল-সাল্ফঅকদাইভ দেওয়া হয়েছিল, ধীরে 
ধীরে তার গাঢ়ত! কমিয়ে শেষে জরণগুলিকে বার করে আনা হয়। তারপর 
সেগুলিকে কোনে কীচের পাত্রে রেখে ২৪ থেকে ৪৮ ঘণ্টা মতো তা৷ দেওয়া 
হর। নির্দিষ্ট সময় পর্যন্ত তা দিয়ে জীবন্ত ভ্রণগুলিকে বেছে নেওয়া হর । 

এই ভ্রণগুলি এতদিনে বড়ো হয়ে ব্রাস্টোসিস্ট পর্যায়ে পৌছে যায় 
এবং সংস্থাপনের উপযুক্ত হয়। কিন্তু সংস্থাপনের আগে একটা 
ব্যাপার আছে। যে ইছুরের জরায়ুতে এ ভ্রণ সংস্থাপন করা হবে, 
উপযুক্ত সময়ে নিবাঁজ পুরুষ-ইছুরের সঙ্গে তার মিলন ঘটিয়ে তাকে ছদ্ম- 
গর্ভবতী করে নিতে হয়। তার পরেই যথাসময়ে তার জরায়ুতে জণ 
প্রবিষ্ট করাতে হয়! 

দশ হাজারের উপর ইছুরের ভ্রণ নিয়ে পরীক্ষা করে দেখা গেছে, 
হিমারন ও তাপারনের পর শতকরা ৮০ ভাগ ভ্রূণ বেঁচেছে, এবং যতগুলি 
ভ্রণ বেঁচেছে, জরায়ুর ভিতর প্রবিষ্ট করানোর পর তার শতকরা ৭০ ভাগ 
থেকে জীবন্ত বাচ্চা হয়েছে । অর্থাৎ বতগুলি ভ্রণ সংরক্ষণ করা হয়েছিল 
তার শতকরা ৫৬ ভাগ প্রচণ্ড ঠাণ্ডা সহা করে বেঁচে থেকে পূর্ণ প্রাণীতে 
পরিণত হরেছে। 

এ যাবৎ অন্যান্য স্তন্যপায়ী প্রাণীর জ্রণও ঠিক এইভাবেই সংরক্ষণ কর! 
হয়েছে। 

গোনাডোট্রফিন এক রকমের স্ত্রাহরমোন | এই হরমোন প্রয়োগ করে 
স্বাভাবিক খতুচক্রের মাঝামাঝি সময়ে স্বাভাবিকের চেয়ে অনেক বেশি ডিম্বাণু 
নির্গমন বা ওভিউলেশন ঘটানো যায়। সাধারণত, ইনজেকশন দিয়ে স্ত্রীদেহে 
গোনাডোট্রফিন প্রয়োগ করে ডিম্বাশয়ে অতিরিক্তসংখ্যক ডিম্বাণুকে পরিপক্ক 
করে তোলা হয়। সম্পূর্ণ পরিপক্ক হলে পরিপক্ক ডিম্বাণুগুলি আপনা-আপনি 
ডিম্বাশয় থেকে বেরিয়ে ফ্যালোপিয়ান টিউবে চলে যায়, তখন তাদের খুঁজে 
বার করে আনা একেবারে অসন্তব না হলেও ছুঃসাধ্য। তাই সম্পূর্ণ 
পরিপক্ক হবার ঠিক আগে ডিম্বাশয়ে সামান্য একটা অস্ত্রোপচার করে 
ডিম্বাণুগুলি বার করে আনা হয়। তারপর ধুয়ে পরিষ্কার করে একটি কাচের 
পাত্রে ব্যাভিস্টার সলিউশনের মধ্যে রাখা হয়। 

ব্যাভিস্টার সলিউশন আসলে একটি কালচার মিডিরম, বিশিষ্ট বিজ্ঞানী 
ব্যারি ব্যাভিস্টারের স্থষ্টি বলে এর নাম ব্যাভিস্টার সলিউশন । সোভিয়ম 
পাইরুভেট, ফেনল রেড, বোভাইন সিরাম, আযালবিউমিন প্রভৃতি মূল 

উপাদানের সঙ্গে সংক্রমণপ্রতিরোধক হিসাবে নির্দিষ্ট পরিমাণ পেনিসিলিন 
মিশিয়ে এই সলিউশন । 

ব্যাভিস্টার সলিউশনের পরিবর্তে সারভাইক্যাল ফ্লুইডও ব্যবহার করা 
যার। ভিম্বাণুনির্গমন বা ওভিউলেশনের পরে যোনিপথে যে তরল নিঃস্থত 
হয় তাকেই বলে সারভাইক্যাল ফ্ুইভ। এই ফ্ুইডের সঙ্গে সংক্রমণ- 
প্রতিরোধক হিসাবে নির্দিষ্ট পরিমাণ পেনিসিলিন মিশিয়ে তাকে কালচার 
সিডিয়ম হিসাবে কাজে লাগানো যেতে পারে। বরং কৃত্রিম কালচার 
মিডিরমের চেয়ে এই কালচার মিডিয়মই বেশি নিরাপদ । এর মধ্যে 
ডিম্বাণুর নিষিক্তি ও ভ্রণের বিভাজন অনেক সহজ ও নির্ভর । 

স্ত্রীর ডিম্বাশয় থেকে ডিম্বাণু সংগ্রহের আট ঘণ্টা পরে পুরুষের শুক্র 
সংগ্রহ করা হয়। প্রথমে শুক্রকে আরও তরল করে শুক্রাণুগুলিকে ধুয়ে 
পরিষ্কার কর! হর । তারপর আগের এ কাচের পাত্রে ডিম্বাণুর মধ্যে তাদের 
ছেড়ে দেওয়! হয়। সবচেয়ে শক্তিশালী যে শুক্রাণু, সকলের সঙ্গে পাল্লা 
দিয়ে সকলকে পরাজিত করে ডিম্বাণুর আবরণ ভেদ করে ভিতরে প্রবেশ 
করে। নিষিক্ত হয় ডিম্বাণু, অর্থাৎ জণের জন্ম সুচিত হয়। পুরো প্রক্রিয়াটি 
সঙ্ঘটিত হয় প্রায় ৩৭ ডিগ্রি সেটিগ্রেড তাপমাত্রায়, অর্থাৎ স্বাভাবিক 
দেহতাপের অনুরূপ তাপমাত্রায় । 

নিষিক্তকরণের সাত-আট ঘণ্টা পরে শুরু হয় ভ্রণের কোষবিভাজন। 
এই কোষবিভাজন প্রথমে বিলম্বিত লয়ে চলে, পরে দ্রুত লয়ে। কোষ- 
বিভাজন প্রক্রিয়ার একটি কোষ বিভাজিত হয়ে ছুটি হয়, দুটি কোষ 
বিভাজিত হয়ে চারটি হয়, চারটি কোষ বিভাজিত হরে আটটি হয়-_ 
এইভাবে জরণকোবের বিভাজন ও তজ্জনিত বৃদ্ধি চলতে থাকে অবিরাম । 

ডিম্বাণু ও শুক্রাণুর সন্মিলনে ভ্রুণ স্থষ্টি হবার পর বিভাজনের ঠিক 
কোন্‌ পর্যায়ে গ্রহীতার গর্ভে ভ্রণবংস্থাপন নিরাপদ ও সফল হতে পারে, 
সে বিষয়ে আজও কোনো অবিসম্বাদী মত গড়ে ওঠে নি। সঙ্গে সঙ্গে 
সংস্থাপন ন। করে জণকে যদি হিমায়িত করে রাখতে হয় তাহলে ভ্রণকোষ- 
বিভাজনের কোন্‌ স্তরে ভ্রণকে হিমায়িত করা৷ উচিত, সে বিষয়েও বিজ্ঞানীরা 

আজও একমত হতে পারেন নি। তবে নান! পরীক্ষানিরীক্ষা করে তারা 
দেখেছেন, আট-কোষ স্তর পর্যন্ত যে কোনে! প্রচেষ্টাই সহজ ও নিরাপদ । 
কারণ, ব্রাস্টোসিস্ট অর্থাৎ ভ্রণগুটিকার পরবর্তী ধাপ পর্যন্ত সমস্ত কোষই 
অনুরূপ, এর পরেই শুরু হর ভিফারেনসিয়েশন, অর্থাৎ এর পর কোষগুলি 


দে বন্ধ ডিম্বনালী 


জরায়ুতে ভ্রণ- 
প্রতিস্থাপন 


কুণ্রিম 
নিষিক্ত করণ | 4 


বিভাজন 1:০০ যোনিমুখ * 


আর সমরূপ থাকে না, দেহের বিভিন্ন অঙ্গপ্রত্যঙ্গ ও যন্ত্রাদি সৃষ্টির জন্য 
কোষে কোষে গঠনগত বৈচিত্র্য ও পার্থক্য ফুটে উঠতে শুরু করে। সুতরাং 
যা করার, আট-কোষের মধ্যেই করা ভালে।। 

অতি-হিমায়নের জন্য আট-কোবী ভ্রশকে কালচার মিডিয়ম থেকে 
তুলে ধুয়ে পরিষ্কার করে তারপর তাকে রাখা হয় ১৫ শতাংশ গ্লিসারিন 
অধবা ডাইমিথাইল-সাল্কঅকসাইডের মধ্যে। এখনও তাপমাত্রা! ৩৭ 
ডিগ্রি সেটিগ্রেড | 


হিমার়নের প্রাথমিক পর্বটি চলে ধাপে ধাপে। তাপমাত্রা বত কমে, 

// 

জ্রণকোষের ভিতরকার তরলের ঘনত্ব ও আয়তনও তত পরিবর্তিত হয় | 
চার ডিগ্রি সেটিগ্রেড তাপমাত্রার জলের ঘনত্ব সর্বাধিক । আবার তার 
ঠিক নিচের তাপমাত্রা থেকে ঘনত্ব ক্রমশ কমতে থাকে এবং আয়তন 
বাড়তে থাকে । এই অবস্থার গভীর সতর্কতা প্রয়োজন, প্রতিটি মুহূর্ত 
সন্কটজনক। তাই অতি সাবধানে, অনন্থমনে অগ্রসর হতে হয় । 

অতি-হিমায়নপর্বে তাপমাত্রা কমানো হয় অতি ধীরে ধীরে, প্রতি 
মিনিটে ০'৩ ডিগ্রি সেটিগ্রেড, অর্থাৎ এক ডিগ্রি সেটিগ্রেডের দশভাগের 
তিনভাগ হারে । এই ধীর হিমায়নের ফলে কোষের ভিতরকার তরলের 
কিয়দংশ অতি ধীরে ধীরে কোষপ্রাচীর ভেদ করে বাইরে বেরিয়ে আসে । 
তাপমাত্রা যত কমে, কোষের ভিতর তরলের পরিমাণও তত হাস পায়। 
শুন্য ডিগ্রি সেটিগ্রেডে জল জমে বরফে পরিণত হয়, কোষের ভিতরকার 
অবশিষ্ট তরলও জমাট বাঁধে । কিন্ত অতিরিক্ত তরল অনেক আগেই 
কোষের ভিতর থেকে বেরিয়ে যাওয়ায় কোষপ্রাচীরের উপর অতিরিক্ত 
চাপ স্থষ্টি হয় না। আবার, ক্রায়ো-প্রোটেকট্যাণ্ট অর্থাৎ হিমপ্রতি- 
রোধক পদার্থের দরুন কোষপ্রাচীরের নমনীয়তা অক্ষুপ্র থাকে বলে অতি 
ঠাণ্ডায় কোষের ভিতরকার তরল জমাট বেঁধে আয়তনে বাড়লেও 
কোষপ্রাচীরের উপর বিশেষ টান পড়ে না। কলে কোষপ্রাচীর অক্ষত 
খাকে। 

এই হিমায়নে ৩৭ ডিগ্রি সেটিগ্রেড থেকে _-৭ ডিগ্রি সেটিগ্রেড পর্যন্ত 
তাপমাত্র। হ্রাসের পর্বটি চলে অতি সাবধানে । এই পৰে হিমক হিসাবে 
অনুব্রমিকভাবে ব্যবহার কর! হয় বরফ-গলানে। জল, বরফ, হিমমিশ্রা, কঠিন 
কার্বন ডাইঅকলাইভ বা ডাই আইস, এবং তরল ইথার। 

হিমায়নের প্রথম অধ্যায় দুভাগে বিভক্ত । ৩৭ ডিগ্রি সেটিগ্রেড থেকে 
০ ডিগ্রি সেটিগ্রেড এবং ০ ডিগ্রি সেটিগ্রেড থেকে - ৭ ডিগ্রি সেটিগ্রেড । 
এই অধ্যায় নিরাপদে পার হয়ে গেলে পরবর্তাঁ অধ্যায় প্রসারিত হয় 
-৪০ ডিগ্রি সেটিগ্রেড পর্যন্ত। এই অধ্যায়ে উৎকণ্ঠা আর উত্তেজন! 
অপেক্ষাকৃত কম। এই অধ্যায়ের কাজ তুলনায় অনেক সহজ ও নিরাপদ 


১২২ নলজাতকের উপাখ্যান 
কারণ, বিপদ স্থ্টি করে কোষের ভিতরকার যে জমাট-বীধা বরফ, এই 
পর্যায়ে তা থাকে না বললেই চলে । 

হিমায়নের দ্বিতীয় অধ্যায় অতিক্রান্ত হলে জ্রণটিকে সরাসরি একটি 
ডিউয়ার ফ্রাক্ষে তরল নাইট্রোজেনের মধ্যে ডুবিয়ে রাখা হয়। তরল 
নাইট্রোজেন অত্যন্ত উদ্বারী পদার্থ, সাধারণ অবস্থায় তার তাপমাত্র৷ 
= ১৯৬ ডিগ্রি সেটিগ্রেডের সামান্য কম। ডিউয়ার ফ্রাস্কে তরল নাইট্রো- 
জেনের মধ্যে জণটির তাপমাত্রা অতি দ্রুত নেমে আসে এঁ তাপমাত্রার, 
অর্থাৎ প্রায় _ ১৯৬ ডিগ্ৰি সেটিগ্ৰেডে । 

_ ১৯৬ ডিগ্ৰি সেটিগ্রেড কত ঠাণ্ডা, কল্পনা! করাও কঠিন। এই 
তাপমাত্রার তরল নাইট্রোজেনে কোনো কীট বা পতঙ্গ ফেলে দিলে 
মুহূর্তের মধ্যে তা চুর্ণবিচুর্ণ হয়ে ছড়িয়ে পড়বে। আঙ্ল ডোবালে 


চিরদিনের জন্য সে আঙুল অসাড় হরে যাবে, ছুরি দিয়ে পেন্সিল কাটার 
মতো করে কাটলেও সাড় পাওয়া যাবে ন। | 


ডিউর়ার ফ্লাস্কে তরল নাইট্রোজেনের মধ্যে ভ্রণটিকে রেখে দেবার 
পরই হিমায়নপর্ব শেষ, সংরক্ষণপর্ব আরম্ভ । কিন্ত, আগেই বলেছি, তরল 
নাইট্রোজেন অত্যন্ত উদ্বারী পদার্থ, অর্থাৎ সাধারণ আবহাওয়ার তা 
আপন। থেকে অবিরাম বাচ্পে পরিণত হতে থাকে । এই বাম্পীভবনের 
ফলে ফ্লাস্কে তরল নাইট্রোজেনের উচ্চতা ক্রমশ কমে যার, এবং বেশি 
কমে গেলে ভ্রণের তাপমাত্রার হেরফের হয় । সেই কারণে ফ্লাস্কের মধ্যে 


তরল নাইট্রোজেনের উচ্চত। সর্বদা একই থাক দরকার, তার জন্য মাঝে ' 


মাঝে ফ্লান্কে কিছুটা করে তরল নাইট্রোজেন ঢেলে দিতে হয় । 

জগ কতদিন সংরক্ষণ কর। যেতে পারে তা৷ নির্ভর করে সংরক্ষণের 
তাপমাত্রার উপর। তত্বের দিক থেকে বলা যায়, জৈব ক্রিয়া বন্ধ থাকে, 
এমন তাপমাত্রায় হিমায়িত করলে যদি তা সহ করতে পারে তাহলে যে 
কোনো জণকে অনির্দিষ্ট কাল ‘ঘুম পাড়িয়ে’ রাখা যায়, ইংরেজীতে যাকে 
বলে ‘in 9 state of suspended 01708,6107)_এবং এ ব্যাপারে 
= ১৯৬ ডিগ্রি সেটিগ্রেডে তরল নাইট্রোজেন উপযুক্ত বলে বিবেচিত । 


ছি, -. 


হিমায়ন ১২৩ ও 


জণসংরক্ষণের ব্যাপারটা অপেক্ষাকৃত নতুন, মাত্র ১৯৭২ সাল থেকে 
চালু হয়েছে। সুতরাং ব্যবহারিক দিক থেকে বহির্জগতের বাধাবিপন্তি 
কাটিয়ে ঠিক কতদিন জণ সংরক্ষণ করা যেতে পারে তা বলার সময় 
এখনও আসে নি। তবে ডঃ ডি জি হুইটিহাম সম্প্রতি দেখিয়েছেন, 
তরল নাইট্রোজেনের মধ্যে অনায়াসেই পাঁচ বছর সংরক্ষণ করা যেতে 
পারে। 

পল বেকারেলের হিমাবে, তরল নাইট্রোজেনের মধ্যে অনন্তকাল 
ভ্রণ সংরক্ষণ করা সম্ভব, অন্তত কয়েক বছর। তারপর বথাবিহিতভাবে 
জণটিকে তাপায়িত করে তার মধ্যে প্রাণের বিকাশ ঘটানো যার । 

হিমায়নের মতো তাপায়নেও চাই অতি সতর্কতা, অতি ধৈষ। 
হিমায়নের মতো তাপায়ন পর্বও হয় অতি ধীর। = ১৯৬ ডিগ্রি সেটিগ্রেড 
. থেকে -৭ ডিগ্রি সেটিগ্রেড পর্যন্ত তাপায়নপর্ব চলে প্রতি মিনিটে ৪ ডিগ্রি 
থেকে ২৫ ডিগ্রি সেটিগ্রেড হারে । 

তাপ যত বাড়তে থাকে, তাপায়ন প্রক্রিয়াও হয়ে ওঠে তত জটিল ও 
বিপদসম্কুল। কারণ, হিমায়িত, জ্রণে জীবনের বিকাশ ঘটানোর জন্য 
তাপবৃদ্ধির সঙ্গে সঙ্গে তার ভিতরে আবার ধীরে ধীরে তরলের প্রবেশ 
ঘটাতে হয়, এবং তা৷ হয় অতি ধীরে, সুস্থিত লয়ে । জণকোষের ভিতরে 
তরল প্রবেশের হার ভ্রণকোষের বাইরে তরল নিষ্কাশনের হারের সমান । 
এই হারে হেরফের হলে, বিজ্ঞানীর ধৈ্চ্যুতি ঘটলে এতকালের সমস্ত 
পরীক্ষানিরীক্ষাকে নিশ্ষল করে দিয়ে ভ্রণটি মারা যেতে পারে | 

ধীর মন্থর গতিতে তাপমাত্র! ৩৭ ডিগ্রি সেটিগ্রেডে উঠলে তাপায়নপব 
শেষ। তখন গ্রহীতার জরায়ুতে তার সংস্থাপনের প্রস্ততি । এই প্রস্তুতি 
হিসাবে প্রথমেই ভ্রণটিকে এমনভাবে ধুয়ে পরিষ্কার করে নিতে হয়, যাতে 
তার গায়ে হিমপ্রতিরোধক পদার্থ লেগে না থাকে। 

পরিষ্কৃতির পর যতক্ষণ-ন৷ ভ্রণটিকে জরায়ুতে সংস্থাপন করা হয় ততক্ষণ 
তাকে পরবর্তা বিভাজনের জন্য ৩৭ ডিগ্রি সেটিগ্রেড তাপমাত্রায় পূর্বনির্ধারিত 
কালচার মিডিয়মে রাখা হয় । 


১২৪ নলজাতকের উপাখ্যান 


এখানে একটা! কথা বল৷ দরকার, হিমায়িত ভ্রণের তাপারন ও জরায়ুতে 
সংস্থাপনের মধ্যে সময়ের ব্যবধান যত কম হয়, সাফল্যের সম্ভাবনা তত 
বাড়ে । তাই তাপার়নের অনেক আগে থেকেই গ্রহীতাকে প্রস্তুত করে রাখা 
হয়। গ্রহীতাকে প্রস্তুত কর। বলতে প্রধানত তার জরায়ুকে প্রস্তুত কর! । 

হিমায়িত ভ্রণ সংস্থাপন করে প্রথম সন্তানজন্মের কথা শোনা যায় 
১৯৭৪ সালে। এবং এই কৃতিত্বের অধিকারী কেম্বিজ বিশ্ববিগ্ভালয়ের কৃষি 
ও পশু গবেষণাকেন্দ্রের বিশিষ্ট বিজ্ঞানী এস এম উইলাডসেন ও তার সহ- 
কর্মীরা ৷ তার! একটি খতুমতী গাভীর খতুচক্রের দ্বাদশ দিনে তার ডিম্বাশয় 
থেকে ডিম্বাণু বার করে এনে একটি ষাঁড়ের শুক্রাণু দিয়ে কৃত্রিম উপায়ে 
নিষিক্ত করেন। তারপর বিভাজনের আট-কোষ স্তরে সেই ভ্রণটিকে তারা! 
[ইমিথাইল-সাল্কঅকসাইড সহযোগে হিমায়িত করে রাখেন তরল 
নাইট্রোজেনের মধ্যে । নির্দিষ্ট কাল পরে ভ্রণটিকে তার। থাবিহিতভাবে 
তাপায়িত করে সংস্থাপন করেন গ্রহীতা গাভীর পরবর্তী খতুকালীন উর্বর 
গর্ভে। তারপর উপযুক্ত সময়ে জন্ম হয় পৃথিবীর প্রথম হিমশিশুর 

এর পর অতি অল্প সময়ের ব্যবধানে ভেড়া ও ছাগলের ক্ষেত্রেও অনুরূপ 
সাফল্য দেখ! গেল। হিমারন-বিজ্ঞানের অগ্রগতির সঙ্গে সঙ্গে এল ভ্রূণ 
হিমায়নের নানা প্রচেষ্টা । মনুয্যেতর বহুবিধ স্তন্যপায়ী প্রাণীর ভ্রূণ দীর্ঘকাল 
হিমবাসে রেখে তারপর গ্রহীতার গর্ভে সংস্থাপন করে যে আশাতীত সুফল 
পাওয়া গেল, বিজ্ঞানীরা তাতে চমকিত হলেন, উৎসাহিত হলেন । তারা 
ভাবলেন, এইভাবে অথব। অন্যভাবে মানুষের ভ্রণকেও কি হিমবাসে রাখা 
যায়? তারপর তা থেকে শিশুর জন্মদান করা! ? 

অসম্ভব নর়। যে বিজ্ঞান অন্যবিধ প্রাণীর ক্ষেত্রে সকল হয়েছে, মানুষের 
ক্ষেত্রে তা ব্যর্থ হবার আপাত সঙ্গত কোনো কারণ নেই। জীববিজ্ঞানের 
মূল রহস্য মানুষ আর অন্য প্রাণীর ক্ষেত্রে সমান। 

সুতরাং গবেণ। শুরু হয়ে গেল। ঠিক কবে, কোন্‌ সালে বলা 


কঠিন। কোনো নির্ভরযোগ্য তথ্য মেলে না । তবে নিশ্চিতভাবে ১৯৭৬ 
সালের আগে। 


লে 


78) hs 
RAN 
A 18 Ht 
+8/01453 A 
Fic. 3, Lamb produced from frozen thawed embryo after transplantation to ov aricctomized 


ewe and foster mother. 


জ্রণ অবস্থায় দীর্ঘ পনের মাস তরল নাইট্রোজেনে হিমবাসে 
থাকার পর এদের জন্ম__ধাল্রীমাতা এবং কন্যা 


টি রি ০ Et 


ভ্রণের হিমায়ন ও অতি-হিমায়নে 

ব্যবহৃত কাঁচের টেস্ট-টিউব (2) আর 

আযাম্পুল (১ ৩ ০) এবং বিশেষ 
ধরনের অধাতৰ চিমটে 


ডঃ রবার্ট এডওয়ার্ড স্‌ কোদিকে) ও ডঃ প্যাট্রিক স্টেপটো (ডানদিকে) 


লুইজি জয় ব্রাউন 


হিমায়ন ১২৫ 

১৯৭৭ সালের ২০ জানুয়ারি লণ্ডনে ইয়োরোপ ও আ্যামেরিকার প্রসিদ্ধ 
ভ্রণ-হিমায়ন বিজ্ঞানীদের এক সমাবেশে ডঃ রবাট এডওয়ার্ড এক বক্তৃতায় 
বললেন, অতি-হিমায়নে মানব-জণ সংরক্ষণ ও পুনঃতাপায়নের পরে মাতৃগর্ভে 
সংস্থাপনের যথোপযুক্ত পদ্ধতিটি যদি বিজ্ঞানীদের আয়ত্তে এসে যায় তাহলে 
বন্ধ্যা নারীর সন্তানহীনতার অভিশাপ একদিন দূর হয়ে যাবেই ; বিশেষ করে, 
যেসব নারী ফ্যালোপিয়ান নল ছুটির অবরুদ্ধতার কারণে মাতৃত্বের স্বাদ 
পান নি, কৃত্রিম পরিবেশে তাদের ডিম্বাণু নিষিক্ত করে, ভ্রণের বিভাজন 
ঘটিয়ে, তারপর অতি-হিমায়নে ভ্রণ-সংরক্ষণের পর গর্ভস্থষ্টির অনুকুল কোনো 
এক খতুচক্রে সফল ভ্রণসংস্থাপনের মাধ্যমে তাদের যে গর্ভবতী করা যাবে 
ও নির্দিষ্টকাল গর্ভধারণের পর তারা যে সন্তানবতী হবেন, এ বিষয়ে কোনো 
সংশয় নেই। 

ডঃ এডওয়ার্ডস বললেন, এইভাবে একই নারীকে বারবার মাতৃত্ব দান 
করাও অসম্ভব হবে না। বন্ধ ফ্যালোপিরান টিউবের দরুন বন্ধ্যা নারীকে 
পরিমিত পরিমাণ হরমোন দিয়ে অতিরিক্ত ডিম্বাণু-নির্গমন বা সুপার-ওভি- 
উলেশন ঘটিয়ে সংগ্রহ কর! হবে পাঁচটি কি ছ'টি ডিস্বাণু। তারপর কৃত্রিম 
পরিবেশে স্বামীর শুক্রাণু দিয়ে সেগুলিকে নিষিক্ত করে স্থষ্টি করা হবে ভ্রুণ 
ভ্রণগুলির যথাযথ কোষবিভাজন চলবে কৃত্রিম পরিবেশে শেষে, বিভাজনের 
কোনো একটি পর্যায়ে (তার মতে আট-কোষ পর্যায়ে ) ভ্রণগুটিকাগুলিকে 
সংরক্ষণ কর! হবে অতি-হিমায়নে । সংরক্ষণের পর দ্বিতীয় কিংবা তৃতীয় 
খতুচক্রে গর্ভে সম্তানধারণের অনুকূল সময়টিতে একটি কি ছুটি সজীব ও 
বিভাজনক্ষম হিমায়িত ভ্রণকে তাপায়িত ও পরিষ্কৃত করে সংস্থাপন করা হবে 
জরায়ুর ভিতরে । পরীক্ষায় কোনো ত্রুটি না থাকলে গ্রহীতা নারী জননী 
হবেন। অন্য ভ্রণগুলি সংরক্ষিত থাকবে ভ্রণব্যান্কে তরল নাইট্রোজেনের 
অতি শীতলতায়, ঠিক যেমন ব্যাঙ্কের লকারে নিরাপদে সংরক্ষিত থাকে ূ 
মূল্যবান গহনা, টাকাপয়সা কি দরকারী কাগজপত্র। তারপর ছুই বা তিন 
বছরের ব্যবধানে সেই নারী আবার সন্তানবতী হতে চাইলে হিমায়িত 
অণভাগ্ার থেকে ভ্রণ নিয়ে অনুরূপভাবে তাকে সম্তানবতী করা বাবে। 


১২৬ নলজাতকের উপাখ্যান 


এইভাবে তিনি বত বছরের ইচ্ছা তত বছরের ব্যবধানে বহু সন্তানের 
জননী হতে পারবেন । 

ডঃ এডওয়ার্ড বললেন, জণ-হিমায়ন পদ্ধতির প্রয়োগে বিভিন্ন পশুর 
ক্ষেত্রে জন্মদানে সাফল্যের হার শতকর! সত্তর । সুতরাং এই পদ্ধতির সফল 
প্রয়োগে কৃত্রিম পরিবেশে স্থষ্ট মানব-ত্রণের যথাযথ হিমায়ন, সংরক্ষণ 
এবং তারপর তাপারন ও পরিশোধনের পর গ্রহীতাগর্ভে তার সংস্থাপনে 
অদূর ভবিষ্যতে হিমায়িত জণ থেকে মানবশিশুর জন্ম হবে, এ বিষয়ে 
সংশয়ের কোনো কারণ নেই, £** there is no reason to doubt a 
similar success in Man ..., আমি আশাবাদী’ । 

ডঃ ডি জি হুইটিংহামও কম আশাবাদী নন। ১৯৭৮ সালে বিখ্যাত 
বৃটিশ বিজ্ঞানপত্রিকা 'স্পেকট্রাম-এর ১৫৬তম সংখ্যার তিনি লিখলেন? 
In tackling the problem of certain forms of infertility in 
Women, especially where the fallopian tubes are blocked, 
the storage of embryos fertilized in vitro would enable the 
embryo to be replaced into the mother’s uterus during 
& menstrual cycle subsequent to the one used for the 


collection of the egg. Because abnormally high levels of 
steroid hormones are brought about by injecting gonado- 
trophic hormones, which are given fio increase the number 
of eggs maturing in the ovary for collection, the chances 
for successful implantation and normal pregnancy are 
obviously greater il the embryo can be stored and 
returned to the mother’s uterus when normal menstrual 
cycles have been resumed. Furthermore, if two or 
more eggs are fertilized in vitro at a time and then 
stored for successive transfers, several pregnancies 

could be established from a Single collection of eggs. 


গাচ ৪ ভুইজি ত্রাউনের জন্ববৃত্রান্ত 


১৯৭৮ সালের ২৫ জুলাই । লগুন শহর থেকে প্রায় দেড় শ মাইল 
দূরে উত্তর-পশ্চিম ইংল্যাণ্ডের ওজ্ডহাম জেনারেল হাসপাতালে লেজলি 
ব্রাউন নামে এক মহিল! প্রসব করলেন একটি কন্তাসন্তান। অমনি সারা 
বিশ্বে হৈ চৈ পড়ে গেল। সংবাদশিকারীর! ছুটে এলেন দেশবিদেশ থেকে । 
কাগজে কাগজে ফলাও করে খবর বেরুল। লেজলির সন্তানকে ‘শতাব্দীর 
শিশু’ বলে আখ্যাত করা হ'ল। ঘটনাটি এতই চাঞ্চল্যকর এবং অসাধারণ 
যে, লগ্ুনের ‘ডেলি মেল’ পত্রিকা ব্রাউনপরিবারের কাছ থেকে এঁ শিশু 
সংক্রান্ত সমস্ত সংবাদের সকল স্বত্ব কিনে নিল প্রায় পঁয়তাল্লিশ লক্ষ 
টাকায়। 

সে সময় এই খবর এদেশের সমস্ত কাগজেও বেরিয়েছিল । কাজেই 
লেজলির সন্তানলাভের ঘটনাটি কেন অসাধারণ, অনেকেরই ত! জানা। 
লেজলি ছিলেন চিরবন্ধ্যা। তার ছুটি ফ্যালোপিয়ান নলই ছিল রুদ্ধ ৷ 
তার পক্ষে সম্তানলাভের সম্ভাবনা ছিল না কোনোদিনই । সেই অসম্ভবকে 
সম্ভব করে তুললেন ছুই ইংরেজ বিজ্ঞানী। তাদের অসামান্য চেষ্টায় এল 
সাফল্য। তারা মাতৃগর্ভের বাইরে কৃত্রিম পরিবেশে ডিম্ব-শুক্রের মিলনে 
জপ সৃষ্টি করে সেই ভ্রণ আবার মাতৃজঠরে স্থাপন করে সুস্থ স্বাভাবিক 
একটি শিশুর জন্ম সম্ভব করে তুললেন। শিশুটির নাম লুইজি জয় ত্রাউন। 
আর, যে ছুজন বিজ্ঞানীর বিস্ময়কর কৃতিত্ব লেজলি প্রথম মাতৃত্বের 
স্বাদ লাভ করলেন তারা হলেন ওল্ডহাম জেনারেল হাসপাতালের প্রখ্যাত 
স্্রীরোগবিশেষজ্ঞ ডঃ প্যাট্রিক স্টেপটো এবং কেন্বিংজ বিশ্ববিগ্ভালয়ের 
খ্যাতিমান শারীরবিগ্ভাবিশারদ ডঃ রবার্ট এডওয়ার্ডম। লুইজি ত্রাউনকে 
তার! বিশ্বের প্রথম নলজাতক মানবশিশু বলে দাবি করলেন। অবশ্য এর 
আগেও কিছু কিছু গবেষক এই ধরনের সাফল্য দাবি করেছিলেন? কিন্তু 


১২৮ নলজাতকের উপাখ্যান 


যথাযোগ্য প্রমাণীভাবে তাদের নেই দাবি শেষপর্যন্ত স্বীকৃত হয় নি। 
সুতরাং, সেদিক থেকে, স্টেপটে| এবং এডওয়ার্ডদকেই পথিকৃৎ বলা চলে । 

ডঃ স্টেপটো এবং ডঃ এডওয়ার্ডসের যৌথ গবেষণার শুরু আজ 
থেকে প্রায় বারে। বছর আগে । মাতৃগর্ভের বাইরে ডিস্বাণুকে শুক্রাণু 
দিয়ে নিষিক্ত করে মাতৃগর্ভে তার সংস্থাপন এবং পূর্ণাঙ্গ শিশুর জন্মদান 
নিয়েই ছিল তাদের গবেষণ।। এই গবেষণ। অবশ্য পাশাপাশি অন্যান্য 
দেশেও চলছিল। বিশেষ করে, ইতালি ও আ্যামেরিকায়। কিন্ত এর 
অনেক আগেই, চল্লিশের দশকের মাঝামাঝি থেকেই, মাতৃগর্ভের বাইরে 
জণন্থ্টি নিয়ে পরীক্ষা-নিরীক্ষার সূত্রপাত হর । সেসব পরীক্ষা কেবল 
পশুজগতেই সীমাবদ্ধ ছিল। ইদুর, খরগোশ, ভেড়া এবং গোরুর ক্ষেত্রে 
জঠরের বাইরে স্থষ্ট ভ্রণ জঠরে স্থাপন করে সুস্থ সবল শিশুর জন্মদান সফল 
হয়। কিন্ত মানুষের বেলায় তখনও এই সাফল্য দূর অন্ত২। বিজ্ঞানীদের 
বারংবারের চেষ্টা ব্যর্থ । 

ব্যর্থতা ছিল ডঃ স্টেপটো৷ এবং ডঃ এডওয়ার্ডসের ক্ষেত্রেও। তার। 
অন্তত যাটবার ( কেউ কেউ বলেন, আশিবার ) ব্যর্থ হন। মাত্র তিনটি 
ক্ষেত্রে তারা কৃত্রিম পরিবেশে ভ্রণ স্থ্টি করে তার স্বাভাবিক বৃদ্ধি ঘটাতে 
সক্ষম হন__প্রথম ক্ষেত্রে দু সপ্তাহ, দ্বিতীয় ক্ষেত্রে ন সপ্তাহ এবং তৃতীয় 
ক্ষেত্রে দু সপ্তাহ। এতবারের এত ব্যর্থত। সত্বেও তার! হাল ছাড়েন নি। 
ব্যর্থতার মধ্য দিয়েই তীরা শিক্ষা লাভ করেন। একটি শিক্ষ। অত্যন্ত 
গুরুত্বপূর্ণ । পূর্ববর্তী সমস্ত পরীক্ষায় তারা নিষিক্ত ডিম্বাণুকে জঠরে 
সংস্থাপনের আগে প্রায় পাঁচদিন কৃত্রিম পরিবেশে নিয়ন্ত্রিত অবস্থার রাখেন ৷ 
তাতে এক-কোষী জ্রণ বিভাজিত হতে হতে প্রায় একশ’-কোষী জ্রণে 
পরিণত হয়, এবং সেই অপেক্ষাকৃত বৃহদাকার ভ্রণই তারা জঠরে সংস্থাপন 
করেন। তার! বুঝতে পারেন, ভ্রণের এই বৃহদাকৃতিই সম্ভবত ব্যর্থতার 
কারণ। তারা স্থির করেন, আর একশকোষী ভ্রণ নয়, এবার আট- 
কোষী ভ্রণই তার! সংস্থাপন করবেন। তা-ই করলেন, এবং সফল 
হলেন। 


পিতা গিলবার্টের কোলে লুইজি জয় ব্রাউন, 
তের মাস বয়সে । পাশে মা লেজলি। 


লুইজি ব্রাউন, তের মাস বয়সে, শিকাগোর এক টেলিভিশন স্টুডিওয় 


লুইজি ব্রাউনের জন্মবৃত্তাস্ত ১২৯ 


জঠরের বাইরে মানব ডিম্বাণু নিষিক্তকরণে তাদের প্রথম সাফল্য 
১৯৬৯ সালে। কিন্তু সেই ভ্রণ মাতৃগর্ভে প্রস্থাপন করতে গিয়ে তারা ব্যর্থ 
হন। ১৯৭৫ সালে কৃত্রিম পরিবেশে স্ুষ্ট ভ্রণ মাতৃজঠরে সংস্থাপন করা 
সম্ভব হ’ল বটে, কিন্ত ভ্রণটি জরায়ুতে আশ্রয় ন! নিয়ে চলে গেল ক্রটিপর্ণ 
ফ্যালোপিয়ান নলে। ফলে, দশ সপ্তাহ পরে গর্ভপাত ঘটে গেল। এইভাবে 
অন্তত যাটটি ক্ষেত্রে তারা ব্যর্থ হলেন । 

এইসব ব্যর্থতার মধ্য দিয়েই স্টেপটো এবং এডওয়ার্ডদ তাদের পদ্ধতিকে 
আরও নিখুত, আরও উন্নত করতে লাগলেন । ডঃ এডওয়ার্ডসের প্রধান 
কাজ ছিল উপযুক্ত কালচার মিডিয়ম উদ্ভাবন করা, যাতে ডিম্বাণু ও 
শুক্রাণুর কৃত্রিম নিষেক ঘটিয়ে উৎপন্ন ভ্রণকে গর্ভে সংস্থাপনের সময় পর্যন্ত 
বাচিয়ে রাখা যায়। অন্যদিকে ডঃ স্টেপটো ল্যাপারোস্কোপ নামে একটি 
যন্ত্র নতুনভাবে কাজে লাগাবার উপায় বার করলেন। দ্বিতীয় মহাযুদ্ধোত্তর 
কালে আবিষ্কৃত এই বন্ত্রটিকে দূরবীক্ষণ এবং অণুবীক্ষণের একটি সমন্বয় বল। 
চলে । এটি আসলে এক ফুট মতে৷ লম্বা একটি নল, তার দুপ্রান্তে 
লেন্স এবং এক প্রান্তে একটি ঠাণ্ডা আলোক-উৎস। রোগীর নাভিমণ্ডলের 
নিকটবর্তা অঞ্চলে একটি ছিদ্র করে ল্যাপারোস্কোপের অগ্রভাগ পেটের 
মধ্যে প্রবিষ্ট করিয়ে নলের অপর প্রান্তের লেন্স অর্থাৎ আই-পীসে চোখ 
লাগিয়ে অনায়াসেই উদরের এক বৃহদংশ দেখে নেওয়া যার। স্বৃতরাং 


বেলুনের মতে৷ ফুলে ওঠে, এবং 
উঠে আসে বুকের দিকে। 


১৩০ নলজাতকের উপাখ্যান 


ডঃ স্টেপটো ডিম্বাশয়ের ভিতরে ডিম্বাণু নিরীক্ষণে এই উদরবীক্ষণ ব! 
ল্যাপারোক্ষোপ-যন্ত্র সার্থকভাবে কাজে লাগালেন__-এবং সফল হলেন, 
লেজলির ক্ষেত্রে। 

লেজলিকে ডঃ স্টেপটোর কাছে নিয়ে আসেন তার স্বামী গিলবার্ট 
জন ত্রাউন। গিলবার্ট বৃটিশ রেলওয়ের একজন সাধারণ ট্রাক চালক, 
বয়স ৩৮। লেজলি তার ঘরণী, বয়ন ৩০। বিবাহের ,ন বছর পরেও 
লেজলি সন্তানহীনা। গিলবাট অবশ্য নিঃসন্তান নন, প্রথম পক্ষের স্ত্রীর 
গর্ভে তার একটি কন্যাসন্তান আছে, বয়স পনের। সুতরাং ক্রুটিটা 
লেজলিরই। লেজলি ক্রুটিটা স্বীকার করে নিয়েও একটি সন্তান চান। 
গিলবাটেরও বাসনা, দ্বিতীয় পক্ষের স্ত্রীর গর্ভে তার একটি সন্তান হোক। 
পুত্র অথবা কন্যা কোনোটিতেই স্বামী-স্ত্রীর আপত্তি নেই। কিন্তু বহু 
চিকিৎসাতেও ফল হ'ল না। শেষে এলেন ডঃ স্টেপটোর কাছে। 

ডঃ স্টেপটো৷ লেজলিকে পরীক্ষা করে দেখলেন, লেজলির ছুটি 
ফ্যালোপিয়ান্দ নলই সম্পূর্ণ বন্ধ। ফলে নলপথে শুক্রাণু পরিপক্ক ডিম্বের 
সঙ্গে মিলিত হতে পারছে না। গর্ভধারণের প্রতিটি সম্ভাবনা অঙ্কুরেই বিনষ্ট 
হয়ে যাচ্ছে। এ হ'ল চিরবন্ধ্যাত্ব। ডিম্বাণু ও শুক্রাণুর মিলন মাতৃগর্ভের 
বাইরে ঘটিয়ে সেই ভ্রণ গর্ভে পুন/স্থাপনই এক্ষেত্রে সন্তানলাভের একমাত্র 
উপায়, যদিও সে উপায় তখনও পর্যন্ত বিজ্ঞানের করায়ত্ত নয়। 

তবু ডঃ স্টেপটো ও তার সহযোগী ডঃ এডওয়ার্ডস লেজলির উপর 
সেই উপায়টিই প্রয়োগ করবেন বলে স্থির করলেন। মেডিক্যাল 
কাউন্সিল আর গিলবার্ট-লেজলির সম্মতিক্রমে কাজ শুরু হয়ে গেল, 
সম্পূর্ণ গোপনভাবে । 

চিকিৎসার প্রথম পর্ব শেষ করে ডঃ স্টেপটো প্রথমেই লেজলির উদরে 
অস্ত্রোপচার করে ক্রটিপূর্ণ ফ্যালোপিয়ান নল ছুটি কেটে বাদ দিলেন। 
ডঃ স্টেপটোর আশঙ্কা ছিল, এই ক্রটিপূর্ণ নল ছুটি কোনো সুবিধা তো 
করবেই না, উপরস্ত তাদের পরীক্ষার পথে বাধা হরে দাড়াতে পারে, কৃত্রিম 
উপায়ে গর্ভধারণের পথে বিশ্ব স্থ্টি করতে পারে । 


লুইজি ব্রাউনের জন্ম বৃতান্ত ১৩১ 


লেজলির ক্যালোপিয়ান নল ছুটি অস্ত্রোপচার করে বাদ দেবার পর 
ডঃ এডওয়ার্ড লেজলির দেহে বিশেষ ধরনের হরমোন প্রয়োগ করলেন। 
. উদ্দেশ্য, ডিম্বাশয়ের ভিতর একই সঙ্গে একাধিক ডিম্বের পরিপকতাসাধন, 
বিজ্ঞানের ভাষার বার নাম মালটিপ্‌ল্‌ ওভিউলেশন। স্বাভাবিক ঝতুচক্রের 
পথে সাধারণত একটি মাত্র ডিস্বাগুই পরিপক্ত! লাভ করে। কিন্ত কৃত্রিম 
নিষেক ঘটাতে গেলে সেই একটি ডিম্বাপুর ভরসায় থাকলে চলে না। 
উপরস্ত একটিমাত্র পক্ষ ডিম্বাণু খুঁজে বার করে তা সংগ্রহ করাও দুঃসাধ্য । 
তাই হরমোন প্রয়োগে একাধিক ডিম্বাণু পাকাবার ব্যবস্থা ৷ 
প্রসঙ্গক্রমে উল্লেখযোগ্য, কৃত্রিম গর্ভস্থষ্টির পূর্বে লেজলির শারীরিক ও 
মানসিক অবস্থা, তার সম্তানকামনার তীব্রতা ইত্যাদি খুঁটিয়ে পরীক্ষা 
করে নেওয়া হয়েছিল । এদিক থেকে লেজলির বয়স ছিল একেবারে 
আদৰ্শ_ত্রিশ। খুব কম নয়, খুৰ বেশিও নয়। সবদিক থেকেই লেজলি 
পরীক্ষায় উত্তীর্ণ হয়েছিলেন । 
দুবছর ধরে লেজলির উপর পরীক্ষা চালিয়ে ছুই বিজ্ঞানী যখন সন্ত 
হলেন তখন এল চুড়ান্ত পরীক্ষার পালা । হরমোন প্রয়োগে লেজলির 
মালটিপজ্‌ ওভিউলেশন ঘটানো হ'ল। তারপর ডঃ স্টেপটে। লেজলির 
নাভিমণ্ডলে ছোট্ট একটি ছিদ্র করে তার মধ্য দিয়ে ল্যাপারোস্কোপ চালিয়ে 
দেখে নিলেন, কোন্‌ ডিম্বাশয়ের ক্টা ডিম পেকেছে। তারপর সেই 
' ভিম্বাশয়ের কাছাকাছি পেটে আর-একটি ছিদ্র করে পিপেটের সাহায্যে 
পক ডিম্বগুলি সংগ্রহ করলেন। সংগ্রহের পর লবণ-জল দিয়ে ধুয়ে পরিষ্কার 
করে'ফেলা হ'ল ডিম্বকোষগুলির আঠালো বহিরাবরণ। এই আঠালো! 
বহিরাবরণ শুক্রাণুর পক্ষে একটি মস্ত বাধ । স্বাভাবিক গর্ভাধানের ক্ষেত্রে 
ফ্যালোপিয়ান নলের মধ্যে এই আবরণ গলাবার জন্য কয়েক লক্ষ শুক্রাণুকে 
প্রাণ দিতে হয় । 
পরিষ্কৃত এক-একটি ডিম্বকোষকে এবার ডুবিয়ে দেওয়া হ’ল 
ডঃ এডওয়াসের তৈরি বিশেষ কালচার মিডিয়মে । 
অন্যদিকে গিলবাটের শুক্র সংগ্রহ করে অন্ত এক পুষ্টি ড্রবণে তা 


১৩২ নলজাতকের উপাখ্যান 


জীইয়ে রাখা হ'ল। তারপর এ শুক্রকোষগুলি তুলে ডিম্বকোষের পাত্রে 
মিশিয়ে দেওয়। হ'ল। এই পর্বে তাপমাত্রা ও অন্যান্য পরিবেশ অনুকূল 
অবস্থায় রাখা হ'ল অত্যন্ত সতর্কতার সঙ্গে। একটিমাত্র শুক্রকোষ 
ডিন্বকোষটিকে ভেদ করার সঙ্গে সঙ্গে ঘটল নিষিক্তি, ঠিক যেমন স্বাভাবিক 
অবস্থায় ক্যালোপিয়ান নলে ঘটে থাকে। 

শুক্রাণুসহযোগে ডিম্বাণুর নিষিক্তির ফলে যে ভ্রণকোষ উৎপন্ন হ’ল, 
পরবর্তী বৃদ্ধির জন্য তাকে রাখ হ'ল তৃতীয় একটি পুষ্টি-দ্রবণে। সেখানে 
চলল ভ্রণকোষের বিভাজনপর্ব। একটি কোষ বিভাজিত হয়ে হ’ল ছুটি 
কোষ। সেই ছুটি কোষ বিভাজিত হয়ে হ’ল চারটি কোষ । চারটি 
কোষ বিভাজনের পর হ'ল আটটি কোষ। আড়াই দিন পরে যে-ই ভ্রণটি 
আট-কোষ স্তরে উপনীত হ'ল, অমনি ডঃ স্টেপটো সেটিকে লেজলির 
জরায়ুতে সংস্থাপন করলেন। সংস্থাপনের পদ্ধতি খুবই সহজ | খুব সুক্ষ্ম 
ছিদ্রযুক্ত একটি পিপেটের সাহায্যে ভ্রণটিকে তুলে সারূভিক্স ও বোনিপথে 
জরায়ুতে প্রবেশ করানো হ'ল, কোনো রকম অস্ত্রোপচার ছাড়াই। 

ভ্রণটি জরায়ুতে প্রবেশ করানোর কয়েক ঘণ্টার মধ্যেই সেটি জরায়ুর 
প্রাচীরগাত্রে উপযুক্ত এক স্থানে গিয়ে আটকে গেল। তারপর সেখানেই 
সহজ স্বাভাবিক উপায়ে চলল তার বৃদ্ধি । 

জরায়ুর প্রাচীর যাতে ভ্রণটিকে গ্রহণ করে, অর্থাৎ জরায়ুর প্রাচীরগাত্রে 
ভ্রণটি যাতে আটকে থাকে তার জন্য আগে থেকেই লেজলিকে উপযুক্ত 
পরিমাণে হরমোন দিয়ে জরায়ু-প্রাচীরকে প্রস্তুত করে নেওয়া হয়েছিল। 

কিছুদিনের মধ্যেই বিজ্ঞানীরা সানন্দে লক্ষ্য করলেন, লেজলি গর্ভবতী 
হয়েছেন। খবরটি শুনে আনন্দে কেঁদে ফেললেন লেজলি। এরপর 
চলল গোপনে নীরবে অপেক্ষার পালা । কবে আসবে প্রথম সন্তানলাভের 
সেই শুভক্ষণটি ! 

স্বাভাবিকভাবে সেই মুহূর্তটি আসত ১৯৭৮ সালের ৪ অগাস্ট। কিন্তু যত 
দিন এগিয়ে হাসতে লাগল, লেজলির দেহযন্ত্রে উত্তেজনা ততই বাড়তে 
থাকল”_একটু একটু করে। ডঃ স্টেপটো আর অপেক্ষা করতে পারলেন 

না। এখন আর ঝুঁকি নেওয়া চলে না। ২৫ জুলাই সিজারিয়ান করা 
হ’ল লেজলির উদরে। পৃথিবীর আলোয় বেরিয়ে এল পৃথিবীর প্রথম 
বিস্ময়-শিশু। পাঁচ পাউণ্ড বার আউন্স ওজনের ছোট্ট অপরিণত শিশুটিকে 
ছু হাতে জড়িয়ে ধরে লেজলি আনন্দে চিওকার করে উঠলেন £ [৮৪ &, 
miracle. . } 

মির্যাক্ল্‌?. দ্বিমত থাকতে পারে। আছেও । বৃটেনের “গান্ডিয়ান’ 
পত্রিকার বিজ্ঞান-সংবাদদাতা আযাণ্টনি টাকার বলেছেন £ Whatever 
the joy of Mrs Brown at the birth of her daughter 
‘Louise, it was not a “miracle”, at least no more a, 
miracle than the normal process of procreation and 
birth. E 

ত্যাণ্টনি বোধ হয় ভুলে গিয়েছিলেন, ঈশ্বরে আর মানুষে প্রভেদ 
আছে। ঈশ্বর সর্বশক্তিমান, মানুষের শক্তি সীমাবদ্ধ । সেই সীমাবদ্ধ শক্তি 
নিয়ে মানুষ যখন ঈশ্বরের উপর টেক্ক| দেয় তখন তাকে মির্যাক্ল্‌ না বললেও 
আশ্চর্য বলতে হয় ।. 

পুরুষোত্তম আগরওয়াল কলকাতার এক ধনাঢ্য ব্যক্তি। এদেশে 
আছেন বহুকাল। “পাঁচ পুরুষ বাংলাদেশে আছি, প্রায় ছু শ বছর। এখন 
বাংলাই আমার দেশ। রাজস্থানের লোকদের একট! বৈশিষ্ট্য, যে দেশেই 
তার। যাক না| কেন, সেই দেশটাকে তার। নিজের করে নেয়। আমরাও 
নিয়েছি। আমর! বাঙালী হয়ে গেছি। এখানেই আমাদের জন্ম, এখানেই 
আমাদের বিয়েশাদী; এখানেই আমরা কাজ-কারবার করি, মরবও 
এখানেই । এদেশ ছেড়ে যাব না কোথাও ৷” 

এদেশ ছেড়ে না গেলেও মাঝে মাঝে তাকে রাজস্থানে যেতে হয়েছে । 
শেষ গিয়েছেন বছর কুড়ি আগে, ছোটে। ছেলের 'মুণ্ডনএর সময় । 
মারোয়াড়ীদের নিয়ম আছে”_যেখানেই থাকে| না কেন, পুত্রের প্রথম 
মস্তক মুণ্ডন করাতে হবে রাজস্থানে গিয়ে। 

পুরুষোত্তম অত্যুত্তম ধনের অধিকারী হয়েছেন ব্যবসা করে। উত্তর 
কলকাতার উপান্তে চিড়িয়ার মোড়ে গেঞ্জির কল আছে। নাট-বোস্ট, 
তৈরির কারখানাও আছে একটা । বড়োবাজারে আছে পাইকারী কাপড়ের 
দোকান। মোট সাতখান। বাড়ির মালিক-_-কলকাতায় চারখানা, দেওঘরে 
একখান| আর কাশীতে ছুখানা৷ । সব ভাড়া দিয়ে লর্ড সিংহ রোডে থাকেন 
ভাড়াবাড়িতে। একতলায়। অত্যন্ত সাদাসিধেভাবে। মনেই হয় না 
ধনাঢ্য । 

পুরযোত্তম চার পুত্র ও তিন কন্যার জনক । পুত্র চারজন-__প্রভাতকুমার, 
একাশকুমার, প্রশাস্তকুমার ও রাজকুমার । কন্যা তিনজন-_গ্রতিমা চৌধুরী, 
প্রতিভা কেড়িয়া ও প্রমীলা ভোজনাগরওয়াল। পুত্রর৷ সকলেই, ব্যবস! 
দেখেন প্রভাতকুমার উত্তর কলকাতার মণীন্রচ্দ্র কলেজ থেকে বি. এস-নি. 
পাস করে হোসিয়ারির ব্যবসায়ে নিষুক্ত। 

প্রভাতকুমার, প্রকাশকুমার আর প্রশান্তকুমার বিবাহিত। প্রকাশ- 
কুমার আর প্রশান্তকুমার সন্তানের পিতা । কিন্ত অগ্রজ হয়েও প্রভাতকুমার 
নিঃসন্তান । স্ত্রী বেল| বন্ধ্যা। প্রভাতকুমারের বয়স ৩৬, বেলার ৩১। 

বেলাও ধনাঢ্য পরিবারের কন্যা । বাব৷ মুরলীধর খৈতান বিরাট 
ব্যবসারী। এখন বাঙালীই হরে গেছেন, বল। যার। থাকেন দক্ষিণ 
কলকাতার কুইন্স পার্কে। বেলাকে পড়িয়েছেন লা মার্টিনিয়ারে ৷ সিনিয়র 
কেন্বিজ পাস। ভালো স্বাস্থ্য । বাইরে অঙম্মুখ-বিস্তুখ কিছু নেই । বেলার! 
ছু ভাই, ছ বোন। ছ বোনই বিবাহিত। চার বোন সন্তানের জননী । 

প্রভাত-বেলার বিবাহ হয় ১৯৬৩ সালে। সেই থেকে তারা একটি 
সন্তানের জন্য গুমরে গুমরে কেঁদেছেন। কিন্তু পরিবারের লোকের! তাদের 
কানা শুনতে পান নি। বিবাহের পাঁচ বছর পরেও যখন সন্তান হ'ল না 
তখন পরিবারের লোকদের ভ্র কপালে উঠল। প্রভাতের পিতা পুরুষোত্তম 
ভাবলেন, পুক্র-ুত্রবধু পরিবার পরিকল্পনার শিকার হয়েছে। আরও 
কয়েক বছর পর তার ভুল ভাঙল। তিনি বুঝলেন, কোথাও একটা 
গণ্ডগোল আছে। 

সন্তান না হলে সাধারণত ধরেই নেওয়া হয়, দোষটা স্ত্রীর। এক্ষেত্রেও 
তা-ই হ'ল। প্রভাতের কথা কেউ ভাবল না, শুরু হ'ল বেলার চিকিৎস| ৷ 
১৯৭০ সালে। কলকাতা শহরের বড়ো বড়ো গাইনিকলজিস্টরা চিকিৎসা! 
করে হার মেনে গেলেন। অনেকে বললেন, বেলার ফ্যালোপিয়ান 
টিউবে অপারেশন করতে হবে। কিন্তু তাতেও সন্তান হবে কিনা, জোর 
দিয়ে বলতে পারলেন না। 

বেলা এসে কেঁদে পড়লেন পারিবারিক চিকিৎসক ডঃ কৈলাস চৌধুরীর 
কাছে। ডঃ চৌধুরী তখন তার বাল্যবন্ধু এবং সহপাঠী ডঃ সুভাষ 
মুখোপাধ্যায়ের কাছে প্রভাত আর বেলাকে পাঠালেন । 

প্রভাত-বেলা সুভাষবাবুর কাছে আসেন ১৯৭৪ সালে। সুভাষবাবু 
প্রথমে প্রভাতের শুক্র পরীক্ষা করেন। পরীক্ষায় দেখা যায়, প্রভাতের 
শুক্ৰে শুক্রাণুর সংখ্য। স্বাভাবিকের তুলনায় অনেক কম। চিকিৎসা করে 

এই সংখ্যা প্রায় স্বাভাবিক করে তোলা হ’ল। কিন্তু তাতেও সন্তান 
হ’ল না। তখন বেলার উপর পরীক্ষানিরীক্ষা শুরু হ’ল । বেলার 
ফ্যালোপিয়ান নল ছুটির এক্স-রে ছবি তুলে এবং নল ছুটির মধ্যে বেগে বায়ু 
চালনা করে দেখা গেল, ছুটি নলই বন্ধ, ডিম্বাশয় থেকে ডিম্বাণু নির্গত হয়ে 
ক্যালোপিয়ান নলের মধ্যে শুক্রাণুর সঙ্গে মিলিত হবে তার উপায় নেই। 
মাঝখানে দুর্ভে্যে প্রাচীর । 

তাই সুভাষবাবু স্থির করলেন, বেলার অবরুদ্ধ ফ্যালোপিয়ান টিউব 
ছুটিতে হাত না দিয়ে জঠরের বাইরে শুক্রাণু ও ডিম্বাণুর মিলন ঘটিয়ে জ্রণ 
স্থষ্টি করে সেই ভ্রণ বেলার জরায়ুতে সংস্থাপন করবেন। ইংরেজীতে এক 
কথায় যাকে বলে embryo transfer, তা-ই করবেন। একাজে তিনি 
সহযোগী হিসাবে পেলেন ডঃ সরোজকান্তি ভট্টাচার্য আর অধ্যাপক স্ুনীত 
মুখোপাধ্যায়কে ৷ 

মনুত্যেতর স্তন্যপায়ী প্রাণীদের ক্ষেত্রে এন্বি ও ট্রান্সফার নতুন কিছু না। 
বেশ কয়েক বছর ধরে পশুবিজ্ঞানীরা গোরু, ভেড়া, খরগোশ, ইদুর প্রভৃতি 
প্রাণীর জরায়ুতে জণ সংস্থাপন করেছেন এবং আশাতীত রকম সাফল্য লাভ 
করেছেন। মানুষের ক্ষেত্রেও যে অনুরূপ সফলতা আসবে না, কে বলতে 
পারে? 

সুভাষবাবু ও তার সহযোগীরা পশুবিজ্ঞানীদের প্রকৌশলই অবলম্বন 

- করলেন বেলার ক্ষেত্রে, সামান্য একটু পালটে নিয়ে। সুভাষবাবু বার বার 
বলেছেন, “আমরা নতুন কিছু করি নি। ভেটেরিনারি সায়েটিস্টর| বা 
করেছেন, আমরাও তা-ই করেছি। কিছু নতুনত্ব নেই। নতুনত্ব বলতে, 
তাদের টেকনিকট! আমরা মানুষের ক্ষেত্রে প্রয়োগ করেছি।” 

১৯৭৭ সালের শেষভাগে বেলার ডিম্বাশয় থেকে পাঁচটি ডিম্বাণু সংগ্রহ 
করা হয়। স্বাভাবিক ক্ষেত্রে একসঙ্গে পাঁচটি ডিম্বাণু পাওয়। যায় না, কারণ 
প্রাকৃতিক নিয়মে নির্দিষ্ট সময়ে মাত্র একটি ডিম্বাুই পরিপক্ক হয়ে আপনা 
আপনি ডিম্বাশয় থেকে ক্যালোপিয়ান টিউবে চলে আসে, যাকে ইংরেজীতে 
“ওভিউলেশন” বলে। একসঙ্গে একাধিক পরিপক্ক ডিম্বাণু পাবার জন্য 

বেলাকে চার-পাঁচ বার ইনজেকশন করে গোনাডোট্রকিন হরমোন দেওয়া 
হয়। গোনাডোট্রফিন হরমোন দিয়ে অসময়ে অনেকগুলি ডিম্বাণু একসঙ্গে 
পাকানো বার। এখানে কথা আছে”_ডিম্বাণুগুলি সম্পূর্ণ পেকে গেলে 
আপনা আপনি ডিম্বাশয় থেকে বেরিয়ে ফ্যালোপিরান টিউবের মধ্যে চলে 
আসবে, তখন এ ক্ষুদ্রাতিক্ষুদ্র ডিম্বাণুগুলিকে বিশাল ক্যালোপিয়ান টিউবের 
মধ্যে খুঁজে বার করে জঠরের বাইরে আনা একেবারে অসাধ্য না হলেও 
দুঃসাধ্য । ডিম্বাণু দেখতে অনেকটা ফোস্কার মতো! | খুব ছোটো । থাকেও 
ছোটো বেলুনের মতো! ফলিক্‌লের ভিতর এক ধরনের জলীয় পদার্থের 
মধ্যে । ডিম্বাণু পরিপক হলে কলিক্ল্টা কেটে গিয়ে ডিম্বাণু বেরিয়ে আসে । 
গোনাডোট্রফিন হরমোন দিলে ডিম্বাশয় যেমন আকারে বড়ে। হয়ে যায় 
তেমনি অসময়ে বু ডিম্বাণু পরিপক্ক হয়। যেহেতু সম্পূর্ণ পরিপক্ক হলে 
আপন! আপনি ওভিউলেশন হয়ে ডিম্বাণুগুলি ফ্যালোপিয়ান টিউবের মধ্যে 
হারিয়ে যাবে, সেইহেতু সম্পূর্ণ পরিপক্ক হবার আগেই সেগুলি কৃত্রিম উপায়ে 
= বার করে আনতে হবে। বার করে আনার আগে দেখতে হবে, ভিম্বাণু 
গুলি যেন বেশি কাচা থেকে না যায়। কাচা ডিম্বাণুতে কাজ হয় না । 
সুতরাং প্রচুর সতর্কতার প্রয়োজন । 
প্রথমে বেলাকে প্রচুর পরিমাণে গোনাভোট্রফিন হরমোন দিয়ে 
অসময়ে অনেকগুলি ডিম্বাণু উপযুক্ত পরিমাণে পাকানো হয়। তারপর 
যোনিপথের ভিতর দিয়ে ডিম্বাশয়ে ছোট্ট একটা অস্ত্রোপচার করে 
পাঁচটি পরিপক্ক ডিম্বাণু বার করে আনা হয়। দে ১৯৭৭ সালের ২৪ 
নভেম্বর । 
বেলার ক্ষেত্রে এই যে অপারেশন কর। হ'ল, এই অপারেশনের নাম 
কল্মোটমি। ল্যাপ্যারাটমি করেও ডিম্বাণু সংগ্রহ কর! যেতে পারত। 
ল্যাপ্যারাটমির অর্থ, পেট কেটে অপারেশন করা। অর্থাৎ, যোনিপথ দিয়ে 
ডিন্বাশয়ে গৌছুনোর পরিবর্তে পেটে নাভির কাছে ছোট্ট একটা ছিদ্র 
করে সেই ছিদ্রপথে ল্যাপ্যারোস্কোপ নামে একটি যন্ত্র ঢুকিয়ে দিয়ে তার 
সাহায্যে ডিন্বাশয়টা দেখে নিয়ে তারপর তাতে অস্ত্রোপচার করে ডিম্বাণু 

সংগ্রহ করা । ইংল্যান্ডের ডঃ স্টেপটে। ও ডঃ এডওয়ার্ডন এই পদ্ধতিতেই 
লেজলি ব্রাউনের ডিম্বাশর থেকে ডিম্বাণু বার করেছিলেন । 

সুভাষবাবুর যে তা করেন নি তার অন্যতম প্রধান কারণ, কলকাতা 
শহরে ল্যাপ্যারোস্কোপ খুব সুলভ নয়। করেকটি বড়ে৷ বড়ে| হাসপাতালে 
মাত্র গুটিকয়েক এই যন্ত্র আছে, এবং সুভাষবাবুর। এই ঘন্ত্র নিয়ে কখনও 
কাজ করেন নি, দে অভিজ্ঞতা তাদের নেই। থাকলেও তার! হয়তে। 
ল্যাপ্যারাটমি করতেন না, কারণ ল্যাপ্যারাটমি দেখতে খুব জখকাল হলেও 
তাতে ঝামেল। আছে। প্রথমত, এই অপারেশনে একজনের পরিবর্তে 
দুজনের দরকার হয়। দ্বিতীয়ত, ল্যাপ্যারাটমি করার আগে জেনারেল 
আ্যানিস্থিশির! দিয়ে রোগিণীকে সম্পূর্ণ অচেতন করে নিতে হয়, তারপর 
তার উদরগহ্বর প্রচুর পরিমাণে কার্বন ডাই-অকসাইড গ্যাপ দিয়ে ভরিয়ে 
নিতে হয়। পরে এই গ্যাস সম্পূর্ণ বার হতে বেশ সময় লাগে এবং 
যতক্ষণ-ন! সম্পূর্ণ বার হয় ততক্ষণ, রোগিনীর চেতন! ফেরার পর, দারুণ 
অন্বস্তি হয়। সুভাষবাবুর কথা, অন্য সহজ উপায় যখন আছে তখন 
রোগিণীকে অনাবশ্যক কষ্ট দেওয়। কেন? কেবল জ'ক করার জন্য ? 

তুলনামূলকভাবে কল্পোটমি অনেক সহজ এবং রোগিণীর পক্ষে কম 
কষ্টদায়ক। এতে, যত ছোটোই হোক না কেন, উদরে কোনোরকম 
কীটাছেঁড়া করার দরকার হয় না। ফলে অপারেশনের ঝামেল। নেই; 
পেটে কোনে। ক্ষতচিহ্নও হয় না। সুতরাং এর একটা! “কসমেটিক ভ্যালু'ও 
আছে। 

পরিবার পরিকল্পনার দৌলতে এ দেশে 'ভ্যাজাইন্যাল লাইগেশন" খুব 
চালু হয়েছে, অনেক ডাক্তার এতে হাত পাকিয়েছেন। এখানে এই 
কল্পোটমিতে ভ্যাজাইন্তাল লাইগেশনের অভিজ্ঞতা খুব কাজে লেগেছে। 

কল্পোটমি করে বেলার ডিম্বাশয় থেকে প্রায়-পরিপক্ষ যে পাঁচটি ডিম্বাণু 
বার করে আনা হয় সেগুলিকে প্রথমে সম্পূর্ণ পাকাবার জন্য উপযুক্ত মাধ্যমে 
‘কালচার’ কর! হয়। তারপর কৃত্রিম উপায়ে প্রভাতের শুক্র সংগ্রহ করে 
বিশেষ প্রক্রিয়ায় তা শোধন কর! হয়। শোধন করার পর ডিম্বাণুর সঙ্গে 

শুক্র মিশিয়ে গোটা মিআণটাকে ইনকিউবেট কর। হয়, সোজ। বাংলায় বলা 
বায়, ডিমে তা দেবার মতে। মৃতু উষ্ণতায় তা দেও হয়। সাড়ে তিনদিন 
ধরে তা দেবার পর দেখ! যার, ডিম্বাণুগুলি শুক্রাণুর সঙ্গে মিলিত হয়ে 
নিষিক্ত হয়েছে। নিষিক্ত ডিস্বাণুগুলিতে কাট স্থপ্টির জন্য সেগুলিকে আবার 
কালচার কর! হয়। ফুটি বেশি পাকলে যেমন ফেটে যার তেমনি নিষিক্ত 
ডিম্বাণুকে জরায়ুতে সংস্থাপনের আগে ফাটিয়ে নিতে হয়। 

স্ুভাষবাবুরা নিষিক্ত ভিন্বাণু কালচার করে কাটিয়ে নেবার পরই তা 
বেলার জরায়ুতে সংস্থাপন করেন নি। কারণ, জরায়ুর যে কোনো! অবস্থার 
জ্ণ সংস্থাপন করা যায় না। মাটিতে বীজ বোনার আগে মাটি তৈরি হয়েছে 
কিন। দেখে নিতে হয়। স্বাভাবিক ক্ষেত্রেও জরায়ু জণ-গ্রহণের জন্য সব 
সময় প্রস্তুত থাকে না, ফ্যালোপিয়ান টিউবে ডিম্বাণু নিষিক্ত হয়ে জরায়ুতে 
আসার সময় যখন হয় তার আগেই জরায়ু আপনা আপনি প্রস্তুত হয়ে 
থাকে। ভ্রূণ যদি আসে তাহলে তাকে সাদরে গ্রহণ করে, আর না এলে 
বৃথ। যায় তার প্রস্তরতি। তবু বার বার, মাসে মাসে সে প্রস্তুত হয় 
অনাগতের আগমনের আশায় । 

কিন্তু বেলাকে প্রচুর পরিমাণে গোনাডোট্রফিন হরমোন দেওয়ায় এবং 
পরীক্ষানিরীক্ষার কারণে তার ডিম্বাশয় ও জরায়ু খাটাঘীটি করায় জরায়ুর 
প্রকৃতিট। অস্বাভাবিক হয়ে পড়েছিল । ভ্রণ যে সময়টাতে জরায়ুতে লাগবে, 
ডাক্তারী ভাষার যাকে 'লুটিয়্যাল ফেজ’ বলে, সেই সময়টা পাল্টে গিয়ে- 
ছিল। অর্থাৎ জরায়ুর ভ্রণ-গ্রহণের প্রস্তুতিট! ঠিক ছিল নাঁ। সুতরাং সেই 
সময় জরায়ুতে ভ্রূণ সংস্থাপন করলে সেই ভ্রণ জরায়ুর গায়ে প্রোথিত হতে 
না পেরে অকালে মার যেত। 

সেই কারণে যতদিন-ন। জরায়ু স্বাভাবিক অবস্থায় ফিরে আসে, সুভীষ- 
বাবুদের ততদিন অপেক্ষ। করতে হয়। জরায়ু স্বাভাবিক অবস্থার ফিরে 
আসতে পারে পরবর্তী মাসিকের পর নতুন 'লুটিয়্যাল ফেজ’ এলে। অঙ্ক 
কষে দেখ! গেল, এই “ফেজ' আসছে তিপান্নদিনের কাছাকাছি সময়ে ৷ 
স্বতরাং এ রকম সময়েই তাদের ভ্রণ সংস্থাপন করতে হবে । 

কিন্ত অতদিন ভ্রণগুলিকে বাচিয়ে রাখা যাবে কী করে ? হিমায়নই 
একমাত্র উপায় । তরল নাইট্রোজেনের মধ্যে ভ্রণগুলিকে তাই হিমায়িত 
করে রাখা হ’ল । 

কোনো কোনো বিজ্ঞানী প্রশ্ন তুলেছেন, এই তিগ্নান্নদিনে জণগুলি তে 
আকারে বেড়ে যাবে, অন্তত চার ইঞ্চি হবে ! 

সত্যিই তারা বিজ্ঞানী কিনা জানি না, তবে এটুকু জানি যে, তরল 
নাইট্রোজেনের মতে ঠাণ্ডায় চার ইঞ্চি তো৷ দূরের কথা, এক ইঞ্চিও বাড়তে 
পারে না। কারণ, অত ঠাণ্ডায় মেট্যাবলিক প্রসেস, অর্থাৎ বিপাক ক্রিয়! 
প্রায় থেমে বায়, কোষবিভাজন হতে পারে না । কোষবিভাজনের জন্য যে 
এনজাইম দরকার, মোটামুটি - ৪০ ডিগ্রি সেটিগ্রেডের নিচে সেই এনজাইম 
নিক্ষিয় হয়ে পড়ে, তখন কোষবিভাজনে সহায়তা করার ক্ষমতা তার 
থাকে না। 

এখানে ভ্রণগুলিকে রাখা হয়েছিল তরল নাইট্রোজেনে, অর্থাৎ প্রায় 
--১৯৬ ডিগ্র সেটিগ্রেডের কাছাকাছি তাপমাত্রায় । এত ঠাণ্ডায় কোষ- 
বিভাজন অসভ্তব | আর কোষবিভাজন সম্ভব না হলে কোযবৃদ্ধিওসন্তব নয় । 

সুভাষবাবুরা পাঁচটি ডিম্বাণু নিষিক্ত করেছিলেন, অর্থাৎ পাঁচটি জণ স্থষ্টি 


করেছিলেন। কিন্তু পাঁচটি ভ্রণই তারা বেলার জরায়ুতে প্রবিষ্ট করান নি।.. 


করিয়েছিলেন তিনটি । একটি করালেই হয়তো চলত। কিন্তু তারা ঝুঁকি 
নেন নি। বদি সেটা মরে যার? যদি সেটা কোনো কারণে জরায়ূর গায়ে 
নালাগে? তাই পর পর তিনদিন তার! তিনটি ভ্রণ সংস্থাপন করলেন_ 
১৯৭৮ সালের ১৮ জানুয়ারি একটি, ১৯ জানুয়ারি একটি, আর ২০ জানুয়ারি 
একটি। অর্থাৎ, প্রথমটি একান্নদিন হিমায়িত ছিল, দ্বিতীয়টি ছিল বাহান্নদিন, 
আর তৃতীয়টি তিপ্নান্নদিন । 

প্রসঙ্গত বল! দরকার, সন্তান যখন একটিই হয়েছে তখন একটা ভ্রণই 
সংস্থাপিত হয়েছিল, বাকি ছুটি নষ্ট হয়ে গিয়েছিল। যদি নষ্ট না হয়ে 
তিনটি ভ্রণই সংস্থাপিত হস্ত ? তাহলে তিনটি শিশুরই জন্ম হতে পারত! 
দুটি ভ্রণ যে নষ্ট হয়ে গিয়েছিল, সেটা সৌভাগ্যেরই কথা । 


দুর্গাজন্মের ইতিবৃত্ত ১৪১, 


আবার আগের কথার আসি,_পর পর তিনদিন তিনটি ভ্রণ সংস্থাপনের 
পর শুরু হ’ল সুভাষবাবুদের উৎকগ্ঠার পালা, _সন্তান হয় কি হয় না ?' 
তখন কেবল প্রতীক্ষা ছাড়া আর কিছুই প্রায় করার নেই। 

কিন্ত প্রতীক্ষা সফল হ'ল। পর পর ছুমাস বেলার খতুজ্রাব হ'ল না৷ 
তখন একটা৷ প্রেগন্যান্সি টেস্ট করা হ'ল । দেখা গেল, পজিটিভ | অর্থাৎ. 
বেলা অন্তঃসত্ব! | 

এবার আর শারীরবিজ্ঞানীর কাজ নয়, ধাত্রীবিদের কাজ। প্রস্থৃতি 
সভাষবাবুর হাত থেকে সম্পূর্ণ চলে এলেন সরোজবাবুর হাতে ৷ 

প্রসব হবার কথা ছিল ১০ অকটোবর, এবং স্বাভাবিকভাবেই । অর্থাৎ. 
ঠিক হয়েছিল, সিজারিয়ান অপারেশান করা হবে না, আবহমান কাল থেকে 
প্রকৃতির কোলে যেভাবে সন্তানের জন্ম হচ্ছে সেইভাবেই হবে। কিন্ত 
বিধি বাম। হঠাৎ, কোনো জানান না দিয়েই, প্রস্থতির কিছু 'কমপ্লিকেশন' 
দেখা দিল। সরোজবাবু ঝুক নিলেন না। না জানি, শেষে কী হতে কী 
হয়। তড়িঘড়ি করে ৩ অকটোবর সকালে প্রস্থতিকে তিনি অপারেশন 
থিয়েটারে নিয়ে গেলেন, সিজারিয়ান অপারেশন করে নিদিষ্ট সময়ের আগে 
শিশুটিকে মাতৃগর্ভ থেকে.বার করে আনলেন । 

দুর্গাপূজার মুখে জন্ম, পিতামহ পুরুষোত্তম আগরওয়াল ও 
পান্নাকুমারী আগরওয়াল তাই নবজাতকের নাম দিলেন_ দূর্গা । 

জন্মের পর দুর্গাকে খুব সাবধানে রাখা হয়েছিল । 


—‘extreme caution against infection.’ 


পিতামহী 


স্বভাষবাঝুর ভাষায় 


বহুকাল অবধি ছুর্গাকে 
সায়ের দুধ ছাড়া আর কিছু খেতে দেওয়া হয় নি। সম! আর একজন 


পরিচারিকা ছাড়া তার কাছে আর কাউকে মিনিট কয়েকের বেশি থাকতে 
দেওয়া হয় নি। তার চারপাশে কেউ নাইলন, টেরিলিন ইত্যাদি কৃত্রিম 
স্থতীবস্ত্র পরে দাড়াতে পারে নি। তার চারপাশটা রাখা হয়েছিল স্থাস্থ্য- 
সম্মতভাবে পরিষ্কার । 

এই মাবধানতার দরকার ছিল। মাতৃগর্ভে যে শিশুর জন্ম স্বাভাবিক- 
ডাবে, সে তার মায়ের কাছ থেকে রোগপ্রতিরোধ করার শক্তি নিয়ে ভূমিষ্ঠ 


টি নলজাতকের উপাখ্যান 


হয়, আর সেই শক্তির জোরেই সে তার নিজের শক্তি গড়ে ন| ওঠা পন্ত 
কয়েক সপ্তাহ প্রতিকূল পরিবেশে লড়াই করে বেঁচে থাকে । কিন্তু যে শিশুর 
জ্রণের সৃষ্টি কৃত্রিম উপায়ে মাতৃজঠরের বাইরে, টেস্টটিউবে কি পিটি,ডিশে, 
কি অন্য কোনো কাচের পাত্রে_মায়ের কাছ থেকে সে যে পরিমাণ 
অনাক্রম্যতা পেরেছে, প্রতিকূলতার পক্ষে তা যথেষ্ট কিনা কে বলতে পারে! 
সুতরাং সাবধান হওয়াই ভালো । 

১৯৭৯ সালের ৪ জানুয়ারি হায়দরাবাদে ভারতীয় বিজ্ঞান সম্মেলনে 
এক বক্তৃতায় ন্ুুভাষবাবু স্বীকার করেন, এ তাদের প্রথম প্রচেষ্ট! নয় । 
হায়দরাবাদ থেকে সেদিন পি-টি-আই; অর্থাৎ প্রেস ট্রাস্ট অভ ইত্ডিরা খবর 
পাঠিয়েছিল? Dr Subhas Mukherjee and his team in 
Calcutta tried their technique on over 100 women before 
producing the first Indian test-tube baby. ইউ-এন-আই, 
অর্থাৎ ইউনাইটেড নিউজ অভ ইণ্ডিয়৷ আরও স্পষ্ট করে বলেছিল £ The 
Calcutta physiologist ( অর্থাৎ সুভাষবাবু } claimed that the 
Success came after 20 years of experiments on ‘hundreds 


-0f women’ with a large number of failures. 


জাত ৪ প্রশ্ন 


কলকাত৷ দূরদর্শনে এবং যুগাস্তর-অম্ৃতবাজার পত্রিকায় ছুর্গাজন্মের 
সংবাদ প্রচারিত হবার সঙ্গে সঙ্গেই কলকাতা শহরের তা-বড়ো তা-বড়ে। 
গাইনিকলজিস্টর। আসাসৌটা নিয়ে তেড়ে এলেন । তাদের সঙ্গে যোগ 
দিলেন কয়েকজন বিজ্ঞানী। তার! নানা রকম উদ্ভট-অনুস্ভট প্রশ্ন তুলে 
গোটা আকাশটাকে সন্দেহবাম্পে আচ্ছন্ন করে তোলার চেষ্টা করলেন। 
গোটা ব্যাপারটা না-জেনে না-শুনেই নানা রকম মন্তব্য করতে লাগলেন। 
ধারা যে বিষয়ে কখনও পড়াশোনা করেন নি অথব! ছাত্রজীবনে 
পরীক্ষাপাসের জন্য কিঞ্চিৎ করেছিলেন তারাও হঠাৎ গা-ঝাড়া দিয়ে উঠে 
দাড়ালেন। কলকাতা! শহরে হঠাৎ এত বিশেষজ্ঞ দেখা গেল যে, স্বভাবতই 
মনে প্রশ্ন জাগল,__এতকাল এরা কোথায় ছিলেন? এ'র| থাকতেও 
বৈজ্ঞানিক গবেষণায় দেশ এত পিছিয়ে কেন? বিশেষ করে, এই অভাগা 
বাংলা? 

আসলে, তিনজন বাঙালী এত বড়ো একটা কাজ করেছেন এবং 
রাতারাতি পৃথিবী জুড়ে তাদের নাম ছড়িয়েছে-_বাঙালী হয়ে এটা তার! 
যেন সহ! করতে পারছিলেন না। এই যদি মহারাষ্ট্র কি গুজরাত কি পঞ্জাব, 
এমন কি তামিলনাড়ু, কি কেরলের লোকেরাও এই কাজটা করতেন 
তাহলে তার! টাদা তুলে গীদাফুলের মালা কিনে রণপা করে ছুটে গিয়ে 
তাদের গলায় পরিয়ে আসতেন, এবং এখানে-ওখানে সেমিনার সিম্পোজিয়স 
ইত্যাদি করে মধুবর্ধা শংসাবাক্যে তাদের অভিন্নাত করতেন। 

কিন্তু গেঁয়ো যোগী ভিখ পেল না। চারদিকে শুধু অবিশ্বাস আর 
অবিশ্বাস । সন্দেহের ঘন মেঘ। সন্দেহবাদীরা ক্রমাগত বলে যেতে 
থাকলেন, “সুভাষবাবুদের উচিত সবকিছু খুলে বলা ৷” 

ঈভাষবাবুরা বলতে লাগলেন, “আমরা সব বলব। কিন্তু এখন না। 


° 


১৪৪ নলজাতকের উপাখ্যান 


আমাদের একটু গুছিয়ে নিতে দিন। সামনে, জানুরারি মাসে, হায়দরাবাদে 
সায়েন্স কংগ্রেস, সেখানেই আমাদের সমস্ত ক্রিয়াকর্ম সবিস্তারে ব্যাখ্যা 
করব ।” 

কিন্ত কে শোনে কার কথা! একটা যেন অভিযান শুরু হয়ে গেল 
সুভাষবাবুদের বিরুদ্ধে। প্রচণ্ড চাপ আসতে লাগল। শেষে ইণ্ডিয়ান 
মেডিক্যাল আযাসোনিয়েশনের পশ্চিমবঙ্গ শাখা এবং বেঙ্গল অবজ্টেট্রিক 
আ্যাণ্ড গাইনিকলজিক্যাল সোসাইটি যৌথভাবে এক সারেটিফিক 
সিম্পোজিরমের আয়োজন করলেন। স্ুভাষবাবু, সরোজবাবু আর 
সুনীতবাবুকে আমন্ত্রণ জানালেন তাদের বক্তব্য পেশ করতে । 

১৯৭৮ সালের ১৮ নভেম্বর । চিত্তরঞ্জন ক্যান্সার হাসপাতালের লেকচার 
হল। বেলা তিনটে সতের মিনিট। সভাকক্ষ কানায় কানায় পূর্ণ ৷ 
কোথাও তিলধারণের জায়গা নেই। অতিরিক্ত চেয়ার বসিয়ে, এক চেয়ারে 
দুজন বসে সভাকক্ষ সরগরম। মঞ্চের উপর নলজাতকের তিন অষ্ট 
ডঃ সুভাষ মুখোপাধ্যায়, ডঃ সরোজকান্তি ভট্টাচার্য ও সুনীত মুখোপাধ্যায় 
এবং তাদের এক সহযোগী ডঃ কৈলাস চৌধুরী। নলজাতকের ইতিবৃত্ত 
বর্ণনার জন্য তার! প্রস্তত। সুনীতবাবু ও কৈলাসবাবু মঞ্চের নিচে, দর্শকদের 
ঠিক সামনে মাটিতে ও টেবিলে যন্ত্রপাতি সাজিয়ে রেখেছেন__কীভাবে" 
কোন্‌ কোন্‌ যন্ত্র আর উপকরণের সাহায্যে নলজাতকের ভ্রণকে দীর্ঘ ৫৩ দিন, 
হিমবাসে নিক্ষির করে রাখ! হয়েছিল তা ডিমন্সট্রেট করে দেখাবেন । 

যথাসময়ে সভাপতির নির্দেশে তারা দেখাতে শুরু করলেন। কিন্ত 
শেষপর্যন্ত দেখাতে পারলেন না । সবটা দূরের কথা, কিছুটাও না। তারা 
কার্বন ডাই-অকসাইডের তুষার তৈরি করলেন, ক্লাঙ্কে তরল নাইট্রোজেন 
ঢাললেন, ভ্রাণুদ্ধ কয়েকটি আ্যাম্পুল তুললেন। ব্যস্, এ পর্যন্ত। তারপর 
ডিমন্সট্রেশন বন্ধ। প্রবল উত্তেজনার মধ্যে, প্রিসিডিয়ামের নির্দেশে 
শেষপর্যন্ত তার! ডিমন্সট্রেশন বন্ধ করে দিতে বাধ্য হলেন । 

সুভাষবাবু, সরোজবাবু ও সুনীতবাবু কথা দিয়েছিলেন, ১৮ নভেম্বর 
এখানে নলজাতকের বৈজ্ঞানিক ইতিবৃত্ত বর্ণনা করবেন এবং উপস্থিত 


ইণ্ডিয়ান মেডিক্যাল আসোসিয়েশন (আই. এম. এ-)-র পশ্চিমবজ শাখা 
এবং বেঙ্গল অবৃস্টেট্রিক আযাণ্ড গাইনিকলজিক্যাল সোসাইটি (বি. ও, 
জি. এস.) আয়োজিত সায়েন্টিফিক ফোরামে ডঃ কৈলাস চৌধুরী 
ডিমন্সট্রেট করে দেখাতে যাচ্ছিলেন__ কীভাবে ভ্রণগুলিকে হিমায়িত 
করা হয়েছিল। তীর হাতে ছোট্ট একটি আযম্পুল। এই ধরনের 
একটি ত্যাম্পুলে দুর্গার ভ্রাণ সংরাক্ষত ছিল । 


সিএস * 


ভ্রণগুলি রাখা হয়েছিল এই রকমই 
এক সাধারণ ফ্লাস্কে 


তরল নাইট্রোজেন সাধারণ তাপমাত্রায় 
ধোয়ার আকারে বেরিয়ে আসছে 


আই. এম. এ.-র সভায় 
* সুনীত মুখোপাধ্যায় 


আই. এম. এ.-র সভায় 
ডঃ সুভাষ মুখোপাধ্যায় 


আই. এম. এ.-র সভায় 
ডঃ সরোজকান্তি ভট্টাচার্য 


জন্মের তৃতীয় দিনে তোলা ছবি 


দুর্গা 


প্রশ্ন ১৪৫ 


বিজ্ঞানী ও চিকিৎসকদের প্রশ্নাবলীর উত্তর দেবেন । কিন্তু প্রচণ্ড হৈ-হটগোল 
আর বাধাদানের মধ্যে তারা তাদের পুরো বক্তব্য পেশ করতে পারলেন না। 

সভার শুরুতেই তাপ স্থপ্টি করলেন সভাপতি । বললেন, প্রথম বক্তা 
সুভাষবাবুকে পনের মিনিট সময় দেওয়া হবে তার বক্তব্য বলার জন্য, 
তারপর অপর ছুই বক্তা! নরোজবাবু ও সুনীতবাবুকে দেওয়া হবে দশ মিনিট 
করে-__এবং শেষে প্রশ্টোত্তরের পালা চলবে | 

সুভাষবাবু সঙ্গে সঙ্গে উঠে দাড়িয়ে প্রতিবাদ জানালেন । বললেন, 
সময় সম্বন্ধে তাদের আমন্ত্রণপত্রে কিছু লেখা নেই। সুতরাং এইভাবে 
এখন সময় নির্ধারণ করে দেওয়া যায় না। তাছাড়া তার! অতিথি, তাদের 
উপর কোনে! নির্দেশ খাটানো ঠিক নয়। যদি সময়ের ব্যাপারে চাপ 
দেওয় হয় তাহলে তীরা কিছুই বলবেন না । 
শুরু হয়ে গেল হৈ-হট্টগোল । চেন-রিআ্যাকশনের মতো চলতে থাকল 
অবিরাম । 

সভায় একেবারে প্রথম থেকেই উত্তেজনা । অবিশ্বাসের সুর । প্রথমেই 
প্রশ্ন উঠল, খবরের কাগজের লোকদের এখানে থাকতে দেওয়া হবে কিন! । 
একদল আপত্তি জানালেন, আর-একদল সেই আপত্তি অগ্রাহা করে 
দাবি করতে থাকলেন, সাংবাদিকদের এই সভায় থাকতে দিতে হবে। 
শেষপর্যন্ত সাংবাদিকদের উপস্থিতিট। বিরোধীদের সয়ে গেল, তারা আর বাধা, 
দিলেন না । 

_ সভার শুরুতেই এমন একটা পরিবেশ স্থষ্টি কর! হ'ল, যেন নলজাতকের 
অষ্টারা আসামীর কাঠগড়ায় দাড়িয়েছেন। তারা বার বার বলতে 
লাগলেন, “আমরা কীভাবে, কেমন করে, কোন্‌ কোন্‌ উপকরণের সাহায্যে 
কাজ করেছি__সব আপনাদের বলব। আপনারা একটু ধৈর্য ধরে সেসব 
আগে শুনুন, তারপর যার থা প্রশ্ন করার করবেন। আমরা উত্তর দেব 
কিন্তু কাকস্যপরিবেদনা। তাদের বলতেই দেওয়া হ'ল না। প্রহি = 
কলার জন্য উন্মুখ, উত্তর শুনতে কেউ প্রস্তুত নন। একসঙ্গে HEAL 


আহ্বানে আসন 
সাতজন পর্যন্ত চিৎকার করে বলতে শুরু করলেন। বিনা 
নল--১০ 


১৪৬ নলজাতকের উপাখ্যান 


ছেড়ে মঞ্চে উঠে গিয়ে বক্তাকে সরিয়ে দিয়ে মাইক্রোফোন কেড়ে নিয়েও 
বলতে দেখেছি কয়েকজনকে । এটা বে একটা সায়েটিফিক সিম্পোজিয়ম। 
চিকিৎসক ও বৈজ্ঞানিকদের সমাবেশ-_মনেই হচ্ছিল ন! 

যে বিষয়ে যিনি বিশেষজ্ঞ নন সেই বিষয়ে তাকে বিশেষ মত প্রকাশ 
করতে দেখা গেল। ই-এন-টি অর্থাৎ কান-নাক-গলার ডাক্তারও হঠাৎ 
ফিজিওলজি, ক্রায়ো-বাইঅলজি আর গাইনিকলজিতে স্পেশালিস্ট হয়ে 
উঠলেন। প্র্যাকটিসিং গাইনিকলজিস্টরা এমনসব প্রশ্ন জিজ্ঞাসা করলেন, 
বা প্রিলিমিনারি সায়েন্সের ছাত্ররাও করে না। প্রশ্ন যখন ফুরিয়ে গেল, 
একজন তখন বলে উঠলেন, “কাচি সিগারেটের বিজ্ঞাপন শুনতে চাই ন! ৷” 
আর-একজন বললেন, “চলুন দাদা, লক্ষ্মীপুজোর সময় হয়ে গেল, এবার 
যাওয়| যাক।” অর্থাৎ, সন্ধ্যা হয়ে গেল, চেম্বারে গিয়ে রোগী দেখতে হবে, 
বক্তৃতা শোনার সময় নেই । 

সভা ভেঙে গেল দারুণ অনিশ্চয়তার মধ্যে, ভাগফলের ঘরে শূন্য রেখে ৷ 

নুভাষবাবু পরে এই সভাকে একটা বাজারের সঙ্গে তুলনা করে 
বলেছেন, “এই গণ্ডগোল ছিল পূর্বপরিকল্পিত। আমাকে আর আমার 
সহকর্মীদের নাস্তানাবুদ করাই ছিল এর উদ্দেশ্য ৷” 

সভার ধার! অবিশ্বাসের তুফান তুলেছেন, সন্দেহের ঢেউ উঠিয়েছেন 
_তীদের-কিছু কিছু প্রশ্ন নিয়ে আগেই আলোচনা কর! হয়েছে। তাদের 
একটা বড়ে প্রশ্ন ছিল, কলকাতা! শহরে এত 'পাওয়ার-কাট? অর্থাৎ ঘন ঘন 
বিদ্যুৎ-বন্ধের মধ্যে ভ্রণগুলিকে তিগ্লান্ন দিন রেফিজারেটরে ফ্রীজ করে রাখা 
হ’ল কীকরে? তার। জানেন না, জানার চেষ্টাও করলেন ন! একবার যে, 
ফ্রীজ করা বলতে সব সময় রেফ্রিজারেটরের বাক্সে ঠাণ্ডায় জমিয়ে রাখা 
বোঝায় না। তরল নাইন্রোজেনের অতি-শীতলতায় অনায়াসেই ফ্রীজ করা 
যায়। তরল নাইট্রোজেনের কথা শুনে কেউ কেউ বললেন, এখানে তরল 
নাইট্রোজেন পাওয়া বায় না। শুনে সুভাষবাবু লাফিয়ে উঠলেন, «কত 
চাই? এক্ষুনি আমার সঙ্গে গাড়ি চেপে চলে আব্মুন তারাতলার। যত 
লিটার চাই; কিনে দেব 1” 


প্রশ্ন ১৪৭ 

দক্ষিণ কলকাতার উপান্তে তারাতলার ইণ্ডিয়ান অকসিজেন লিমিটেডের 
কারখানায় তরল নাইট্রোজেন তৈরি হর অঢেল । 

আবার, কেউ কেউ বললেন, তরল নাইট্রোজেনের পাত্রের মুখ খুলে 
বাতাসের সংস্পর্শে আনলে আগুন জলে যাবে । তারা জানেন না, তরল 
নাইট্রোজেনের ক্ষুটনাঙ্ক যদিও -১৯৫-৭ ডিগ্রি সেটিগ্রেড, তবু বাতাসের 
সঙ্গে তার আগুন জলার মতো বিরোধ নেই ; তরল নাইট্রোজেন বাতাসে 
ধোয়া ধেোয়। হয়ে বার হয় । 

বিস্ময়ের ব্যাপার, এইসব গাইনিকলজিস্টদের কেউ কেউ 
ক্রায়োজেনিক্স ( অর্থাৎ, হিমায়ন-বিজ্ঞান ) কথাটাই শোনেন নি কখনও । 
এ আমার নিজস্ব অভিজ্ঞতা । কলকাতা শহরের একজন প্রথিতযশা 
মহিলা গাইনিকলজিস্ট, তিনি একটি মেডিক্যাল কলেজের অধ্যাপিকা, 
তাকে ক্রায়োজেনিক্স কথাটা বলতেই মুখের দিকে ফ্যাল ফ্যাল করে 
তাকিয়ে ছিলেন। পরে স্বীকার করেছিলেন,_না, কথাটা তিনি আগে 
শোনেন নি। 

পরশ্নকর্তাদের প্রশ্ন ছিল, তিগ্লান্ন দিনে জ্রণগুলি অন্তত চার ইঞ্চি বড়ে 
হয়ে যাবে এবং অতবড়ো ভ্রণ সংস্থাপন করা যায় না। তিগ্নান্ন দিনে চার 
ইঞ্চি কেন, এক ইঞ্চিও বড়ো হবে না। কেন হবে না, তা নিয়ে আগেই 
আলোচনা করা হয়েছে_-তরল নাইট্রোজেনের অতি-শীতলতার কোষ- 
বিভাজনের জন্য প্রয়োজনীয় এনজাইম নিক্ির হয়ে থাকবে, এবং 
কোববিভাজন না ঘটলে কোষবৃদ্ধিও ঘটবে না। ফলে, হিমবাসে বেমনকার 
জগ তেমনই থাকবে । 

এইসব সন্দেহবাদীরা অনেকেই জানেন না, মন্ুত্যেতর জীবজন্তর ক্ষেত্রে 
অনেককাল থেকেই ভ্রণসংস্থাপন করা হচ্ছে,_এবং 
হিমায়িত জরণ। 

তারা প্রশ্ন করলেন, ল্যাপ্যারাটমি না করে কল্পোটমি করা হ'ল কেন? 
স্বভাষবাবু বললেন, বার যেটা সুবিধা । তাছাড়া আরও যুক্তি দেখালেন 
তা নিয়ে আগেই আলোচনা কর হয়েছে_-এখানে ল্যাপ্যারোক্ষোপ খুব 


বহুক্ষেত্রে 


IE নলজাতকের উপাখ্যান 


সুলভ নয়, ল্যাপ্যারোস্কোপ নিয়ে কাজ করার অভিজ্ঞতা তাদের ছিল না, 
উপরন্ত ল্যাপ্যারাটসির ঝামেল| তার! এড়াতে চেয়েছিলেন । 

প্রশ্ন উঠল আরও, ডিম্বাশয় থেকে যে ডিম্বাণু সংগ্রহ কর! হ’ল, ডিম্বাণু 
আহত হ’ল না কোনোভাবে? কী সাবধানতা অবলম্বন করা হয়েছিল ? 
সুভাষবাবু বললেন, “আমরা নতুন কিছু করিনি, ভেটেরিনারি সায়েটিস্টর। 
এতকাল যেভাবে ব! করেছেন, আমরাও প্রায় সেইভাবেই সব করেছি ।” 

প্রশ্ন হ'ল, ভ্রণসংগ্রহের পর জরায়ুতে তা সংস্থাপনের জন্য স্ুভাষবাবুর! 

, ভিগ্লান্নদিন অপেক্ষা করলেন কেন? কেন স্টেপটো এবং এডওয়ার্ডসের 

মতো সঙ্গে সঙ্গেই সংস্থাপন -করলেন না? এই প্রশ্নের উত্তর নিয়েও 
আগে আলোচনা করা হয়েছে,_জরায়ুর প্রস্ততি চাই। বেলাকে 
অত্যধিক হরমোন দেওয়ায় ও অন্যবিধ কারণে তার জরায়ুর প্রকৃতি বদলে 
গিয়ে অস্বাভাবিক হয়ে পড়েছিল, স্বাভাবিক অবস্থায় ফিরে আসতে সময় 
লেগেছিল তিগ্নান্নদিন ৷ 

প্রশ্ন ছিল আরও। খুঁটিনাটি । এদিক-ওদিক । আুভাষবাবু প্রতিটি 
প্রশ্নের উত্তর দেবার জন্য ব্যস্ত হয়ে পড়ছিলেন, কিন্তু সে ব্যস্ততা গ্রাহ্য 
করলেন না কেউ । তারা অবিশ্বাসের সুরটা চাঙ্গা করে তুলতেই ব্যস্ত 
ছিলেন সর্বক্ষণ । 

প্রশ্ন, অবিশ্বাস আর সন্দেহের মধ্যে পশ্চিমবঙ্গ সরকার হঠাৎ এক কাণ্ড 
করে বসলেন, পৃথিবীর ইতিহাসে যার নজির নেই । তারা ছ'জনকে নিয়ে 
একট! ফ্যাক্ট ফাইণ্ডিং কমিটি’ অর্থাৎ ‘সত্যনির্ধারণ কমিটি’ গঠন করলেন। 
চলতি কথায় এই কমিটিকে বলা হ'ল-_বিশেষজ্ঞ কমিটি । কমিটির সভাপতি 
হলেন কলকাতা বিশ্ববিদ্যালয়ের বিজ্ঞান কলেজের রেডিও ফিজিক্স আ্যাণ্ড 
ইলেকট্রনিক্স বিভাগের প্রধান, অধ্যাপক মৃণালকান্তি দাসগুপ্ত । আর, 
সদস্ত হলেন সাহা ইন্সটিটিউট অভ নিউক্রিয়র ফিজিক্সের অধিকর্তা 
অধ্যাপক ডি এন কু, এমেরিটাস সায়েটিস্ট ডঃ জে কে চ্যাটার্জি, প্রবীণ 
গাইনিকলজিস্ট ডঃ কে এন মিত্র এবং ছুই ফিজিওলজিস্ট অধ্যাপক 
অচিন্ত্য মুখাজি ও অধ্যাপক অজিত মাইতি ৷ 

স্বভাবতই প্রশ্ন উঠল, রেডিও ফিজিক্স আর ইলেকট্রনিক্সের লোক 
এইরকম এক কমিটির সভাপতি হন কীকরে? নিউক্লিযর ফিজিক্সই-বা 
এর মধ্যে আসে কীভাবে ? কমিটির সদস্যরা নকলে স্ব স্ব ক্ষেত্রে যোগ্য 
হতে পারেন, কিন্তু অন্ত ক্ষেত্রে? হলেও তার স্বীকৃতি কী? এবং 
কোথায়? ফিজিক্সের এম. এস-সি. অনেক কেমিস্ট্রির এম. এস-সি.'র 
চেয়ে ভালে কেমিস্ট্রি জানলেও তাকে কোনে! কলেজে, কি ইউনিভাপিটিতে 
কেমিস্ট্রি পড়াতে দেওয়া হয় কি? 

প্রশ্নগুলি কুণ্ডলী পাকিয়ে উঠতে লাগল, কিন্ত কেউ উত্তর দিল না। শেষে 
একদিন বিধানসভায় ঝড় উঠল । ৭ ডিসেম্বর ইউ-এন-আই খবর দিল, 

The raging controversy over the test-tube baby, 
born in a city nursing home on October 3 last, had its 
echo in the West Bengal Assembly for a considerable 
period today. 

Opposition member Suniti Chattoraj ( Congress ) 
said the issue involved ‘national prestige’ and suggested 
the appointment of another expert committee with 
eminent gynaecologists, physiologists and biologists to 
determine the claim. He found no reason Why the 
Government had appointed the expert committee with 
৩, radio physicist as its chairman. 

2 Mr Chattoraj, Dr Saswati Bag (Janata) 
said all scientists could not be Specialists in all the 
scientific disciplines. 

তবু প্রশ্নের উত্তর পাওয়। গেল ন৷। উ 
চালিয়ে যেতে লাগলেন। কিন্তু তা Al ele 

রণ, দুর্গার পিতা 
প্রভাতকুমার হঠাৎ সুভাষবাবুকে লিখিতভাবে জানিরে দিলেন, রাজ্য 
সরকার যে কমিটি নিযুক্ত করেছেন সেই কমিটিতে তিনি ও তার স্ত্রী হাজির 

হবেন না। বিবাহিত জীবনের সুদীর্ঘ যোল বছর পরে তারা যে কন্যালাভ 
করেছেন তার জন্ম টেস্টটিউবে, না ফ্যালোপিয়ান টিউবে তা যাচাই করে 
দেখার জন্য বেলাকে তিনি বিজ্ঞানীদের ‘গিনি পিগ’ হতে দিতে রাজী নন। 
তার স্পষ্ট কথা, “আমর! বা চেয়েছিলাম ত! পেয়েছি, আমরা আর কোনো! 
মেডিক্যাল চেক-আপে যাব না ।” 

সত্যিই গেলেন না। 

সুভাষবাবুর সঙ্গে কমিটির সদস্যদের সামান্য কিছু কথাবার্তা হ'ল। 
তারপর কাগজে কাগজে খবর দেখা গেল, কমিটি সরকারের কাছে তাদের : 
সর্বসম্মত রিপোর্ট পেশ করেছেন, এবং সেই রিপোর্টে নলজাতকের 
জন্মেতিহাসকে 'অবিশ্বাস্ত' বলা হয়েছে। 

১৯৭৮ সালের ১৩ ডিসেম্বর পশ্চিমবঙ্গের স্বাস্থ্যমন্ত্রী ননী ভট্টাচার্য রাজ্য 
বিধানসভায় সর্বপ্রথম সরকারীভাবে ঘোষণা! করলেন, বিশেষজ্ঞ "কমিটি 
নলজাতকের গোটা ব্যাপারটাকে ‘ইনক্রেডিবল্‌’ অর্থাৎ ‘অবিশ্বাস্ত’ বলে 
নাকচ করে দিয়েছেন। 

স্বাস্থামন্ত্রীর ঘোষণার যে বিবরণ পরদিন অমৃতবাজার পত্রিকায় বেরুল 

তার শেষাংশ। 
0106 expert committee after thoroughly discussing 
and scrutinising the report of the doctors, submitted its 
report indicating that though the fact of birth of a live 
human baby was not disputed, yet most of the steps in 
the technique adopted for the “successful transfer of in 
Vitro fertilized frozen-thawed human embryo” resulting 
in the birth of a normal baby were not substantiated 
and with the alleged resources and experiments referred 
t0, Seemed unfeasible. 

অমৃতবাজারের রিপোর্টের এক জায়গায় আছে,__ 

He ( অৰ্থাৎ, স্বাস্থ্যমন্ত্রী ) ৪৪). that the brief report sub- 

mitted by the team of doctors made it difficult to assess 
their claim. The experts held the report as “sketchy 
with inadequate data for any scientific evaluation.” 
The expert committee had accordingly requested the 
doctors for a detailed discussion. “The doctors did not 
like to divulge the exact information at the risk of 
losing scientific credit for the work” although it was 
pointed out to them that it was customary to circulate 
the pre-publication copy of the report and also pre-print 
copies intended for such publication. 

সুনীত মুখোপাধ্যায় কমিটির রিপোর্টকে ‘উদ্ভট’ বলে অভিহিত করে 
বললেন, “বিশেষজ্ঞ কমিটির সদস্যদের সঙ্গে সাক্ষাতের সময় যেকথা কখনও 
ওঠে নি, কমিটির রিপোর্টে সেইকথাও আছে ।” 

দৃষ্টান্তন্থরপ তিনি তরল নাইট্রোজেনের কথা বললেন। “লিকুইড 
নাইট্রোজেনের টেম্পারেচার ম্যানিউপিউলেট করার বিষয়ে কমিটির সদস্ত- 
দের সঙ্গে কোনো আলোচনা হয় নি, অথচ কমিটি এ বিষয়ে মন্তব্য 
করেছেন; বলেছেন, কীকরে আমর! লিকুইড নাইট্রোজেনের টেম্পারেচার 
ম্যানিউপিউলেট করেছি তা আমরা বলি নি।” $ 

কলকাতা সায়েন্স ক্লাবের এক সভায় সুভাষবাবু বললেন, « 


টু আমর! সারা 
পৃথিবীর বিজ্ঞানীদের দরবারে যেতে প্রস্তত। কারও ভয়ে বা সন্দেহে 
আমরা ভীত নই। কমিটিতে যে ছ'জন ছিলেন তার! সকলেই আমাদের 


অদ্ধার পাত্র, তাদের আমরা সন্তষ্ট করতে পারি নি বলে ছঃখিত। কিন্ত 
বৈজ্ঞানিক সাফল্য যাচাই করে দেখার জন্য সময় দিতে হয়। দেখতে হয় 


আবার মে কাজ করা যায় কিনা । প্রথমবার কাকতালীয়ভাবেও সফল 
আসতে পারে ।” ও 
স্ুভাষবাবু বললেন, 


তার৷ রাজ্য সরকারের যঅ রর 3 
একটি ছোট্ট রিপোর্ট পেশ বিনা কার কাছে 


করেছিলেন। আর কারও কাছে কোনো রিপোর্ট 

না। এমন কি, এই বিশেষজ্ঞ কমিটির কাছেও ন।। কমিটি তাদের কাছে 
তাদের কাজের ইতিবৃত্ত জানতে চেরেছিলেন। কিন্তু নেই ইতিবৃত্ত 
আগেভাগে প্রকাশ হয়ে পড়বে না, এমন কোনে। গ্যারাটি দিতে পারেন 
নি। কাজেই কমিটির কাছে তারা সব তথ্য পেশ করেন নি। 

কমিটির কাছে সব তথ্য পেশ করতে তাদের অন্বীকৃতির আরও একটি 
বড়ে। কারণ, “ছ জনের কাছে কেন আমর! সব বলব? কেন ছ হাজার কি 
ছ লক্ষ লোকের কাছে নয়? কেন আমাদের কাজের কথ! মাত্র ছ জনের 
মধ্যে সীমাবদ্ধ থাকবে ?” 

সুভাষবাবুর স্পষ্ট কথা, “কমিটির কাছে সব তথ্য পেশ করতে অস্বীকার 
করায় কমিটির সাস্তর। আমাদের প্রতি অসন্ষ্ট । কিন্ত আমরা নাচার ৷ 
আমরা তাদের বলেছি, আমাদের অপ্রকাশিত সব তথ্য আপনাদের দিতে 
পারি না। কেউ দের না। ডঃ স্টেপটোও দেন নি। এখন পর্যন্ত 'লান্েট? 
নামে একটি পত্রিকার চিঠিপত্র কলামে ছোট্ট একটি চিঠি ছাড়া আর কিছু 
তারা ছাপান নি। কারও কাছে কোনো! ব্যাখ্যা দেন নি। তারা স্পষ্ট 
বলেছেন, বিশ্বাস করতে হয় করুন, না করতে হয় করবেন না__-এখন কিছু 
বলব না। সুতরাং কোনো! নামী বিজ্ঞান পত্রিকার প্রকাশ করার আগে 
আমাদের সব তথ্য জানাবার প্রশ্নই ওঠে না। আমাদের তথ্য আমাদের 
গার্ড করে রাখতে হবে ।” 

কমিটির রিপোর্ট সম্পর্কে সুভাষবাবুর মন্তব্য, “এই রিপোর্ট মূল্যহীন ৷” 
তার বক্তব্য, “বৈজ্ঞানিক আবিষ্কারের ঘটনা তদন্তের জন্য কমিটি নিয়োগ 
বিজ্ঞানের জগতে অশ্রুতপূর্ব। সরকার অন্তত একট! বছর অপেক্ষা করতে 
পারতেন । ততদিনে কোনো সায়েটিফিক জানালে আমাদের বৈজ্ঞানিক 
নিবন্ধ প্রকাশিত হয়ে যেত। প্রথম টেস্টটিউৰ শিশুর পরিকল্পনা ও রূপারণ 
করেছেন যিনি, সেই ডঃ স্টেপটোকেও এমন কমিটির সম্মুখীন হতে 
হয় নি।” 

সত্যি কথা। বিজ্ঞানীদের কাজ যাচাই করে দেখার জন্য সরকার 
কমিটি গঠন করেন, গোটা পৃথিবীর বিজ্ঞানজগতের ইতিহাসে এমনটা 

কখনও শোনা যায় নি। বৈজ্ঞানিক সাফল্যের সত্যাসত্য নির্ণয়ের জন্য 
কোথাও সরকার কমিটি গঠন করেন না। সব দেশেই সরকার নিঃশব্দে 
পিছনে থাকেন। কোনে। বৈজ্ঞানিক সাফল্য অজিত হলে, প্রথমে তা 
বিজ্ঞান পত্রিকায় প্রকাশিত হর। তারপর বিজ্ঞানীরা তা নিয়ে আলাপ- 
আলোচন! করেন। শেষে সেই সাফল্যের দাবি হয় স্বীকৃতি লাভ করে, 
নয়তো অস্বীকৃত হয়ে প্রত্যাখ্যাত হয় । 

পৃথিবীর কোথাও বৈজ্ঞানিক কাজের যথার্থতা বিচার করার জন্য সরকার 
কমিটি গঠন করেন না। বিজ্ঞানীরা কোনো সুপ্রতিষ্ঠিত বিজ্ঞানপত্রিকায় 
তাদের কাজের কথা প্রবন্ধাকারে সবিস্তারে না লেখা পর্যন্ত কারও কাছে 
সব তথ্য প্রকাশ করেন না। ডঃ প্যাট্রিক স্টেপটো এবং ডঃ রবাট 
এডওয়ার্ডসও করেন নি। 

লুইজি ব্রাউনের জন্ম হয়েছিল ১৯৭৮ সালের ২৫ জুলাই। সেই 
জন্মসংবাদে সারা পৃথিবী তোলপাড় । সবাই জানতে চান, কীভাবে, 
কোন্‌ পদ্ধতিতে ডঃ স্টেপটো এবং ডঃ এডওয়ার্ডদ লুইজির জন্ম সম্ভব করে 
তুললেন । কিন্তু ডঃ স্টেপটো ও ডঃ এডওয়ার্ডস মুখে কুলুপ এঁটে বসে 
রইলেন। শুধু জানালেন, তারা তাদের কাজের বিবরণ প্রকাশ করবেন 
১৯৭৯ সালের ২৬ জানুয়ারি লগ্নে “রয়্যাল কলেজ অভ অবজ্টেটরশিয়ান্স 
ত্যাণ্ড গাইনিকলজিস্টজ্*এর কাছে। তার এক সপ্তাহ পরে সান- 
ফ্রান্সিস্কোয় 'আ্যামেরিকান ফার্টিলিটি সোসাইটির কাছেও এ একই রিপোর্ট 
দাখিল করবেন। 

কিন্তু এখানে পশ্চিমবঙ্গ সরকার আগ বাড়িয়ে তদন্ত কমিটি গঠন 
করলেন। তাতে ফল ভালো হ'ল না। কখনও হয় না। সাধারণ 
মানুষ অতশত বোঝে না। তার! দেখে! না, কমিটিতে যোগ্য ব্যক্তিরা সব 
আছেন কিনা, ধারা যে বিষয়ে রায় দেবেন সেই বিষয়ে তাদের অধিকার 
আছে কিনা। তারা দেখে, সরকার-নিযুক্ত কমিটি যখন ‘ন!’ করে দিয়েছে 
তখন নিশ্চয়ই 'না'। তাদের মনে অনাস্থা জন্মায়, তাদের বিশ্বাস নষ্ট হয়ে 
বায় এবং তার ফল সারা দেশের পক্ষে অমঙ্গলকর । 

এই ধরনের হৈচৈরের ফলে বিজ্ঞানীদেরও ক্ষতি হয় অনেক। কাজে 
উৎসাহ কমে বায় । যার! কাজ করতে চান তার! ভগ্নোগ্যম হয়ে পড়েন । 

কাজে সফলতা ও বিফলতা দুই-ই আছে। হাট ট্রান্সপ্লান্টেশন হয়েছে 
অনেক, একটিও টেকে নি। তাতে কিছু যায় আসে না । বিজ্ঞানের নতুন 
দিগন্ত উন্মোচিত হয়েছে, সেইটেই বড়ো কথা । 

আমি একথ| একবারও বলছি ন| যে, কেউ সাফল্য দাবি করলে বিনা 
বিচারে সঙ্গে সঙ্গে তা মেনে নিতে হবে, তা নিয়ে কোনো প্রশ্ন করা যাবেন! । 
আমার বক্তব্য খুব স্পষ্ট-_ধার| সাফল্য দাবি করলেন, তাদের একটু সমর 
দিন, তাদের কথা সব শুনুন, তারা প্রমাণ করতে পারেন কিন! দেখুন, 
বড়ো গল করে দাবি করে শেষে প্রমাণ করতে না পারলে অথবা প্রমাণ 
করার সময় পিছিয়ে গেলে তখন তাদের বিরুদ্ধে জেহাদ ঘোষণা করুন । 
তার আগে অজ্ঞানতাবশত কি অসুয়াপ্রস্থত হৈচৈ তুলে তাদের কোতল 
করবেন না। 

কিন্তু পাগল! ঘোড়া একবার ছুটিয়ে দিলে তাকে বশে আনা শক্ত ৷ 
স্থুভাষবাবু, সরোজবাবু আর সুনীতবাবুর বিরুদ্ধে তাই জেহাদ চলতে 
লাগল। এরই মধ্যে তবু অনেকে তাকিয়ে রইলেন জানুয়ারি মাসের 
সায়েন্স কংগ্রেসের দিকে । 


১৯৭৯ সালের ৪ জানুয়ারি সুভাষবাবু হায়দরাবাদে ওসমানিয়! 
মেডিক্যাল কলেজে সায়েন্স কংগ্রেসে ভাষণ দিলেন। পি-টি-আই সে 
সম্পর্কে সেদিন যে খবর পাঠাল তার মধ্যে উল্লেখযোগ্য অংশ, 

Dr Mukherjee showed convincing x-ray photographs 
(angiograms) of the mother’s pelvic region to show that 
both her Fallopian tubes (which transport; the egg ৮০ 
the uterus) were totally blocked—a, proof that she was 
incapable of normal conception. 

The hall in the Osmania Medical College was packed 
to capacity to hear the scheduled talk, The audience 

included the sister of Mrs Bela Agarwal, Durga’s 
mother. 

Dr Mukherjee said his work did not call for high 
technology, but only needed “day and night work for 
years.” এ 

Embryo transfer was a routine practice in veterinary 
science. Dr Mukherjee said he had to. apply the 
technique to humans. He succeeded after many 
failures and experiments on “over 100 women” over a 
period of several years. 

Dr Mukherjee showed slides explaining the removal 
of eggs from the ovary through the vagina, and graphs 
and diagrams giving details of the method he used. 

Dr 01000797199 said the first success did not imply 
that the human embryo transfer technique has been 
standardised. “It is still in experimental stage.” 

Asked about the adverse comments by a Govern- 
ment appointed committee, Prof Mukherjee said: “This 
pactice is unheard of.” : 

He said the committee had just six members. 
Whereas he has convinced 15,000 Indian and foreign 
Scientists in some 10 scientific meetings. 

তারপর থেকে ব্যাপারটা চাপা পড়ে আছে। 

কিন্ত প্রশ্ন উঠেছে অন্যখানে। অন্য প্রশ্ন। সে প্রশ্ন পৃথিবীর প্রথম: 
নলজাতক লুইজি ত্রাউনের জন্মের পরে পরেই এবং সে প্রশ্ন_এই সাফল্যের 
বৈজ্ঞানিক গুরুত্ব কতখানি? কেউ কেউ বলেছেন, শৃন্ত । তারা বলেছেন, 
এই সাফল্যের মধ্যে যে ভয়ঙ্কর সম্ভাবনা নিহিত আছে তা ভাবলে শিউরে 

উঠতে হয়।. তারা কারণ দেখিরেছেন” এইভাবে জঠরের বাইরে কৃত্রিম 
উপায়ে ডিম্বাণু ও শুক্রাণুর মিলন ঘটিয়ে জ্রণ সৃষ্টি করে সেই জ্রণ জরায়ুতে 
সংস্থাপন করে বন্ধ্য। নারীকে সম্ভানবতী করে তোলার মধ্যে অনেক ঝুঁকি 
আছে, বিপদ আছে, সমন্তা আছে। সামান্য, ভুলে অথবা মুহুর্তের 
অসতর্কতায় দারুণ বিপর্যয় ঘটে যেতে পারে। তাছাড়া নৈতিক প্রশ্নও 
আছে। 

প্রথমে বিপর্যয়ের কথা । ল্যাবরেটরিতে কৃত্রিম উপায়ে শুক্রাণু ও 
ডিম্কাণুর মিলন ঘটিয়ে যে ভ্রণ স্থষ্টি কর! হবে, কে বলতে পারে তাতে 
কোনো জিনেটিক আ্যাবনম্যালিটি দেখ! দেবে না? বিকৃত বিকলাঙ্গ শিশু 
'জন্মাবে না? কেউ না। স্টেপটো এবং এডওয়ার্ডসও এ বিষয়ে নিশ্চিত 
ছিলেন না, স্থভাষবাবুদের মনেও ভয় ছিল। 

নারীদেহের অভ্যন্তরে ফ্যালোপিয়ান টিউবে যখন ভিম্বাণুর নিষিক্তি 
ঘটে তখন লক্ষ লক্ষ শুক্রাণুর মধ্যে সবচেয়ে বলশালী শুক্রাণুটিই সমস্ত 
প্রতিকলত৷ কাটিয়ে ডিন্বাপুর কাছে পৌছয় এবং ডিম্বাণুর ভিতর প্রবিষ্ট 
হর। কিন্ত ফ্যালোপিয়ান টিউবের বাইরে কাচের পাত্রে কৃত্রিম উপায়ে 
ভিন্বাগুর নিষিক্তিতে প্রবল প্রতিযোগিত। ন! থাকার দুর্বল অথবা ক্রটিপূর্ণ 
শুক্রাণুও ডিম্বাণুর ভিতর গৃহীত হতে পারে-_এবংতার ফলে বিকৃত বিকলাঙ্গ 
শিশুর জন্ম হতে পারে। 

তার চেয়েও ভয়ানক, কৃত্রিম উপায়ে নিষিক্ত ডিম্বাণু থেকে স্থষ্ট মানব- 
জণ নির্দয়ভাবে। যথেচ্ছ উপায়ে বৈজ্ঞানিক গবেষণার কাজে ব্যবহৃত হতে 
পারে। বিশেষ করে, নতুন নতুন ওষুধ তৈরি ও তার পরীক্ষার ক্ষেত্রে । 
কিছু বৈজ্ঞানিক গবেষণা আছে, যাতে এমন সব সামগ্রী ব্যবহার করতে হয়, 
বা বর্ধমান ভ্রণের উপর ছাড়া কালচার করা যায় না। 

এইভাবে ভ্রণসংস্থাপন ব্যবস্থার চল হলে ভয়ানক না হলেও ন্যক্কারজনক 
একটা ব্যাপার ঘটতে পারে। অর্থের জন্য হঠাৎ কিছু ‘ভাড়াটে মা? দেখা 
দিতে পারে। অত্যাধুনিকতার কবলে পড়ে অনেক নারীই এখন গর্ভধারণে 
অনিচ্ছুক, ফিল্ম-স্টার টেনিস-চ্যাম্পিয়ান প্রভৃতি যেসব “ক্যারিয়ার উওম্যান? 

সময়াভাবের জন্য কি দেহসৌষ্ঠব রক্ষার জন্য অথবা গর্ভযন্্রণা এড়াবার জন্য 
সম্তানকামনা সত্বেও গর্ভধারণে অনীহ তারা অনায়াসেই কিছু অর্থের বিনিময়ে 
অন্য নারীর গর্ভে আপন সন্তানের জণকে আশ্রয় দিতে পারেন। তার 
ফলে এক নতুন সমস্তার উদ্ভব হতে পারে। 

সমস্ত! দেখা দিতে পারে, যদি বিজ্ঞানীরা জিনের পরিবর্তন ঘটিয়ে 
নিজেদের খেয়ালখুশিমতো শিশুর জন্ম সম্ভব করে দৈতাদানৰ কি নরপশু 
সৃষ্টি করেন। 

এবার আইনগত ও নীতিগত প্রশ্ন। মহাকাল হয়তো একদিন এইসব 
প্রশ্নের সমাধান করে দেবে, কিন্ত তাই বলে আইনবিশারদ আর 
নীতিবাচস্পতিরা আজ চুপ করে থাকতে রাজী নন। 

আইনবিশারদদের প্রশ্ন, কোনো নারী তার নিষিক্ত ডিম্বাণু থেকে 
উৎপন্ন জণ আপন গর্ভে সংস্থাপন করালে সমস্যা নেই, কিন্তু যদি অন্য নারীর 
গর্ভে সংস্থাপন করতে দেন তাহলে তিনিই শিশুর মা, না যে ধাত্রী নারী 
দীর্ঘ দশমাসকাল গর্ভধারণ করে আপন পুষ্টিরসে শিশুকে লালন করে সন্তান 


প্রসব করলেন তিনি ? মাতৃত্বের অভিধা কী? আইন কাকে মা বলে 
স্বীকার করবে? 


নীতিবাচস্পতিদের জিজ্ঞাসা, লুইজি, দুর্গা এবং তাদের মতো করে অন্ত" 
যেসব শিশুর জন্ম হবে তাদের ভবিষ্যৎ কী? তার! কি শারীরিক ও মানসিক 
দিক দিয়ে সুস্থ স্বাভাবিক পথে বড়ো হয়ে উঠতে পারবে ? সাধারণ জীবন 
লাভ করবে? সমাজে অপাংক্তেয় হয়ে থাকবে না? তারা যখন পথ 
চলবে, পথের মানুষেরা তাদের দিকে আঙ্ল দেখিয়ে নিজেদের মধ্যে 
বলাবলি করবে নাঁ_এঁ দেখো, এ যে ওরা চলেছে, ওদের জন্ম আমাদের: 
মতে৷ নয়, ওরা জন্মেছে অস্বাভাবিকভাবে, টেস্টটিউবের সাহায্যে ? 
কি কোনোদিন সোজা হয়ে, মাথা উচু করে দাড়াতে পারবে? 
অধিকার আদায় করে নিতে পারবে? 

অথচ তারা নিরপরাধ । পৃথিবীতে তারা আপনা থেকে আসে নি। 
তাদের আনা হয়েছে । এনেছে মাতৃত্বের অধিকার, বিজ্ঞানের অহঙ্কার ৷ 


তারা 
নিজেদের 


১৫৮ নলজাতকের উপাখ্যান 


পৃথিবীতে সবদেশে সবকালে নারী মা হতে চার। আমাদের দেশে 
নারীর চরমোত্কধ মাতৃত্বে। অন্যদেশেও নারীর পূর্ণতা মাতৃত্ব 
লাভের মধ্যে । প্রাচীনকালে ঈশ্বরের নির্দেশ ছিল, ‘গো ফোর্ আ্যাণড 
মাণ্টিপ্নাই ।” 

সত্যিই ছিল? ন!। আজ থেকে বার হাজার বছর আগে যখন 
মানুষের সাংস্কৃতিক বিপ্লব শুরু হ’ল, মানুষ তার শিকার-নির্ভর যাষাবরবৃত্তি 
ছেড়ে ঘর বেঁধে চাষের কাজে মনোনিবেশ করল তখনও সে সংখ্যালঘু ৷ 
তখনও সেই প্রতিকূল পরিবেশে সংখ্যায় অধিক, দ্রুতগামী ও বলশালী পণুর 
সঙ্গে লড়াই করে বেঁচে থাকার তার একমাত্র উপায় বুদ্ধি। সেই বুদ্ধির 
বলেই সে বুঝল, সংখ্যাবৃদ্ধি ছাড়া তার গতি নেই। তাই, ইতিহাসের সেই 
সন্ধিক্ষণে, উর্বর! নারী? মনুষ্যগোষ্ঠীর শিরোমণি হয়ে উঠল। 'সন্তানজন্মে 
সক্ষম নারী শ্রেষ্ঠত্ব লাভ করল। 

বার হাজার বছর পরে পরিস্থিতি আজ আমূল পালটে গেছে, সেই 


প্রাচীন চিন্তা সম্পুর্ণ অবলুপ্ত হয়ে গেছে, কিন্ত মানুষ তার সংস্কার থেকে ' 


মুক্ত হতে পারে নি। সংস্কার আর ধর্ম মিলেমিশে একাকার হয়ে গিয়ে 
নারীর পূর্ণতা আজও মাতৃত্বে। তাই তাবিজ-কবচ ব্রত-উপবাস পুজা-পার্বণ 
ডাক্তার-কবিরাজ__যে করেই হোক, অন্তত একটি সন্তান প্রতিটি বন্ধ্যা 
নারীর আজও একান্ত কামন। | 

কিন্ত এই কামনা কি সত্যিই কাম্য? নীতিবাচস্পতিদের মতে 
না। কারণ, ঈশ্বরের বিরোধিভা অন্যায় । ঈশ্বর যখন কোনে। নারীকে 
বন্ধা! করেছেন তখন নিশ্চয়ই তার কোনে! উদ্দেশ্য আছে। সেই উদ্দেশ্য 
আমাদের কাছে সংগ্প্ত থাকলেও আমাদের তা মেনে নেওয়া উচিত ৷ 
বিজ্ঞানের অহঙ্কারে 'ঈশ্বরের ইচ্ছার বৈপরীত্যসাধন অনভিপ্রেত। মানুষ 
আজ অপরিমিত শক্তির অধিকারী হলেও তার যাত্রাপথের একটা সীমা 
আছে, কতদূর সে যেতে পারে তা বেঁধে দেওয়া আছে। তাই বোধ হয় 
মিন্টন তার 'প্যারাডাইস লস্ট? কাব্যে বলেছেন,_'Thus far extend, 
thus far thy bounds.’ 


প্রশ্ন ১৫৯ 


বিশ্বস্থষ্টির ব্যাপারে কৰির একটা কল্পনা ছিল, এবং সে কল্পনা, __ 


In his hand 
He took the golden Compasses, prepard 
In Gods Eternal Store, to circumscribe 
This Universe, and all created things : 
One foot the center’d, and the other turn’d 
Round through the vast Pprofunditie obscure, 
And said, thus farr extend, thus farr thy bounds, 
This be thy just Circumference, O World. 


আমাদের একটা সীমাবদ্ধতা আছে। সীমারেখা স্পষ্ট চিহ্নিত । তার 
বাইরে যাবার চেষ্টা করলে তা হঠকারিতা হবে। 'জাস্ট সারকামফারেন্স? 
অর্থাৎ ‘নির্ধারিত পরিধি’ অতিক্রম করার চেষ্টা করলে বিপদ ঘনিয়ে আসবে ৷ 


‘*"'এই সতর্কবাণী যুগে যুগে এসেছে, বিজ্ঞানের জয়যাত্রার পথে যুগে 
যুগে ৰাধা স্থষ্টি হয়েছে। বিজ্ঞানীর! যদি সেই বাধা মানতেন তাহলে 
জীবন আজ অন্য রকম হ’ত। পৃথিবীও অন্য রকম। 

সামাজিক, ধামিক, রাষ্টিক প্রভৃতি বাধা যখন পথ আগলে দাড়িয়েছে, 
বিজ্ঞানীরা তখনও থেমে থাকেন নি। একান্ত সঙ্গোপনে, লোকচক্ষুর 
অন্তরালে, নিরলসভাবে গবেষণা চালিয়ে গেছেন। তার জন্য অনেক সময় 
তাদের চরম মূল্য দিতে হয়েছে। এমন কি, আত্মদান পর্যস্ত করতে হরেছে। 
কিন্তু মহাকাল একদিন তাদের স্বীকৃতি দিয়েছে; সম্মানের আসনে বসিয়ে 
পুজা করেছে। 


বিজ্ঞানের বিষয়ে সর্বক্ষেত্রে তাৎক্ষণিক মূল্যাবধারণ সম্ভব হয় না। 
বিজ্ঞানীরাও সবসময় ভবিষ্যতের দিকে তাকিয়ে আবিষ্কার 
প্রাণের তাগিদে, সৃষ্টির তাড়নায় তারা এগিয়ে যান। 
অবকাশ হয় না। কারণ, বুদ্ধির চেয়ে জ্ঞান দ্রুতগামী । 


০০ 


করেন না। 
শুভাশুভ চিন্তার 


সুভাষ মুখোপাধ্যায়, বি. এস-সি., 
এম. বি. বি. এস.) পিগএইচ. ডি. 
(কলকাত৷), পি-এইচ. ডি.(এভিন- 
বরা)। বাকুড়া সন্মিলনী মেডিক্যাল 
কলেজের ফিজিওলজি বিভাগের 
অধ্যাপক এবং প্রধান। দেশ- 
বিদেশের বহু জায়গায় কাজ 
করেছেন। এডিনবরার ক্লিনিক্যাল 
এপ্রোত্রিনোলজি রিসার্চ ইউনিট 
এবং বৃটিশ মেডিক্যাল রিসার্চ 
কাউন্সিলের অন্তর্গত বিভিন্ন 
প্রতিষ্ঠানে রিসার্চ ফেলো ছিলেন। 
গবেষণার বিষয় বহুতর । মানুষের 
পিট্যাইটারি গোনাডোট্রফিন তার 
একটি। এপ্ডোক্রিনোলজি আর 
রিপ্রোডাকটিভ বায়োলজি তার 
প্রধান গবেষণার বিষয়, সারা 

ধরে। মানুষের বন্ধ্যাত্ব 
আর জন্মনিয়ন্ত্রণ বিষয়েও তার 
গবেমণা। বর্তমান বয়স ৪৭। 
রিশ্বসাহিত্য, ভারতীয় দর্শন ও 


ভারতীয় শাস্ত্রীয় সঙ্গীতে তার 
গভীর আগ্রহ 


সরোজকান্তি ভট্টাচার্য, এম. ও., 
এফ. আর. সি. ও. জি. (লণ্ডন), 
এফ. এ. সি. এস। কন 
মেডিক্যাল কলেজের অব স্টেট্রক্ম 
আযাগড গাইনিকোলজি বিভাগের 
অধ্যাপক (দুর্গার জন্মের সময় 
ছিলেন সহযোগী অধ্যাপক)। 
কর্মব্যপদেশে পৃথিবীর বহু দেশে 
ঘুরেছেন_ বৃটেন, সুইডেন, বিভিন্ন 
স্ক্যাণ্ডিনেভিয়ান দেশ, পশ্চিম 
জার্্রানি, মুগাপ্রাভিয়া, আালেশিয়া 
প্রভৃতি ৷ ভ্রীরোগ ও্্ধণ্রীধিদ্যার 
নানা ক্ষেত্রে ভার“গবেযণা। তার 
মধ্যে গর্ভধারণ যেমন আছে, 
গর্ভপাতও আছে ভোনি। ব্কুড, 
ফ্যালোপিয়ান টিউাবপ চিকিৎসা 
ও আযনোভিউলেটারি  সাইক্ল্‌ 
নিয়েও ভার কাজ আছে। বর্তমান 
বয়স ৫২। অঙ্গীতও২-।ইত্যরসিক॥ 
এক সময় গান :£1ইতেন, সাহিত্য 
বচন! করতেন। . 


ধ্যায়, এম. গি- 
থা হা এস. কের্নেল)। 
যাদবপুর বিশ্ববিদ্যালয়ের ফুড 
টেকনোলজি আযাঁও, বায়ো: 
কেমিক্যাল এডি নীগরারিং 
বিভাগের অধ্যাপক এবং 


প্রধান। বিদেশেও ্ 
করেছেন_মাকিন দা 
কলোর্যাডো স্টেট: নর 
নিভাপিটিতে এবং রাষ্ট্রসঙ্মে 
বিভিন্ন সংস্থায় বে 
বিষয় বহুতর এবং LEADS 
খাদ্যসংরক্ষণে ও নব 
খাদ্ধপ্রস্তুতকরণে তার সমধিক 
আগ্রহ। ক্রায়োজেনিক 0 
অভ ফুড, অর্থাৎ সংরক্ষণ 
জন্য ঠাণ্ডায় খাদ্য জমিয়ে 
রাখার ব্যাপারে ভার a 
উল্লেখযোগ্য ইণ্ডিয়ান ক্রায়ো 
জেনিক্স কাউন্সিলের 
সম্পাদক। বর্তমান বয়স ৪৮1 
সঙ্গীতে ও সাহিত্যে ০ 
অনুরাগ ৷ ভালো রবীন্দ্রপ্জ 
গাইতে-পারেন। 


